
Prakalba 


Skaitančioj katalikų visuomenėj, ypač moksleivijos 
tarpe pastebimas visai teisėtas noras geriau susipažinti 
su pačiais krikščionystės pagrindais. Ir kiekvienas geros 
valios žmogus noromis svarsto tikėjimo įžangas (praeam- 
bula fidei). Vienas svarbiausių krikščioniškojo tikėjimo 
pagrindų, be abejo, yra Dievo Apreiškimo tikrumas. 
Tad ir klausiama, kiek tikrumo turi patys šaltiniai, kurie 
kalba apie krikščioniškojo Apreiškimo faktą. Stačiai sa- 
kant, kiekvienam svarbu sužinoti, ar paduodą krikščio- 
niškąjį Apreiškimą Evangelijų pasakojimai yra tikri ir 
tikėtini. Evangelijų tikrumą laiduoja tikintiesiems katali- 
kų Bažnyčia savo neklystančiu autoritetu. Šiuo atveju 
suponuojama, kad žmogus jau turi krikšč. tikėjimą. Po- 
goniui gi, bet taip pat ir krikščioniui, kurs nori geriau 
susipažinti su savo tikėjimu, didžios yra reikšmės pama- 
tyti, kad Evangelijų tikrumą ir jų teisingumą garantuoja 
taip pat ir naturalūs mokslo daviniai, būtent, istoriška 
kritika. Svarstantiems Evangelijas šiuo pastaruoju atžvil- 
giu autorius norėjo palengvinti darbą, įduodamas jiems 
į rankas šią knygelę. 


Evangelijų tikėtinumo tyrimas yra labai plati mokslo 
sritis, — tai lyg kad įeitum į plačiausią girią, kur neleng- 
va sau kelią surasti. Iš tos medžiagos daugybės auto- 
rius stengėsi surankioti beveik pačias mūsų laikų mok- 
slinės kritikos išvadas ir svarbiausius jos davinius. 

Nežiūrint smarkių priešų puolimų, vis dėlto sveika 
kritika parodo, kad mūsų Evangelijų tikėtinumas taip 
pat ir žmogišku būdu yra pilnai laiduotas. Tai teikia 
krikščionio dvasiai džiaugsmo ir moko jį branginti Evan- 
gelijas ir remiamą jomis tikėjimą, ir duoda noro daryti 
pastangas derinti savo gyvenimą prie jų turinio. Visos 
gi žemės tautos su pasitikėjimu gali ateiti ir iš evange- 
liškų šaltinių semti sau gyvybės. 

ĮŽANGA 


1. Zmogus turi protą, todėl jis gali pažinti, kad Dievas yra. 
Pažinęs, kad Dievas yra, žmogus gali ir turi sudaryti sau religiją 
ir vesti dorovingą gyvenimą, kokio reikalauja jo pareinamumas nuo 
Dievo ir koks dera jo protingai prigimčiai. Tačiau dabartinė 
žmonijos būklė yra tokia, kad ji yra per silpna tai padaryti ir 
įaučiamas yra moralinis reikalingumas pagalbos iš paties Dievo. 
Berods žmogus yra užtenkamai aprūpintas naturalinėmis pajėgomis 
naturaliniam gyvenimo tikslui siekti, — tad jis pats yra įgalin- 
tas pažinti religiniai dorovines tiesas; vis dėlto dabartiniuose san- 
tykiuose sunkumai yra taip dideli, kad to uždavinio žmonija 
faktinai neįvykdo. Tai rodo ir praeities istorija, kad žmonija be 
ypatingos Dievo pagalbos klimpsta kas kartą vis į didesnes klai- 
das, vietoj kilti. 

Be to, žmogaus valia pasirodo dar silpnesnė, negu jo pro- 
tas. Tiasa, ji yra laisva, ji turi galios atsispirti visiems keblu- 
mams, kurie kliudo dorovinį gyvenimą. Tikrumoje gi ji neišlaiko 
kovos ir žmogus  smunka į gilų dovovinį skurdą (Plg. Rom. 
7,15). Prieškrikščioniškų laikų istorija, nežiūrint išorinės kultūros, 
labai aiškiai tai parodo. 

Religinis ir dorovinis žmonijos skurdas mąstančiam žmogui atrodo 
per daug didelis, taip kad nesitikėtina, kad Dievo Apvaizda būtų palikusi 
žmoniją tokiame skurde, nesuteikdama jai pagalbos. Ta morališkai reika- 
linga pagalba geriausiai tinka žmogui, jei ji būtų Dievo suteikta apreiš- 
kimo keliu, kuris apšviestų žmogaus protą ir palengvintų jam pažinti rei- 
kalingas tiesas ir kurs kartu su Dievo malone darytų stiprinančios įtakos 
žmogaus valiai, kad žmogus sugebėtų vesti dorovinį gyvenimą ir siekti savo 
tikslo. O jei dar prileistume, kad Dievas skyrė žmogui antprigimtą tik- 
slą, tai tuo atveju tuoj seka absoliučias būtinumas, kad Dievas suteiktų 
žmugui apreiškimą, kurs nušviestų jam kelią ir suteiktų jam galėjimo siekti 
antprigimtojo tikslo. 

Matydamas tą žmonijos silpnumą ir įsigilindamas į Dievo Apvaizdos 
tvarkymą, žmogus net gali tikėtis, kad Dievas suteikė apreiškimą. Vis dėlto 
tas apreiškimas, jei Dievas jį davė, yra laisvas ir veltui duotas, nes Dievas 
teturi duoti žmogui tik tai, be ko jo prigimtis jokiu būdu savo naturaliojo 
tikslo pasiekti negali. 

Kad žmogus turi vengti pavojaus paniekinti Dievą ir apsi- 
leisti naudotis priemonėmis, kurios doroviškai reikalingos deramai 
doram gvvenimui vesti, tai žmogus išgirdęs, kad Dievas davęs 
apreiškimą, turi tirti faktą, ar tikrai apreiškimas duotas, ir suži- 
nojes, kad Dievas tikrai jį davė, turi pareigą tą apreiškimą pri- 
imti ir juo savo gyvenimui naudotis. š 

2. Iš tikro, yra faktas, kad Dievas davė apreiškimą, tik ne 
visą iš karto, kokį dabar turi krikščioniškoji religija, bet kaip 
ir laikotarpiais. 

Galima suskirstyti tris dieviškojo apreiškimo istoriškus lai- 
kotarpius. Pirmas laikotarpis, vadinamas pirmykščiu arba pat- 
riarchališku  apreiškimu, — tai apreiškimas suteiktas Dievo pir- 
miesiems žmonijos tėvams; jis tesėjo lig Mozės dienų. Siame 
laikotarpyj reikėjo tikėti į kai kurias apreikštas dogmas ir laikyti 
kai kuriuos įsakymus. Svarbiausios apreikštos dogmos buvo Die- 
vo buvimas ir Jo prigimtis, pasaulio sutvėrimas, sielos buvimas, 
gerų ir piktų angelų buvimas, pirmųjų tėvų nupuolimas, perlei- 
dimas žmonijai pirmapradės nuodėmės, Atpirkėjo laukimas, kad 
yra kitas gyvenimas, susijęs su atlyginimu ir bausme (Zyd. 11, 
13 — 16). Įsakymai buvo tie patys, kaip ir naturalieji įsakymai, 
kartu su kai kuriais pozityviniais įsakymais, kurie lietė Dievo gar- 
binimą ir aukų aukojimą. Priemonės religijai išlaikyti buvo pr o- 
tas naturalinio įstatymo tiesai, ir padavimas arba tradicija 
dogmoms ir pozityviems įsakymams. Vėliau buvo dar duoti Ab- 
raomui papildomieji įsakymai, sakysim, apipiaustymo apeiga ir 
pirmagimių pašventinimas. 

Laikui bėgant nyko pirmykštis apreiškimas stabmeldystėje, O susi- 
dūrimas su stabmeldžių tautomis darė prėraiiingo įtakos patriarchų kil- 
čių tikėjimui ir dorovei, taip, kad, pasak Bosssueto, Dievas pasiryžo „pa- 
Ši kg akmens įsakymus, kurių žmogus daugiau nebeskaitė savo paties 
širdyj“. 

Apreiškimas, suteiktas per Mozę, apima aiškiau suformu- 
luotas jau seniau apreikštąsias dogmas, dekalogą, kuris sudaro 
naturalaus įstatymo santrauką (iškyrus Sabato šventinimo), teo- 
kratišką valdžios formą, ir kai kuriuos liturgijos ir apeigų sutvar- 
kymus. Cia buvo siekiama parengti išrinktąją tautą galutiniam 
apreiškimui, kurį turėjo duoti atėjąs pats Mesijas; Jam atėjus, 
puzityviai Mozės įstatymo sutvarkymai nebeturėjo rišti. 


Krikščioniškoji religija, įkurta Kristaus, paduoda pilnai ir 
aiškiai išplėtotas dogmas ir naturalaus įstatymo įsakymus, antpri- 
gimtų tiesų ir įsakymų apreiškimą, ir antprigimtos Dievo pagal- 
bos šaltinius, kad žmogus galėtų siekti dorovės gyvenime krikš- 
čioniškos aukštumos ir sau skirto antprigimto tikslo. 


3. Tie trys dieviškojo apreiškimo laikotarpiai turi: 1) tą patį 
autorių, Dievą; 2) tą patį pagrindą, laukiamą arba jau atėjusį 
Mesiją; 3) tą patį tikslą, palaimintą regėjimą Dievo danguje (be- 
atifica visio); 4) tas pačias priemones, tikėjimo apšviestą protą 
ir Dievo malonės stiprinamą valią; 5) tą patį veikėją, žmogų, 
pakeltą į antprigimtą tvarką; 6) tas pačias pagrindines dogmas; 
7) tuos pačius dorovės įsakymus. 

Norint pažinti dieviškojo Apreiškimo tikrumą, nemažos 
svarbos yra tirti pirmųjų dviejų laikotarpių arba Senojo Testa- 
mento Apreiškimo tikrumą. Tačiau jei būna įrodytas krikščioniš- 
kojo Apreiškimo tikrumas, tai tuo pačiu būna įrodytas ir pirmųjų 
dviejų laikotarpių tikrumas, nes krikščioniškasis apreiškimas taip 

glaudžiai yra susijęs su Senojo Testamento Apreiškimu, kad jis 
yra vienas ir tas pats !). 

Tikrasis krikščioniškojo Apreiškimo šaltinis yra krikščioniš- 
koji tradicija ir Naujo Testamento knygos. Ypatingai svarbūs 
šaltiniai yra keturios Evangelijos. Tad tenka kritiškai ištirti tų 
Evangelijų autentiškumas ir istoriškumas. Jei pasiro- 
dys, kad Evangelijos yra tikrai autentiški ir istoriški dokumentai, 
tuo pačiu mes turėsime tvirtą pamatą giliau tirti krikščioniškojo 
Apreiškimo turinį. 


!) Novum Testamentum in Vetere latet; Vetus Testamentum in No- 
vo patet. Aug. 


EVANGELIJŲ AUTENTIŠKUMAS. 


Autentiškumo prasmė ir jo kriterijos. 


1. Kad mes kuriuo nors dokumentu ar raštu galėtume ti- 
kėti, reikia dviejų dalykų: a) reikia, kad tas dokumentas arba 
raštas būtų parašytas tikrai to autoriaus, kuriam jis pris- 
kiriamas; jei autorius yra ne tas, kuriam raštas priskiriamas, 
tuoj kyla klausimas, gal tikrasis rašto autorius kitais laikais ki- 
tur gyveno, negu kur raštas parašytas, ir todėl gal jis negalėjo 
žinoti dalykų, apie kuriuos raštas kalba; tad nežinant tikrojo au- 
toriaus, rašto tikėtinumas virsta abejotinas. Jei kurio nors rašto 
autorius yra visai nežinomas, tada bent tiek turi būti žinoma, 
kad raštas parašytas tais laikais ir toj vietoj, kur ir kada mano- 
ma jį esant parašytą. Be to dar b) reikia, kad rašte būtų sakomi 
dalykai, kuriuos autorius žinojo ir norėjo pasakyti. Jei autorius 
pasakojamojo rašte dalyko nežinojo, arba nenorėjo pasakyti, 
"tada mes tokio rašto tvirtinimus laikome ne tikra tiesa, ne tikra 
istorija, bet paprastu prasimanymu:. 

Iš tų dviejų čia suminėtų rašto savumų kyla jo autentišku- 
kumas. Autentiškumas (iš graikiško žodžio authentia = 
autoritetas, galia, valdžia), žiūrint žodžio kilmės, reiškia tokią 
rašto autoritetą ar savumą, kuriuo raštas reikalauja, kad juo 
būtų tikima. Vadinas, rašto tikėtinumas yra jo autentiškumo pa- 
-sekmė. O kad mes tikime tik tais raštais, kurie turi du auščiau 
suminėtus savumus, išeina, kad rašto autentiškumą sudaro tie 
du savumai, būtent, a) rašto autorius žinomas, b) autorius yra 
tikėtinas liudininkas. 

Tačiau mes, sekdami kai kurių rašytojų pavyzdžiu, auten- 
tiškumu vadinsime tą rašto savumą, kad jis yra tikrai parašytas 
to autoriaus, kuriam jis priskiriamas. Sakydami, kad 
Evangelijos yra autentiškos, mes suprasime, kad Evangelijos tik- 
rai parašytos tų Apaštalų ir jų mokinių, kuriuos „tradicija laiko 
jų autoriais. Antrąjį gi Evangelijų savumą, arba klausimą, ar 
Evangelijos sako tiesą, kurią jų autoriai norėjo pasakyti, mes 
stačiai vadinsime Evangelijų istoriškumu arba tikėtinumu. 

Tikras autentiškumas reikalauja taip pat, kad rašto tekstas 
nebūtų iškreiptas, sugadintas svetimais įterpimais, apkapotas bei 
sutrumpintas. Visas raštas, substancialiai sveikas, turi būti kilęs 
iš tikrojo autoriaus.Tačiau nėra reikalo, kad visas raštas būtų 
rašytas paties tikrojo autoriaus rankos: raštas gali būti diktuotas, 
„menkesnės dalys gali būti kitų asmenų pridėtos, tik suprantama, 
„žinant ir kontroliuojant tikrajam rašto autoriui. 

Gali būti klausiama, ar kurio nors rašto autografas 
arba orginalas yra autentiškas. Siuo atžvilgiu Evangelijų auten- 
tiškumo mes nesvarstome, nes yra žinoma, kad Evangelijų orgi- 
nalai, rašyti ant menkos medžiagos ir dažnai vartojami, greitu 
laiku susidėvėjo ir beliko mums jų nuorašai ). Tačiau tie Evan- 
gelijų nuorašai, — apie tai mes kalbėsime atskirai, — substan- 
cialiai atatinka jų orginalus. 

Neklausiame taip pat apie Evangelijų juridišką auten- 
tiškumą, kurs būna tuomet, kada kuris nors viešas autoritetas 
ginčams išvengti oficialiai paskelbia, kad toks ir toks rašto teks- 
tas turi būti laikomas autentiškas. Tuo būdu, pav. Bažnyčios val- 
džia paskelbė autentišką esant Vulgatos (dabartinio visur paplitu- 
sio šv. Rašto teksto) vertimą. Mums tik rūpi, pasigaunant mok- 
sliškos kritikos, grynai istoriškai ištirti, ar Evangelijos yra 
autentiškos, vadinas, ar jas tikrai parašė Apaštalai ir jų mokiniai, 
kuriuos tradicija laiko jų autoriais. 

Evangelijas galima nagrinėti arba kaipo grynai istoriš- 
kus dokumentus, arba kaipo šv. Dvasios įkvėptas kanoniškas 
Bažnyčios knygas. Sioj knygoj mes jas nagrinėsime vienu tik pirmuo- 
ju atžvilgiu, neklausdami, ar Evangelijos yra įkvėptos, bet ar jos 
istoriškai yra autentiškos ir tikėtinos. 


2. Tam mūsų tyrimui mes naudosimės atatinkamomis kri- 
terijomis. Kriterija, bendrai kalbant, yra kuri nors žymė, ku- 
ria mes neklysdami galime atskirti tiesą nuo klaidos. Kriterijos, 
jei jos kaip reikiant būna pažintos, virsta motyvais, kurie mus 
verčia pripažinti tiesą. Kiekviena dalykų sritis gali turėti savo 
tikrumo kriterijas: kitokios yra kriterijos tikrajam auksui nuo 
netikro atskirti, kitokios kurio nors fabriko išdirbinių tikrumui 
pažinti. Kalbant apie istoriškus dalykus, aišku, kriterijos turi būti 
istoriškos. 

Tačiau ir istorijos srityį kriterijos yra dvejopos rūšies: vie- 
nos išorinės kriterijos, kitos vidaus. 

Išorės kriterijos kurio nors rašto ar Evangelijų autentiš- - 
kumo klausime yra kitų istoriškų dokumentų, rašytojų, padavimo 
liudijimai. Jei tie liudijimai yra nesuklastuoti, jei tų liudijimų 
autoriai liudijamą dalyką tikrai žinojo, jei daug liudijimų, nuo 
kits kito nepareinančių, tikrina tą pačią tiesą, tai tie liudijimai 
pilnai įrodo dalyko tiesą. Jei, sakysim, iš veikalo ,,Zemaičių 
vyskupystė“ nebūtų žinoma, kas yra to veikalo autorius, vis tik 
mes galėtume neabejojamai sužinoti, kad jį parašė vyskupas Mo- 
tiejus Valančius, nes kiti rašytojai taip tikrina ir net to veikalo 
vertimas į kitą kalbą gali šį tą pasakyti, būtent, veikalas turėjo 
būti anksčiau parašytas, negu jis buvo išverstas į kitą kurią 
nors kalbą. 


. 1) Seniausi Evangelijų nuorašai arba apografai yra iš 4 ir 5 šimtme-- 
čio, vadinamieji kodeksai: Vatičanus, Sinaiticus, Alexandrinus, Ephraem 
rescriptus. 


Vidaus kriterijos yra tos, kurios imamos iš paties tiria- 
mojo rašto, mūsų atsitikime iš Evangelijų. Rašymo būdas, kal- 
ba, išsireiškimai, kai kurių rašte minimųjų daiktų atatikimas anų 
laikų tautos būklei, kultūrai, papročiams ir pan. gali parodyti, 
ar raštas rašytas tais laikais, kada klausiamasis autorius gyveno, 
ar vėliau. Iš „Žemaičių vyskupystės“ kalbos, išsireiškimų, san- 
tykių su žemaičių būkle ir t. t. galima spręsti, kad tas veikalas 
tegalėjo būti rašytas 1840—1850 metais. 

Rašto autentiškumo klausime išorės kriterijos yra svarbes- 
nės. Mat vidaus kriterijos neduoda griežto tikrumo, tik daugiau 
ar mažiau apytikriai nurodo, kuriais laikais raštas rašytas. O 
be to dar į vidaus kriterijas pigiai gali įsibrauti subjektyvios kri- 
tiko pažiūros ir prietarai. Išorės gi kriterijos prietarams nepa- 
siduoda. Tačiau vidaus kriterijos yra svarbios tuo, kad jos gali 
žymiai patvirtinti išorės kriterijų davinius. Tad ir mes, svarsty- 
dami Evangelijų autentiškumo klausimą, labiau remsimės išorės 
negu vidaus kriterijomis. 

Tikrumas, kurį mūsų tyrimas gali mums duoti, tegali bū- 
ti toks, koks atatinka dalyko ir kriterijų esmę, — taigi ne mate- 
matiškas, ne tiziškas, bet moralinis, būtent toks, kokio ap- 
skritai tegalima laukti iš istoriškų šaltinių tyrinėjimo. 

Tiriant Evangelijų autentiškumo klausimą, nereikia būti 
lengvatikiu, bet taip pat reikia vengti ir liguisto hiper- 
kriticizmo, kurs net visai tikrais dalykais dar abejoja ir juos 
kreivai painioja. 


Evangelijos. 


1. Žodis evangelija (iš graikiško euaggelion) senovės 
pasaulinių rašytojų buvo vartojamas prasme: atlyginimas arba au- 
ka už gerą naujieną (Homero Iliadoj, 14, 152); vėlesni rašytojai 
ima vartoti pačios geros naujienos prasme (Plutarchas, Lucianas). 
Senojo Įstatymo rašte: naujiena, atnešta žinia (4 Kar. 7,9); veik- 
smažodis euaggelizastai — skelbti gerą naujieną (Is. 40,9). 

Krikščionių kalboje Kristaus ir apaštalų laikais: linksma ži- 
nia arba gera naujiena apie Mesijo karalystės bei paties pranašų 
skelbtojo Mesijo atėjimą; mesianiškojo išganymo skelbimas, Kri- 
staus mokslo skelbimas (Mork. 14, 9), linksma žinia apie Kri- 
staus atneštą išganymą. 

Kiek vėliau žodis evangelija vis laiko savo prasmę: pasako- 
jimas gyvu žodžiu Kristaus darbų ir mokslo; bet kartu, tuoj, kaip 
rašytos Evangelijos, pradėta skaityti tikinčiųjų susirinkimuose, pra- 
dedama tas žodis vartoti apaštalų ir jų mokinių surašytiems Kris- 
taus darbams ir žodžiams pažymėti (Didache 8,2; 15,3), vadinas, 
įgauna tą pačią prasmę, kuria mūsų laikais tas žodis dažniau- 
siai vartojamas. Šiandien evangelija dažniausiai reiškia: apaštalų 
arba jų mokinių surašytus Kristaus darbus ir žodžius. 

Kristus nesurašė savo mokslo į knygas. Krikščionystė nebuvo kny-- 
gos religija net pačioj pradžioj, bet ji kilo skelbiant Kristaus mokslą gyvu 
žodžiu. Tiesa, buvo naudotasi Senojo Testamento rašytomis knygomis, 
įrodyti, kad dieviškasis išganymo planas išsipildė; bet naujos religijos gy- 
vas šaltinis buvo Kristaus asmuo ir Jo skelbimas, ir tas šaltinis nuolat 
trykšta Dievo Dvasios gaivinamoj Kristaus Bažnyčioj Apaštalų ir jų įpėdi- 
nių žodžiais, nes juos Kristus skyrė organais Jo išganymo veikimui pra- 
tęsti. Evangelijos skelbimas nesirėmė raidėmis arba žmonių žodžiais, bet 
„dvasios galybės parodymu“ (I Kor. 2,4): krikščioniškojo apaštalavimo pa- 
sisekimas remiasi „Dievo galybe“ (Rom. I, 16). Krikščionystės įkūrimui ir“ 
Apaštalų laikotarpiui rašytosios Evangelijos neturėjo jokios žymesnės reikš- 
mės. Tačiau kaipo istoriški dokumentai, rašytosios Evangelijos mums liu- 
dija tuos istoriškuosius faktus, kuriuos betarpiški Jėzaus gyvenimo liudy- 
tojai matė, ištikimai surašė ir mums raštu paliko. 

Tačiau Viešpaties įsakymas skelbti Evangeliją visoms tautoms (Mat.. 
28, 26) nė kiek nedraudžia skelbiamą gyvu žodžiu Evangeliją taip pat ir 
raštu surašyti.  Apaštalai laikė savo svarbiausiu uždaviniu skelbti Evange- 
liją gyvu žodžiu ir ne visi jie savo skelbimą surašė raštu. O tie, kurie 
ją raštu surašė, taip darydami, norėjo pirmiausia, kad skaitytojai, kurie ir 
gyvu žodžiu buvo mokomi, galėtų tvarkyti savo gyvenimą pagal jų mokslą.. 
Nes juk rašytosios Evangelijos turėjo tokį pat tikslą, kaip ir skelbimas gy- 
vu žodžiu (plg. 2 Tim. 3, 16—17). Nebuvo jų tikslas vien tik pasakoti raš- 
tu Jėzaus kius istoriją, bet rašyta istorija buvo priemonė tikslui siek- 
ti. Lukas (I, 4) ir Jonas (20, 31) tai aiškiai pasako; tą patį galima matyti 
ir pas kitus evangelistus. 


2. Apaštalai ir jų mokiniai paliko mums keturias rašytas. 
Evangelijas. Jas surašė Apaštalai Matas ir Jonas ir Apaštalų 
mokiniai Morkus ir Lukas. 

k Šv. Augustinas įspėja, kad tiksliau esą sakyti „vienos Evangelijos ke-- 
turios knygos“, negu keturios Evangelijos, nes pasak Origeno: „kas ketu- 
rių parašyta, tai tėra viena Evangelija“; arba anot kitų Bažnyčios Tėvų: 
tai yra vienas kūnas turįs keturis narius; todėl šv. lreniejus vadina „ketu- 
rių pavidalų Evangelija“ (= guadriforme Evangelium). Dėl tos tai prie- 
žasties, kai kurių manymu, nesakoma: Mato, Morkaus, Luko, Jono Evan-- 
gelija, bet sakoma: Evangelija pagal Matą, — pagal Morkų, — pagal Luką, 
— pagal Joną, nes tikrumoje viena tėra Evangelija, tik keturių rašytojų 
perstatyta keturiomis formomis. 

„Dabartiniai Evangelijų pavadinimai (Evangelija pagal Matą...) 
nėra kilę iš pačių Evangelijų rašytojų, ne jie savo vardus Evan- 
gelijoms pridėjo; mat anais laikais nebuvo papročio, kad auto- 
rius tokiam savo veikalui, kurs yra mažiau ar daugiau istoriš- 
kos rūšies, savo vardą pridėtų. Tačiau jau Tertulionas mini (c. 
Marc. 4, 2), kad mūsų Evangelijos jo laikais nebuvo anonimiš- 
kos, ir kad jau prieš jo laikus buvo žinomi dabartiniai Evange- 
lijų pavadinimai. Tai liudija ir kiti dokumentai (iragm. Murat.; 
Iren. €. Haer. 3, 11; Clem. Alex. Strom. 1, 21), taip kad tie pa- 
vadinimai jau yra žinomi prieš antrojo amžiaus vidurį, ir galima 
manyti, kad jie greičiausiai siekia apaštalų laikus. 


Toks pavadinimas Evangelija pagal Matą dar savai- 
me nereiškia, kad Matas yra tos Evangelijos autorius, nes toks 
pavadinimas galėjo būti pridėtas ir knygai, parašytai kito auto- 
riaus pagal Mato Evangelijos skelbimą. Tačiau galima apytikriai 
manyti, kad tie pavadinimai buvo pridėti Evangelijų autoriams 

pažymėti; ta prasme ima tuos pavadinimus visi be išimties seno- 
vės rašytojai. 

Ketveriopas Evangelijų skaičius, šventųjų Tėvų manymu, esąs nuro- 
dymas, kad Kristaus mokslas turi būti skelbiamas visiems keturiems dan- 
gaus kraštų pasauliams. Jau šv. Ireniejus atskirus Evangelijų rašytojus su- 
artina su paveikslu, kuriuo pranašui Ezekieliui (1, 10) buvo parodytas 
ketveriopas Dievo veikimas žmonių giminei išganyti. Mat, pasirodė pranašui 
keturios gyvos būtybės, kurių kiekviena aplinkui turėjo keturis veidus, 
vieną žmogaus, vieną liūto, vieną jaučio, vieną erelio. Zmogiškai veikiąs 
Dievas nuvaizduojamas žmogaus pavidalu, kaip karalius veikiąs — liūto 
pavidalu, kaip susitaikymą teikiąs kunigas — aukojamo jaučio pavidalu, 
kaip Dievas — erelio pavidalu. Taip reiškėsi Dievo veikimas Senajame 
Testamente, bet dar labiau Naujajame, nes Kristus yra tikras žmogus, ka- 
ralius, kunigas, Dievas. Tie keturi Kristaus asmens ypatumai esą Evangelijų 
rašytojų iškelti švieson; kiekvieno evangelisto iškeliamas ypač vienas ypa- 
tumas, ir todėl žmogaus paveikslas, skiriamas šv. Matui, kurs pradeda savo 
Evangeliją žmogiškos Kristaus kilmės dėstymu; liūto paveikslas skiriamas 
šv. Morkui, kuris pradeda savo Evangeliją galingais Krikštytojo pamokslais, 
kurie kaip liūto rėkimas tyruose budino žmoniją; aukojamo jaučio pavei- 
kslas skiriamas šv. Lukui, kuris savo Evangelijos pradžioje mini Zakarijo 
kunigystę; erelio paveikslas skiriamas šv. Jonui, kuris pradėdamas savo 
Evangeliją drąsia lėksena kyla į dangaus aukštybes ir su erelio akylumu įsi- 
gilina į amžinojo Žodžio gimimo paslaptį. 

3. Keturios Evangelijos tuo yra viena kitai panašios, kad 
jos pasakoja Kristaus darbus ir žodžius, paimtus beveik iš vieno 
Jo viešojo gyvenimo. Tačiau pirmosios trys Evangelijos pasakoja 
Jo veikimą ir mokymą, kuris vyko ypač Galiliejoj, ketvirtoji gi 
Evangelija atsižvelgia ypač į Jo veikimą Judiejoj. Pirmosios trys 
Evangelijos, pasakodamos veikimą Galiliejoj, taip tarp savęs su- 
tinka, kad jos pasakoja beveik tą patį Viešpaties veikimo kon- 
spektą (synopsis); todėl jos ir vadinamos sinoptiškos, pir- 
mieji gi trys evangelistai — sinoptikai. Jos visos daugiau 
kalba apie Kristaus žmogiškąją pusę, ketvirtoji gi Evangelija dau- 
giau kalba apie Jo dieviškąją pusę. 

Nors Evangelijos pasakoja Kristaus gyvenimą, tačiau negali- 
ma jų laikyti grynomis istorijos knygomis, nes evangelistai, 
jas rašydami, turėjo ne tiek istorišką, kiek dogmatišką tikslą, ir 
tam dogmatiškam tikslui pasiekti jie parinko tuos Kristaus gyve- 
nimo darbus ir žodžius, kurie tam tikslui tiko. Todėl savo ben- 
dro pobūdžio atžvilgiu jos yra dogmatiškos knygos. Tad 
klysta tie, kurie laikydami Evangelijas vien tik istorijomis, prikiša 
evangelistams, kad jie nežinoję dalykų, kurių jie nepaminėjo, ir 
kad, pasakodami Kristaus veikimo istoriją, ne visados laikęsis 
chronologiškos tvarkos. 


Evangelijų priešai. 


Racionalistai ir liberalai protestantai mano, 
kad žmogaus protas yra autonomiškas. Dievas negalįs iš jo rei- 
kalauti tikėjimo ir nesą reikalo atsižvelgti į Dievą. Racionali- 
stų manymu, žmogaus protas yra vienintelis tiesos ir klaidos, 

gero ir pikto sprendėjas: jis vienas tuos dalykus nustato. Dievas 
negalįs kištis. Tad negalį būti jokio apreiškimo, jokių stebuklų, 
ir iš viso nieko antprigimto. Tad ir antprigimti faktai, pasakoja- 
mi Evangelijose, negalį būti tikri: todėl jie reikią aiškinti pagal 
naturalius dėsnius ir pagal žmogaus sąmonės naturalų progresą. 

Taip pat ir liberalai protestantai nepripažįsta išvir- 
šinio apreiškimo, arba bent mano, kad apreiškimo negalima pa- 
žinti; jie pasirenka sau tik tas religines tiesas, kurios rodos pri- 
tinkančios mūsų prigimties religinio įausmo aspiracijoms. Tad 
jie, tirdami religines Evangelijų tiesas, naudojasi daugiausia arba 
išimtinai vidaus kriterijomis. Čia jų subjektyvizmas vaidina svar- 
biausią rolę. 

Priešai, kurie neigia Evangelijų istoriškumą, dažniausiai taip 
pat neigia ir jų autentiškumą. Todėl daugelis jų, (sakysim, Strauss, 
Ch. Baur ir jų pasekėjai) mano, kad mūsų Evangelijos esančios 
parašytos ne Apaštalų ir jų mokinių, bet pačių krikščionių an- 
trame amžiuje tarp 130-170 metų. Apie tuos priešus kiek plačiau 
teks mums pakalbėti, kai nagrinėsime Evangelijų istoriškumą. 

Nagrinėjant Evangelijų tikėtinumą reikia saugotis atsinešti 
savo iš anksto turimus priešingus arba bent nepalankius nusi- 


statymus, — nes tada lengvai pamatoma tai, ko nėra, ir ne- 
pamatoma, to, kas tikrumoj yra. Keliamas priešų tikrai protingas 
šūkis: „reikia būti laisvam nuo prietarų“ — turi būti visų taiko- 


mas. Tačiau priešai atsineša savo ,,pasauližvalgą“ ir priešingus 
nusistatymus, ir todėl Evangelijų klausimą išsprendžia taip, kaip 
jiems liepia jų ,,pasauližvalga“. 

Tikintis katalikas žino, kad tik objektyviškumas ir laisvumas 
nuo nepalankių nusistatymų tegali surasti tiesą ir supainiotus 
klausimus teisingai išspręsti. Jis nagrinėja šaltinius ir svarsto kri- 
terijas, ir sulig tuo, kiek jos sveria, stengiasi savo sprendimus 
daryti. Valios teisumas ir proto atsargumas yra jam geriausi 
vadovai. Zinoma, autoritetingas Bažnyčios sprendimas katalikui 
yra negatyvi norma arba taisyklė, kuri jam parodo, kur jis 
neturi savo sprendimais linkti. Tokia negatyvi norma saugo jį 
nuo daugybės klaidžiojimų ir palengvina jam surasti tikrąją tiesą. 

EVANGELIJOS YRA AUTENTIŠKOS. 


Naudojantis išorės ir vidaus kriterijomis, įrodoma, kad 
Evangelijas parašė tie patys autoriai, kurių vardus jos nešioja, 
būtent, du Apaštalai Matas ir Jonas, ir du Apaštalų mokiniai, 
Morkus, Apaštalo Petro mokinys, ir Lukas, Apaštalo Povilo ben- 
drakeleivis. 


Didžiosios Bažnyčios liudijimas. 


Didžioji Bažnyčia (megale Ekklesia—Orig. c. Cels. 
L. 5, n. 59) yra katalikų Bažnyčia, kurią skyrė nuo kitų sektų 
net tie, kurie prie Bažnyčios nepriklausė. Tačiau šiuo atveju mes 
netirsime, koks buvo kat. rašytojų tikėjimas, bet žiūrėsime, koks 
buvo jų įsitikinimas apie Evangelijų kilmę. Vėlesnius gi rašyto- 
jus, Eusebijų ir Jeronimą, suminėsime tik tiek, kiek jie geriau, 
negu mes, žinojo krikščioniškosios senovės archyvus. Ieškome to 
didžiosios Bažnyčios įstikinimo ne vien aiškiuose rašytojų liudi- 
jimuose, bet visur, kas gali parodyti pirmųjų amžių krikščionių 
įsitkinimą. 3 

Tirdami didžiosios Bažnyčios rašytojų liudijimą, mes sta- 
tome šitokius tvirtinimus: 

1). Bent nuo 140 metų mūsų Evangelijos laikomos apaš- 
tališkos kilmės, būtent ta prasme, kuria mes aukščiau 
minėjome. 

2). To fakto teisėtas aiškinimas, teigiąs Evangelijų autentiš- 
kumą, yra laisvas nuo apgaulės ir klaidos. 

Tad mūsų Evangelijos yra apaštališkos kilmės, arba au- 
tentiškos. 

Imdamies įrodyti pirmąjį tvirtinimą, mes peržiūrėsime įvai- 
rių kraštų bažnyčių liudijimus, kuriuos ramiai ir tikrinančiai 
reiškia žymiausi tų bažnyčių atstovai ir rašytojai. 

1). Afrikos Bažnyčia, kurios įsitikinimą reiškia Tertu- 
lionas. 

Kad būtų lengviau įvertinti rašytojų liudijimo svarba, suminėsime 
trumpai kiekvieno rašytojo bent kelis biografijos bruožus. 


Tertulionas (160—222?) trečiojo legiono centuriono sūnus, gimė 
Afrikos Kartagoj apie 160 metus. Mokėsi teisių, gavo gerą išsimokslinimą, 
kurį laiką rodos tarnavo teisininku. Apie 197 metus priima krikščionių ti- 
kėjimą, apie 200 metus pasišventina kunigu, ir smarkiai gina kat. tikėjimą. 
Tačiau nuo 205 metų palinksta į montanistų sektą. Jis jungė puniečio karš- 
tumą su romėno praktiškumu: turėjo gilų protą, didelę iškalbą, kirstą są- 
mojų, ir buvo gerai susipažinęs su visais mokslais. Parašė daug raštų. Apie 
Evangelijas jis liudija ypač savo raštuose prieš Marcioną. 

; Marcionas, su kuriuo smarkiai kovojo Tertulionas, buvo Ponto 
Sinopės miesto vyskupo sūnus; užsidegęs uolumu, jis aukojo savo turtus 
Bažnyčios tikslams ir gyveno griežtai asketiškai, bet netrukus persimetė 
į kitą kraštutinumą. Tėvo ekskomunikuotas jis nuvyko į mažosios Azijos 
vakarus, tikėdamasis, kad ten gal bus priimtas atgal į Bažnyčią. Čia susi- 
tikęs šv. Polikarpą, Smirnos vyskupą, paklausė jo, ar jis jį pažįstąs; „pa- 
žįstu šėtono pirmgimį“, atsakė šventas vyskupas. Čia atstumtas, apie 140 
metus jis nuvyko į Romą, bet ir ten vietoj to, kad būtų priimtas į Bažny- 
čią, 144 metais buvo iškeiktas. Mirė apie 165 m. 

Jis sukūrė savotišką ereziją. Anot jo, Naujojo Testamento Dievas, 
kurs yra pats gerumas, yra visai kitas, negu Senojo Testamento Dievas, 
kurs buvęs piktas. Jis atmetė visas Senojo Įstatymo knygas, o iš Naujojo 
Įstatymo jis tepriėmė Luko Evangeliją, kurią savotiškai apkarpė ir per- 
dirbo savo erezijai paremti, ir 10 apkarpytų Povilo laiškų. Kristaus įsikū- 
nijimas ir mirtis tebuvusi tik tariama. Jis buvo priešingas moterystei, rei- 
kalavo griežto gyvenimo, susilaikymo nuo mėsos. 

Prieš jį kovodamas, Tertulionas parašė penkias knygas: (Adversus 
Marcionem libri guingue). 

Liudijimą mūsų Evangelijoms mes randame Tertuliono 
knygose prieš Marcioną (Plg. Adv. Marcion. 1. 4, c. 2. 3, 4, 5). 
Tertulionas argumentuoja šitokiu būdu: 

a) Evangeliškas įrankis (instrumentum evangeli- 
cum — taip jis vadina keturias Evangelijas, o kartais gal ir vi- 
sas Naujojo Testamento knygas) yra pirmesnis už Marciono 
evangeliją, todėl ir tikresnis negu jo prasimanytoji evangelija. 

b) Ne tik pirmesnis, bet visur kat. Bažnyčioj nuo seno 
esamas. 

c) Ne tik pirmesnis, bet tiesiog jis yra nuo pat pradžios, 
nes jis yra kilęs nuo pačių Apaštalų ir jų mokinių. Pats įvairių 
bažnyčių autoritetas tai liudija. Nes mes Evangelijas „per jas 
(tas bažnyčias) ir pagal jas turime, būtent Jono ir Mato, nors ir. 
ta, kurią Morkus išleido, tikrinama esant Petro, kurio vertėju 
Morkus buvo. Nes ir Luko rašytoji Povilui priskiriama...  Tikė- 
jimą mums įkvepia iš Apaštalų Jonas ir Matas; iš Apaštalų mo- 
kinių Lukas ir Morkus jį stato“. 

Tertulionas, būdamas juristas, vartoja įsisenėjimo (prae- 
scriptio) argumentą. Tačiau nieku būdu jis nebūtų galėjęs taip ar- 
gumentuoti, įei nebūtų buvę visiems žinoma ir jei nebūtų buvę 
tikrumo, kad Evangelijos yra apaštališkos kilmės. 


2) Galijos (ir m. Azijos) Bažnyčios įsitikinimą liudija 
Liono vyskupas, Ireniejus. . 

Ireniejus, graikų kilmės, gimęs m. Azijoj tūr būt tarp 120 — 130 m. 
Savo jaunystėj bendravo su apaštalų mokiniais, pažino šv. Polikarpą, šv. 
Jono Apaštalo mokinį, ir klausė jo pamokslų. Marko Aurelijaus (161 — 
180) laikais, prieš 177 metus, gauna kunigo šventimus ir darbuojasi Lione. 
Kai Galijoj siautė smarkus persekiojimas, Galijos kankiniai pasiuntė Ire- 
niejų į Romą pas popiežių Eleuterijų (175 — 189), įduodami jam nunešti po- 
piežiui raštą, plačiai pasakojantį apie persekiojimą. Ta proga lreniejus ge- 
rai susipažino su Romos Bažnyčios būkle. Kai 177 metais buvo nukankin- 
tas devyniasdešimtametis Liono vyskupas Potinus, Ireniejus paliko jo įpė- 
diniu ir kaipo vyskupas valdė Liono. Bažnyčią iki savo mirties. Jis buvo 
nukankintas Septimijaus Severo persekiojimo laikais, tur būt 202 metais- 
Jo siunčiami misionieriai darbavosi platindami Galijoj krikšč. tikėjimą. 

Apie 180 metus Ireniejus ėmė rašyti savo svarbiausią veikalą, Pen- 
kias knygas prieš eretikus (Adversus Haereses libri guingue), per kelis 
metus rankiodamas jam medžiagą ir papildydamas jį. Veikalas rašytas graikų 
kalba; tačiau jis mums teišliko tik lotynų vertime, o graikų kalbos originalo 
beliko tik nuotrupos. Lotynų vertimas, kaip matyti iš graikiškų likučių, yra 
raidinis. Ne per seniai tasai veikalas buvo rastas taip pat ir armėnų vertime. 
I veikalo knygoj lreniejus dėsto įvairių gnostikų mokslą; II knygoj jis 
griauja eretikų mokslą proto argumentais; III-V knygoj argumentuoja 
prieš juos padavimu, Senojo ir Naujojo Testamento Rašto žodžiais. 

Ireniejaus veikalo trečioj knygoj (Adv. Haeres. I. 3, c. 1, 
n. 1) mes randame labai svarbų liudijimą mūsų  Evangelijoms. 


a) Visų pirma Ireniejus bendrai tikrina, kad mūsų  tikėji- 
mas yra kilęs nuo Apaštalų, kurie skelbė Evangeliją gyvu žo- 
džiu, o paskum ir raštu ją surašė. Kad krikšč. mokslas, ar tai 
žodžiu skelbiamas ar tai surašytas Evangelijų knygose, yra tikrai 
nuo Apaštalų, tai liudija pačių Apaštalų įkurtos Bažnyčios, ypač 
Romos Bažnyčia, nes ten mokslas pasemtas iš pačių Apaštalų 
lūpų ir jį mums atnešė, paveldėjimo keliu, pačių Apaštalų pasta- 
tyti vyskupai ir jų įpėdiniai. O eretikų mokslas nėra kilęs nuo 
Apaštalų, bet nuo jų pačių. — Tad Ireniejus, kaip ir Tertulionas, 
naudojasi įsisenėjimo argumentu, kurį remia Bažnyčių padavimas. 

b) Toliau jis liudija, kas buvo kiekvienos Evangelijos 
autorius: 

„Taigi Matas tarp hebriejų jų kalba išleido Evangelijos 
raštą, kai Petras ir Povilas evangelizavo Romoje ir kūrė Baž- 
nyčią“. 

„Po jų iškeliavimo (kai kur šitoj vietoj yra toks tekstas: 
Po tos pagal Mata Evangelijos išleidimo), Morkus, Petro moki- 
nys ir vertėjas, taip pat ir jis, kas buvo Petro skelbiama, raštu 
mums paliko“ . 

„Ir Lukas, Povilo palydovas, Evangeliją, kurią šis skelbė, 
surašė į knygą“. 

„Paskum ir Jonas, Viešpaties mokinys, kurs ir prie Jo krū- 
tinės buvo prisiliejęs, taip pat ir jis išleido Evangeliją, gyven- 
damas Azijos Efeze“. 

c) Evangelijų tikrumas yra taip tvirtas, kad net patys ere- 
tikai stengiasi jomis savo mokslą paremti (čia jis mini ebionitų, 
Marciono, Valentino pavyzdį). 

d) Nė būti negali Evangelijų daugiau ar mažiau kaip ketu- 
rios, — nes taip pridera: aa) keturios tėra pasaulio dalys, kur 
plinta Dievo Bažnyčia ir gaivinanti jos dvasia; bb) krikšč. mok- 
slas yra Bažnyčios šulas ir gyvybės dvelkimas, ir todėl dera, kad 
būtų keturios Evangelijos, kurios, kaip keturi šulai, palaikytų 
Bažnyčią ir savo dvelkimu gaivintų žmones; cc) pagaliau keturi 
tėra ir Dievo Dvasios veikimo simboliai, kuriuos matė Ezekiėlis: 
žmogus, erelis, jautis, liūtas (simbolius jis taiko Evangelistams 
čia pažymėta eile). — Tad ir eretikų skelbimas, kad daugiau ar 
mažiau esama Evangelijų kaip keturios, tėra jų prasimanymas. 

Aiškesnio liudijimo mūsų Evangelijoms nė laukti nebegalima. 
3) Romos Bažnyčios liudijimą reiškia kilusio iš antrojo am- 
žiaus šv. Rašto knygų sąrašo arba katalogo likučiai ir šv. Justi- 
nas kankinys. 


A). Muratorio katalogo trupinys (iragmentum Mu- 
ratorianum). 


1740 metais mokslininkas Muratori rado šv. Ambrozijaus bibliotekoj 
Milane nutrupėjusį rankraštį ir paskelbė jį spaudoj, todėl jis ir vadinasi jo 
vardu Muratorio trupinys (fragmentum Muratorianum). Tasai rank- 
raštis yra kilęs iš antrojo amžiaus, nes jame sakoma: „Ganytoją gi visai 
neseniai mūsų laikais (nuperrime nostris temporibus) parašė Romos mieste 
Hermas, sėdint Romos miesto Bažnyčios katedroj vyskupui Pijuj, jo bro- 
liui“. Pijus gi buvo popiežium 142—157 metais. Iš to ir iš kitų ženklų spren- 
džiama, kad tas raštas buvo sudarytas prieš 200 metus, ir tikriausiai pačioj 
Romoj. Originalus tekstas, kai kurių spėjama, buvęs surašytas graikų 
kalba; lotyniškas tekstas, kuris vienas teišliko, rašytojo nesugebėjimu ar 
apsileidimu yra gana iškraipytas. Katalogo tekstas susideda iš 85 eilučių, 
jam trūksta pradžios, 0 galas yra sunkiai įskaitomas ir sugadintas. Mums 
svarbi ta katalogo vieta, kur kalbama apie Evangelijas: 


1 „kuriuose tačiau dalyvavo ir taip surašė (padėjo). 
Trečia Evangelijos knyga pagal Luką: 
Lukas anas gydytojas po Kristaus žengimo į dangų, 
kai jį Povilas kelionės draugu 

5 su savim pasiėmė, jo (kai kurie verčia — savo) vardu 
iš eilės ją parašė; tačiau nė jis nebuvo matęs 
Viešpaties kūne. Ir todėl jis ją (Evangeliją) kiek galėjo 
pasiekti (sužinoti), nuo Jono gimimo pradėjo pasakoti. 
Ketvirtoji Evangelija (tai) Jono iš mokinių. 

10 Jis raginantiems savo sanmokiniams ir vyskupams 
tarė: pasnikaukite su manim nuo šiandien tris dienas, 
ir kas kuriam bus apreikšta, viens kitam 
pasipasakokime. Tą pačią naktį buvo 
apreikšta Andriejui iš mokinių, kad 

15 visiems peržiūrint Jonas savo vardu 
viską surašytų. Ir todėl, kad ir skirtingi 
atskiroms Evangelijų knygoms pagrindai 
pasakojami, tačiau nė kiek nesiskiria tikinčiųjų 
tikėjimui, nes viena viešpataujančia dvasia 

20 visur viskas pasakojama apie gimimą, 
apie kančią, apie atsikėlimą, 
apie bendravimą su savo mokiniais, 
apie dvejopą Jo atėjimą, 
pirmą pažeminime paniekintą, kurs 

25 (jau) buvo, antrą karališka valdžia 
blizgantį, kurs (dar) bus...“ 


Iš to katalogo trupinio matyti šie dalykai: 

a) Aišku, kad katalogas pirma kalbėjo apie dvi pirmąsias 
Evangelijas, nes tekstas toliau sako: „Trečia Evangelijos knyga 
pagal Luką“. Jei minima trečia, tai turėjo būti minima ir pirma, 
ir antra. 

b) Sakoma apie Luką, kad „nė jis nebuvo matęs Viešpaties 
kūne“. Iš to gana aiškiai galima spręsti, kad nė antrasis Evan- 
gelistas nebuvo matęs Viešpaties kūne, — vadinas, jis tebuvo 

Apaštalų mokinys (Morkus), — o pirmosios Evangelijos autorius 
buvo matęs Viešpatį kūne, — vadinas, jis buvo Apaštalas (Matas). 

c) Aiškiai ir griežtai tikrinamas tarpusavio Evangelijų suti- 
kimas (16—26) ir jų apaštališka kilmė (16—26 eilutė). 

d) Dėl tos apaštališkos kilmės Evangelijos skaitomos Baž- 
nyčiose. Priešingai gi, „Povilo vardu pramanyti laiškai Marciono 
erezijai (paremti) ir daug kitų raštų, kurių negalima priimti į 
katalikų Bažnyčią. Nes negalima maišyti tulžies su medumi (iel 
cum melle)“ (65—67 eilutė). O Hermo Ganytojas leidžiamas skai- 
tyti, bet ne viešai Bažnyčiose, tik privačiai, — nes nors ta knyga 
gera, tačiau ji ne apaštališkos kilmės (73—79 eilutė). 


B) Šv. Justinas kankinys. 


Justinas gimė apie 100 metus iš tėvų stabmeldžių Samarijos mieste 
Sichem (Flavia Neapolis, dabar Nablus). Jaunystėj jo karštas mokslo troš- 
kimas palenkė jį užsiimti stoikų, peripatetikų, ana mokyklų filoso- 
fišku mokslu. Pagaliau jis įsigilino į Platoną. Kažkoks senelis atkreipė jo 
dėmesį į Senojo Įstatymo pranašus, nes filosofai tik painioją tiesą, ir Justi- 
nas, jo paklausęs, susipažino su apreikštuoju mokslu. Apie 133 metus, grei- 
čiausiai Efeze, matydamas kankinių drąsą, su kuria jie iškenčia kančias 
ir prisiima mirtį, jis priima krikščionių „tikėjimą. Nuo to laiko jis virto 
krikšč. tikėjimo ginėju. Apsivilkęs graikų filosofų apsiaustu, jis keliauja po 
visokius miestus kaipo keliaująs mokytojas ir pagaliau, apsigyvenęs Ro- 
moje, įkūrė mokyklą, kurią lankė ir Tacianas pirm savo atkritimo nuo 
Bažnyčios. Justinas turėjo savo priešą cinikų filosofą Krescensą, kurį jis 
sukirto viešoj disputoj ir įrodė jo nežinią. Tačiau tur būt 165 metais, kaip 
spėjama, dėl Krescenso pinklių, Justinas buvo įskųstas kaipo pavojingas 
krikščionystės platintojas, ir kartu su kitais šešiais krikščionimis buvo 
Evannukirstas. 

Justinas parašė daug raštų; tik daugelis jų žuvo, o dėl kai kurių abe- 
jojama, ar jie jo rašyti. Jis rašė graikų kalba. Mūsų laikams išliko apie 
150 metus rašyta Apologia maior (68 skyriai), adresuota ciesoriui An- 
toninui Pijui, kiek vėliau rašyta Apologia minor (15 skyfių), kuri rodos 
yra pirmosios Apologijos priedas, ir didokas veikalas, rašytas tarp 150 — 
155 metų, Dialogus cum Las Judaeo (pasikalbėjimas su žydu 
Trifonu). Tą pasikalbėjimą su Tritonu (gal tai buvo garsus rabinas Tarionas) 
Justinas turėjo rodos Efeze, apie 135 metus, kada siautė žydų sukilimas va- 
dovaujant Bar-Kochbai (132 — 135). Čia suminėti Justino raštai liudija musų 
gelijų autentiškumą. 


a) Justinas liudija, kad jo laikais yra paplitę tam tikri 
raštai, kuriuos jis vadina „Apaštalų atsiminimais“ (ta 
apomnemoneumata ton apostolon — commentaria Apostolorum). 
aa) Tie „atsiminimai“ yra surašyti Apaštalų ir jų mokinių 
(Dial. nr 103); bb) tie „atsiminimai“ pasakoja apie visokius da- 
lykus, kurie liečia mūsų Išganytojo Jėzaus Kristaus (I Apol. n. 
33); cc) tie „atsiminimai“ vadinasi Evangelijomis (I Apol. 
n. 66); dd) tie „atsiminimai“ tokį turį autoritetą, kad jie 
sekmadieniais viešai skaitomi bažnyčiose kartu su Senojo Įsta- 
tymo pranašais (I Apol. 67); ee) tuos „atsiminimus“ Justinas ci- 
tuoja tuo būdu, iš kurio aišku, kad jis jiems vieniems, o ne 
apokritiškoms evangelijoms, pripažįsta apaštališką auto- 
ritetą. (Dial. 100, 103, 104...); ff) tie „atsiminimai“ nėra tik 
lipų padavimas, bet jie yra taip pat surašyti (Dial. 10, 100...) 

b) Nors Justinas nemini mūsų Evangelijų pavardžiui, tačiau 
yra tikra, kad jis turėjo galvoj tas pačias keturias 
evangelijas, kurias ir mes turime. Nes tekstai, kuriuos Justi- 
nas cituoja iš „Apaštalų atsiminimų“, yra substancialiai tokie 
pat, kaip ir mūsų Evangelijose. Ir Justinas ne mažai cituoja. 
Visos keturios mūsų Evangelijos yra cituojamos daug kartų. 


c) Tačiau tenka pastebėti, kad ne visos Justino citatės yra 
griežtai raidinės. Nes anų laikų papročiu jis kartais priveda tik 
teksto prasmę, nesirūpindamas žodžių tikslumu, sakysim, pasa- 
kodamas Eucharistijos įsteigimą, laisvai cituoja tekstus (1 apol. 66). 
Taip darė ir patys Apaštalai (Povilas), cituodami Senojo Įsta- 
tymo knygas. Ir suprantamas dalykas. Papiruso knygos būdavo 
suritinamos į ritinius, nepatogu buvo išritinėti ir cituojamą vietą 
surasti, ypač dar kad nei suskirstymo eilutėmis, nei jų numeracijų 
nebuvo, — tad, jei citatės tikslumas neturėjo didžios reikšmės, 
buvo cituojama iš atminties ir privedama tik teksto prasmė, ne- 
sirūpinant teksto raidiniu tikslumu. Anais laikais taip darė ir pa- 
sauliniai rašytojai, sakysim, Plutarchas cituodamas Platoną. Tad 
suprantama taip pat, dėl ko ilgesnės Justino citatės yra tiksles- 
nės, nes jis jas ėmė iš knygų; trumpesnės gi mažiau tėra tikslios 
— nes jas citavo iš atminties. 

d) Justinui prikišama, kad jis naudojasi taip pat netikromis 
arba apokrifiškomis evangelijomis. Iš tikro, 4 ar 5 atvejais jis 
mini faktus, kurie tėra apokritiškose evangelijose.Tačiau tai darė 
ir kiti rašytojai, sakysim, Tertulionas. Tik yra aišku ir tikra, kad 
Justinas tiems apokrifiškiems raštams nepripažino nei apaštališ- 
kos kilmės nei apaštališko autoriteto, kurį pripažino mūsų Evan- 
gelijoms. 


4). Edesos (Osroės arba Sirijos) Bažnyčios liudijimas, skel- 
biamas Taciano. 


Tacianas gimė Asirijoj anapus Tigro apie 120 — 124 metus. Jo tėvai 
stabmeldžiai. Jis studijavo filosofiją ir, daug keliaudamas, lankė graikų pa- 
saulį, kur susipažino su graikų misterijomis. Pagaliau jis patenka į Romą; 
tur būt čia jis priima krikščionių tikėjimą. Čia taip pat jis tampa šv. Justi- 
no mokiniu. 

Rodos dar prieš 170 metus jis grįžta atgal į rytus, kaip spėjama, 
apsigyvena Edesoj, ir ten patenka į gnostikų-enkratitų sektą. Jis priėmė 
gnostikų mokslą apie eonus (labai artimą Valentino mokslui), tikrino, kad 
Adomas, davęs pradžią nuodėmei, negalėjęs būti išganytas, skelbė 
priešginumą tarp Senojo ir Naujojo Testamento, smerkė moterystę, reika- 
lavo susilaikyti nuo mėsos ir vyno. Ypač šį pastarąjį jo mokymą priėmė 
enkratitai, kurie ir eucharistinei vakarienei vartojo tik vandenį (už tat 
jie ir „akvarijais“ vadinami); todėl daug kas laiko Tacianą enkratitų sektos 
įkūrėju. Jo būdas aistringas, linkęs į kraštutinumus. 

Dar nepatekęs į sektą, bet tur būt jau apleidęs Romą, taigi apie 170 
metus, Tacianas išleido graikų kalba rašytą Adversus graecos oratio 
(Kalba prieš graikus), — tai lyg apologija, kuri teisina, dėl ko jis priėmęs 
krikščionystę. Jis labai smerkia ir pašiepia graikų filosofiją ir mitologiją, 
savo pašiepiančia kalba jis daugiau erzina stabmeldžius, negu traukia į 
krikščionystę. 

Gyvendamas ŠiKjo| (tur būt Edesoj), Tacianas, netrukus po 170 metų, 
išleido iš mūsų keturių Evangelijų sudarytą Viešpaties istoriją, taigi Evan- 
gelijų o, kuri vadinasi Diatessaron (to dia tessaron euaggėlion).. 
as jo Diatessaron labai paplito Sirijoj ir išstumė iš vartojimo kitus Evan- 
gelijų vertimus. Manoma, kad dar prieš Tacianą buvusios išverstos mūsų 
keturios Evangelijos į sirų kalbą, („separata versio“). Iš tikro, — W. Cure- 
ton išleido Londone 1 metais sirų Evangelijų trupinius, o 1892 metais 
Sinajaus šv. Katarinos vienuolyne rastas siriškas Evangelijų tekstas; tų ver- 
timų tekstas manoma esąs seniausias. Tacianas esamas sirų kalba Evan- 
gelijas suliejęs į vieną harmoniją. Kitų spėjama, kad Evangelijų harmonija 
buvusi E daryta iš osų EkBio ir paskum išversta į sirų kalbą. 
aktas yra, kad Taciano DA Easaton buvo vartojamas Sirijoj iki 
penktojo Šinimiečio pradžios ir skaitomas katalikų bažnyčiose. Penktame 
amžiuje Edesos vyskupas Rabbula (411 — 435), sutvarkęs vertimą, vadinamą 
Peschitta (tiesus), įsakė pašalinti iš bažnyčių Diatessarono vartojimą ir 
Teodoretas pasakojasi, kad jis pats pašalinęs iš bažnyčių Diatessarono 
porą šimtų egzempliorių. Tuo būdu Peschitta išstūmė Diatessaroną. 
iandien mums žinomą, kokia tvarka Tacianas savo Diatessaroną 
buvo padaręs. Nes Fuldos vienuolyne yra rankraštis, kilęs iš 540 — 546 metų, 
— sudaryta Evangelijų harmonija Taciano būdu, tik Čia panaudotas šv. Je- 
ronimo tekstas. A paėmė šv. Jono Evangelijos įžangą, išmetė kitų Evan- 
gelijų  genealogijas ir viską, kas tik rodo, kad Kristus gimęs iš Dovido 
giminės, sekė šv. Jono vangelijos chronologija. Naudojosi ta Taciano 
harmonija ne tik sektantai, bet ir katalikai, nepastebėdami, kad ji ypatingai 
kuo skirtųsi nuo kitų tikrų Evangelijų. 
Tačiau pats originalus Taciano tekstas mūsų laikams neišliko. Jis 
tėra mums žinomas iš šv. Efremo raštų, kurs komentuodamas Diatessaron 
apsčiai jį cituoja, ir iš arabiško vertimo. 


a) Tacianas savo kalboje prieš graikus dėsto šv. Jono 
Evangelijos įžangą, nes, kalbėdamas apie žmogaus kilmę ir pri- 
gimtį, turėjo progos pakalbėti apie Žodį, kurs dalyvavo žmogaus 
tvėrime (Adv. graec. c. 5, 7). 

b) Apie 170 metus Tacianas sudaro keturių Evangelijų 
harmoniją. Aišku, kad tos keturios Evangelijos jau seniai prieš 
jį buvo buvusios. 

c) Toms keturioms Evangelijoms visur buvo pripažįstamas 
toks išskirtinis autoritetas, kad buvo pageidaujama sulieti jas į 
vieną istoriją. Ir pals Tacianas, lenkiamas to autoriteto, he kitas 
evangelijas, bet tas keturias vartoja savo harmonijai sudaryti. 

d) Tacianas naudojasi tokiomis pat Evangelijomis, kokias 
ir mes turime. Tai aišku iš šv. Efremo komentorių ir iš Diatessa- 
rono vertimo, išlikusio arabų kalba. 

e) Tačiau Tacianas, darydamas harmoniją, išmeta tas Evan- 
gelijų vietas, kurios nesutinka su jo sektos pažiūromis, Be to, 
derindamas Diatessaron prie savo pažiūrų, traputį jis įterpė į jį 
kai kurių dalykų, paimtų iš apokritiškų raštų; tačiau tokių įterptų 
vietų tėra labai mažai. (Pagal Zahno tikrinimą—). 

t) Darydamas harmoniją, Tacianas seka šv. Jono Evange- 
lijos chronologija. Vadinas, jis laiko šv. Jono Evangeliją istoriš- 
ku veikalu. 


5). Aleksandrijos (Egipto) Bažnyčios liudijimą reiškia Kle- 
mensas Aleksandrietis ir Origenas. 

A). Klemensas Aleksandrietis. 

Titus Flavius Klemensas gimė rodos 140 metais Atenuose iš pagonių 
tėvų. Jis gerai Aido graikų literatūrą ir filosofiją, savo kelionėse lankė 
Graikiją, žemesniąją Italiją, Palestiną, Siriją ir gerai susipažino su daugelio 
Bažnyčių tradicijomis. Būdamas jau kunigu, apie 180 metus jis .nuvyko į 
Aleksandriją ir ten liko Panteno pagelbininku Aleksandrijos mokykloj, iš 
kurios išėjo daug garsių vyrų. 

Pantenas, labai išlavintas kunigas, buvo Apaštalų mokinių mokinys. 
Taigi jis jungiasi su Apaštalais tarpininkaujant vienai kartai. Anot Jeronimo 
(Cat. c. 36) „senu papročiu nuo Morkaus Evangelisto visados buvo Aleksan- 
drijoj bažnytiniai mokytojai“. Tačiau Pantenas nebuvo betarpiškas Morkaus 
mokinys, bet jis buvo bendravęs su kitais vyrais, kurie buvo matę Apaštalus. 
Kas tokie buvo tie Apaštalų mokiniai, su kuriais Pantenas turėjo arti- 
mesnius santykius, nėra tikrų žinių. 

Pantenui mirus (rodos apie 190 metus) Klemensas tampa Aleksan- 
drijos mokyklos vedėju. Tačiau jau 202 metais Septimijaus Severo (193 — 
211) persekiojimas privertė jį palikti Aleksandriją, gyveno Kapadokijoj ir 
Palestinoj, pagaliau, rodos grįžęs į Aleksandriją, mirė apie 215 metus. 

Daug jo raštų dingo. Išliko mūsų laikams Hypotyposes (škicai — 
teliko i kų įvairių Rašto vietų trumpi aiškinimai; Ouis dives 
salvetur? — Mato 19, 21-24 aiškinimas; Paraginimas pagonims (Pro- 
trepikos pros Hėlenas) — puikiausia krikšč. tikėjimo apologija; Pedago- 
gas — pamokymai atvirtusiems pagonims apie krikšč. gyvenimą; Stro- 
mata (kilimai) — dėstomi įvairūs klausimai. 

a) Eretikui Klasianui, kuris privedė kažkokius žodžius lyg 
juos būtų Kristus pasakęs, Klemensas atsako: „Pirmiausia, mums 
paliktose keturiose Evangelijose tų žodžių neturime, tik jie pa- 
imti iš tos, kuri vadinasi pagal egiptiečius“ (Strom. 3, 13). — 
Aišku, Klemensas griežtai skiria tikrąsias Evangelijas, kurias pa- 
liko Apaštalai, nuo netikrųjų. 

b) Sekdamas „padavimu, kurį jis gavo iš senesniųjų „pres- 
biterų“, Klemensas dėsto, kuria eile mūsų keturios Evangelijos 
atsirado: 

„ „Pirma buvo surašytos tos Evangelijos, kurios turi Viešpaties 
giminės eilę (genealogiją). Morkaus gi Evangelija buvo surašyta 
šia proga: kai Petras Romos mieste viešai pasakojo Dievo žodį 
ir, šventosios Dvasios įkvėptas, skelbė Evangeliją, daug kas ten 
buvusių ragino Morkų, kad jis tai, kas Apaštalo skelbiama, su- 
rašytų, nes juk (Morkus) jau nuo seno Petrą lydįs ir jo žodžius 
atsimenąs. Tad Morkus surašė Evangeliją ir ją įteikė tiems, ku- 
rie buvo jo prašę. Kada Petras tai sužinojo, nei nedraudė, nei 
neragino tai daryti. Jonas gi, visų paskutinis, matydamas, kad 
kitų Evangelijose išdėstyta tai, kas liečia Kristaus kūną, jis pats, 
šventosios Dvasios ikvėptas, savo artimųjų prašomas, parašė 
dvasišką Evangeliją“ (Hipotip. trupinys, išlikęs pas Euseb. H. 
E. 6, 142: 

c) Klemensas cituoja mūsų Evangelijas daugybę kartų (1017 
kartų). Kartais jis jas cituoja neminėdamas Evangelijų, bet kartais 
jis nurodo, iš kurios Evangelijos žodžiai imami, sakysim: „Evan- 
gelijoj pagal Matą nuo Abraomo vedama genealogija baigiasi 
Dievo Motina Marija. Nes, sakoma, nuo Abraomo iki Dovido yra 
14 giminių“ (Strom. 1, 21). 

d) Klemensas dažnai pasiremia Evangelijų autoritetu, kuris 
negali turėti jokios išimties. 


B) Origenas. 

Origenas (185—254) gimė Egipte, rodos, Aleksandrijoj. Pasitraukus 
Klemensui iš Aleksandrijos, jo vyskupas Demetrijus paskyrė jį, kad 
ir labai jauną, Aleksandrijos mokyklos vedėju. Jis gerai žinojo anų laikų 
mokslus, gerai žinojo visokių Bažnyčių tradicijas, lankė Romą, Efezą, Ate- 
nus, ilgokai užtruko Palestinos Cezariejoj, kur jis įkūrė panašią mokyklą, 
kaip Aleksandrijoj. Labai išsilavinęs, stropiausias tyrinėtojas, nenuilstamas 
rašytojas, kurs, anot Jeronimo (Adv. Ruf. II, 22. Ep. 33a) parašė 800 knygų. 
Jo rašytos knygos buvo daugiausia egzegetiškos, bet taip pat teologiškos 
ir morališkos, nestigo jo raštų nė prieš pagonis ir eretikus. Tačiau daugybė 
jo veikalų žuvo. ali 

Jis parašė beveik visoms šv. Rašto knygoms komentorius ir daugybę 
homilijų. Iš likusiųjų jo veikalų  pažymėsime tik 39 homijijas Luko 
Evangelijai (išliko Jeronimo vertime); išliko žymios Mato ir Jono 
Evangelijų komentorių dalys; 8 knygos contra Čelsum — tai geriau- 
sia krikščionystės apologija; De principiis — apie svarbiausius krikš- 
čionystės pagrindus; du dievobaimingo turinio veikalėliai: De oratione 
(apie maldą) ir Exhortatio ad martyrium (skatinimas į kanki- 
ninkystę). 

a) Origenas, stropus šv. Rašto teksto kritikas, labai kruops- 
čiai skiria tikruosius tekstus nuo netikrųjų. Tad ir Evangelijų au- 
tentiškumo dalyke jis buvo labai kritiškas. Todėl jis ir tikrina: 
„Keturios tik Evangelijos tėra tikros, iš kurių mūsų Viešpaties ir 
Atpirkėjo vardu galima imti tiesas“ (In Luc. hom. I). 

b) Origenas apsčiai cituoja mūsų keturias Evangelijas kaipo 
Viešpaties žodžius. Iš vienų tik Evangelijų jo citačių priskaito- 
ma 9231. 

c) Origenas tikrina, kad iš senovės padavimo jis žinąs tik 
keturias Evangelijas, „kurios vienos visoj Dievo Bažnyčioj, kuri 
yra po dangumi, neginčijamai yra priimamos. Pirmoji, būtent, 
buvo parašyta Evangelija pagal Matą, kurs pirma buvo muitinin- 
kas, paskum gi Jėzaus Kristaus Apaštalas, — jis ją, hebrajų kalba 
surašytą, paskelbė į tikėjimą atvirtusiems žydams; antroji gi pagal 
Morkų, kuris ją sustatė pagal to, kaip Petras jam išdėstė... tre- 
čioji pagal Luką, kurią Povilas giria, surašyta pagonių naudai; 
paskutinioji gi pagal Joną“ (In Mat. tom. I; Euseb. H. E. 6, 25). 

d) Origenas paduoda N. Testamento knygų katalogą ir pir- 
moj vietoj mini keturias Evangelijas, kurių autoriai yra Matas, 
Morkus, Lukas ir Jonas (In lib. Josue Hom. 7, n. 1). 

6. Antiochijos (Sirijoj) Bažnyčios liudijimą reiškia to miesto 
vyskupas Teofilas. , 

į Teofilo gimtinė buvo Tigro upės krantas. Jis priėmė krikščionystę 
jau suaugęs vyras ir vėliau tampa Antiochijos vyskupu (šeštas iš eilės). Mirė 
182 metais. 

Iš daugelio jo raštų išliko tik trys jo knygos Ad Autolycum. Šis 
veikalas rašytas netrukus po 180 metų (tur būt 181 metais). Buvęs Teofilo 
draugas, Autolikas pašiepė neregimą krikščionių Dievą ir Kristaus vardą. 
Minėtu savo raštu Teofilas atsako jam, gindamas krikščionystę: Dievą gali 
pažinti kiekvienas, kas turi tyrą nusistatymą; kur kas kilniau kalba apie 
žmonijos kilmę šv. Raštas, negu pagonių mitologija, kuri teturi tik pasakas. 

Krikščionystė nėra jauna nei nauja, — tą priekaištą jis atremia nurodyda- 
mas, kad krikšč. Apreiškimo pradžia siekia seniausių laikų: Mozė, kurs 
rašė šventas knygas, gyveno gal 1000 metų prieš Trojiečių karą. 

a) Teotilas cituoja Jono Evangeliją, pasakydamas to evan- 
gelisto vardą; cituoja tos evangelijos prologą: „Pradžioje buvo 
Zodis...“ (Ad Autol. 3, 22). Neminėdamas vardo jis cituoja Matą, 
per kurį skamba „Evangelijos balsas“ (Ad Autol. 3, 13). 

b) Jeronimas (ep. 121 ad Algasiam) tikrina, kad Teofilas 
parašęs keturių mūsų Evangelijų komentorius, arba bent tų Evan- 
gelijų harmoniją, kuri tačiau mūsų laikams neišliko. 

c) Teofilas tikrina, kad „Evangelijų žodžiai (autoriteto at- 
žvilgiu) yra lygūs pranašų žodžiams, dėl to, kad jie visi kalbėjo 
tos pačios Dievo Dvasios įkvėpti“ (Ad Autol. 3, 12). 

d) Iš to aišku, kad, anot Teofilo, Bažnyčioj yra keturios 
Evangelijos, ir tik keturios, kurių autoritetas yra dieviškas. Anot 
jo, viena Evangelija yra Jono Apaštalo; kitų Evangelijų autoriai 
jo išlikusiuose raštuose neminimi, tik žinoma, kad jis buvo pa- 
rašęs keturių mūsų Evangelijų harmoniją. 


7. Graikų Bažnyčios liudijimas neišliko mums taip aiškiai 
išreikštas. Tačiau yra pėdsakų, kad mūsų keturios Evangelijos 
ten buvo vartojamos ir turėjo apaštališką autoritetą. 

a) Aristidas, atenietis, filosofas, savo Apologijoj, įteiktoj 
ciesoriui Antoninui Pijui (apie 140 metus), taip sako: „Taip mo- 
ko Evangelija, kuri neseniai buvo paskelbta. Ir tu pats, jei joj 
skaitysi, suprasi galybę, kuri joj yra“ ). Toliau Aristidas su- 
glaudžia trumpai Jėzaus gyvenimo įvykius ir priduria: visa tai 
„galima matyti krikščionių knygose“ 2). Ir dar daug kartų filo- 
sofas mini Naujojo Testamento „Raštus“, kurie kartu sudaro 
„evangelišką šventąjį Raštą“ 3). 

b) Hegesipas, gimęs rytuose, kilęs iš žydų krikščionis, 
atlieka dideles keliones, rinkdamas žinias, ar tikrai visose Bažny- 
čiose laikomasi iš Apaštalų paveldėto mokslo. Atvykęs į Korintą 
(apie 150? metus) ir radęs ten vyskupą Primą, įsitikino, kad ir 
ten viešpatauja tikri Apaštalų padavimai. Apie Evengelijas 
atskirai nemini. 

c) Dionizas, Korinto vyskupas, popiežiaus Sotero (166- 
175) bendralaikis, mini, kad jo Bažnyčioj yra Viešpaties raš- 
tai (scipturae Domini). Eusebijus pasakoja Dionizą nusiskundžius, 
kad kai kurie išdrįsta ne tik jo laiškus, bet ir pačias Evange- 
lijas klastuoti (Eus. H. E. 2, 24). 

d) Atenagoras, atenietis, savo raštuose (Supplicatio arba 
Legatio pro christianis — rašyta apic 177 metus, ir De resurre- 
ctione mortuorum — rašytas kiek vėliau), kalba apie Kristaus 


| 1) The Apology of Aristides, edited and translated by J. Rendel Ha- 
rris, Ežnandės, 1, 17, 36 p. 

žodžius, kuriais krikščionys maitinasi, ir cituoja mūsų 
Evangelijas, ypač iš Mato Ev. kalno pamokslą, (sakysim, Suppl. 
D39): 

e) Antras Pseudoklemenso laiškaskorintiečiams, 
rašytas nežinomo autoriaus apie 120—140 metus, rodos, Korinte 
(anot Funk), apsčiai cituoja tris pirmąsias Evangelijas ir gal kartą 
šv. Jono Evangeliją. Evangelijoms pripažįstamas toks pat autori- 
tetas, kaip ir Senojo Įstatymo knygoms; pacitavęs Senąjį Įstaty- 
mą, autorius toliau kalba: „ir kitas raštas sako: aš atėjau ne tei- 
siųjų vadinti, bet nusidėjėlių“ (iš Mat. 9, 13). Visas Naujojo Įsta- 
tymo knygas autorius, rodos, dalija į Evangeliją ir Apašta- 
Luise (c4 875 ir 14, 2), 


8) Visos priešnikėjinės Bažnyčios liudijimą, galima sakyti, 
išreiškia du žymūs rašytojai, Eusebijus ir Jeronimas, kurie labai 
gerai žinojo senovės bažnytinę literatūrą. 


A) Eusebijus (265—340). 

Eusebijus gimė Palestinoj, mokėsi Palestinos Cezariejoj. Ten P a m- 
filo (nukankinto 309 metais) rūpesčiu buvo įkurta krikščionių knygų bi- 
blioteka, kuria apsčiai naudojosi Eusebijus, o paskum ir Jeronimas. Perse- 
kiojimo verčiamas, Eusebijus pasitraukė iš Cezariejos į miestą Tirą, kur 
jis matė daug krikščionių kankinių didvyrišką mirtį, o iš ten nuvyko į Egip- 
tą, kur jis pateko į kalėjimą dėl krikšč. tikėjimo. Kai persekiojimas liovėsi, 
Eusebijus tuoj buvo paskirtas Palestinos Cezariejos vyskupu 313 metais. 
Dėl savo išsimokslinimo ir gudrumo jis darė didžios įtakos ciesoriui Kon- 
stantinui Didžiajam, o arionų erezijos dalyke jis prisiėmė nelaimingą tarpi- 
ninko rolę. 

Eusebijus nebuvo didelis teologas, buvo silpno būdo žmogus, bet jis 
buvo labai išsimokslinęs ir yra pirmas bažnytinės istorijos žymus rašytojas. 
Turėdamas Pamfilo biblioteką, jis naudojosi visos bažnytinės praeities žy- 
niomis. Iš jo išlikusių raštų pažymėsime: Historia ecclesiastica 
(311—325 metais rašyta): Rraeparatio evangelica-— rašyta tarp315 
—320 metų — dėstoma, dėl ko stabmeldystė atmestina ir priimtina krikščio- 
nystė; Demonstratio evangelica (rašyta kiek vėliau) — įrodinėja, 
kad S. Testamentas tebuvo parengimas krikščionystei; De ecclesias- 
ticatheologia (337 — 338). 


a) Išskaičiuodamas N. Testamento knygas, Eusebijus pir- 
moj vietoj deda keturias mūsų Evangelijos — sacra Evange- 
liorum guadriga (H. E. 3,25). 

b) Eusebijus rūpestingai skiria keturias mūsų Evangelijas 
nuo apokrifiškų evangelijų, nes pirmąsias parašė Apaštalai ir jų 
mokiniai. Tam savo įsitikinimui paremti jis turi visą krikščionišką 
tradiciją ir savo bažnytinėj istorijoj jis turi surinkęs daug krikš- 
čioniškos praeities liudijimų. 


B) Šv. Jeronimas (342—419). 


Jeronimas, dalmatietis, nuo 362 metų studijuoja Romoj, gerai pažįsta 
pagonių klasikus, ypač Virgilijų, o katakombose ilgomis valandomis mąsto 
apie krikšč. didvyrius. Trokšdamas mokslo, lanko jis įgarsėjusią aukštesnę 
Tryro mokyklą, apsigyvena Akviliejoj. 373 metais vyksta į rytus, pasirgęs 
„Antiochijoj, pasitraukia į tyrus, kur užsiimdamas kieta atgaila ir mokslu (jis 
studijuoja hebrajų kalbą, — kieta, sausa studija jis manė išdžiovinti savo 

vaizduotę, kad ji nekeltų jam nepadorių vaizdų), prabūna 5 metus ir grįžęs. 
į Antiochiją gauna kunigo šventimus. 

379 metais, padedamas Gregoriaus Nazianziečio, Konstantinopolyj 
studijuoja toliau egzegezę. 382 — 385 metais gyvena Romoj, tampa popie- 
žiau Damazo | sekretorium, popiežiaus skatinamas, taiso itališką šv. Rašto: 
tekstą. Tas faktas nusprendė jo likimą: nuo šio laiko visu savo karštumu 
jis užsiima šv. Rašto dalykais. Ralikęs Romą, lanko Ralestinos ir Egipto 
vienuolijas ir pagaliau 386 metais apsigyvena ant visados Betliejuje prie 
Kristaus prakartėlės. Ten jis ir mirė. 

Jo būdas karštas, veikiai užsidegąs; užsidegęs kalboje jis nebeskirsty- 
davo išsireiškimų. Jis laikomas mokyčiausiu visų Bažnyčios tėvų, didžiausia 
jo ištvermė darbe, teisus, griežtai bažnytinio nusistatymo (Bažnyčios priešus 
jis laikė savo asmeniškais priešais), visiškai atsidavęs Bažnyčiai, geras šv. 
Rašto tekstų kritikas, gilus šventųjų knygų žinovas. Jo sprendimų nekantriai 
laukdavo visas mokytas bažnytinis pasaulis. 


Jeronimas daugybę kartų liudija apaštališką mūsų Evange- 
lijų kilmę, ypač Mato Evangelijos komentoriaus įžangoje (Migne, 
PL. 26) ir knygoje De viris illustribus (Migne, PL. 23). 
Jis skaitė Eusebijaus liudijimus, bet skaitė ir kitus, ir remiasi kri- 
tiška bažnytine tradicija. Anot jo, buvo ir kitų evangelljų, bet tos 
nepriimamos, dėl to kad ne apaštališkos. (Tai „vagys ir galvažu- 
džiai!“). Keturios tėra Bažnyčios rojaus upės, keturios tėra tikros 
Evangelijos. Minėdamas Evangelijų autorius, jis vartoja lreniejaus 
žodžius, kurie pasakoja apie kiekvienos Evangelijos kilmę. 


9. Evangelijų pavadinimai. Istoriška Bažnyčios tradicija 
pasireiškia ir Evangelijų pavadinimais, būtent, „Evangelija pagal 
Matą, — pagal Morkų, — pagal Luką, — pagal Joną“ (=secun- 
dum Matthaeum...). 

Nors tie pavadinimai nėra kilę nuo pačių evangelistų — nes 
tais laikais nebuvo papročio į savo raštus įrašyti savo autorišką 
vardą, — vis dėlto jie yra labai seni. Juos jau žino Ireniejus, 
Muratorio trupinys, Klemensas Aleksandrietis ir kiti; jie yra vi- 
suose Evangelijų rankraščiuose. Todėl ir Harnack!) pripažįsta, kad 
tie pavadinimai jau imta vartoti antrojo amžiaus pirmojoj pusėj. 


Tie pavadinimai reiškia Evangelijų autorius. 


a) Prielinksnis „pagal“ (kata su galininku) pas helenistus dažnai 
vartojamas autoriui pažymėti. Toks vartojimas buvo ir seniau. Herodoto 
veikalą Diodoras Sicilijietis vadina „istorija pagal Herodotą“. Antroji 
Machabiejų knyga (2, i Nehemijo rašytą knygą vadina „atsiminimais 
A Nehemiją“. Mozės rašytas knygas Epitanijus vadina „pagal 

b) Istoriška Bažnyčios tradicija liudija, kad Evangelijų autoriai iš 
tikro buvo Matas, Morkus, Lukas ir Jonas. Tad dėl ko tie pavadinimai 
negalėtų reikšti pačius Evangelijų autorius? 

; c) Bet ir nežiūrint į tradiciją tie pavadinimai reiškia autorius. Nes 
jei jie nereikštų autorius, tai jie tegalėtų reikšti, kad Evangelija parašyta 
„pagal Mato skelbimą“... Bet tuo atveju pavadinimas būtų klaidingas, — 
nes juk Lukas parašė savo Evangeliją pagal Povilo skelbimą, Morkus gi — 
pagal Petro skelbimą, — tad antroji ir trečioji Evangelija tegalėtų būti pa- 
vadinta „Evangelija pagal Petrą“ ir „Evangelija pagal Povilą“. 


!) Die Chronologie... 1 t. 682 p. 

d) Nebuvo norima Evangelijas pavadinti tiesiog Mato, Morkaus... 
Evangelijomis, bet verčiau „Evangelija pagal Matą“ — pagal Morkų... nes 
tuo būdu norima pažymėti, kad Evangelija tikrumoje tėra viena (Iren. 
Adv. Haer 3, II, 8; 3, II, 9; Muratorio trupinys 18-19 eil; Aug. ir k.) nors 
ir keturiose formose. Tos skirtingos formos geriausiai buvo reiškiamos 
pavadinimais „pagal Matą“... 

e) Pagaliau pačiose Evangelijose ir kituose raštuose dažnai kalbama 
apie „Dievo“ arba „Kristaus“ Evangeliją; todėl matyti buvo norima vengti 
pavadinimo „Mato Evangelija“. 

Tad seniausia mūsų Evangelijų autentiškumo tradicija pa- 
sireiškia taip pat ir tuo, kad pavadinimais „pagal Matą“... buvo 
žymimi tų Evangelijų autoriai. 


10. Mūsų keturios Evangelijos yra žinomos ir prieš 140 
metus, nuo pat Apaštalų laikų. Jomis naudojasi betarpiški Apaš- 
talų mokiniai. 

Savaime suprantama, kad iš to laikotarpio, būtent nuo Apaštalų 
laikų iki 140 ar 150 metų, tegalima laukti tik atsitiktinių žinių apie Evan- 
gelijas. Mat iš to laikotarpio teišliko vos keli krikščioniškos kilmės raštai, 
ir tie patys neilgi, parašyti pasitaikius progai; jie yra tokio pobūdžio, kad 
jiems nebuvo progos kalbėti apie Evangelijų klausimą. Be to dar tas laiko- 
tarpis turėjo prieš akis pačius Apaštalus ir jų betarpiškus mokinius. Jų gyvi 
žodžiai, jų gyvas padavimas buvo to laikotarpio žmonėms beveik viskas; ne- 
buvo jaučiama jokio reikalo remtis rašytu žodžiu tų, kurių pamokslai dar 
tebebuvo visų atmintyj. Pagaliau niekas nemėgino ginti Evangelijų auten- 
tiškumą, nes niekas nė nemėgino tą autentiškumą neigti, arba juo abejoti. 


Vis dėlto visi išlikusieji to laikotarpio krikščioniški raštai žino mūsų 
Evangelijas, naudojasi jomis, ir tuo pačiu duoda suprasti, kad mūsų Evan- 
gelijos yra labai gerbiamos to laiko Bažnyčioje. 

a) Sirijos ir Egipto (Aleksandrijos) Bažnyčios žinios 
Evangelijų dalyke matomos raštuose, kurie vadinasi Didache 
ir Barnabo laiškas. 

aa) Didache, arba „Dvylikos Apaštalų mokslas“, rašytas 
(rodos Sirijoj), jei ne anksčiau, tai tarp 80-90 metų. Didache 
apsčiai naudojasi Mato Evangelijos žodžiais, yra apie 70 Evan- 
gelijų žodžių, citačių arba paminėjimų, — tačiau ne kartą su- 
traukia krūvon arba maišo Mato ir Luko tekstus. Taip pat Di- 
dachės autoriui žinomi ketvirtosios Evangelijos kai kurie išsireiš- 
kimai. Morkaus Evangelija jis, rodos, nesinaudojo, — gal dėl to, 
kad ji, parašyta Romoj, nebuvo dar rytuose paplitusi. 


bb) Vadinamasis Barnabo laiškas, rašytas nežinomo au- 
toriaus, rodos, Egipte tarp 06—98 metų (Funk), cituoja Mato ir 
Jono Evangeliją, Morkaus gi ir Luko Evangelijų žodžių prasmę 
tik priveda; tad mūsų keturios Evangelijos žinomos, vartojamos 
ir branginamos. 

b) Romos Bažnyčioj taip pat žinomos mūsų Evan- 
gelijos. Klemensas Romietis, kurį Apaštalas Povilas vadina savo 
padėjėju (Filyp. 4, 3), anot lreniejaus (Adv. Haeres. 3, 3), buvo 
trečias šv. Petro įpėdinis, anot Tertuliono (De praescript. 32), pa- 
ties Petro pašventintas. Savo laiške, rašytame korintiečiams 96 
metais, jis vartoja bent dešimtį kartų sinoptikų (Mato, Morkaus 

ir Luko) Evangelijų žodžius. Taigi šv. Petro įpėdinis, kurs „matė 
pačius Apaštalus“, kuriam Apaštalų žodžiai „dar tebeskambėjo 
ausyse“, kartu su „daug kitų, kurie buvo pačių Apaštalų išmo- 
kyti“ (Iren. Adv. Haer. 3, 3), gauna Evangelijas iš jų autorių 
rankų, saugo jas ir kaipo brangumyną palieka sekantiems lai- 
kams. Ar Klemensas naudojosi ketvirtąja Evangelija, nieko nega- 
lima pasakyti. Mat ta Evangelija buvo parašyta gal tuo pačiu 
metu, kaip ir Klemenso laiškas, ir be to toli, nes M. Azijoj, to- 
dėl ji galėjo būti Romoj dar nežinoma. 

Juo toliau slenka į praeitį Apaštalų laikai, kurie turėjo betarpišką 
Apaštalų gyvo žodžio mokymą, tuo labiau Bažnyčios mokytojai ima nau- 
dotis rašytu Apaštalų žodžiu, arba Evangelijomis, dėdami didžios svarbos 
į nepertraukiamą tradiciją, paveldėtą iš |Apaštalų. Mažojoj Azijoj, 
Graikijoj ir Romoj yra betarpiškų Apaštalų mokinių ir apaštališko laiko- 
tarpio liudininkų, kurie aiškiau ir dažniau ima naudotis Apaštalų rašytomis 
Evangelijomis. 

c) Mūsų Evangelijos yra žinomos ir vartojamos Sirijoj ir 
Mažojoj Azijoj. 

1) Šv. Ignacas kankinys. 

Trečias Antiochijos vyskupas (Apaštalas Retras, Evodijus, Igna- 
cas) Ignacas, pasmerktas būti pamestam žvėrims sudraskyti, tuo tikslu 
būvo vedamas kareivių per M. Aziją į Romą, 'kur 105 ar 107 metais buvo 
cirke žvėrių sudraskytas. Vedamas į Romą mirti, toj savo kelionėj (Smirnoj 
ir Troadoj) jis parašė 7 laiškus šešioms įvairioms bažnyčioms ir Smirnos 
vyskupui Polikarpui. Tų laiškų tikrumu niekas šiandien nebeabejoja. Ignacas 
buvo dar pirmojo amžiaus žmogus; visų vėliau jis buvo gimęs prieš 50 —60 
metus. Jis gyveno, kada dar daug Apaštalų, 0 ypač giminingas jam dvasia, 
šv. Jonas Apaštalas tebebuvo gyvas; mat Jonas gyveno iki Trajano (98 — 
117) laikų (Iren. Adv. haer. 3, 3). 

1) Į savo laiškus, kurie yra lyg jo tikėjimo ir jo meilės testa- 
mentas, Ignacas nuolat deda Evangelijų mintis ir žodžius. Tačiau 
tiek Senąjį Testamentą, tiek ir Evangelijas jis cituoja ne žodis į 
žodį, bet dažniausiai paduoda tik jų prasmę. Mat anais laikais 
toks buvo paprotys. O be to Ignacas rašo greitomis, būdamas 
kelionėj, kada jam nė galėjimo nebuvo griežto tikslumo laikytis. 

b) Yra tikra, kad šv. Ignacas žinojo sinoptikų Evangelijas. 
(Palygink kad ir šias jo laiškų vietas: Efez. 14,2; Trall. 11,1; 
Smirni.. 1,25;/6,15-Polik+1,3;7212)3 

c) Tačiau ypatingai Ignacas mėgsta ketvirtosios Evangelijos 
išsireiškimus (Plg Efez. 20,2; Magn. 7,1 s; Rom. 7,2 s; Filad.2,2; 
7,1; 9,1). Toks didelis persiėmimas ketvirtosios Evangelijos dva- 
sia rodo, kad jis ilgesnį laiką tą Evangeliją skaitė, mąstė ir skel- 
bė tikintiesiems. 

d) Šv. Ignacas turi ypatingų apie Evangelijas išsireiškimų. 
Kai jis vieną kartą įspėjo krikščionis, pasiremdamas „Kristaus 
mokslu“, kai kurie, kaip jis pats pasakojo, jam atsakė: „Jei aš 
nerasiu, kad tai parašyta archyvuose, vadinas, Evangeli- 
įoį, netikėsiu“ (Filad. 8,2). Taigi, aišku, r ašy ta Evangelija buvo 
žinoma; ji laikoma neklystančia tikėjimo taisykle: ginčijamais 


klausimais remiamasi jos žodžiais ir tie jos žodžiaiai laikomi iš- 
tikima apaštališkos tiesos išraiška. 

e) Ignacas, regis nurodo, kad kai kurie eretikai laikėsi ra- 
šytų Evangelijų raides, o nesilaikė gyvu žodžiu ir raštu palikto 
Kristaus mokslo dvasios (Filad. 3,3). Šiuo pastaruoju būdu ima- 
ma Evangelija yra „amžinojo gyvenimo tobulumas“ (Filad. 5,1) 
ir ji gerbtina kaip „Jėzaus kūnas“ (ten pat). 

t) Pagaliau Ignacas, rodos, skirsto visą Naująjį Testamentą 
į dvi dalis: į evangelišką ir į apaštališką (Filad.5,1,2). 


2). Šv. Polikarpas, Smirnos vyskupas. 

Polikarpas, gimęs ne vėliau 70 metų, buvo „Ignaco kankinio bičiulis 
ir betarpiškas šv. Jono Ppašialo mokinys, paties Jono Apaštalo pašven- 
tintas Smirnos vyskupu (Iren. Adv. haer. 3, 3, 4; Euseb. H. E. 5, 20, 24). 
Tačiau jis klausė ir „kitų Apaštalų ir bendravo su daugeliu kitų asmenų, 
kurie buvo matę Kristų“ (Iren. I. c.). Su regimu susijaudinimu pasakoja 
šv. Ireniejus apie savo mokytoją Rolikarpą: „Aš galėčiau parodyti ir vietą, 
kur palaimintas Polikarpas kalbėdavo... taip pat (galėčiau nupasakoti) jo 
gyvenimo budą ir kūno išvaizdą, taip pat pamokslus, kuriuos jis liaudžiai 
sakydavo; kaip jis pasakojo apie savo bendravimą su. Jonu. ir su kitais, 
kurie buvo matę Viešpatį, kaip jis jų žodžius privesdavo. Taip pat ką jis 
iš jų buvo girdėjęs apie Viešpatį, apie jo stebuklus ir apie Jo mokslą, visa 
tai pasakojo Polikarpas kaip toks, kuris tai girdėjo iš tų, kurie patys buvo 
matę gyvybės Žodį, ir kaip jis visa tai pasakojo pilnai sutinkamai 
su Šv5 Raštu“ (Iren. Ad Florin; Eusohi H. E. 5, 20). 

Apie Polikarpo kankininkystę išliko autentiškas raštas, rašytas tuo- 
jau po jo mirties. Pasak to rašto, kada prokonsulas Stacijus Kvadratas 
raikalavo piktžodžiauti Kristui, jis jam atsakęs. „86 metus aš jam (Kristui) 
tarnauju, ir Jis man nieko pikto nepadarė; kaip aš galėčiau piktžodžiauti 
mano Karaliui, kuris mane atpirko“. Jis numirė ant laužo, perdurtas kardu, 
156 metų vasario mėn. 23 dieną. 

Mums išliko nedidelis Polikarpo raštas, rašytas tilypiečiams. Filypie- 
čiai buvo jo prašę nuorašo laišų, kuriuos šv. Ignacas buvo parašęs jam 
pačiam ir įvairioms Bažnyčioms. Tuos Ignaco laiškus, „kiek jis jų turėjo“, 
Jis pasiuntė filypiečiams ir pridėjo savo lydimąjį raštą. Tas Polikarpo raštas 
rašytas netrukus po Ignaco mirties, nes jo autorius prašo filypiečių pri- 
siųsti jam žinių apie Ignaco mirtį, jei jie ką nors tikro girdėjo. Vadinas, 
raštas rašytas maždaug 106 — 108 metais. 


Visas Polikarpo raštas yra pilnas visokių Naujojo Testa- 
mento citačių ir aliuzijų. Negali būti jokio abejojimo, kad auto- 
rius naudojosi Mato, Morkaus ir Luko Evangelijomis; jam buvo 
žinomas ir pirmasis Jono laiškas, — todėl manoma, kad ir Jono 
Evangelija turėjo būti jam žinoma 


3) Hierapolio (Frigijoj) vyskupas Papijas. 


Papijas buvo „Jono mokinys, Polikarpo bičiulis, senovės vyras“ 
(Iren. Adv. haer. 5, 33, 4). Taip pat ir jis, nekalbant jau apie mokytoją 
Joną, bendravo ir klausėsi asmenų, kurie buvo matę Viešpatį. Iš jų, taip 
jis pats rašo, „aš teiravaus, ką Andriejus, ką Petras pasakė, arba ką Fily- 
pas, ką Tomas, ką Jokūbas, arba ką Jonas ar Matas, arba ką (kiti) Viešpa- 
ties mokiniai kalbėjo“ (Papias apud. Euseb. H. E. 3, 39). Ką jis iš taip pa- 
tikimų šaltinių „sužinojo ir gerai įsidėjo“ (1. c.), tą jis paskum surašė 
savo veikale: „Viešpaties žodžių aiškinimai“ (5 knygos Logion kyriakėn 
exegėseis). Tas veikalas, rašytas tarp 120 — 130 metų, žuvo ir beliko tik jo 
trupiniai, cituoti Eusebijaus bažnytinėj istorijoj. 

a) Papijas nieko nemini apie ketvirtąją Evangeliją, nes ji ir 
be to buvo žinoma Mažojoj Azijoj, kur buvo jos kilmė. Jis žino 
pirmąjį Jono laišką, todėl sunku būtų tikėti, kad jis nebūtų ži- 
nojęs Jono Evangelijos. Kai kurių IV Evangelijos rankraščių (iš 
IX ir X šimtmečio) antrašai leidžia manyti, lyg kad pats Papijas, 
diktuojant Jonui Apaštalui, būtų ją surašęs. 

b) Papijas nepaliko aiškių žinių nė apie Luko Evangeliją. 

c) Už tat Papijas aiškiai ir tiesiog tikrina, kad pirmąją Evan- 
geliją parašė Matas Apaštalas, antrąją gi Morkus, Petro mokinys 
(Papias apud Euseb. H. E. 3,39). 

Apie Papijo liudijimą dar turėsime progos vėliau kalbėti. 

* 
* * 

Lig šiol tyrėm didžiosios Bažnyčios liudijimo faktą. Tas 
faktas yra toks, kad mažiausiai nuo 140-150 metų mūsų Evan- 
gelijos laikomos apaštališkos kilmės. Tas faktas yra aiškiai 
įrodytas. 

Dabar lieka mums įrodyti antrą mūsų tvirtinimą, būtent, kad 
to fakto teisėtas aiškinimas, teigiąs Evangelijų autentišku- 
mą, yra laisvas nuo apgaulėsir klaidos. Tada mes 
galėsime padaryti teisėtą išvadą: didžiosios Bažnyčios liudijimas 
yra tikras ir tikėtinas, ir Evangelijos autentiškos. 

Kad mūsų aiškinimas, teigiąs autentiškumą, yra laisvas nuo 
apgaulės ir klaidos, tai mes įrodysime keturiais, kartu imamais 
ženklais bei kriterijomis: 1) didžiosios Bažnyčios liudijimas yra 
visuotinis (universalus); 2) jis yra viešas; 3) jis neper- 
traukiamai jungiasi su Apaštalų laikais; 4) jis yra reiš- 
kiamas teisingų ir tikėtinų liudininkų. 


1. Didžiosios Bažnyčios liudijimas yra visuotinis. 


Nėra nė vienos žymesnės Bažnyčios, kuri neišpažintų mūsų 
Evangelijų autentiškumo. Afrikos, Galijos, Romos, Sirijos, Alek- 
sandrijos, Graikijos Bažnyčia, žodžiu, visa didžioji priešnikiejinė 
Bažnyčia viena mintimi reiškia savo įsitikinimą mūsų keturių 
Evangelijų autentiškumu. 


Anais laikais Romos valstybėje buvo palyginti greitas susisiekimas ir 
didelis judėjimas. Buvo nusistatę tam tikri keliai tarp vakarų ir rytų (saky- 
sim, tiesus iūros kelias, per Korintą, Efezo kryptimi), tarp provincijų ir žy- 
mesnių miestų. Tvarkingo pašto vežimai įtaisytais romėnų būdu keliais ve- 
žinėjo ne tik valstybės valdininkus, bet ir šiapjau žmones. Tad ir judėjimas 
buvo nemažas. 

Nuo to judėjimo neatsiliko nė krikščionys. Jau ak Apaštalai, o 
ypač Povilas, keliauja iš krašto į kraštą. Taip darė ir Apaštalų mokiniai, 
atsirado keliaują misionieriai. Žymesni Bažnyčios vyrai ir rašytojai (Justi- 
nas, lreniejus, Hegezipas, Klemensas Aleksandrietis, Tacianas, Origenas ir 
k.) keliauja po visokius kraštus, tyrinėdami vietinių Bažnyčių gyvenimą ir 
būklę. Iš tolimų kraštų daug kas iš krikščionių keliauja į Romą su tikybi- 
niais reikalais pas popiežių; popiežius siuntinėja į kitas šalis savo raštus, 
tvarkymus, misionierius. Tad ir žinios apie taip svarbų dalyką, apie Evan- 
gelijas, turėjo greitai visur paplisti, ir jų autentiškumas lengvai galėjo būti 
kontroliuojamas. 

Iš tikro, pirmųjų amžių krikščionys gaudyte gaudė tikybines žinias. 
Nes juk kaip mums, taip ir jiems buvo tikra, kad nuo tikybinių tiesų, arba, 
kaip mes sakome, nuo pasauližvalgos, pareina visas žmogaus gyvenimo 
dorovinis tvarkymas ir čia žemėje ir jo likimas po mirties. Taigi turėti 
Evangelijas arba jų neturėti buvo jų akyse didžiausios reikšmės dalykas. 

Bet nejaugi krikščionys priėmė Evangelijas aklai, neturėdami 
kriterijos, kuri duotų jiems tiesos tikrumo? Taip manyti būtų 
didžiausia nesąmonė. Ne vienam krikščioniui teko mirti kankynėse 
už surašytąsias Evangelijose tiesas, kaipgi jis tas Evangelijas ga- 
lėtų priimti neturėdamas tikrumo, kad čia yra tiesa! 

Kuri kriterija krikščionims buvo užtenkama ir tikra? — 
Apaštališkumas. Kas ateina nuo Apaštalų, tas yra tikra, 
kas ne nuo jų ateina, tas yra netikra, tas tėra žmonių sugalvotas 
dalykas. Tai buvo svarbiausia kriterija, pagrindas, kuris lėmė kiek- 
vieną tikybinį dalyką. 

Tuo apaštališkumo pagrindu: visur remiasi Bažnyčios Tėvai 
ir rašytojai, kai jie skiria tikruosius tikėjimo dalykus nuo ne- 
tikrų (plg. Ireniejų ir Tertulioną), bet taip pat ir N. Testamento 
knygų dalyke tas pagrindas viską lėmė. Ar kuri knyga paveldėta 
iš Apaštalų, ar ne, — tas klausimas ir sprendė knygos likimą. 
Nors knyga būtų labai krikščioniška ir geriausiai parašyta, nors 
įos autorius būtų labai gerbiamas ir garbingas, nors ji nešiotų 
net Apaštalų antraštę (sakysim, Petro ar Jokūbo evangelija), vis- 
kas tas veltui: jei ji neturi tikrai apaštališkos kilmės, ji nebus 
pripažinta. (Palygink auksčiau nagrinėtus Tėvų, ypač Origeno, 
Klemenso Al., lreniejaus, Muratorio trupinio liudijimus). 

Viena netikra (apokrifiška) evangelija, vadinama Petro, laikui bėgant 
mėgino įsibrauti į Bažnyčią ir tolimame Sirijos vyskupijos kampelyj, būtent 
Roso bažnyčioj Kilikijoj, buvo priimta. Sužinojęs apie tai vyskupas Sera- 
pionas (190—211) sudraudė tuos bažnyčios tikinčiuosius, rašydamas jiems: 
„Broliai, mes priimame Petrą ir kitus Apaštalus kaip. Kristų; bet kas kla- 
stingai nešioja jų vardą, mes, gerai susipažinę, atmetame, nes mes žinome, 
kad toks dalykas nebuvo mums (Apaštalų) paliktas“ (Euseb. H. E. 6, 12). 
Net dėl tikrai apaštališkų raštų tarp atskirų Bažnyčių ir tikinčiųjų kildavo 

inčų, kol nebūdavo aiškiai įrodyta to rašto apaštališka kilmė. Kai kurie 
paštalų laiškai ir šv. Jono Apreiškimas tol nebuvo visų priimtas į šv. 
Rašto knygų skaičių, kol pilnai nepaaiškėjo, kad tie raštai tikrai kilę nuo 
Apaštalų. 

Suglausdami, trumpai kartojame: didžiosios Bažnyčios liu- 
dijimas apie mūsų Evangelijas yra visuotinis ir jų tikrumo 
kriterija visur laikomas jų apaštališkumas. 


2. Didžiosios Bažnyčios liudijimas yra viešas ir oficialus. 


Tai yra ne vien privačių žmonių liudijimas, bet Bažnyčių. 

Nes tie liudijimai reiškiami arba tokių asmenų, kurie turėjo ofi- 

cialią pareigą laikyti apaštališkos tradicijos grynumą ir visumą 

(būtent vyskupų ir kunigų), arba tokių vyrų, kurie, pasižymėdami 

išmintimi ir gindami Bažnyčią, kalbėjo pačios Bažnyčios vardu ir 

buvo laikomi „krikščioniškos Bažnyčios žiburiais“ ir orakulais. 

Saugoti šventąsias knygas buvo vyskupų ir kunigų oficialus uždavi- 
nys. Pas juos buvo laikomi tie egzemplioriai, kurie buvo vartojami Dievo 
tarnystei bažnyčiose (Iren. Adv. haer. 4, 32). Jiems prižiūrint, lektoriai, tam 
tikra dvasiškių klasė, rūpinosi šventųjų Knygų brangumynu (Justin. I Apol. 
67). Reikalui esant jie turėjo net savo gyvybę už jas atiduoti. Kas išdavė 
šventas knygas pagonims, tas B išdavikas (traditor) buvo laikomas atsi- 
metėliu ir buvo atskiriamas nuo Bažnyčios (Augustin. De bapt. c. 17). 

Taip pat rūpestingai buvo prižiūrima, kad niekas šventųjų Knygų ne- 
klastuotų. Vienas M. Azijos dvasiškis, vaduodamasis neprotingu uolumu, 

ramanė „Teklės ir Povilo darbus“ ir tą knygą priskyrė Apaštalui Povilui. 
ai jis tardomas prisipažino, kad jis tai padaręs vaduodamasis Apaštalo 
meile, buvo pašalintas nuo pareigų (Tertul. De bapt. c. 17). 60 apaštališkas 
kanonas, kurs turinio atžvilgiu priklauso antrajam amžiui, įsako atimti 
valdžią kiekvienam, kuris netikrus raštus skelbtų šventais „dvasiškijos ir 
liaudies pražūčiai“ (Can. apost. 60). 


Savo rėžtu tikinčioji liaudis buvo gerai susipažinusi su Evan- 
gelijomis. Jos buvo skaitomos viešai bažnyčiose (Justin. I Apol. 
67; Tertul. De praescr. c. 36). Šv. Justinas tvirtina, kad kiekvieną 
sekmadienį skaitomi krikščionių susirinkimuose “Apaštalų atsimi- 
nimai, vadinami Evangelijomis“ (Justin. I apol. c. 66, 67). Tuo 
būdu krikščioniškoji liaudis buvo gerai susigyvenusi su Evange- 
lijų turiniu ir išsireiškimais. Turėdama didžiausios pagarbos Apaš- 
talų rašytiems Evangelijų žodžiams, ji rūpestingai dabojo, kad 
nebūtų įvedama ko nors naujo, kas nebūtų kilę nuo Apaštalų. 

Ne tik liaudis ir jų vadai kits kitą tarp savęs kontroliavo, 
bet dar ta tarpusavio kontrolė, esant dažnam susisiekimui, buvo 
ir atskirų bažnyčių tarpe. Būtų kilęs didžiausias trukšmas, jei kuri 
bažnyčia būtų mėginusi įvesti pas save netikrą (apokrifišką) 
evangeliją. ) 

Kai kurių bažnyčių mėginimas priskirti prie apaštališkųjų raštų vadi- 
namąjį Barnabo laišką ir Klemenso trečiąjį laišką korintiečiams, sukėlė 
tikrą audrą Bažnyčioj !). Kiek vėliau, vienas vyskupas pakeitė tik vieną 
žodį pranašo Jono istorijoj ir vietoj vijuoklio (hedera) pavartojo „agurotį“; 
tuoj visa provincija užprotestavo kaip vienas žmogus ir nenurimo, kol ne- 
buvo grąžintas „vijuoklis“ (Augustin. epist. 104, al. 88). 

Taip dalykams esant, ar galimas daiktas, kad tikinčiųjų tar- 
pe būtų įsibrovusi klaidą ar apgaulė Evangelijų autentiškumo 
dalyke? Jei klaida būtų iš liaudies pusės, mes būtume turėję visai 
kitokias evangelijas, ne keturias, bet šimtus, ne sveikų, blaivių, 
nuosaikių tiesų, bet pasakų pobūdžio — nes taip iškrypsta liau- 
dies prasimanymai. Kad liaudis neklystų, turėjo daboti jos vadai. 

Taip pat nė iš vadų pusės klaida ar apgaulė nėra galima: 
visos atskiros Bažnyčios ir jų vadai, kita kitą kontroliuodami ir 
kruopsčiai saugodami apaštališką tradiciją, nuolat remiasi tuo pa- 
grindu: Evangelijos yra apaštališkos kilmės, vadinas, atėjusios 
nuo Apaštalų tradicijos keliu, ir todėl jos priimtinos, ir jos vie- 
nos tepriimtinos (Plg. Tertul. Adv. Marc. 4, 2; 4, 5; Iren. Adv. 
haer. 3, 1, 3). 


1 Felder, Jesus Christus 76 p. 

3. Didžiosios Bažnyčios liudijimas nepertraukiamai jungiasi 
su Apaštalų laikais. 


Atskiros Evangelijos buvo surašytos ne vienoj, bet įvairiose 
vietose. Tad reikėjo tam tikro laiko, kol jos buvo surinktos ir 
kol jos galėjo paplisti po visas bažnyčias. Zinomas yra faktas, 
kad antrame amžiuje, maždaug nuo 140 metų, mūsų keturios 
Evangelijos jau yra paplitusios po visą krikščionišką Bažnyčią. 
Todėl jos turėjo būti surinktos jau anksčiau, bent antrojo am- 
žiaus pirmojoj dalyj. Taigi jau atsirandame bent žingsnis arčiau 
prie Apaštalų laikų. 

Tačiau to paplitimo priežastis yra ne kuris nors popiežiaus 
įsakymas, bet apaštališka tradicija, vadinas, Evangelijos turėjo 
ateiti nuo pačių Apaštalų. 

Iš tikro, didžiosios Bažnyčios liudijimas apie mūsų Evan- 
gelijas siejasi su Apaštalų laikais dvejopu būdu: A) nepertraukia- 
ma vyskupų, Apaštalų įpėdinių eile; B) patys liudijimo reiškėjai 
vienu ar kitu keliu susiduria su Apaštalų laikais ir iš ten semia 
savo žinias apie mūsų Evengelijas. 

A) Didžiosios Bažnyčios liudijimas siejasi su Apaštalų lai- 
kais nepertraukiama vyskupų, Apaštalų įpėdinių 
ele; 

Antrame amžiuje Bažnyčios Tėvai ir rašytojai tikėjimą lie- 
čiančiuose dalykuose nuolat argumentuoja šitokiu būdu: Didžioji 
Bažnyčia yra tikra Kristaus Bažnyčia, dėl to, kad ji, kilusi nuo 
pačių Apaštalų, turi pačių Apaštalų pastatytus vyskupus, kurie, 
sekdami viens po kito nepertraukiama eile, laiko ir saugo iš 
Apaštalų paveldėtą Kristaus apreiškimo turtą. 

Tertulionas visu griežtumu rodo eretikams tą nepertraukia- 
mą vyskupų eilę: „Smirniečių Bažnyčia turi Jono pastatytą Po- 
likarpą, Romos Bažnyčia Petro paskirtą Klemensą, ir kitos Baž- 
nyčios turi pačių Apaštalų pastatytus vyskupus, kurių eilė laiko 
apaštališko mokslo paveldėjimą... Tegu nurodo ką nors panašaus 
eretikai“ (De praescr. c. 32). „Perbėgk apaštališkąsias Bažnyčias, 
kuriose dar tebestovi Apaštalų mokymo katedros, kuriose dar ir 
dabar skaitomi jų autentiški raštai, tie raštai, iš kurių tebeskamba 
kiekvieno Apaštalo balsas, iš kurių jo veidas matyti“ (De praescr. 
c. 36), tos Bažnyčios saugo tikrąjį apreiškimo turtą. 

Sv. Ireniejus nori parodyti, kaip kiekvienoj Bažnyčioj vy- 
skupų eilė jungiasi su kuriuo nors Apaštalu, iš kurio ji gavo 
savo pradžią. „Ne per kitus mes pažinome mūsų išganymo su- 
tvarkymą, tik per tuos (per Apaštalus), per kuriuos pas mus atėjo 
Evangelija; jie ją tada skelbė, paskum gi, Dievui taip norint, 
raštu mums paliko... (pasakoja, kuris Apaštalas kurią Evangeliją 
parašė). Kiekvienoj Bažnyčioj gali matyti Apaštalų tradiciją, kas 
tik ją matyti nori; ir galime išskaičiuoti tuos, kurie buvo Apaš- 
talų paskirti vyskupais, ir jų įpėdinius iki mūsų (laikų)... Bet, kad 
ilga būtų skaičiuoti visų Bažnyčių įpėdinius, tai nurodydami di- 

džiausios, seniausios, visiems žinomos, įkurtos dviejų garbingiau- 
sių Apaštalų, Petro ir Povilo, bažnyčios tradiciją, kurią ji turi 
iš Apaštalų, ir jų skelbtąjį tikėjimą, sugėdiname“ (bažnyčios prie- 
šus). Toliau Ireniejus skaičiuoja Romos popiežių eilę (Iren. Adv. 
haer. 3, 1, 1; 3, 3, 1—4). 

Tad visas Apaštalų paliktasis tikėjimo turtas (depositum 
fidei) buvo kuo rūpestingiausiai saugomas nepertraukiama sekan- 
čių vyskupų eile, kuri pirmu savo nariu betarpiškai jungiasi su 
pačiais Apaštalais. Nieko atimti, nieko pridėti prie to paveldėto 
tikėjimo turto jie negalėjo. 

Bet autentiškos Evangelijos priklauso prie apaštališko pali- 
kimo turto. 

Taigi tas Evangelijas Apaštalų pastatyti vyskupai turėjo gauti 
iš pačių Apaštalų rankų ir jas rūpestingai saugoti būsimiems lai- 
kams. Jei tat paskum Bažnyčia liudija, kad jos Evangelijos yra 
apaštališkos kilmės, tas jos liudijimas negali būti klaidingas. 

B) Patys didžiosios Bažnyčios liudijimo reiškėjai 
vienu ar kitu keliu susiduria su Apaštalų laikais ir iš ten semia 
savo žinias apie mūsų Evangelijas. 

a) Ireniejus siejasi su Apaštalų laikais ne vienu keliu. 

I) Per Smirnos vyskupą Polikarpą. 

aa) Polikarpas buvo Jono Apaštalo mokinys, paties Jono 
pašventintas Smirnos vyskupu (Iren. Adv. haer. 3, 3, 4; Euseb. 
H. E. 5, 20; 5, 24; Tertul. De praescr. c. 32). 

Polikarpas prieš savo kankininkystės mirtį, kuri įvyko 156 
metų vasario mėnesio 23 dieną, pareiškė, kad jis tarnavęs Kristui 
86 metus (Martyrium s. Policarpi c. 18). Vadinas, jis turėjo gimti 
ne vėliau 70 metų, jei prileisime, kad jis nuo pat savo kūdiky- 
stės buvo krikščionis. Kai šv. Ignacas, vedamas į Romą mirti 
(tarp 105—107 m.), rašė Polikarpui laišką, šis tada jau buvo 
Smirnos vyskupu. Jonas Apaštalas (pagal lreniejų ir Klemensą 
Al.) gyveno iki Trajano (98—117) laikų. Jis mirė Eieze (Euseb. 
H. E. 3, 1), kaip manoma, apie 100 metus. Tad Jonas Apaštalas 
galėjo būti Polikarpo mokytoju ir galėjo pašventinti jį Smirnos 
vyskupu. Kad tai iš tikro taip įvyko, aiškiai tvirtina Ireniejus ir 
Tertulionas. 

bb) Polikarpas bendravo su Apaštalais, ypač su Apaštalu 
šv. Jonu. Tai tvirtina tas pats Ireniejus (1. c.). Tad Palikarpas 
galėjo turėti žinių apie mūsų Evangelijas iš pačių Apaštalų lūpų. 

cc) Ireniejus turėjo artimų santykių su Polikarpu. Tiesa, jis 
sakosi tada tebebuvęs jaunas; tačiau regimai jis nebuvo tiek jau- 
nas, kad negalėtų domėtis svarbiomis tikėjimo dalykų žiniomis 
ir jas deramai vertinti, nes jis tada galėjo turėti apie 15—20 
metų. — Būdamas pas Polikarpą, Ireniejus pažino jaunuolį Flo- 
riną, kurs vėliau ėmė krypti į ereziją. Ireniejus, įspėdamas Flo- 
riną, primena jam jo ir - savo santykius su Polikarpu; iš būdo, 
kuriuo lreniejus argumentuoja prieš Floriną, aiškiai matyti, kad 
Ireniejus, būdamas pas Polikarpą, turėjo pilnai užtenkamai su- 

brendimo, kad pajėgtų vertinti gaunamas žinias, — kitaip jis nė 
argumentuoti nebūtų galėjęs prieš Floriną, remdamasis tuo, ką 
matė ir girdėjo iš Polikarpo. 

Taigi Ireniejus per Polikarpą jungiasi su Apaštalu Jonu ir 
su kitais Apaštalais, ir todėl įo žinios apie mūsų Evangelijas yra 
pasemtos iš autentiškiausių šaltinių. 

2. Ireniejus siejasi su Apaštalų laikais per Liono vyskupą 
Potiną. Potinas buvo nukankintas Lione 177 metais; tada jis tu- 
rėjo daugiau kaip 90 metų, — vadinas, buvo gimęs ne vėliau 
87 metų. Jis augo ir lavinosi Mažojoj Azijoj, tame centre, kur 
Apaštalų atsiminimai buvo dar visai nauji, ypač kad Jonas Apaš- 
talas (miręs apie 100 m.) tebebuvo gyvas. Ar pats Potinas buvo 
betarpiškas Jono Apaštalo mokinys, nėra tikrumo, nors daug 
kas taip mano (Euseb. H. E. 5, I s.). 

Potinui vyskupaujant Lione, Ireniejus buvo jo valdžioje ku- 
nigu, o paskum jo įpėdiniu. Taigi Ireniejus bendravo su betar- 
pišku Apaštalų laikų liudininku. 

3. lreniejus pažino daugelį M. Azijos presbiterų, ypač daug 
Jono Apaštalo mokyklos mokinių Efeze (Iren. Adv. haer. 2, 25, 
5: 3, 3, 4: 5, 30, 1; 5, 33, 3 if k.) Jų tarpe jis mini kažkokį 
presbiterą, kuris atrodo didesnio autoriteto, nes jis jį vadina „vy- 
resniuoju Apaštalų mokiniu“ (Iren. Adv. haer. 4, 32 1; 4, 27 1; 
4, 48). Tik kai kurie spėlioja, kad tas „vyresnysis Apaštalų mo- 
kinys“ gal yra Polikarpas ar Potinas. — Rodos taip pat, kad 
Ireniejus buvo matęs Papiją, arba bent jo knygą žinojo!). 

4. Ireniejus gerai pažįsta Romos Bažnyčią. 177 metais jis 
lankosi Romoj ir nuneša popiežiui Eleuterijui (175 — 189) kanki- 
namų Liono krikščionių Jaišką (Euseb. H. E. 5, 1, 47; 5, 4, 1-2). 
Būdamas Romoje, jis studijuoja Romos Bažnyčios archyvus, su- 
rašo Romos popiežių katalogą, susipažįsta su Romos Bažnyčios 
paveldėta tradicija (Iren. Adv. haer. 3, 3, 3). Tad ir Evangelijų 
dalyke jis turėjo progos sulyginti savąją tradiciją su Romos Baž- 
nyčios kylančia nuo pačių Apaštalų tradicija. 

Taigi Ireniejus siejasi su Apaštalų laikais ne viena, ir tai 
tvirta, grandimi. 

b) Teofilas antiochietis, šeštas Antiochijos vyskupas, miręs 
apie 182 metus, per savo pirmtakūna siejasi su šv. Ignacu 
(--105 — 107), betarpiškų šv. Jono Apaštalo mokiniu. 

c) Šv. Justinas (gimęs Palestinoj apie 100 metus, nukan- 
kintas Romoj 165 metais), būdamas Efeze, apie 135 metus turėjo 
savo pasikalbėjimą su žydu Trifonu. Tuo metu dar tebegyveno 
Efeze daug šv. Jono Apaštalo betarpiškų mokinių, — Kada jis 
apsigyveno Romoj, ten tebebuvo gyva šv. Petro ir Povilo mo- 
kinių tradicija. 


1) Iren. Adv. haer 5,33, 4.— Gutjahr, Glaubwūrdigkeit des Irenaeischen 
Zeugnisse, 45 p. 


d) Tertulionas (apie 200 metus), argumentuodamas prieš 
Marcioną, kurs buvo suklastavęs Luko Evangeliją, tvirtina neper- 
traukiamą vyskupų eilę ir įrodinėja, kad tik mūsų keturios Evan- 
gelijos tėra apaštališkos kilmės. Jei tai nebūtų buvę tiesa, Mar- 
cionas, be abejo, tuoj būtų paneigęs Tertuliono tvirtinimą. 

e) Klemensas Aleksandrietis (140—215) siejasi su Apaš- 
talų laikais tarpininkaujant savo pirmtakūnui Pantenui ir dar 
vienai kartai. Pantenas, Aleksandrijos mokyklos vedėjas, seniau 
buvo misionierius ir daug keliaudamas turėjo susidurti su Apaš- 
talų mokiniais. Jis ir Mato Evangeliją, rašytą hebraiškomis rai- 
dėmis, radęs laimingojoj Arabijoj (pavadintoj Indija) (Euseb. H. 
E. 5, 10, 3); kai kurių tvirtinama, kad ten ją nunešęs Ap. Baltra- 
miejus. Pačioj Aleksandrijoj gyva tebebuvo tradicija Morkaus 
evangelisto, kurs ten buvo vyskupu ir paliko savo įpėdinį Ani- 
aną (Euseb. H. E. 2, 16, 24; 3, 14, 21; Hieron. ep. 101). 

Suglausdami, kartojame: patys didžiosios Bažnyčios liudi- 
jimo reiškėjai vienu ar kitu keliu susiduria su Apaštalų laikais 
ir iš ten semia savo žinias apie mūsų Evangelijas. Tos tat jų 
žinios negali būti netikros; todėl mūsų Evangelijos yra apašta- 
liškos kilmės. Tai patvirtina dar pirmojo amžiaus ir antrojo am- 
žiaus pradžioj išlikę raštai. Didache (80 — 90), vadinamasis 
Barnabo laiškas (96—098), Klemensas Romietis (96), 
Ignacas kankinys (105—106), Polikarpas (106— 108), 
Papijas (120 — 130) ir net tų laikų eretikai mūsų keturias 
Evaugelijas žino, ir jomis naudojasi kaip apaštališkos kilmės 
knygomis. 

4. Didžiosios Bažnyčios liudijimas yra reiškiamas teisin- 
gų ir tikėtinų liudininkų. 

A) Kad liudijimo reiškėjai tyčiomis neklaidino ir neap- 
gaudinėjo, tai laiduoja a) pats liudininkų dorovinis cha- 
rakteris ir jų teisumas. Mes žinome jų gyvenimo šventumą ir 
dorumą. Jų tiesos meilė reiškiasi iš kiekvieno jų rašto puslapio. 
Daugelis jų mirė kankinio mirtimi už skelbiamas mūsų Evangelijose 
tiesas. Ne jaugi jie už savo apgaulę būtų savo galvą guldę! („Aš 
tikiu liudytojais, kurie už savo parodymus kraują išliejo“). 

b) Pagaliau jie nė negalėjo tyčiomis klaidinti. Liudijimą 
reiškia ne vienas žmogus, bet visas liudininkų debesys. Visokių 
tautų ir kalbų žmonės, gyveną toli nuo kits kito įvairiuose kraš- 
tuose, nuo kits kito nepareiną, viena mintimi skelbia mūsų 
Evangelijų autentiškumą. Jei kuris vienas būtų panorėjęs apgau- 
dinėti taip svarbiame dalyke, kaip Evangelijų kilmė, ištisos eilės 
kitų būtų protestavę su visu griežtumu ir būtų apgaulę atidengę. 
Mes turime gana pavyzdžių, kaip visi protestavo prieš eretiškas 
evangelijas. 

B) Kitas klausimas, ar tie liudininkai turėjo užtenkamai 
kritiškumo. Nors jie tyčiomis neklaidino, bet gal neturėdami rei- 
kiamo kritiškumo ir vaduodamies pagarba Apaštalams lengvai 


įtikėjo, kad Evangelijos esančios pačių Apaštalų rašytos. — Tačiau 
taip nėra. 

a) Liudininkai nesivadavo vien tik pagarba Apaštalams, bet 
objektyvia tiesa. Juk buvo daug kitų apokrifiškų su Apaštalų var- 
dais evangelijų, kurios pretendavo, kad jos esančios pačių Apaš- 
talų rašytos, tačiau liudininkai su visu griežtumu jas atmeta kaip 
apokrifiškas ir netikras. Tad ne vien pagarba Apaštalams lenkė 
juos skelbti mūsų Evangelijų autentiškumą, bet paties takto teisybė. 

b) Taip pat ir kritiškumo liudininkai užtenkamai turėjo. 


aa) Nė kiek nesunkus dalykas konstatuoti faktą, ar kurį 
nors raštą parašė tas žmogus, ar kitas. Tokiam faktui konsta- 
tuoti nereikalinga racionalistų ir liberalų „aukštesniosios kritikos“. 
Kiekvienas sveiko proto žmogus, ypač kai dalykas yra taip 
svarbus, kaip Evangelijų autentiškumas, gali neklysdamas sužinoti, 
kas yra tų Evangelijų autorius. 

bb) Tačiau tikrumoj kritiškumo liudininkams nė kiek ne- 
stigsta. Anais laikais Bažnyčios Tėvai ir rašytojai ne mažiau 
turi kritiškumo, negu pasauliniai rašytojai; dar gi jie daugiau 
yra išsimokslinę už pasaulinius rašytojus. Neminint kitų, Tertu- 
lionas, kaipo teisininkas, pasižymi teismišku akylumu ir faktų 
įvertinimo tikrumu, Justinas — tilosofišku įžvelgimu ir rimtumu, 
Teofilas — chronologiškomis žiniomis, Klemensas Al. ir Orige- 
nas dideliu mokslingumu, Eusebijus — dokumentų vertinimu ir 
istorišku nusimanymu. Ireniejus turi labai daug žinių, labai gerai 
pažįsta Bažnyčios praeitį; jis parodo didelį sąžiningumą; argu- 
mentavime pasižymi ne bet kokiu sumanumu. 


Rriekaištas: Ireniejus neturi kritiškumo ir klaidina. Jis ir pasakas 
priskiria Azijos presbiterams, iš kurių jas sakosi girdėjęs, ir tvirtina, kad 
jie tas pasakas girdėją iš Jono Apaštalo, būtent chiliazmą (apie lai- 
mingus laikus, kurie tęsis 1000 metų, — Adv. haer. 5, 33, 3), ir manymą, kad 
Kristus miręs 50 metų (Adv. haer. 2, 22, 5). 

Atsakymas: Reikia skirti tai, ką Ireniejus sakosi girdėjęs iš pa- 
davimo, ir to padavimo aiškinimą. Iš padavimo lreniejus girdėjo, kad bus 
laikai, kada vynuogynai ir medžiai turės didžiausio našumo ir žvėrys, pa- 
metę savo plėšrumą, maitinsis žemės vaisiais. Panašius mesianiškos kara- 
lystės garbės aprašymus galima rasti pas Isaiją (11, 6 s; 65, 25), Ezekielį 
(37 sk.), Jono Apreiškime (21 sk). Tad nė Ireniejaus girdėtoji tradicija nėra 
priešinga šv. Raštui. Visai kitas klausimas, kaip dabar tą girdėtą pranaša- 
vimą aiškiti: raidine ar alegoriška prasme. Ireniejus aiškino raidine prasme 
ir suklydo. Bet tą savo aiškinimą, tai reikia gerai atsiminti, jis sėmė ne iš 
apaštališkos tradicijos, tik pats savo protavimu jo ieškojo. Cia jis ir 
klysti Aon 

aip pat ir klaidingas lreniejaus manymas, kad Kristus miręs turė- 
damas 50 metų, tėra ne tradicijos, bet jo paties aiškinimo klaida, kuriai davė 
progos Evangelijos žodžiai: Dar nė penkių dešimtų metų nesulaukei ir 
matei Abraomą? (Jo. 8, 57 ). 

Visai kas kita yra paduoti girdėtą faktą, o visai kas kita tą faktą 
klaidingai aiškinti. 

cc) Be to, liudijimo reiškėjai turi du svarbius ypatumus: 
1) jie turi didelio budrumo ir rūpestingumo laikyti Apaštalų tra- 
diciją, laisvą nuo kiekvieno kad ir mažiausio nukrypimo; 2) savo 

tikslui jie turi lengvų priemonių: apaštališką tradiciją, nepertrau- 
kiamas vyskupų eiles susijusias su pačiais Apaštalais, galėjimą 
kontroliuoti savo liudijimus palyginant juos su kitų Bažnyčių ir 
rašytojų liudijimais ir k. 

Rriekaištas. Visi tie liudininkai yra sekėjai katalikų Bažnyčios, 
kuri buvo priėmusi dabartines mūsų keturias Evangelijas. O juk buvo 
daug kitų sektų, kurios turėjo visai kitokias evangelijas. Taigi katalikų ra- 
šytojų vienamintis La ET nėra visos krikščioniškos senovės liudijimas. 

Atsakymas. Tas priekaištas neturi jokios vertės. Eretikai dažniau- 
siai neneigdavo, mūsų keturių Evangelijų autentiškumo, tik tvirtindavo, kad 
Apaštalai surašę ne visą, arba ne gryną Kristaus mokslą, ir todėl jie, im- 
damies taisyti Apaštalų surašytąsias Evangelijas, sudarydavo savąsias. Be 
to, katalikų rašytojai, argumentuodami prieš juos, tuo ir remiasi, kad jie, 
palikę senovinę nepertraukiamą tradiciją, ėmėsi klastuoti Evangelijas, no- 
rėdami jomis savo erezijas ginti; katalikai gi kuo ištikimiausiai laiko se- 
nesnę, nes iš pačių Apaštalų paveldėtą tradiciją. Katalikų rašytojai nebūtų 
galėję taip argumentuoti, jei eretikų evangelijų naujumas nebūtų buvęs 
tikras faktas. Todėl kat. rašytojų liudijimas yra visos senovės krikščionijos 
liudijimas. p i į 

Išvada. Taigi didžiosios Bažnyčios liudijimas apie mūsų 
Evangelijų autentiškumą yra laisvas nuo apgaulės ir klaidos. To- 
dėl mūsų keturios Evangelijos yra kilusios nuo 
Apaštalų ir jų mokinių, kitaip sakant, jos yra au- 
tentiškos. 

Jei toks visos kriksčioniškos senovės liudijimas atrodytų kam vis tik 
nepriimtinas, tas, būdamas nuoseklus, turėtų atmesti apskritai visą ir kiek- 
vieną istorijos liudijimą; tas apie praeitį nebeturi teisės kalbėti, nes jis at- 
metė istorijos pagrindus. 

Kurie atmeta mūsų Evangelijų autentiškumą, tai daro ne dėl to, kad 
jų autentiškumas nebutų istoriškai laidotas, bet dėl to, kad jie nenori atsi- 
žadėti savo iš anksto sudarytų dogmų, nusistatymų, prietarų. 


Eretikų ludijimas, 


Pirmaisiais krikščionystės amžiais erezijų kūrėjai savo el- 
gesiu patvirtina mūsų Evangelijų autentiškumą. Tuo atžvilgiu 
mums tenka pažvelgti į A) gnostikų ir B) Marciono ereziją. 

A) Galingiausia senovės laikų erezija buvo gnostizmas?) 
Jau N. Testamente gnosis buvo statoma priešais tikėjimo 
(pistis) ir ji reiškė gilesnį tikėjimo tiesų pažinimą; ją pasisavinti 
jautėsi verčiami mokytesni anų laikų krikščionys. 

Mat krikščioniškas mokslas atėjo į pasaulį, kurs jau turėjo 
savo nustatytas religines pažiūras. Tos religinės pažiūros buvo 
išreikštos žydų religijos moksle ir religiškai-tilosofiškose pagonių 
pasaulio sistemose, kartu su jų prietarais, burtais, astrologija, 
misterijomis.?) Su tomis sistemomis krikščionystė turėjo susi- 
durti ir priimti jų atžvilgiu tam tikrą postovį. 


:) Plg. J. Marx, Lehrbuch der Kirchengeschichte, Trier, 1922, 81-88 p. 

2) Misterija — religiniai — politiškas slaptas mokslas, jungiamas su 
tam tikrais dievus garbinančiais papročiais ir iškilmėmis, kurių reikšmė 
buvo žinoma vieniems tik įšvęstiesiems; į tas iškilmes buvo renkamasi 
nustatytais metų laikais. 


Krikščioniškojo mokslo atstovai, remdamies pagrindu, kad 
vien tik apreikštosios tiesos turi būti vadovaujančia taisykle, pri- 
ėmė tik tas kitų religiškai-filosotiškų sistemų dalis, kurios buvo 
galima suderinti su apreikštomis tiesomis, ir tomis paimtomis 
dalimis naudojosi apreikštosioms tiesoms aiškinti ir pagrįsti. Tai 
buvo krikščioniškoji gnosis. 

Tačiau kai kurie kiti, apskritai kalbant, laikėsi pagoniškų 
sistemų pagrindų ir stengėsi patį krikščioniškąjį mokslą pagal 
juos aiškinti arba jiems priderinti. — Tai eretiškoji gnosis. 
Pagal tai, prie kokių stabmeldiškų religijų sistemų atskiri gnosti- 
kai derino apreikštąsias tiesas, eretiška gnosis skirstosi į įvai- 
rias šakas. 

Gnostikų literatūra buvo labai gausinga!), nes jų mokslas turėjo daug 
išlavintų sekėjų. Jų raštai buvo dogmatiški filosofiški, magiški, evangelijos, 
pamokslai, himnai, psalmės, apokalipsės, laiškai. Tačiau didelė tų raštų 
dauguma žuvo, išskyrus kai kuriuos ofitistų raštus, kurie išliko koptų ver- 
time, sakysim, Pistis sofia, Bruciano papiruso du raštai. Tik 
Bažnyčios Tėvai, kovodami su eretikais, gausiai cituoja jų raštus, ir tuo 
būdu pas juos išliko daug eretiškų raštų trupinių.*) 

Svarbiausi gnostikų liečiami klausimai buvo šitie: a) iš kur 
kyla piktas pasaulyj; b) kaip atsirado materialinis pasaulis, pikto 
buveinė; c) kuriuo būdu dvasia ir materija susijungia žmoguje; 
d) kaip galima dvasią iš materijos išvaduoti (išganymo klausimas) 
ir kuriuo būdu įi gali sugrįžti į Dievą. Krikšč. tikėjimo atsakymas 
į tuos klausimus, gnostikų manymu, esąs neužtenkamas, ir todėl 
gnostikai, pasinaudodami filonizmu, parsizmu (Zoroastro religija) 
ir budizmu, kūrė savo sistemas. 

Aiškindami šv. Raštą, gnostikai apsčiai naudojosi alegorijo- 
mis, ir jie atmesdavo tas šv. Rašto dalis, kurios jiems labiau 
kliudė. Magiją ir astrologiją gnostikai labai brangino ir ja apsčiai 
užsiimdavo. Gnosticizmo pradžia siekia Apaštalų laikų; visų la- 
biau jis žydėjo antrame amžiuje. Kad Bažnyčia tą taip galingą 
ereziją nugalėjo, tai tas faktas, šalia kankininkystės, gali būti Baž- 
nyčios dieviškumo įrodymas. 

Žymesni Samarijos gnostikai buvo Simonas Magas (apie 
55 m.), kurį mini Apaštalų darbai (8, 9 s.), Menandras (apie 
100 m.) ir jo sūnus Dositiejus. Tai sektos šakai priskiriama 
evangelija, vadinama „Liber guattuor angulorum et cardinum 
mundi“ ir „Kerygma Petri“. 

Zydiškos kilmės eretikai, vadinami nikolaitai ir bile- 
amitai, susimetė į Pergamą, Tiatirą ir Efezą (Apr. 2, 6, 15, 
20, 24); ten taip pat buvo ir Kerintas, Apaštalo Jono ben- 
dralaikis, kurs skelbė ebionitizmą (neigė Kristaus dievystę). Taip 


1) Plg. Bardenhewer, Geschichte der altkirchl. Literatur; Ha r- 
nack, Geschichte der altchristl. Literatur. 

2, Plg. Ireniaeus, Adversus haereses; Tertulianus, Contra 
Marcionem; De praescript. haereticorum; Adversus Valentinianos; Adv. Her- 
mog; Clemens Al. Stromata; Hippolytus, Philosophumena; Epipha- 
nius, Panarium; Origenes, daug vietų. 

pat žydiškos kilmės buvo ebionitai ir nazariejai, kurie 
neigė Kristaus dievystę ir turėjo savo aramaiškai rašytą evange- 
liją, vadinamą pagal hebriejus (secundum Hebraeos), būtent, šiek 
tiek apkapotą, iškraipytą ir priedais sugadintą Mato Evangeliją. 

Antiochijoj veikė Trajano (98—117) laikais Saturnilas, 
Menandro mokinys, prieš kurį kovoja š. Ignacas kankinys. Zy- 
miausias Sirijos gnostikų atstovas buvo Bardesanes (154— 
223); jo sūnus Hammonius platino gnosticizmą giesmių pa- 
galba. Enkratikų įkūrėju laikomas Tacianas. 

Aleksandrijoj žymesni gnosticizmo atstovai buvo Kar po0- 
kratas (mokė apie 120 m.) ir jo sūnus Epifanes. Hadriano lai- 
kais ėmė veikti Aleksandrijoj ir ten mokė maždaug iki 130 metų 
Basilides ir jo sūnus Isidorus. 

Žymiausias graikiškos gnosies atstovas buvo Valentinas, 
kurs popiežiaujant Higinui (136—140) iš Aleksandrijos atvyko į 
Romą ir ten pabuvo iki maždaug 160 metų (Iren. Adv. haer. 3, 
4, 2) ir mirė Kipro saloj. Jo darbą tęsė jo mokiniai Sekundus, 
Kolarbasus, Ptolomiejus, Markus eiezietis (mergi- 
ninkas), Herakleon. 

B). Marcionas, kurį mes jau minėjome (plg. 18 p.), prisi- 
šliejęs prie Sirijos gnostiko Cerdono, skleidusio ereziją Ro- 
moj nuo Higino (136—140) laikų, sukūrė atskirą gnostišką si- 
stemą ir iš Luko Evangelijos sutaisė savotišką evangeliją. Jo mo- 
kinys buvo Apelles. 


Eretikai savo elgesiu patvirtina mūsų Evangelijų 
autentiskumą. 


Tai mes galime matyti a) iš jų bendro elgimosi būdo; b) 
iš fakto, kad jie naudojasi mūsų Evangelijomis. 

a) Eretikai, kartu juos imant, paėmę sau vieną kurią nors 
mūsų Evangeliją ir kitas atmetę, pritaikydavo ją savo mokslui: 
jie išmesdavo iš jos, kas nesutiko su jų eretišku mokslu, šį ar 
tą pridėdavo, kas tiko jų erezijai, arba praplėsdavo jos turinį 
visokiais aiškinimais. 

Likusiąsias Evangelijas jie atmesdavo ne dėl to, kad jas ne- 
būtų parašę Apaštalai, bet dėl to, kad, jų manymu, atmestosios 
Evangelijos neišreiškiančios Kristaus minties: mat Apaštalai, kurie 
jas rašė, arba ne viską žinoję, arba ir žinodami ne viską surašę. 

Tai pastebėję, mes galime šitaip protauti: 1) Tuo savo el- 
gesiu eretikai liudija mūsų Evangelijų senumą. Nes juk mūsų 
Evangelijos turėjo būti anksčiau, negu eretikų suklastuotosios 
evangelijos. Suklastuoti raštai suponuoja pirma buvus tikrus raš- 
tus. Kad jie Evangelijų neklastuotų, šaukia Bažnyčios Tėvai; o ir 
patys jų priedai, pilni nesąmonių, aiškiai rodo klastavimo faktą. 

2). Eretikai, kartu imami, pripažįsta mūsų keturių Evange- 
lijų autoritetą. Viena sekta pasiima sau vieną Evangeliją, kita — 
kitą; viena sekta, sakysim, pripažįsta autoritetą Mato Evangelijai, 

kita Morkaus, dar kita Luko, pagaliau dar kita Jono. Vadinas, 
eretikai, kartu imami, vis tik pripažįsta mūsų keturių Evangelijų 
autoritetą ir jų autentiškumą. 

3). Pagaliau ir atskiros sektos, pasiėmusios sau vieną kurią 
nors mūsų Evangelijų, kitas atmeta ne dėl to, kad jos būtų ne 
Apaštalų rašytos, bet dėl to, kad Apaštalai, jas rašydami, neiš- 
reiškę Kristaus minties. Tad eretikai pripažįsta jų atmestųjų Evan- 
gelijų autentiškumą, tik neigia jų istoriškumą. Be abejo, jiems 
būtų buvę labai patogu paneigti taip pat ir jų autentiškumą, — 
mat Bažnyčios Tėvai smarkiai prikaišioja jiems, kad jie Apaštalų 
rašytas Evangelijas atmeta, — tačiau jie autentiškumo neneigia; 
matyti, kad jie nė negalėjo jį neigti, nes jis buvo perdaug aiškus 
faktas. 

b) Faktas, kad eretikai naudojasi mūsų Evangelijomis, rodo 
jų autentiškumą. 

1) Basilides (mokė tarp 117—130). 

aa) Basilides parašė Evangelijai (eis to evangėlion — vadi- 
nas, Evangelijų knygoms) 24 knygų komentorių (Euseb. H. E. 
4, T; Clem. Al. Strom. 4, 12). Komentoriuje tikrai randami 
Mato, Luko ir Jono Evangelijų trupiniai. Sekdamas tomis 
Evangelijomis, jis „pasakoja Jėzaus istoriją, griežtai jų laikyda- 
masis“ (Hippol. Philos. 7, 27). Jis naudojasi Jono Evangelija jau 
taip anksti, nes netrukus po 100 metų (Hippol. Philos. 7, 22, 
27). Jo sūnus ir mokinys Isidorus naudojasi taip pat ir Morkaus 
Evangelija. 

Tačiau Basilides, matyti negalėdamas suderinti mūsų Evan- 
gelijų su savo eretišku mokslu, parašė penktąją evangeliją. Tą 
savo rašytąją evangeliją jis priskyrė Apaštalui Motiejui, ir tvirtino, 
kad Išganytojas buvęs išdėstęs tam Apaštalui savo slaptą (gnotiš- 
ką) mokslą, kuris kitiems Apaštalams ir evangelistams buvęs ne- 
žinomas (Hippol. Philos. 7, 20). 

bb) Basilides cituoja mūsų Evangelijas, pripažindamas joms 
tokį autoritetą, kokį turi kitos šv. Rašto knygos. Savo citates iš 
Evangelijų jis priveda žodžiais: „taip sako Raštas“, „taip parašyta“, 
„taip parašyta Evangelijoj“ (Hippol. Philos. 7, 22, 27). Tačiau 
nėra tikrumo, ar pats Basilides, ar jo mokiniai tuo būdu mūsų 
Evangelijas cituoja. Vis tik yra tikra, kad Basilido mokykla nau- 
dojosi Mato, Luko ir Jono Evangelijomis, pripažindama joms 
tokį autoritetą, kokį turėjo kitos šv. Rašto knygos. 

2) Naasenai (antrojo šimtmečio pradžioj paplitusi Egypte 
ofitistų (žaltininkų) šaka, kuri gvrėsi, kad Marijama išgavusi jiems 
gnostiškas paslaptis iš Jokūbo, Viešpaties brolio, ir rėmėsi evan- 
gelijomis pagal Tomą ir pagal Egiptiečius), kiek išlikusios žinios 
rodo, naudojosi Mato ir Jono Evangelijomis (Hippol. Ref. 
haer. 5, 7, 8, 9.). 

3) Valentinas -mokė ypač Romoj maždaug 135 — 160 
metų laikotarpyj), anot Tertuliono (De praescr. 38), naudojasi 
„visu įrankiu“, vadinas, visomis Evangelijomis. Ypač jis mėgo 

Jono Evangeliją (Hippol. Contra haer. 6, 35; Iren. Adv. haer. 
1, 8, 5; 3, 11, 7). Cituoja taip pat Mato ir Luko Evangeliją 
(Hippol. Contra haer 6, 35; Iren. Adv. haer. 1, 7, 4; 1, 8, 2. Jo 
mokiniai, sakysim Ptolomiejus, naudojasi taip pat Morkaus Evan- 
gelija. Valentino mokinys Herakleon, norėdamas paremti savo 
ereziją, parašė Jono Evangelijai komentorių, kurio trupiniai iš- 
liko pas Origeną (Comment. in Jo.). 

Yra tikra, kad Valentino mokykla naudojosi mūsų keturio- 
mis Evangelijomis, pripažindama joms sprendžiamą autoritetą. 

4) Marcionas (tarp 144 — 454 m.) sudarė savotišką N. 
Testamento knygų katalogą, kuriame buvo apkapoti Povilo laiškai 
ir Marciono evangelija. Pagrindu tai savo evangelijai jis paėmė 
Luko Evangeliją, kurią apkapojo, šį tą pridėjo ir praplėtė jos. 
turinį, kad tiktų jo erezijai. Iš Tertuliono raštuose išlikusių ci- 
tačių galima žymiai atstatyti pirmykštį tekstą, kuris, aiškiai ma- 
tyti, yra Luko Evangelijos tekstas. Tai savo perdirbtai evange- 
lijai jis pripažįsta tokį autoritetą, kokį ir kitoms šv. Rašto 
knygoms. 

Marcionas neneigia kitų trijų, jo atmestųjų Evangelijų au- 
tentiškumą, jis tik tvirtina, kad tik Povilas ir jo mokinys Lukas 
Kristaus mokslą gerai supratę ir jį tinkamai išreiškę. 

* * 


* 

Tad eretikų elgesys rodo, kad mūsų keturios Evangelijos. 
yra visur paplitusios jau antrojo amžiaus pradžioje, kad jos vi- 
sur laikomos apaštališkos kilmės, ir kad joms pripažįstamas 
toks autoritetas, koks ir kitoms šv. Rašto knygoms. Baigiame Ire- 
niejaus žodžiais: „Toks didelis yra mūsų Evangelijų dalyke tikru- 
mas, kad net patys eretikai duoda joms liudijimą ir kiekvienas 
jomis naudojasi, norėdamas savo (eretišką) mokslą paremti. Jei 
tat mūsų priešai kartu su mumis liudija ir jomis naudojasi, tai 
įrodymas, kuriuo mes jas gynėm, yra tvirtas ir tikras“ (Adv. 
haer: 3, 11,7): 


Apokritiškos evangelijos. 


Apokrifiškos evangelijos savo būdu patvirtina mūsų keturių 
Evangeliju autentiškumą. 

Prasmė. Apokrifai (apokrifias — etimologiška reikšmė — 
slepinys, sekretas) pas stabmeldžius reiškė tokius raštus arba re- 
ligines knygas, kurių turinys buvo slepiamas nuo šiaipjau nej- 
švęstų žmonių ir žinomas tik išrinktiesiems; bet taip pat reiškė 
ir raštus, kurių tikrasis autorius buvo pasislėpęs ir nežinomas. 
Sia pastarąja prasme tas žodis apokrifas taikomas ir mūsų 
dalykui. 

Pasislėpę autoriai savo religinėse knygose ne kartą rašy- 
davo klaidingus mokslus ir pasakiškus pasakojimus; prisidengę 
geru, jie stengėsi apgauti tikinčiųjų tikėjimą. Tokias jų knygas 
Bažnyčios Tėvai vadindavo apokrifais. Bet taip pat ir geros 

knygos, jei jų autorius buvo pasislėpęs, buvo vadinamos apokri- 
Tais; šiuo atveju tas pavadinimas reiškė knygą, kuri nepriimama 
į šv. Rašto knygų skaičių. 

Kilmė. Jau senovėj žydų tautos rašytojai savo parašytąsias 
knygas ne kartą priskirdavo kuriam nors garsesniam rašytojui, 
žymesniam asmesniui, patriarchui. Taip darydavo ir burtininkai. 
Mat tuo būdu buvo norima laimėti savo knygai didesnio autori- 
teto ir pasisekimo. Toks paprotys perėjo į krikščionių laikus ir 
čia įvairūs raštai buvo priskiriami Apaštalams ir jų mokiniams. 

Krikščioniškais laikais apokrifų kilmė buvo dvejopa: a) ere- 
tikai, norėdami paremti savo mokslą, stengėsi sutaisyti savotišką 
evangeliją ir, kad ji turėtų didesnio autoriteto, priskirdavo ją ku- 
riam nors Apaštalui arba jų mokiniui; b) krikščioniškasis dievo- 
tas smalsumas norėjo žinoti smulkmenų apie Kristų ir jo gyve- 
nimą, ypač apie Jo kūdikystę, jaunystę ir kančią. Kad autentiškos 
Evangelijos apie tuos dalykus trumpai tepasakoja, tai ir atsirado 
tam tikra liaudies pobūdžio kūryba, kuri papildo autentiškų 
Evangelijų pasakojimą. Todėl tie pasakojimai yra legendariško 
pobūdžio. Jų istoriška vertė dažniausiai jokia; vis dėlto iš tų 
apokrifiškų evangelijų nemaža vaizdų perėjo į krikščioniškąjį vi- 
viduramžių meną, ypač tapybą. 

Apokrifiškų evangelijų peržvalga. Apokritiškų raštų buvo 
daug: evangelijų buvo daugiau kaip 50; sveikų išliko vos 5 ar 6, 
o kitų beliko tik trupiniai arba vieni vardai. Be to dar buvo apie 
20 „Apaštalų darbų“, keli Apaštalų laiškai ir apokalipsės. 

1) Evangelijos, kurių trupiniai teišliko. 

a) Hebriejų evangelija; (secundum Hebraeos) buvo 
plačiai žinoma senovėje; ja naudojosi nazariečių sekta, paplitusi 
Palestinoj ir Sirijoj. Anot Jeronimo, ji buvo „rašyta chaldaiškai- 
siriška (aramaiška) kalba, bet hebraiškomis raidėmis“ (Dial. adv. 
Pelag. 3, 2). Pats Jeronimas buvo ją išvertęs į graikų ir lotynų 
kalbas, tačiau ir pats aramaiškas tekstas ir Jeronimo vertimai 
žuvo ir liko tik 25 citatės ar trupiniai. Iš tų trupinių galima 
spręsti, kad ta evangelija buvo labai artima mūsų Mato Evange- 
lijai, ir Jeronimas manė, kad tai esanti pirmykštė Mato Evange- 
lija. Tačiau, sprendžiant iš trupinių, ji buvo perdirbta Mato Evan- 
gelija, su tam tikrais priedais ir praplėtimais, kurie turi žydiško 
atspalvio. Ji buvo rašyta, rodos, pačioje antrojo amžiaus 
pradžioje. 

b) Petro evangelija. Manoma, kad jos trupinys rastas 
1892 m. senovės Panopolyj Egypte. Cia Petras pirmame asmenyje 
pasakoja Kristaus kančios ir prisikėlimo istoriją; ji pasižymi do- 
kėtų sektos atspalviu ir neįtikėtinais stebuklais. Ji kilusi, tur būt, 
antrojo amžiau viduryj. 

c) Egyptiečių evangelija (secundum Aegyptios); ja remda- 
miesi gnostikai enkratitai smerkė moterystę, naasenai, paskum 
ir sabelianai rėmė savo klaidas. Manoma, kad jos trupinys ,„Jė- 


BE A 


zaus žodžiai“ rastas 1897 m. žemajam Egypte (Oksirinche). Šis. 
trupinys daugelyj dalykų sutinka su mūsų Evangelijomis, bet vis 
tik turi enkratitiško skonio. Sita evangelija kilusi, tur būt, prieš. 
antrojo amžiaus vidurį. 

d) 12 Apaštalų evangelija; ja naudojosi ebionitų 
(žyduojančių, kurių vyskupas — Tebutis) sekta Palestinoj, kuri 
pripažino Kristui tik žmogišką kilmę ir žmogišką prigimtį. Tos. 
evangelijos liko tik keli trupiniai; ji buvo rašyta, rodos, graikų 
kalba antrojo amžiaus pusėj. 

e) Filypo evangelija (secundum Philippum) buvo gno- 
stikų mėgiama; ji kilusi antrojo amžiaus pabaigoje ar trečiojo 
pradžioje. 

Be to dar minimos Motiejaus, Andriejaus, Bal- 
tramiejaus, Tadiejaus, Barnabo, Apelleso, (Kerinto, Valentino 
ir k. evangelijos, kurių liko tik pavadinimai. 


2. Apokritiškos evangelijos išlikusios sveikos iki mūsų laikų. 


a) Jokūbo protoevangelija. Pirmoji jos redakcija 
turėjo įvykti antrojo amžiaus pradžioj, o paskum III ar IV am- 
žiuje buvo perdirbta ir tame perdirbime išliko mūsų laikams. Ji 
susideda iš 25 skyrių, kurie pasakoja Marijos gyvenimą, Kristaus. 
gimimą, išminčių atsilankymą ir Betliejaus skerdynę. Visas pasa- 
kojimas, kad ir ne visados istoriškas, dvelkia nuoširdžiu dievotu- 
mu, ir todėl ta evangelija seniau buvo labai paplitusi tikinčiųjų 
tarpe. 

Pseudo-Mato evangelija yra perdirbta ir praplėsta 
Jokūbo protoevangelija; ji rašyta lotynų kalba. Marijos gi- 
mimo evangelija yra Pseudo-Mato evangelijos santrauka. 
Tos dvi evangelijos atsirado IV ar V amžiuje. 

b) Tomo evangelija. Mums išliko daug įvairių tos 
evangelijos perdirbimų, rašytų graikų, lotynų, sirų ir slavų kal- 
bomis. Ji pasakoja daug stebuklingų dalykų apie Kristaus jau- 
nystę, pradedant nuo 5 iki 12 amžiaus metų. Tie pasakojami 
dalykai yra fantastiški, dažniausiai nederą mūsų Viešpačiui. Kalba 
ir stilius kaimiškas. Ta evangelija yra gnostiškos kilmės ir ji atsi- 
rado II amžiaus gale. 

c) Arabiška kūdikystės evangelija susideda iš tri- 
jų dalių, kurios galima laikyti trimis evangalijomis. Devyni pir- 
mieji skyriai pasakoja Kristaus gimimą ir kūdikystę, sekdami be- 
veik Mato ir Luko pasakojimu. 10-25 skyriai pasakoja šventosios 
Seimos kelionę į Egyptą ir buvimą Egypte. Kelionę ir gyvenimą 
Egypte lydi nepaprasti nuotykiai. 26—40 skyriai pasakoja grįžimą 
iš Egypto ir Kristaus jaunystę iki 12 metų. Ši trečioji dalis labai 
panaši į Tomo evangelijos pasakojimą. Ta evangelija surašyta IV 
ar V amžiuje. 

d) Nikodemo evangelija turi du skirtingus pasako- 
jimus. Pirmame (1—16 skyriai) Nikodemas pasakoja Viešpaties. 

teismą sinedrijoj ir Pas pilotą. Ta dalis sudaranti tikrąjį Niko- 
demo evangelijos turinį, rodos, pareina nuo „Piloto darbų“ vacta 
Pilati), kuriuos mini Tertulionas. Antrojoj dalyj Charinas ir Leu- 
kas, šv. Simeono sūnus, pasakoja Kristaus nužengimą į pragarus. 
Ši antroji dalis yra kilusi IV amžiuje, pirmoji gi III ar net II 
amžiuje. 

e) Dailidės juozapo istorija. Pats Kristus pasakoja 
mokiniams Juozapo, Marijos sužieduotinio, gyvenimą ir mirtį. 
Kalba arabiška. Pirmieji tes evangelijos pėdsakai pasirodo V 
amžiuje. 

() Palaimintos Panos Marijos užmigimas 
(transitus) pasakoja švenč. Panos žemiškojo gyvenimo galą. Visi 
Apaštalai susirenka, norėdami būti prie Jos mirties; jiems gies- 
mes begiedant, Jos palaiminta siela apleidžia kūną; bet po trijų 
dienų taip pat ir Jos palaimintas kūnas, prikeltas iš mirties, pa- 
imamas į dangų. Pasakojimas surašytas IV ar V amžiuje. 


Apokritiškos evangelijos įrodo mūsų Evangelijų senumą. 


Kaip padirbti pinigai įrodo tikrų pinigų buvimą, taip ir apokri- 
tiškos evangelijos suponuoja tikrasias Evangelijas. Bet yra tikra, 
kad jau apie 150 metus buvo daug apokrifiškų evangelijų. He- 
gesipas, kurs lankėsi Romoje ąpie 160 metus, tvirtina, kad daug 
apokriliškų evangelijų buvo parašyta jo laikais (Euseb. H. E. 
4, 22). Taigi mūsų evangelijos turėjo būti žinomos daug anksčiau. 

O kad apokrifai suponuoja Evangelijas ir nuo jų pareina, 
tai mums pasako šitie dalykai: 

a) Išorinės kriterijos. Bažnyčios Tėvai liudija, kad 
eretikai, paėmę mūsų Evangelijas, savotiškai jas perdirba. Irenie- 
jus (tarp 180 — 190 metų) rašo, kad eretikai „neišmintingų jų 
nustebimui rodo nesuskaitomą apokrifų ir suklastuotų raštų dau- 
gybę, kuriuos jie patys prasimanė... kai kuriuos dalykus, kurie 
yra Evangelijoj, tuo savo būdu jie perdirba“ (Adv. haer. 1, 20, 
1—2; 11, 7—8). Tertulionas smarkiai pliekia Marcioną, kad jis 
suklastavo Luko Evangeliją (Adv. Marcion. 4, 4; 4, 5). 

b) Vidaus kriterijos. Apokritiškos evangelijos dau- 
geliu atžvilgių pareina nuo mūsų Evangelijų: 1) kartais jos tėra 
mūsų Evangelijų perdirbimas (sakysim hebriejų ar Marciono 
evangelijos); 2) jos ima iš mūsų Evangelijų sakinius ir žodžius, 
kuriuos paskum savotiškai praplečia ir išvysto (sakysim Petro ar 
Nikodemo evangelijos); 3) norėdamos patenkinti smalsumą, jos 
papildo tuos Kristaus gyvenimo laikotarpius, apie kuriuos mūsų 
Evangelijos mažai tepasakoja, tuos gi Jo gyvenimo laikotarpius, 
apie kuriuos mūsų Evangelijos daugiau rašo, apokrifai suponuoja 
skaitytotojui žinomus. 

Toks apokrifų pareinamumas nuo mūsų Evangelijų pasako, 
kad mūsų Evangelijos yra daug senesnės negu apokrifai. 


Apokrifiškos evangelijos patvirtina mūsų Evangelijų 
istorišką pobūdį ir jų autoritetą. 


a) Daugis apokriiiškų evangelijų remia eretiškus mokslus, 
kurie nedera Dievui, nedera žmogui; kitos gi yra pasakiško ir 
vaikiško pobūdžio. 

Hebriejų evangelija pasakodama, sakysim, apie gundymą, !) taip sako: 
„Tad pačiupo mane mano motina, šventoji Dvasia, už vieno mano plauko 
ir beregint nunešė mane ant aukšto Taboro kalno“ — Egyptiečių evange- 
lija kovoja prieš moterystę ir pakeičia Kristaus išganymo programą; vietoj 
sakyti: aš atėjau, kad (avys) turėtų gyvybę“, stačiai sako: „aš atėjau panai- 
kinti moteriškųjų darbus“. — 12 Apaštalų evangelija (ebionitiška) laiko Kri- 


staus gyvenimo uždaviniu „pašalinti aukas ir mėsos valgymą“. — Petro 
evangelijos trupinys į mūsų Evangelijų pasakojimą įneša tik „storžieviškumo 
ir nudažymo“. 


Gausingos „kūdikystės evangelijos“ mėgsta neskanias legendas apie 
Kristaus gimimą ir kūdikystę. Pagal „Tomo evangeliją“ penkiametis Vaike- 
lis Jėzus žaidžia prie bėgančio vandens, kasinėja duobeles, įleidžia vandenį 
ir padaro jį stebuklingai skaistų; kai kažkoks vaikezas gadina Jam žaislą, 
Jis jam šaukia supykęs: „neteisingas, nedoras kvaily, ką tos duobės ir van- 
duo tau padarė? Štai dabar tu pats išdžiusi kaip medis“. Taip ir įvyko. — 
Paskum Jis nulipdo iš minkšto molio dvylika žvirblių; įspėtas, kad tai ne- 
derą daryti, Jis suploja rankomis ir moliniai žvirbliai nuleka šalin. — Kitu 
atveju kažkoks vaikelis, bėgdamas pro šalį, užkliuvo Jam į petį ir už tai 
tuoj turėjo mirti... Dėl tokių šposų Juozapo subartas ir „kaip reikiant už 
ausies patampytas“... Jis supyksta ir sako Juozapui: „užtenka tau ieškoti 
ir nerasti, ir mažai protingai tu pasielgei“. — Panašiu būdu mokykloj ir si- 
nagogoj Vaikelis Jėzus pasirodo lyg tikras išdykėlis. 

Jokūbo protoevangelija, visų jaukiausia kūdikystės evangelija, pasižymi 
noru pasakoti pasakas ir tenkinti nederamą smalsumą, sakysim, kas Kristui 
gimstant įvyko ir kaip Jo Motina savo uždaviniui brendo. Netrūksta nė ga- 
na slydžių ir netikusių pasakų su pribuvėjomis ir senų bobų scenomis. 

Palyginus žymia dalimi pasakiškus, iantastiškus, pertemptus, ne kartą 
juokingus apokrifų tekstus su mūsų Evangelijų žodžiais, tuoj iš karto pasi- 
rodo, kad apokrifai tėra tikrųjų Evangelijų iškraipymas, praplėtimas, kla- 
stavimas. | 

b) Mūsų Evangelijos pasižymi dideliu orumu, blaivumu, nuo- 
saikumu, nusižeminimu, visur dvelkia aukštesnė dieviška dvasia, 
stebuklai yra nuosaikūs ir geradaringi, visur matomas gerumas ir 
gailestingumas. — Apokrifuose vyrauja materiališkas ir pojutinis 
elementas, matomas keistumas, avanturiškumas, neskanumas; tuoj 
pastebima, kad čia žaidžia fantazija, kurianti legendariškas pasa- 
kas; stebuklai triuškiną, besaikiai, betiksliai, tenkina tik vaizduotę; 
pasakojimas nedaug teprašoka dvasinį vaikų lygį; dorovė gana 
vidutiniška. 

„Apokrifiška literatūra nutiesia griežtą sieną tarp tiesos ir prasima- 
nymo, tarp dieviškojo apreiškimo fakto paprastumo ir kilnumo ir žmogiško 
prasimanymo margumo, juokingumo, triviališkumo ir fantastiškumo. Jau 
pats tas 2 žymi kanoniškus raštus (Evangelijas) tikrumo ant- 
spaudų“. 


) Plg. Felder, Jesus Christus, 1, 37 p. 
2) Knabenbauer — Zeitschr. fiir kath. Theol. VIII (1884) 803. 

c) Mūsų Evangelijos niekur nesuklumpa žinomuose istori- 
jos, geografijos, politikos dalykuose; jų pasakojimas sukasi gerai 
žinomų istoriškų santykių lauke. — Apokrifų pasakojimas dažnai 
nesuderinamas nei su geografijos, politikos, istorijos žiniomis, nei 
su anų laikų gyvenimo santykiais'). 


Apokriiiškos evangelijos patvirtina mūsų Evangelijų 
apaštališką kilmę. 


a) Apokritiškos evangelijos nori turėti savo kilmę nuo Apaš- 
talų arba. jų mokinių. Dėl ko? Matyti anais laikais buvo tvirtas 
įsitikinimas, kad tik Apaštalai ir jų mokiniai teparašė visur pri- 
pažintas Evangelijas, ir kad evangelija, jei ji neturi apaštališkos 
kilmės, negali turėti pretensijų, kad ja būtų tikima. 

b) Apokrifiškos evangelijos nepriimamos į Bažnyčią. Dėl ko? 
Visur jos atmetamos dėl to, kad jos neturi apaštališkos kilmės. 
Nors jos ir Apaštalų pavadinimus nešioja, vistiek jos nepriima- 
mos dėl to, kad jos ne apaštališkos. Ir nors jų turinys būtų ge- 
ras, vistiek, nė skaityti jų naleidžiama viešai bažnyčiose, nes ne 
apaštališkos. Apaštališkumo kriterija lėmė jų likimą. Tai rodo, 
koks didelis turėjo būti tikrumas, kad mūsų Evangelijos yra tikrai 
apaštališkos. 

Priekaištas. Negalima a priori priimti, kad visa, kas Evangelijose 
pasakojama, yra tikrai istoriški faktai. Nes juk paprastai dedasi, kad žy- 
mesni asmenys, jiems mirus, būna apsupami mitų ir pasakų vainikais. Rei- 
kėtų tiesiog stebėtis, jei panašiai nebūtų atsitikę su Kristumi. Tuos tat mi- 
tus ir pasakas mūsų Evangelijos ir galėjo surašyti. 

„ Atsakymas. Mes dabar nesvarstome mūsų Evangelijų istoriškumą, 
tik jų autentiškumą. Tačiau jau šia proga pasakysime bent tiek: jei kas 
nori mitų, legendų ir pasakų, tas gali jų daugybę rasti apokrifuose, bet ne 
Evangelijose, kurios tiek daug skiriasi nuo pasakiškų pasakojimų. Didelį 
savo kritišką nusimanymą Bažnyčia parodė tuo, kad ji, atmesdama prasi- 
manytų, kad ir ne eretiškų knygų visą daugybę, vienas tik keturias Evan- 
gelijas pripažino tikromis, remdamasi tuo pagrindu, kad jos vienos tėra 
apaštališkos kilmės. 


Pagonių liudijimas. 


Pirmoj krikščionystės pradžioj labai maža pagonių rašytojai 
tekalba apie krikščionių raštus. Mat pagonys niekino krikščionis, 
laikė juos žydų sekta, jų knygos jiems atrodė barbariškos ir 


3) Tačiau mes nemanome neigti visą apokrifų istoriškumą. Jis reiškia 
anų laikų, kada jie buvo surašyti, pažiūras ir įsitikinimus. Be to, dar kai 
kurie apokrifai yra labai seni ir artimi Apaštalų laikams; tat juose galėjo 
išlikti tikrų žodžių ir faktų, kurie liečia Išristaiis asmenį, Jo šeimos santy- 
kius ir Apaštalus. Bažnyčios šventės ir papročiai turi kai kurių dalykų, kurie 
pirmiausia minimi apokriiuose, sakysim, Marijos tėvų vardus, Joakimą ir 
Oną, Marijos aukojimą bažnyčioj ir k. Daug kas mano, kad į apokritus 
turėjo patekti nerašytų mūsų Evangelijose Kristaus ar Apaštalų posakių, 
kurie ėjo lūpų padavimo keliu (agraia). Anot E. Jacguier (Plg. „Revue Bi- 
bligue“. Les sentences du Seigneur extracanonigues, 1918, 93—135 p.) to- 
kių posakių esama apie 24. Tačiau aiškaus tikrumo nėra. 

šiurkščios. — Įpratę skaityti išdailintus ir išpuoštus klasikų raštus, 
sako Laktancijus, pagonys nerasdavo įokio įdomumo ir skonio 
krikščionių raštuose, kurie juk buvo rašyti paprasta, liaudžiai pri- 
einama kalba (Instit. 5,1; 6,21). Tertulionas sako, kad krikščio- 
nių šventas knygas skaito tik krikščionys. Jeronimas savo jau- 
nystėje daugiau mėgo Ciceroną kaip bibliją. Augustinas savo „Iš- 
pažinimuose“ pasakojasi, kad jam įdomesni buvo platonikų raštai, 
kaip Evangelijos, ir pirma iš jų pažinęs šv. Jono Evangelijos 
įžangos kilnumą. — Pagaliau krikščionys, rūpindamies, kad Evan- 
gelijos nebūtų pagonių išniekintos, saugojo jas, kad jos nepatektų 
į pagonių rankas. 

Vis dėlto laikui bėgant pagonys turėjo susitikti su mūsų 
Evengelijomis. Jau Aristidas (Apol. c. 2 et 16, — apie 140 m.) 
ir Justinas (I Apol 66—67, — tarp 150—155 m.) kreipia pago- 
nių dėmesį į krikšionių Evangelijas. Pagonims susipažinus su 
Evengelijomis, prasidėjo baisi pagonių mokslo kova su Evengelijų 
turiniu. Eklektikas Celsas, epikurietis ir satirikas Lucianas 
Samosatietis (120—180 m. — rašo romaną „Peregrinus 
Proteus“ krikščionims pašiepti), neopitagorietis Flavius Filo- 
stratas (tarp 220—230 metų išleidžia romaną, kuriame apra- 
šydamas Apolonijų Tijanietįį perstato jį didvyriu, pusiau dievu; 
jo gyvenymas yra Kristaus gyvenimo netikęs pamėgdžiojimas; 
norėta tuo būdu aptemdyti Kristų; autorius matyti yra susipaži- 
nęs su mūsų Evengelijų turiniu), neoplatonininkas Portirijus 
(270—2715 m. išleidžia 15 knygų prieš krikščionis „kata Christi- 
anon“), Bitinijos valdytojas Hierokles (303 m. išleidžia 2 
knygas prieš krikšč. „Logoi filalėteis“), ciesorius Julionas 
Apostata (361 — išleidžia tris knygas prieš krikščionis) ir 
daugybė kitų, kurių raštų beveik naišliko, stoja į kovą prieš Evan- 
gelijų turinį. 

Kova nebuvo lengva. Pagonių mokslininkai panaudoja visą 
savo iškalbos galybę, visą savo logikos apsukrumą, visą savo 
mokslišką sumanumą, stengdamies įrodyti, kad evangelistai sura- 
šę netikėtinas kvailystes. Tačiau pagonių rašytojai niekur neiške- 
lia abejojimo, ar Kristaus mokiniai tikrai yra tų knygų autoriai. 
Paneigti Evangelijų autentiškumą būtų buvę jiems labai patogu: 
vienu, taip sakant, kirčiu jie būtų parbloškę krikščionystę. Tačiau. 
jie to nedaro. Priešingai, jie visur mano, kad krikščionių įsiti- 
kinimas apaštališka Evangelijų kilme remiasi tikra tiesa. 

Palikę visus kitus nedraugingus krikščionystei pagonių rašy- 
tojus, panagrinėkime vieną Celsą, kurs yra ne tik seniausias, 
bet ir visų jų žymiausias; be to dar mes turime iš jo tikrų ži- 
nių. Anot Origeno (Contra Cels. I, 8), Celsas gyveno „Adriano 
(117—138) laikais ir vėliau“. Kartu su kitais jis kurstė minias 
prieš krikščionis. 178 metais jis išleido savo knygą prieš krikščio- 
nis, pavadintą „Teisingas žodis“ (Aletės logos). Savo aštuoniomis. 
knygomis (Contra Celsum) Origenas supliekia Celso knygą, ci- 
tuodamas ją sakinys po sakinio. Tuo būdu, nors pats Celso vei- 


kalas žuvo, tačiau Origeno knygose išliko labai daug jo citačių 
ir Teodoras Keim!) iš jų surankiojo žymesnę Celso knygos 
dalį. 


Celso raštas pasižymi aistringai aitria kalba, dideliu sumetimu, gudriu 
dalykų perstatymu. Krikščioniškas mokslas jo akyse yra kažkoks keistas 
mišinys: žydų svajonės, naujai prasimanytos klaidos ir kai kurie geri, tik 
iš graikų filosofų paskolinti, dorovės dėsniai sumaišyti į vieną krūvą. Toks 
mokslas pavojingas tikrajam mokslui ir valstybei; jo laikosi vieni patys apakę 
žmonės, kurie savo kvailystėmisįtepajėgia patraukti tik nesusipratusius, nedo- 
Las vergus, moteris ir vaikus; ir dar patys krikščionys suskyla i visokias 
sektas. 

Celsas pirma įveda žydą, kurs puola krikščionis; žydas temato 
Kristuje paprastą iš svetimoterystės gimusį žydišką klėtininką (gauklerį). 
Tada jau pats Celsas stoja kaipo teisėjas ginče tarp žydų ir krikščionių. 
Jis gina religinį indiferentizmą, puola visuotinį kūnų prisikėlimą, puola 
mokslą apie paskučiausius daiktus, apie šėtoną ir angelus, ir pripažįsta filo- 
sofijai, ypač platonizmui, ir net stabmeldystei pirmenybę?). 

Celsas neneigia Kristaus stebuklų, tik juos priskiria piktųjų dvasių 
pagalbai. Ypač jis pašiepia įsikūnijimą, kuris, jo manymu, pažeminąs Dievą. 
Jis apdrabsto pasityčiojimu Kristaus kančią ir prisikėlimą, taip kad nė pats 
Voltaire nepajėgė nieko piktesnio pasakyti. Krikščioniškos dorovės kilnu- 
mui jis neturi jokio supratimo. Aristokratiška filosofo puikybė negali pa- 
Kea biednuomenė, kuri juk nė tyrinėti nepajėgia, tačiau nori turėti 
tiesą?). 

Bendrai sakant, Celso raštas yra priekaištų 'ir šmeižtų arsenalas, 
kuriuo krikščionystės priešai ir po šiai dienai dar tebesinaudoja. 


Iš Celso rašto mes turime šitokias žinias apie mūsų 
Evangelijas. 


1) Celsas žino mūsų Evangelijas ir jas buvo gerai išstudi- 
javęs. Jis pats sakosi gerai susipažinęs su krikščionių mokslu 
(Contra Cels. 1,12, 26). 

2) Celsas naudojasi tokiomis pat mūsų keturiomis Evange- 
lijomis, kokias mes turime. 

Tai liudija a) Origenas, kuris, atremdamas kurį nors prie- 
kaištą, pamini, iš kurios Evangelijos Celsas priekaištą paėmęs. 

Sakysim, karvelio pavidalas, nužengęs Kristaus krikšto metu, Celso 
manymu, esąs prasimanymas. Origenas gi prideda: „Iš Mato, ar gal iš kitų 
Evangelijų pagavo“... (C. C. 1, 40). Celsas: „Pas paties Jėzaus grabą, vieni 
pasakoja atėjus du, kiti gi vieną angelą“; Origenas prideda: „Matyti paste- 
bėjo, kad Mato ir Morkaus vienas, o Luko ir Jono du minimi“ (C. C. 5, 56), 

b) Tai matosi iš visokių Evangelijų vietų, kurias Celsas 
puola. Bent 58 Evangelijų vietos, iš kur jis ima progos savo 
priekaištams, yra paimtos iš visų mūsų Evangelijų?). 

Kiek dažniau Celsas puola Mato Evangelijos vietas, bet nė kitų Evan- 
gelijų jis nepalieka, sakysim, iš Jono Evangelijos paėmęs, Kristų kaip Dievą, 


1) Celsus' Wahres Wort, — 1873. 

2) Hergenrėther, Handbuch der allgemeinen  Kirchengeschichte 
1884, 144 P. 
3) Plg. Weiss, Weltgesch. Die christl. Zeit I. Bd. I Halfte, 227 p. 

4) Plg. Muth. Der Kampt des Keidn. Philosophen Celsus gegen das 
Christentum, 1899. 

jis vadina Logos (C. C. 2, 31), kurs „verčiamas troškulio ir nepajėgdamas 
Jį pakęsti, nors jį kiekvienas net iš liaudies ne kartą pakenčia, tulžį ir actą 
didžiais gurkšniais gėrė“ (C. C. 2, 37). 

3) Celsas pripažįsta, kad mūsų Evangelijos turi išskirtinį 
autoritetą krikščionims. 

Celsas dažnai kartoja, jis norįs iš pačių krikščionių knygų argu- 
mentuoti; pavyzdžiu tegu būna kad ir toks paskymas: „Ir tai jums pri- 
vedėm iš pačiu jūsų raštų; be jų nebereikia jokių kitų liudininkų; nes jūs 
savo pačių ginklais liekate nudurti“ (C. C. 2, 74). Arba kitur: „Aš galėčiau 
dar daug pasakyti apie Jėzaus istoriją, ir tai tikrų dalykų, nepanašių į Jo 
mokinių rašytus pasakojimus, bet aš tyčiomis atidedu tai į šalį“ (C. C. 2, 13), 
ir vėl pakartoja, kad jis tenorįs remtis pačių krikščionių knygomis. 


4) Celsas liudija mūsų Evangelijų senumą. 


Anot Celso, nuo „didžiosios Bažnyčios“ atskilo daug sektų (C. C. 5, 
59), kurios klastavo Evangelijas; jis išskaičiuoja daug tokių atskilusių sektų 
(C. C. 5, 62). „Tris, keturis ir daugiau kartų jie (sektantai) kaitaliojo ir 
klastavo pirmykštį Evangelijų tekstą“, kol pagaliau jis tiko jų Kromeliui 
(C. C. 2, 27). Origenas mano, kad Celsas čia turėjęs galvoj Valentiną ir 
Marcioną. 

Bet jei eretikai, anot jo, klastavo Evangelijas, tai jos turėjo būti ži- 
nomos ir turėjo turėti autoriteto jau pirm tų eretikų klastavimo, vadina s 
jos turėjo siekti Apaštalų laikus. 

5) Celsas liudija mūsų Evangelijų apaštališką kilmę. 
Pakartotinai jis tvirtina, kad Evangelijas „surašė apie Jėzų mo- 
kiniai, norėdami pateisinti tuos dalykus, kurie buvo Jam prie- 
šingi“ (C. C. 2, 16; 2, 13, 15 ir daug kur kitur). 

Celsas puola tik Evangelijų turinį, jų tikėtinumą. O kad jos 
yra apaštališkos kilmės ir kad apokriiai tėra jų pamėgdžiojimas 
ir klastavimas, tai jo akyse yra pilnai tikras dalykas. 

6) Toks liudijimas sveria daug. Celsas varo krikščionystės, 
ypač jos Evangelijų, griežčiausią kritiką. Jis galėjo ir turėjo pa- 
tikrinti, ar tos Evangelijos yra autentiškos. Jei jis būtų galėjęs 
įrodyti, kad jos kilusios vėliau po Apaštalų laikų, tai jis, tai jam 
turėjo būti aišku, būtų uždavęs nepakenčiamai krikščionystei 
mirtiną smūgį. Jei jis to nesigriebė, matyti, tai dėjosi dėl to, kad 
jis tuo atžvilgiu nė abejojimo negalėjo prileisti. 


Vidaus kriterijos patvirtina mūsų Evangelijų apašta- 
liškuma'). 


1) Filologiškos kriterijos. Kruopščiausi mūsų 
laikų tilologiški tyrinėjimai rodo, kad graikiškas Evangelijų dia- 
lektas (koinė) iš esmės turi savo aramaišką pagrindimą. Ir tat ne 
tik dėl to, kad Evangelijose atsitinka atskirų aramaiškų išsireiški- 
mų, sakysim, tokie kaip „Korban, ephpheta, Thabitha kumi, 
Eloi, lamma sabakthani“; bet ypač dėl to kad Evangelijų grai- 


1) Šiuo tarpu mes čia suminėsime tik bendriausias vidaus kriterijas; 
nes paskum bus progos apie jas smulkmeningiau kalbėti, kada nagrinėsime 
atskiras Evangelijas ir jų istoriškumą. 2 

kiška kalba yra perskverbta aramaizuojančių savybių ir išsi- 
reiškimo būdo. Stilius, sakinių konstrukcija, sakinių įjungimas 
dažnai yra tikrai semitiškas arba aramaiškas!). 

Tai rodo, kad išskyrus Luko, Evangelijų autorių gim- 
toji kalba buvo aramaiška, kurią Kristus ir Jo Apaštalai 
vartojo; graikų kalbą jie buvo mažiau ar daugiau išmokę, ir ja 
rašydami, įnešė į ją savo gimtos kalbos savumų. 

2) Archaiologiškos kriterijos rado, kad Evangelijų 
autoriai yra palestiniečiai. Jie pasirodo Palestinos 
krašto žinovai. Labai tiksliai jie rašo apie vietas, kur Kri- 
stus gyveno ir veikė, daugybę smulkmenų. Geogratiški, topogra- 
fiški, politiški, istoriški, religiniai santykiai atsispindi beveik kiek- 
viename Evangelijų puslapyj. Galiliejos krašto išvaizda, Genesa- 
rėto ežeras ir jo krantų gyvenimas, Jordano paupiai, mažiausių 
kaimų ir gyvenimų vietiniai savumai, tolis nuo vietos iki vietos, 
šuliniai, vartai, keliai, takeliai, Jeruzalės aplinka, Jėruzalės pa- 
minklai ir žymesnybės, — visa tai ir kitų daiktų tūkstančiai kuo 
tiksliausiai perstatoma. Be to dar mūsų laikais daromos Pale- 
stinoj iškasenos parodo, kad visos tos smulkmenos, minimos 
Evangelijose, kuo griežčiausiai atatinka tiesą. Taip tegalėjo rašyti 
žmonės kilę iš Palestinos, arba bent Palestinoj gyvenę. 

3) Filologija ir archaiologija jau gana mums pasako, kad 
mūsų Evangelijos rašytos pirmame amžiuje. Dar aiškiau 
mums tai pasako ta aplinkybė, kad Evangelijų autoriai yra 
Kristaus laikų žinovai. 

Jėruzalės išgriovimas, įvykęs 70 metais, atvedė didžiausią 
Palestinos ir žydų tautos santykių pakeitimą. Zmogus, negyve- 
nęs santykiuose prieš 70 metus, nieku būdu nebūtų sugebėjęs 
taip tiksliai Kristaus laikų santykius nupiešti, kaip juos evange- 
listai nupiešia. 

70 metais, galima sakyti, senovės Izraėlius buvo palaidotas ir jo vie- 
toj išdygo visai nauji krašto santykiai ir jo gyvenimas nuėjo visai kitokia 
vaga. Kristaus laikais romėnų valdžia buvo švelninama plačios savivaldybės, 
kuriai vadovavo sinedrija; po 70 metų buvo visiškas romėnų viešpatavimas. 


Frieš tai buvo žydiškai tautiškų partijų vyraujanti įtaką; po 70 m. kiekvie- 
nas tautiškas judėjimas buvo smarkiai suvaržytas. Prieš tai DU aks labai 


zalėj; po 70 m. ka enas e tautos širdis, nušluota, kultas ne- 
begalimas, Jeruzalės vaikai palikti be aukos, be aukuro, be šventovės, visas 
religinis gyvenimas pakrikęs. Prieš tai buvo nepaprasta tautos vienybė; po 
70 m. Izraėlius išblaškytas po visą pasaulį, be savo mieto, svetimas tarp 
visų tautų — amžinasis žydas. O Palestinoj greitu laiku pradingsta ir 
kiti žydų miestai, kraštas prisipildo svetimų kolonistų, kurie sukuria visai 
kitokius santykius, nepanašius į buvusius prieš 70 metus. 

Kur tik mes atidarysime Evangelijos puslapį, visur aiškiai 
pasirodys mums Palestinoje žydija, kokia ji buvo prieš Jėruzalės 
išgriovimą.  Aiškiomis spalvomis piešia mums evangelistai poli- 


! Plg. Rosadini S. J. Institutiones introductoriae in libros N. T 
1929, I tomas, 95 — 98 p.; Felder, Jesus Christus, 1. 50 s. 


tinį, religinį, visuomeninį gyvenimą, koks buvo Kristaus laikais. 
Visi jų daviniai aiškiai nurodo, kad šventasis miestas su savo 
bažnyčia dar tebestovi. Evangelistai puikiausiai susipažinę su 
visomis tų laikų smulkmenomis. Jie žino anų laikų politines ir 
religines partijas su jų sudėtingais papročiais, painiomis intrigo- 
mis, siekimais ir kovomis; jie jaučia bažnyčios trobesių didingumą 
ir painų Įstatymo vykdymą; jie žino labai opius santykius tarp 
romėnų teisėjų teisių ir sinedrijos teisių. Jie žino tautos gyve- 
nimo papročius, šventes, apeigas. Zodžiu, skaitant Evangelijas, 
jaučiama, kad Jeruzalės bažnyčia ir miestas dar tebestovi sveikas 
ir žydų tautos gyvenimas dar tebetvaksi. 

Taip tegalėjo rašyti žmonės, kurie gyveno Palestinoj prieš 
lemiantį 70 metų karą su Roma. 

Trys pirmieji evangelistai turėjo rašyti savo Evangelijas 
prieš žydų karą (66—70). Pranešystė apie miesto išgriovimą ir 
žydų tautos atmetimą (Mat. 23, 36; 24, 15, 24; Mork. 13. 1 S.; 
Luk. 19, 41 s.; 21, 32), matyti iš jų Evangelijų, dar nėra išsi- 
pildžiusi. Jei baisi 70 metų katastrofa, rašant Evangelijas, būtų 
buvusi jau įvykęs faktas, be abejo jie nebūtų to įvykio nutylėję. 
Pranašystė ir jos baisus išsipildymas būtų jaudinęs visą jų sielą 
ir visą jų pasakojimą. Jonas, kurs savo Evangeliją rašė pirmojo 
amžiaus gale prieš to laiko eretikus, neturi tos pranašystės, todėl 
nė jos išsipildymo nebuvo kaip jam minėti; o pagaliau ir 70 metų 
įvykiai jau buvo tolimoj praeityj. 

4) Evangelistų pasakojimo būdas aiškiai rodo, kad 
jie patys, arba bent asmenys, iš kurių jie patys betarpiškai 
girdėjo, buvo Kristaus gyvenimo liudininkai. Visas Evangelijų 
pasakojimas aiškiai turi mačiusių pasakotojų pobūdį. Evan- 
gelijos pasižymi davinių tikslumu ir griežtumu, nurodo pašalines 
aplinkybes, sumini istoriškų smulkmenų daugybę. Pasakojimo 
naujumas ir vaizdingumas verste verčia manyti, kad pats pasa- 
kotojas tuos dalykus pergyveno ir, gyvai atsimindamas, dar tebe- 
jausdamas įvykių įspūdį, pats tuos įvykius surašo, arba nupasa- 
koja kitam, kurs juos surašo. Visur pasakojimas turi konkretiš- 
kumo, naujumo antspaudą, gyvos tikrovės žymę, gyvybės atspalvį. 
Taip tegali pasakoti tie, kurie patys yra matę ir pergyvenę. 

5) Evangelistai yra betarpiški Kristaus mokiniai, 
arba bent asmenys, kurie iš mokinių betarpiškai pasakojimą gir- 
dėjo. Tai matyti iš būdo, kuriuo jie Kristaus gyvenimą ir darbus 
pasakoja. 

Kristaus asmuo, Jo pasirodymas, Jo žodžiai ir darbai atrodo 
tiesiog pačiupti iš realaus gyvenimo ir perstatyti su nepaprastu 
gyvumu. Evangelistai veda mus visais keliais, kur Kristus ėjo; 
jie veda mus į miestus ir sodžius, kur Jis moko, į tyrus ir kal- 
nus, kur Jis meldžiasi, į namus ir aikštes, kur Jis gydo ligonius 
ir prikelia numirėlius. Ir viskas pasakojama su mačiusio žmo- 
gaus stebėtinu tikslumu ir ištikimumu. Visi keturi evangelistai, 
nepaisant jų tikslų skirtumo, piešia tuos pačius charakterių bruo- 

žus. Kristaus asmens vaizdas pas visus vienodas, didingas, pa- 
traukiąs, toks, kokio jokia vaizduotė nepajėgia pramanyti. Kiek- 
vieno Apaštalo charakteristika (sakysim, Petro), farisiejų ir kitų 
susiduriančių su Kristumi charakteristika, pas visus vienoda, išti- 
kima, gyva. — Čia pasakojama realybė, tikruma, gyvenimas. 
Jokia prasimanymo pajėga, joks vaizduotės žaidimas taip nepa- 
jėgia pasakoti. Taip tegali pasakoti tik tie, kurie patys matė ir 
pergyveno. 


ATSKIRŲ 
EVANGELIJŲ AUTENTIŠKUMAS. 


MATO EVANGELIJA, 
Mato Evangelijos autentiškumas. 
I Išorės kriterija. 


A) Tiesioginiai liudijimai tvirtina, kad pirmąją 
mūsų Evangeliją parašė Apaštalas Matas. 

1) Papijas. Apie jį Eusebijus (311—325) taip sako: 
„Papijas, Hierapolio vyskupas, buvo garsus tuo pačiu laiku (kaip 
ir Polikarpas), labai iškalbingas ir mokytas ir Rašto žinovas“ 
(Euseb. H. E. 3, 36; plg. Jeron. ep. 75, 3). Jis buvo „Jono 
(Apaštalo) mokiuys, Polikarpo draugas, senovės vyras“ (Iren. 
Adv. haer. 5, 33, 4). Jis bendravo ne tik su Polikarpu, Ap. 
Jono mokiniu, bet ir su daugeliu kitų Apaštalų mokinių (Euseb. 
H. E. 3, 39, 4). 120—130 metais Papijas išleido penkiomis 
knygomis veikalą, kuris vadinosi: „Viešpaties žodžių aiškinimai“ 
(Logion kyriakon exegėseis — Explanatio oraculorum domini- 
corum). Pats veikalas žuvo, išliko tik jo trupiniai pas Eusebijų. 
Apie pirmąją mūsų Evangeliją Papijas taip sako: į 

„Matas surašė (Viešpaties) žodžius hebrajų kalba; kiekvie- 
nas juos vertė kaip galėjo“ (Euseb. H. E. 3, 40, 17). 

Kadangi šis Papijo liudijimas turi nemažos reikšmės, tai 
mes panagrinėkime jo prasmę: 

a) Zodis „Matas“ negali reikšti nieko kito, kaip Apaštalą 
Matą. Istoriška tradicija kito Mato nežino. Papijas ką tik buvo 
kalbėjęs apie Apaštalus, kurių pasakojimai jam rūpėjo, ir jų 
tarpe jis buvo suminėjęs Matą; dabar jis grįžta prie to Apaštalo, 
kurs vadinosi Matu, ir tvirtina, kad tas Apaštalas Matas surašė 
Viešpaties žodžius.  Eusebijus ir Ireniejus, kurie turėjo rankose 
visą Papijo veikalą, ir visi kiti senovės rašytojai taip tą vardą 
šioj vietoj suprato. 

b) „Surašė Viešpaties žodžius“. Ką čia reiškia tie „Vieš- 
paties žodžiai“ (ta logia kyriaka), pirmąją mūsų Evangeliją, ar 

kurį kitą veikalą? Pradedant Scbleiermacheriu ') „kritikai“ buvo 
užsispyrę vietoj pirmosios mūsų Evangelijos pakišti kitą veikalą. 

aa) Žodis „logion“ pirmiausia reiškė ,,posakį“ (effatum, 
oraculum — pas Herodotą (4, 178) ir Euripitą). Tačiau jis gali 
turėti ir platesnę prasmę ir gali reikšti žodžius ir darbus kartu; 
nes juk ir darbais galima kalbėti. 


; „Ta platesne prasme „logion“ vartojamas S. Testamente ir reiškia ne 
tik Dievo žodžius, bet apskritai Dievo apreiškimą, ar tai būtų žodžiai ar 
darbai. Ta taip pat prasme vartoja jį Philo ir Josephus Flavius. N. Testa- 
mente irgi išsilaiko tokia pat prasmė (Plg. Rom. 3, 2; Apd. 7, 38; Žyd. 5, 
12; 1 Petr. 4, 11 ir k.). Ne Bažnyčios Tėvai nepasitraukia nuo tos prasmės: 
Klemensas romietis „Dievo žodžiais“ (Iogia tou theou) vadina apskritai šv. 
Raštą; Ireniejus (Adv. haer. 1, 8, 1) žodžiu „Ilogia“ žymi Evangeliją. — Jei 
kas norėjo kalbėti apie vienus tik „žodžius“, tai tas vartojo formą „logoi“ 
arba „remata“. — Tad nėra abejonės, vartojimo papročiu žodis „logion“ 
turi platesnę prasmę ir gali reikšti ne tik žodžius, bet Dievo apreikštus žo- 
džius ir darbus kartu. 

bb) Pats Papijas, kurs savo veikalą buvo pavadinęs „Vieš- 
paties žodžių aiškinimai“ (Logion kyriakon exegėseis), kaip ma- 
tosi iš jo veikalo trupinių ir liudija Eusebijus (H. E. 3, 39; Funk 
I, 360; 357 ir k.), aiškino jame ne tik Viešpaties žodžius, bet ir 
Jo darbus. Vadinas, jo mintyj „ta logia“ reiškė visą evangelišką 
pasakojimą. Zodis „Evangelija“ anais laikais dar ne visur buvo 
įsigalėjęs mūsų rašytos Evangelijos prasme. Rasytą Evangeliją 
Bažnyčios Tėvai pažymi visokiais kitais būdais; Papijas regimai 
žymi ją „logion kyriakėn“ pavadinimu. 

cc) Žodžiu „ta logia“ svarstomojoj vietoj Papijas žymi Vieš- 
paties žodžius ir darbus. 


Betarpiškai prieš svarstomuosius žodžius, kalbėdamas apie Morkaus 
Evangeliją, Papijas rašo: „Morkus, Petro vertėjas, ką tik buvo į atmintį 
įsidėjęs, kruopščiai surašė Kristaus žodžius ir darbus, tačiau ne 
iš eilės. Nes jis pats nebuvo klausęs Viešpaties, nei nebuvo Jį lydėjęs. Bet 
paskum, kaip sakiau, bendravo su Petru, kuris skelbė Evangeliją taikyda- 
masis prie (Klausytojų) reikalo, o ne tuo būdu, kad Viešpaties žodži 
istoriją sustatytų“ (Euseb. H. E. 3, 39, 4). Aišku, šioj pastarojoj vietoj 
„Viešpaties žodžių“ (ton kyriakon logion) istoriją sustatyti tą patį 
reiškia, ką aukščiau reiškė „Kristaus žodžius ir darbus“ surašyti. 
Tos žodžio „logia“ prasmės nepakeitęs, Papijas kalba ir toliau, kur pasa- 
koja apie Mato raštą. 


dd) Tuo labiau Papijas svarstomojoj vietoj žodžiu „ta I6- 
gia“ galėjo žymėti Viešpaties „žodžius ir darbus“, kad tame jo 
posakyj kirtis krinta ne ant „Iėgia“, bet ant „hebrajų kalba“. 


Mat iš to, kad Viešpaties „logia“ rašyti hebrajų kalba, kilo reikalas 
tą raštą versti ir aiškinti. Graikiškas Mato raštas matyti skaitytojams jau 
yra žinomas; Papijas nori tik pabrėžti, kad pirmiau jis buvo parašytas ne 
graikų, tik hebrajų kalba. Todėl savo posakyj jis deda kirtį ant „hebrajų 
kalba“, o kaipo sutrumpintą, tingų, nekirčiuotą papildymą jis deda ne „žo- 
džius ir darbus“, bet tiesiog „ta logia“, vadinas, išsireiškimą, kuris sulig 
vartojamu papročiu reiškė „žodžius ir darbus“ kartu. 


ee) Pats sumanymas surašyti vienus pačius Kristaus žodžius 
ir atskirti juos nuo Jo darbų yra visai nepanašus į tiesą. 


NW Theol. Studien und Kritiken 1832. 

„Evangeliškoj istorijoj taip glaudžiai Kristaus žodžiai yra susiję su jo 
darbais, kad griežtai juos atskirti tiesiog nėra galima. Jie pinasi su istoriš- 
kais įvykiais, faktais, elgesiais, papročiais. Savo mokslą Kristus reiškia pir- 
ma darbais, 0 paskum jau žodžiais: Kristus „darė ir mokė“ (Apd. 1, 1). 
Kristaus žodžių daugumai duoda progos konkrečios aplinkybės, kurių ne- 
žinant, jie darosi nesuprantami. 

fi) Todėl nė krikščioniškos senovės literatūra nieko nežino 
apie vienų pačių „Kristaus žodžių“ rinkinį. O juk jei jis būtų 
buvęs, jis nebūtų galėjęs dingti, nepalikęs jokių pėdsakų. Seno- 
vės rašytojai, kurie taip kruopščiai rankioja kiekvieną žinią ir 
dokumentą, kuris tik liečia Kristaus mokslą, (sakysim, Jeronimas, 
Eusebijus, Origenas, Ireniejus), tokio rinkinio nežino. 

gg) Pagaliau Eusebijus ir Ireniejus, kurie žinojo visą Papijo 
veikalą, suprato tos vietos „ta logia“ mūsų pirmosios Evangeli- 
jos prasme. 

Eusebijus rankiojo žinias ai N. Testamento knygas. Jam rūpėjo 
sužinoti mūsų Evangelijų kilmę. Papijo veikale, kurį turėjo rankose, be 
abejo, jis rado užtenkamai medžiagos įsitikinti, kuria prasme „Viešpaties 
žodžius“ (ta logia kyriaka) Papijas supranta. Jam nė abejojimo nekilo, kad 
Papijas tokiu savo išsireiškimu žymi mūsų pirmąją Evaugeliją. Todėl Eu- 
sebijus tvirtina: „Iš (betarpiškų) Viešpaties mokinių tik Matas ir Jonas te- 
paliko mums rašytus paminklus“; toliau gi jis sako: „Matas, kuris iš pra- 
džios skelbė Evangeliją hebrajų tarpe, kai jau buvo bemanąs eiti pas kitas 
(tautas), davė Evangeliją raštu, gimtąja kalba“ (Euseb. H. E. 3, 24, 6). 

Panašiai ir Ireniejus, kurs žinojo visą Papijo veikalą, o gal ir jį patį 
buvo matęs M. Azijoj, nė kiek nesvyruodamas suprato Papijo išsireiškimą 
„ta logia“, kad jis tuo žodžiu žymi mūsų pirmąją Evangeliją. 

Geresnių aiškintojų, kaip suprasti Papiją, nė nereikia. 

Remiantis visais tais daviniais, reikia sakyti, kad Papijo 
svarstomoji vieta turi šitokią prasmę: Matas surašė Evangelijos 
raštą hebrajų kalba. 

Priėmus tą prasmę kaipo tikrą, arba nors tik tikresnę, savaime at- 
krinta visi racionaiistų spėliojimai, kad Matas parašęs tik kažkokį „Vieš- 
paties žodžių“ rinkinį. 

c) „Hebrajų kalba“ savaime galėtų reikšti arba senovės heb- 
raišką kalbą, arba kurią nors kitą, giminingą hebrajų kalbai. 
Papijo žodžius reikia imti šia pastarąja prasme. — Senovės heb- 
rajų kalba jau nuo penktojo amžiaus prieš Kristų ėmė nykti, 
užleisdama vietą aramaiškajai, ir ilgainiui visai išnyko: ji virto 
mirusia kalba. Tačiau ir aramajų kalba, kurią vartojo Kristaus 
laikais palestinos gyventojai, vadinosi „hebrajų kalba“ (heb- 
rais dialektos); (plg. Apd. 21. 40; 22, 2; 26, 14, — arba hebraiš- 
kai“ (hebraisti) Jo. 19, 20, kur sakoma, kad antrašas ant kry- 
žiaus buvęs hebraiškai...). Ireniejus, kurs Papijo veikalą ir visą 
senovės tradiciją gerai žinojo, tvirtina, kad Matas parašė Evan- 
geliją ta kalba, kurią anų laikų žydai vartojo. Reikia manyti, kad 
ir pats Matas norėjo, kad jo Evangelija būtų plačiau žmonėms 
suprantama. Nes, pagaliau, kas per nauda būtų iš Evangelijos, 
rašytos nevartojama kalba? a i 

d) „Kiekvienas juos vertė (hermeneusen), kaip galėjo“. Tie 
žodžiai negali nieko kito reikšti, kaip vertimą į graikų kalba. 
Hebrajų kalba nebuvo tiek plačiai paplitusi, o graikų kalba ap- 

skritai sakant buvo krikščionių kalba Mažojoj Azijoj, kur Papijas 
buvo vyskupu, ir net beveik visos krikščionijos kalba. Tad graikiš- 
kai kalbantiems krikščionims reikėdavo versti Mato Evangelijos 
vietas iš hebrajų kalbos, kad jie galėtų ją suprasti. 

Tačiau Papijas čia kalba greičiausiai ne apie rašytą vertimą, bet apie 
vertimą, daromą gyvais žodžiais. aa) Mato Evengelija buvo rašyta aramajų 
kalba; misionieriai ir pamokslininkai norėjo ja pasinaudoti graikiškai kal- 
bančių tikinčiųjų pamokymams; tad kiekvienas, kiek pajėgdamas gyvais žo- 
džiais versdavo ją graikiškai kalbantiems klausytojams. bb) Žodis „kiekvie- 
mas“ nurodo, kad tai nebuvo vertimas raštu, kurs sudarytų vieną graikišką 
veikalą. cc) Jei „kiekvienas“ būtų vertęs raštu, tai tokių vertimų butų būvę 
daugybė; bet tada nesuprantama būtų, kaip tie visi vertimai būtų pradingę 
nė pėdsakų nepalikę, arba kaip tasai vertimas, kurį Papijas turėjo, išstūmė 
visus kitus vertimus, taip kad nė Papijo skaitytojai, sakysim, lreniejus ir 
Hipolitas, apie juos nieko nežino. 

e) Tasai Papijo liudijimas turi didžios svarbos. aa) 
Papijas buvo Polikarpo, Apaštalo Jono mokinio draugas (Iren. 
Adv. haer. 5, 33, 4); bb) jis bendravo su daugeliu kitų betarpiš- 
kų Apaštalų mokinių ir iš jų rankiojo žinias (Euseb. H. E. 3, 
39, 4); jis buvo Jono mokinys (Iren. ten pat); tasai Jonas, anot 
Ireniejaus ir Eusebijaus (Chron. ad a. Abr. 2122), buvo ne kas 
kitas, kaip Jonas Apaštalas, kurį Papijas vadina „,,presbiteru“ 
Jonu )). 

Iš Apaštalų betarpiškų mokinių, kurių lūpose žinios tebebu- 
vo dar taip naujos, ypač iš „presbitero“ Jono lūpų, Papijas se- 
mia savo žinias apie mūsų Evangelijų kilmę. Jo šaltinis yra tikras, 
neprileidžiąs jokio protingo abejojimo. 

Priekaištas: Eusebijus vadina Papiją „labai vidutiniško proto“ žmo- 
gumi (H. E. 3, 39, 11). Tokio žmogaus liudijimas nedaug ką reiškia. | 

Atsakymas: Eusebijus taip išsireiškia apie Papiją toj vietoj, kur jis 
kalba apie jo millenarizmo klaidą; bet kitais atžvilgiais jis visai kitaip apie 
jį išsireiškia: Papijas buvęs „garsus“, „labai iškalbingas ir mokytas“, „Rašto 
žinovas“ (H. E. 3, 36). Taip pat ir kiti Tėvai Papiją vertina, sakysim, Ire- 
niejus (Adv. haer. 5, 33, 4), Jeronimas (Ep. 75, 3) ir kiti. — Pagaliau mūsų 
dalyke neturi reikšmės faktas, kad Papijas millenarizme suklupo; nė nerei- 
kalinga turėti didelį protą, kad kas pajėgtų suprasti, jog „Apaštalas Matas 
yra pirmosios Evangelijos autorius“. 

2) Ireniejus (180—190): „Matas tarp hebriejų jų kalba iš- 
leido Evangelijos raštą, kai Petras ir Povilas evangelizavo Ro- 
moje ir kūrė Bažnyčią“ (Adv. haer. 3, 1, 1). 

Ireniejus ne tik patvirtina tą, ką Papijas buvo liudijęs, bet 
dar prideda naują aplinkybę: „kai Petras ir Povilas evangelizavo 
Romoje“. Iš to matyti, kad jis rėmėsi ne vienu Papiju, bet dar 
turėjo kitą, nepareinantį nuo Papijo šaltinį. 

3) Muratorio trupinys (apie 172 m.) v. aukščiau 20—21 p. 

4) Tertulionas (207—208 m.) v. 17—18 p. 

5) Klemensas Aleksandrietis (205 m.) v. 24 p. 

6) Origenas (351?) v. 25 p. 

7) Eusebijus (312—325) v. 27 p. 


!) Apie „dvejopo Jono“ hipotezę bus kalbama vėliau. 

3) Jeronimas (392): „Matas, kuris ir Levi vadinasi, iš mui- 
tininko Apaštalas, pirmasis Judiejoj parašė Kristaus Evangeliją 
hebraiškomis raidėmis tiems, kurie iš apipiaustymo buvo įtikėję““ 
(De viris ill. 3). V. taip pat 27 p. 

Apie tų tiesioginių liudijimų vertę v. aukščiau 32—40 p. 


B) Netiesioginiai liudijimai. Nuo pat Apaštalų 
laikų Mato Evangelija yra žinoma ir visų labai branginama. 

a) Apaštališki Bažnyčios Tėvai naudojasi Mato Evangelija 
ir pripažįsta jai tokį autoritetą, kokį turi S. T. knygos. 

1) Didache (80—90 m.) 8, 2 aiškiai mini I Evangeliją ir pripažįsta, 
kad joj surašyti Kristaus žodžiai: „Ir nemelskitės kaipveidmai- 
niai, bet kaip įsakė Viešpats savo Evangelijoje, taip melskitės“: ir 
toliau cituoja visą „Tėve mūsų“ tuo būdu, kuriuo parašytas pas Matą 6, 9 
s. Cituojamos ir kitos Mato Ev. vietos, sakysim, 9, 5 (plg. Mat. 7, 5). 

2 Klemensas romietis (apie 96 m.) laiške korintiečiams: 46, 
8 (plg. Mat. 26, 24). 

3) Barnabo laiškas (96—98) 4, 4 (plg. Mat. 22, 14); 5, 19 (plg. 

Mat. 9, 9 ir 10, 3); 5, 9 (plg. Mat. 9, 13). 
; 4) Polikarpas čios 108) 2,3 (plg. Mat. 5-7); 7, 1 (plg. Mat. 
Ė 5) Ignacas kankinys (105—107), nors dažniausiai tik šv. Rašto 
žodžių prasmę paduoda, nes būdamas kelionėje negalėjo griežtumo laikytis, 
"aa jis turi ir griežtesnių citačių, sakysim, ad Polyc. 2, 2 (plg. Mat. 
10, 16), 

6) Hermae Pastor (140—155) Sim. 9. 26; 6, 3 ir k. 

7) Justinas (150—155) cituoja Mato Ev. kaip šv. Raštą (Dial. 
103, 105, 49, 76). Pirmojoj Apologijoj apie 50 kartų cituoja Mato Ev. 

8) Atenagoras (177) savo Apologijoj turi daug vietų, imtų iš 
kalno pamokslo (Mat. 5—7). 

0) Teofilas antiochietis (apie 180) Ad Autol. 3, 13, 14. 

b) Eretikai I amžiaus gale ir II amžiaus pradžioj naudo- 
jasi Mato Evangelija, cituoja ją. 

1) Kerintas ir Karpokratas (Il amžiaus pradžioj) naudojasi 
Mato Ev. (Epiph. Haer. 1, 2, 30). 

2) Basilides (117—130) ir Valentinas (135—160) darė ištrau- 
kas iš Mato Ev. (Hippoi. Philosoph. 7, 27), naasenai naudojosi ja (Hip- 
pol. Haer. 5, 7, 8, 9). 

c) Seniausi apokrifai suponuoja Mato Evangeliją, saky- 
sim, Hebriejų evangelija buvo Mato Ev. perdirbimas; Jokūbo pro- 
toevangelija ir Petro ev. suponuoja mūsų I Ev-ją. 

d) Stabmeldys Celsas (178) puola faktus, kuriuos 
mini tik Mato Ev., sakysim, išminčių atėjimą, bernelių žudynę, 
bėgimą į Egyptą ir k. (Orig. C. Cels. 1, 28, 38 ir k.). 

e) Evangelijų vertimai, itališkas, siriškas, koptiškas, įvykę 
II amžiuje, arba III amžiaus pradžioj, turi Mato Ev. 

i) Pantenas (170—190), garsus Aleksandrijos mokylos 
vedėjas, priskiria savo rastąją Indijoj (Arabijoj) Evangeliją Apaš- 
talui Matui, kaipo jos autoriui. 

Apie tą atsitikimą Eusebijus taip pasakoja: „Sakoma, kad Pantenas 
pasiekęs Indiją (tur būt laimingąją Arabiją) ir ten pas tuos, kurie jau be- 
žiną Kristų, radęs Mato Evengeliją, patekusią ten pirm jo atėjimo; mat 
tiems žmonėms, kaip pasakojama, seniau skelbęs Evangeliją Baltramiejus, 


vienas iš dvylikos Apaštalų, ir palikęs Mato Evangeliją, surašytą hebrajų 
raidėmis; minima, kad ji ten išlikusi iki minėtam laikui“ (būtent iki Pan- 
teno atėjimui) (H. E. 5, 10, 3). Jeronimas priduria, kad Pantenas rastąją 
Evangeliją parsinešęs į Aleksandriją (De viris ill. 36). 

Nėra visiško tikrumo, kad Panteno rastoji Evangelija buvo pirmykštė 
Mato Evangelija, nes mokslininkų manymu, ji galėjusi būti „Hebriejų evan- 
gelija“ (Plg. aukščiau 45 p.). Vis dėlto tai rodo Panteną turėjus įsitikinimą, 
kad Matas buvo parašęs hebraišką Evangeliją, nes jis nebūtų jos priskyręs 
Matui: o dėl paties teksto jis galėjo klysti. Mat „Hebriejų evangelijos“ pa- 
našumas į Mato Evangeliją buvo taip didelis, kad net pats Jeronimas, bent 
pradžioje, rodos manė, kad tai esanti pirmykštė Mato Evangelija. 


Pantenas, kurs, anot Eusebijaus, bendravo su betarpiškais 
Apaštalų mokiniais, turėjo atskirą tradiciją apie Evangelijų kilmę;. 
ta jo tradicija, gyvuojanti Aleksandrijos Bažnyčioj, buvo visai 
nepareinanti nuo Papijo tradicijos. Nei Klemensas Aleksandrietis, 
nei Origenas nesirodo žiną Papijo veikalą. Jie remia savo tradi- 
ciją senovės presbiteriais. 

g) Evangelijos pavadinimas pagal Matą (kata Maththaion 
— secundum Matthaeum), kurs įsigalėjo Il amžiaus pirmoj pusėj, 
greičiausiai žymi ne tik surašytą Evangeliją, kurią Matas skelbė, 
bet žymi Matą Evangelijos autorium esant. (Plg. F. Prat, Etudes, 
t. 133 (1913), 590—591). Ta prasme aiškino Evangelijų pavadi- 
nimus ir patys Bažnyčios Tėvai. 

Nors čia suminėti faktai savaime dar tikrai neįrodo Mato Evangeli- 
jos autentiškumą, tačiau jie labai sustiprina tiesioginius liudijimus, kurie 
tvirtina jos apaštališkumą ir patį autorių. 


II. Vidaus kriterijos. 


1) Priėmus faktą, kad Apaštalas Matas tikrai yra mūsų pir- 
mosios Evangelijos autorius, gerai išsiaiškina išorės tradicija, 
kuri ją priskiria Matui kaipo autoriui. 

Matas neturi jokio ypatingo istoriško pasižymėjimo. Jokia žymesnė 
tradicija nepasakoja apie jo garsesnius darbus. Niekuo jis neiškyla ant kitų 
Apaštalų. Nė pati pirmoji musų Evangelija neturi nieko tokio, kas galėtų 
tikriau nurodyti Matą esant jos autorium. Tad jei kas norėtų manyti, kad 
gėrėjimasis pirmąja Evangelija, kuri buvo paplitusi pirmojo amžiaus krikš- 
čionių tarpe, palenkęs tikinčiuosius priskirtii jos autoriškumą kuriam nors 
Apaštalui, tai, be abejo, toksai tikinčiųjų užsidegimas butų pasirinkęs gar- 
sesnį Apaštalą, kaip Matą. Jei, vis dėlto, pirmoji Evangelija priskiriama Ma- 
tui, tai tik rodo, Kad išorės tradicija vadovavosi objektyvia tiesa, būtent, 
kad Matas tikrai buvo jos autorius. 

2) Pati pirmoji mūsų Evangelija, kaip minėjome, neturi 
tikrų nurodymų, kas yra jos autorius; vis dėlto pirmasis evange- 
listas parodo tam tikro susidomėjimo Mato asmeniu. 


Jau nuo seno Bažnyčios Tėvai (Euseb. Demonstr. ev. 3, 5, 84) tvir- 
tina, kad evangelistai nutyli tą, kas juos pačius aukština, ir pasakoja tą, 
kas juos žemina. Tas bruožas reiškiasi ir Mato atžvilgiu. Pirmosios Ėvan- 
gelijos autorius, išskaičiuodamas Apaštalų katalogą (Mat. 10, 3), prie Mato 
vardo prideda „muitininko“ pavadinimą, ir Apaštalų poroj deda tą vardą 
antroj vietoj, butent, po Tomo; kiti evangelistai (Mork. 3, 18; Luk. 6, 15), 
vaduodamies jausmo švelnumu, Apaštalų kataloguose neturi to pažeminan- 
čio „muitininko“ pavadimo ir Apaštalų poroj Mato vardą deda pirmoj vietoj, 
būtent, prieš Tomą. 


= —— 


Panašiai pirmosios Evangelijos autorius, pasakodamas muitininko 
pašaukimą į Apaštalus (Mat. 9, 9), aiškiai pasako, kad tasai muitininkas 
vadinosi „Matas“; kiti gi evangelistai (Mork. 2, 14; Luk. 5, 27), vaduodamies 
švelnumu ir pagarba Matui, vadina jį „Lėviu“. Pats gi Matas, Evangelijos 
autorius, gali ir nori sakyti apie save tą, ką kiti evangelistai dėl švelnumo 
nutyli. 

Ta pačia proga kiti evangelistai pasakoja, kad pašauktasis į Apašta- 
lus muitininkas surengė Kristui ir Jo mokiniams didelį pokylį; pirmosios 
Evangelijos autorius nutyli, kas toks pokylį surengė, bet už tat šia proga 
matyti turėjo ypatingai jo sieloj įstrigti Kristaus žodžiai: „Aš noriu pasigai- 
lėjimo, 0 ne aukos. Nes aš atėjau ne teisiųjų vadinti, bet „nusidėjėlių“. 

3). Pirmoji Evangelija rodo, kad jos autorius yra žydų 
kilmės palestinietis. 

Evangelistas parodo, kad jis labai gerai susipažinęs su S. Testamen- 
tu, su žydų religiniais papročiais ir visuomenės santykiais (Mat. 4, 23; 8, 
16; 12, 11 s; 13, 54 ir k.); jis gerai žino Palestinos geografiją (Mat. 2, 16, 
18; 3, 1; 8, 28 ir k.) ir to laiko istoriją (Mat. 2, 1, 22; 14, 3 s; 24 2; 27, 16 
ir k.). Tas žinias autorius matyti turi iš savo paties matymo ir prityrimo. 

4). Mato Evangelijos turinys ir tikslas nurodo, kad ją tega- 
lėjo rašyti gimęs žydas atvirtusiems iš žydų krikš- 
čionims. Joje matyti labai žydiška spalva, nors pats veikalas 
savo skelbiamu universališkumu, bažnytiškumu ir priešiarisaišku- 
mu yra antijudaiškas. 

„ Apie tą svarbią kriteriją pirmosios Evangelijos autoriui pažinti skai- 
tytojas ras tolimesniuose skyriuose „Mato Evangelijos konspektas ir po- 
būdis“, „Kuriems skaitytojams Evangelija skirta“ ir „Evangelijos tikslas“. 


Autorius. 


Mato') vardas N. Testamente kartojasi 5 kartus; 4 kartus 
Apaštalų kataloguose, kur jis užima septintą (Mork. 3,18; Luk. 
6,15) arba aštuntą vietą (Mat. 10,3; Apd. 1,13); vieną kartą pa- 
sakojime apie muitininko pašaukimą (Mat. 9,9). Tik čia kitų 
evangelistų jis vadinamas Lėvi. Kyla klausimas, ar čia kalbama 
apie du asmeniu, ar apie vieną. Lėvi ir Matas turi būti tas pats as- 
muo. Tai matyti iš tų pačių pasakojimo aplinkybių ir iš kon- 
teksto: visų evangelistų pirma pasakojamas stabo ištiktojo pagy- 
dymas, seka muitininko pašaukimas, paskum eina pokylis pas 
muitininką, klausimas apie pasninką ir t. tt — ir net tokie pat 
Kristaus žodžiai kartojami. Tad Lėvi ir Matas žymi tą patį as- 
menį. Kad ir apaštalų kataloge, kur minimas Matas, reikia su- 
prasti tą patį Lėvi — Matą, aišku iš to, kad ten Apaštalas Ma- 
tas vadinamas „muitininku“ (Mat. 10,3), ir joks kitas Matas 
Evangelijoje nevadinamas muitininku, kaip tik minėtasis. Kai ku- 
rių spėjama, kad Matas vadinamas Lėvi dėl to, kad jis buvęs 
kilęs iš Lėvi giminės, tačiau kiti sako jį buvus iš Isacharo gimi- 
nės; vadinas, vienodos tradicijos nėra. Beveik visų manoma, kad 
jis buvęs galilietis. 


1) Etimologiška Mato vardo kilmė neaiški; daugelis mano, kad jis 
reiškiąs, Dievo duotas“ — taigi Teodoras, Adeodatas; anot kitų jis reiškiąs 
„Ištikimasis“, kiti dar kitaip aiškina. Plg. Knabenb. Comment in Mat. 1, 2. 

Morkus (2,13) vadina Lėvi-Matą Aliiejaus sūnumi; taip pat 
ir jaunesnysis Jokūbas vadinamas Alfiejaus sūnumi. Tačiau Ma- 
tas ir Jokūbas nebuvo broliai; nes Apaštalų kataloguose broliai 
minimi viens po kito kartu ir pažymima, kad jie broliai. Alfie- 
jaus vardas buvo dažnai vartojamas žydų tarpe, tad ir dviejų 
Apaštalų tėvai galėjo turėti vienodą vardą. 

Kad Lėvi-Matas galėjo turėti du vardus, tai čia nieko ypa- 
tingo. Jau S. Testamente pasitaiko asmenų su dvejopu vardu 
(Teis. 7,12; 4 Kar. 14,21; 2 Chrom. 16,21; 1 Mach. 2,2—4), taip 
pat ir Naujame Testamente. 

Savo užsiėmimu Matas buvo muitininkas. Teisė muitus 
rinkti buvo perkama iš Romos valstybės, kuriai buvo sumokama 
tam tikra suma, ir paskum pirkėjas galėdavo tam tikrose vietose 
rinkti juos. Muitininkai buvo baisiai žydų neapkenčiami; mat jie 
buvo laikomi svetimtaučių viešpatavimo įrankiu, eidami savo pa- 
reigas jie darydavo neteisybes, ir dar, jei muitininkas buvo žy- 
das, prekiavo su „nešvariaisiais“, vadinas, su pagonimis. Muiti- 
ninkai žydai buvo laikomi tiesiog tėvynės išdavikais, uolesni žy- 
dai jų vengdavo ir lygindavo juos su pagonimis ir viešais nusi- 
dėjėliais. Kristaus gailestingumas pasirodė ir tuo, kad Jis priėmė 
muitininkus, kurių tarpe pagaliau buvo tikrai brangių sielų. 

Kaip matyti iš Evangelijų pasakojimo, muitinė buvo ir Ka- 
farnaume, kur muito rinkėju buvo Matas. Matyti jis jau buvo 
matęs Kristų ir daug apie jį girdėjęs, nes Kristus buvo jau daug 
stebuklų padaręs. Tur būt jis jautėsi patrauktas Viešpaties malo- 
numo ir gal buvo bemanąs mesti tą užsiėmimą, kurs kitiems 
buvo neapkenčiamas ir jam pačiam pavojingas; ir pagaliau jis 
išgirsta Viešpaties kvietimą: „Sek manim. Tasai atsikėlė ir sekė 
Juo“ (Mat. 9,9). 

Kristui pagerbti Matas padarė pokylį, į kurį jis sukvietė ir 
savo amato draugus. Netrukus jis buvo priimtas į ankštesnį mo- 
kinių ratą, arba į Apaštalų skaičių. Tas pašaukimas įvyko, kai 
Viešpaties viešojo veikimo pirmieji metai jau buvo gana paslin- 
kę. Nuo to laiko Apaštalas Matas buvo beveik visų Viešpaties 
stebuklų ir mokymo betarpiškas liudininkas. 

Po Sekminių Matas buvo kurį laiką Jaruzalėj kartu su ki- 
tais Apaštalais (Apd. 1,13). 

Apie tolimesnius "Mato darbus tėra labai nedaug žinių. Ži- 
noma tik, kad jis kurį laiką skelbė Evangeliją žydams Palestinoje 
(Euseb. H. E. 3,25; Iren. Adv. haer. 3,1). Klemensas Al. (Pae- 
dag. 2,1) mini, kad jis dirbęs Palestinoj 15 metų. Kai kurių pri- 
imama, kad jis 42 metais, kilus didesniam persekiojimui, palikęs 
Palestiną. Tačiau Eusebijus (H. E. 5, 18,4) ir Klemensas Al. (Stom. 
6, 5,43) mini, kad vyresnieji Apaštalai palikę Palestiną po Jokū- 
bo jaunesniojo (mirties) 62 m. ir dar prieš žydų karo pradžią, 
vadinas tarp 62—66 m. 

Kur Matas paskum darbavosi nėra tikresnių žinių. Kai ku- 
rie mini Etiopiją (Rutin. Greg. D), kiti Persiją ar partų kraštą 


(Ambr. Paul. Nol.), kiti Makedoniją (Isid. Hisp). Tad tikros 
tradicijos nėra. 

Apie Matą pasakojama, kad jis vedęs griežtą gyvenimą ir 
nevalgęs mėsiškų valgių (Klem. Al. Paedag. 2,16). Kur ir kokia 
mirtimi jis mirė, taip pat visaip pasakojama. Romėnų breviorius 
mini Persiją. Beveik visų rašytojų sakoma, kad jis miręs kanki- 
niu. Mirties rūšis: vieni — sudegintas ant laužo, kiti — akme- 
nimis užmuštas, kiti — nukirstas. 


Mato Evangelijos konspektas ir pobūdis. 


1) Mato Evangelijos turinys visaip skirstomas. Lengvai jis 
skirstomas trimis dalimis: 

I. Pasirengimas (1—4,11). 

II. Viešpaties Kristaus veikimas (4, 12—25). 

III. Viešpaties kančia, mirtis, prisikėlimas (26—28). 


I. Pasirengimjas apima: 1) Viešpaties kūdikystės Evangeliją (ge- 
nealogija, Panos pradėjimas ir Kristaus gimimas, išminčių garbinimas, ber- 
nelių žudynė, bėgimas į Egyptą, sugrįžimas į Nazarėtą — 1—2 sk.); 2) ar- 
timesnį pasirengimą (Jono Krikštytojo veikimas, Viešpaties krikštas, pasnin- 
kas ir gundymas — 3—4, 11). 

II. Viešasis veikimas skirstomas trimis dalimis: 

1) Viešpaties mokymas ir stebuklų darymas (4, 12—10, 42): a) Pir- 
mieji mokiniai (4, 12—22); b) bendras pasakojimas apie Kristaus veikimą 
(4, 23—25); c) Jėzus — Mokytojas (5, 1—7, 29), d) Jėzus — stebuklų dary- 
tojas (8, 1—9, 34); e) Jėzus — naujos karalystės kūrėjas: Apaštalų išrinki- 
mas ir jų siuntimas (9, 35—10, 42). į 

2) Tolimesnis Viešpaties veikimas Galiliejoj (11, I-18, 35). a) Kovos 
su netikinčiais žydais, krizis ir koniliktas Galiliejoj (11, 1—16, 12); b) pa- 
mokymai mokiniams apie visokius dalykus naujoj Dievo karalystėj; tos ka- 
ralystės paslaptys, Petro išpažinimas, Kristaus persimainymas, pakartota 
pranašystė apie kančią (16, 13—18, 35). 

3) Veikimas vykstąs nuo iškeliavimo iš Galiliejos iki kančios pra- 
džios (19, 1—25, 46): a) Jėzus kelionėj į Jeruzalę (19, 1—20, 34); b) iškil- 
mingas įėjimas į Jeruzalę, ginčai su Rašto žinovais ir farisiejais, baudžianti 
juos prakalba (21, 1—23, 39); c) pranašystės apie Jeruzalės išgriovimą ir 
pasaulio pabaigą (24—25 sk.). 

III. Jėzaus kančia, mirtis ir prisikėlimas: 1) Kančios ir mirties istorija 
(26—27 sk.); Prisikėlimas iš numirusių ir Apaštalų siuntimas (28 sk.). 

2) Medžiagos suskirstymas išlaikytas pagal vieną tam tikrą 
planą, dažniausiai prisilaikant vidujinio dalykų sąryšio. Kristaus 
žodžiai ir darbai nepasakojami griežtai chronologiška eile, bet 
tam tikros sistemos eile, kur tam tikri Kristaus žodžiai ir darbai 
surenkami krūvon pagal autoriaus sumanytą planą. Jau pats ben- 
drinamas ir santraukos būdu paduodamas pasakojimas apie Kri- 
staus veikimą (4, 23 s; 9, 35), arba po ilgesnių prakalbų pasikar- 
toja tie patys užbaigos žodžiai (11, I; 13, 53 ir k.) nurodo, kad 
čia laikomasi ne chronologijos bet paties dalyko tvarkos, kad čia 
medžiaga surankiota ir sustatyta krūvon pagal tam tikrą autoriaus 
sumanytą atžvilgį. 


Kalno pamoksle evangelistas regimai nori duoti mokančio 
Kristaus vaizdą, ir todėl (5-7 sk.) jis surenka krūvon daug Viešpaties 

žodžių, kurie, kaip matyti iš kitų Evangelijų, buvo pasakyti įvairiomis pro- 
gomis. Panašiai jis nori duoti Kristaus stebukladario vaizdą, ir 
todėl (8 ir 9 sk.) jis surenka daug stebuklų, kurie buvo atsitikę įvairiose 
vietose ir įvairiais laikais. Tuos stebuklus jis naudoja įrodyti, kad pildosi 
pranašystės (Iz. 53, 5 sk; 61, 1 plg. Mat. 11, 5). Taip pat koniliktą su fari- 
siejais (11—16 sk.) ir mokiniams teikiamus pamokymus jis grupuoja vienon 
krūvon. Į vieną ypatingą skyrių jis surenka palyginimų eilę; lygiai ir pra- 
kalbos apie pasaulio pabaigą (24—25) surinktos ir sugrupuotos vienon 
vieton. 

Medžiagos grupavimas pagal dalykų sąryšį regimai daromas 
taikantis prie Evangelijos tikslo. Laikydamasis vidujinio dalykų 
sąryšio ir sulig tuo rinkdamas atatinkamus Kristaus darbus ir žo- 
džius, autorius sudaro ilgesnes įvykių ir prakalbų grupes ir su- 
deda jas pakaitomis po kita kitos; 5-7 skyriai yra Kristaus pra- 
kalbų arba mokymo grupė, toliau 8-9 skyriuose eina įvykių arba 
stebuklų grupė, paskum (10-13 sk.) vėl grįžta prakalbų arba pa- 
mokymų grupė, dar toliau vėl eina įvairūs įvykiai. 

Kai kurių manoma, kad Matas mėgęs net dirbtinį grupavimą 
Grupuodamas medžiagą, jis mėgęs laikytis tam tikrų skaitmenų; turinčius 
artimesnį sąryšį dalykus ar skyrius jis grupavęs po tris, po septynis, po 
dešimtį ir po dvylika. Jau pačioj Evangelijos pradžioj, būtent, genealogijoj 
esąs trejopos giminių eilės grupavimas du kartu po septynis, arba po ke- 
turiolika. Matas norėjęs įrodyti, kad Kristus yra karališkas Dovido giminės 
paveldėtojas ir naujas Dovidas. Hebraiškos raidės žodyje D (a) V (i) D 
reiškiančios 44-644— 14; tad Matas ir paėmęs iš visos Abraomo ir Dovido 
ki eilės tris kartus po keturiolika kartų; į tą trejopą keturiolikę pats 

atas kreipia skaitytojo dėmesį. 

3) Evangelijos pasakojimas populerus ir kartu rimtas. 
Tonas ramus ir lygus, atskirų dalių sąryšys paprasčiausias. Matas 
turi visai ypatingą kalbos būdą, kurs aiškiai žymisi per visą Evan- 
geliją ir dar labiau pabrėžia jos vieningumo pobūdį. Pasakojimas 
turi žyduojantį atspalvį. 

Beveik visų manymu, Matas yra labai sumanus rašytojas; iš pakry- 
kusios medžiagos jis sukuria vieningą visumos vaizdą. Tačiau jam prikiša- 
ma stoka poetiškumo; jis nedaug tesirūpinąs pasakoiimo spalvotumu ir 
plastiškumu. Asmenų pavidalai esą mažiau aiškūs. Jis maža teturįs istoriško 
vystymosi. Ž 

Tačiau reikia atsiminti, kad Mato Evangelija nėra vien tik istorijos 
veikalas klasiška žodžio prasme. Nebuvo jo sumanymas rašyti vien tik Jė- 
zaus istoriją. Jo veikalas yra istoriškai-dogmatiškas. Todėl jis 
daugiau svarbos deda į Kristaus žodžius, negu į vaizdingumą ir chronolo- 
gišką įvykių eigą. 

4) Mato Evangelijos reikšmė teologijai yra didžiausia. Kata- 
likų Bažnyčia ypač ta knyga įkurta. Dogma, dorovė, Bažnyčios 
sutvarkymas randa joje geriausius pamatus. Mato Evangelija, aukš- 
tesnė už visas partijas, yra tikrai „katalikiška“ Evangelija, vadi- 
nas, skirta visiems tikintiesiems. Tai „svarbiausia knyga, kuri 
kada nors buvo parašyta“ (Renan). 


Kuriems skaitytojams Evangelija buvo skiriama? 


I. Tradicija sako, kad Matas savo Evangeliją parašė Pa- 
lestinos krikščionims, atvirtusiems iš žydų. 


Taip tvirtina Ireniejus (Adv. haer. 3,1,1); Origenas(Euseb. H. 
E. 6, 25, 3); Eusebijus (H. E. 3, 24, 6); Jeronimas (De viris ill. 3). 
Tos nuomonės laikosi visi vėlesni Bažnyčios rašytojai ir egzegetai. Neti- 
kintiems žydams atversti Mato Evangelija negalėjo tikti, nes ji, būdama uni- 
versalistiško, antifarisaiško ir antijudaiško pabūdžio, negalėjo patraukti ne- 
tikinčių žydų. 

2. Vidaus kriterijos rodo, kad pirmąją mūsų Evange- 
liją rašė kilęs iš žydų Palestinos gyventojas krikš- 
čionims, atvirtusiems iš žydų. 

a) Autorius žino ir suponuoja skaitytojams žinomus žydų 
papročius. 

Suminėsime, pavyzdžiui, bent kelis dalykus: švenčių eigą (26, 2; 27, 
62), pasninkus (9, 10), mazgojimosi papročius (15; 1 plg. Mork. 7, 3), mal- 
dos dirželius ir kutus (23, 5), kasdieninio žydų gyvenimo įvykius, sakysim, 
vestuvių papročius (9, 15; 25, 1), gedulo papročius (9, 23), šventovės iždo 
laikymą (27, 6 plg. Mork. 7, 11), skirtumą tarp galiliejiško ir žydiško dia- 
lekto (26, 73 plg. Mork. 14, 70). Kiti evangelistai, kurie rašo ne krikščio- 
nims iš žydų, aiškina skaitytojams žydų papročius (sakysim, Mork. 7, 3), 
pirmosios gi Evangelijos autorius suponuoja, kad skaitytojai tuos dalykus 
žino. „Gandas“ apie Kr. kūno pavogimą (28, 12 s.), be abejo, pirmiausia 
pasakojamas tokiems skaitytojams, kurie gyveno tarp žydų ir kuriems toks 
gandas galėjo daryti įtakos. „Kraujo dirva“ (27, 8) teturi prasmės tik iš 
žydų atvirtusiems krikščionims, ypač tiems, kurie gyveno Jeruzalėj. Mat. 
24, 20 (nebėgti subatoj) suponuoja skaitytojus gyvenant krašte, kur Senojo 
Įstatymo laikymas dar tebebuvo laikomas privalomas (plg. Apd. 21, 20). 


b) Autorius vartoja žydiškas sąvokas, jų neaiškindamas. 


Mesianiška karalystė, senovės žydų papročiu, vadinama „dangaus ka- 
ralystė“; kiti evangelistai, kurie rašė romėnams ir graikams, mesianišką 
karalystę vadina suprantamesniu jiems išsireiškimu „Dievo karalystė“. „Tė- 
vas, kuris yra danguje“ (20 kartų), „pasaulio pabaiga“ (13, 40), „teismo 
diena“ (10, 15; 12, 36), „pragaro vartai“ (16, 18), „ugnies gehenna“ = ug- 
nies pragaras (18, 9), „surišti ir atrišti“ (18, 18 — rabinizmas), „saldus jun- 
gas“ (11, 30), Kristaus „Rašto žinovai“ (13, 52 plg. 13, 11), „lauko tamsy- 
bės“ — tenebrae axteriores (8, 12), „verksmas ir dantų griežimas“ (8, 12), 
„garbės sostas“ (25, 31), „teisieji“ (13, 43 — išrinktieji 25, 46), „pagonis“ 
= nežydas — nusidėjėlis (18, 17) ir daugybė kitų sąvokų tegalėjo būti su- 
prantamos žmonėms, kurie buvo išauklėti Senojo Testamento skaitymu 
arba rabinų aiškinimais. 


c) Autoriaus akyse žydų tauta yra išrinktoji tauta; tą 
jis nuolat pabėžia savo skaitytojams, 

aa) Žydų tauta yra „Izraėlio namai“ (10, 6), „Izraėlius“ (8; 10), Pa- 
lestinos kraštas yra „Žadėjimų Kraštas“ ir „Izraėlio žemė“ (2, 21), jos 
miestai yra „Izraėlio miestai“ (10, 23), Jeruzalė yra jos „šventasis miestas“ 
(4. 5), tikrasis Dievas yra „Izraėlio Dievas“ (15, 24), Izraėlio vaikai yra 
„Dievo vaikai“ (15, 26), kuriems pirmiausia skirta duona. 

bb) Kristus yra siųstas pirmiausia žydų tautai. Nors ir kiti evange- 
listai turi tą mintį, bet Mato Evangelija dažniau ir griežčiau tą privilegiją 
primena ir pabrėžia. Atėjęs Kristus išgelbės „tautą“ (= pirmiausia Izraėlių) 
iš jų nuodėmių (1, 21 — Luko Evangelija beveik iš karto yra universali- 
stiška: Kristus yra šviesa pagonims apšviesti 2, 32). Evangelija turi būti skel- 
biama pirma „Izraelio namams“ (10, 5—6), ir pats Kristus pirmiausia sių- 
stas „pas pražuvusias Izraėlio namų avis“ (15, 24); o jei pranešama, kad 
žydų tauta dėl jos netikėjimo būsianti atmesta, tai kartu primenama ir jos 
išrinkimo pireak (8, 11—12). 

cc) Senovės Izraėlio Įstatymas Kristaus atėjimu nepanaikinamas: Se- 
nasis ir Naujasis Įstatymas nėra viens antram priešingas kaip netobulas ir 

tobulas (Povilas), bet viens antrą papildo, kaip dvi šviesos, susiliedamos 
su viena antra, viena antrą papildo. Tad Kristus neatėjęs Įstatymo ir Pra- 
našų panaikinti (5, 17); farisiejų skelbiamas teisumas turi būti papildytas 
(5, 20) geresniu Įstatymo aiškinimu (5, 21 s.) ir „Didžiojo įsakymo“ (22, 36 
—40) laikymu, būtent, Dievo ir artimo meile; pagrindas gi įsakymui laikyti: 
Dievas yra Tėvas, o žmonės — broliai. Senajame Testamente Dievas buvo 
tautos Tėvas, arba tik teisiųjų Tėvas; Naujame Įstatyme Dievas yra visų, 
net nusidėjėlių Tėvas; todėl reikia mylėti ir piktus žmones, kaip dangaus 
Tėvas juos myli (5, 44- 48). 

Tad tebeturi galios dviejų liudininkų įstatymas (broliškas įspėjimas — 
18, 16); kol Izraėlio tauta tebestovi, atrodo Palestinoj privalomas subatos 
įstatymas (24, 20); plovimosi parrois ne taip griežtai panaikinamas, kaip 
pas Morkų (Mat. 15, 1—20 plg. Mork. 7. 14—23), nes Mato Evangelijoj nu- 
statomas tik bendras pagrindas, kas sutepa žmogų; Kristus reikalauja pa- 
arbos esamajai valdžiai (8, 4; 23, 2—3), Jis pats nori išpildyti visą teisybę 
6 15; 17, 26), rupinasi šventovės orumu (21, 27) ir stengiasi išgelbėti Jeru- 
zalę nuo žuvimo (23, 37). Kalbant apie moterystės neperskiriamumą, pa- 
brėžiamas bent galėjimas kūnus perskirti (5, 32; 19, 9). 


d) Dažnai cituojamos pranašystės, ir apskritai Senasis Te- 
stamentas, rodo, kad autorius ir jo pirmieji skaitytojai yra glau- 
džiai susigyvenę su Senuoju Testamentu. 

Sanojo Testamento citačių yra daug (70), toli daugiau B pas kitus 

evangelistus. Citatės yra dvejopos rūšies: 1) cituojamos paties Kristaus, 2) 
cituojamos paties evangelisto. Šių pastarųjų pas kitus sinoptikus beveik 
nėra, išskyrus citatę apie Joną Krikštytoją (Tyruose šaukiančiojo balsas...), 
o Matas turi jų bent 12. Autorius taiko S. Testamento žodžius įvairiems 
Kristaus gyvenimo įvykiams, ne kartą pabrėždamas, kad čia išsipildo pra- 
našystė, sakysim, Emanuėlio gimimas iš Panos (1, 22), apsigyvenimas pa- 
jūryį (4, 14), žydų netikėjimas (13, 14) ir k. Kartais autorius taiko žodžius 
anologišku būdu, sakysim, Izaijas (53, 4) pranašauja dvasios ligų (nuodė- 
mių) gydymą, evangelistas tuos žodžius taiko kūno ligoms (8, 17). 
p Bendrai sakant, evangelistas dažnai remiasi Senuoju Testamentu ir 
jo pranašystėmis. Tad ir jis pats, ir jo pirmeji skaitytojai turėjo būti gerai 
susipažinę su pranašystėmis ir turėjo pripažinti joms didžios reikšmės ir 
svarbos. 


Evangelijos tikslas. 


I. Tradicija, pradedant Irenieju (Fragm. 29), skelbia 
Matą norėjus įrodyti, kad Jėzus yra tikras Mesijas. 

Tad Mato Evangelija pirmiausia turi dogmatišką tik- 
slą: ji nori įrodyti, kad Jėzus iš Nazarėto yra žadėtasis Mesijas 
ir Naujo Testamento Kūrėjas. Mato Evangelijai rūpi sutvirtinti 
skaitytojų tikėjimą į žadėtąjį Mesiją Jėzų Kristų ir į Jo įkurtąją 
karalystę. 

Tačiau netikį žydai šmeižė Kristų priekaištais ir prasimany- 
mais. Tad Mato Evangelijos antraeilis tikslas yra apologe- 
tiškas: Kristus yra tikrasis Mesijas, nors netikį žydai 
norėtų Jį laikyti netikru Mesiju. 

Tam dvejopam tikslui Matas parenka atatinkamą medžiagą, 
atatinkamai ją sustato ir naudoja daugybę kitų smulkmenų. 


2) Dogmatiškas tikslas: įrodyti, kad Jėzus yra tikrasis 
Mesijas, matyti iš vidaus kriterijų. 


oi 


a) Evangelistas iškelia švieson visus mesianiškus Jėzaus savumus ir 
žymes. Jau pačioj Evangelijos pradžioj Jis perstatomas Dovido ir Ab- 
raomo sūnumi ir teisėtu teokratiško sosto paveldėtoju. „Naujai gimusį 
žydų karalių“ garbina išminčiai, kuriuos atvedė pas Jį dangaus ženklas. 
Jėzaus gyvenimu ir veikimu pildosi visos mesianiškos pranašystės ir vaizdai. 
Tą faktą evangelistas dažnai pabrėžia žodžiais: „Kad įvyktų, kas pasakyta 
pranašų“. Apskritai sakant, Matas labai rimtai ir dažnai argumentuoja pra- 
našystėmis. Jėzaus istorija jam rodosi nubrėžta ir rikiuojama Senojo Te- 
stamento istorijos ir pranašysčių. 

b) Taip pat ir Jėzaus mokymas ir jo stebuklai rodo, kad jis yra ža- 
dėtasis Mesijas. Jėzus yra Senojo Testamento Ištobulintojas ir Naujo Te- 
stamento Kūrėjas, naujos ir aukštesnės išganymo tvarkos Steigėjas: Į Se- 
nojo Testamento teokracijos vietą Jėzus įkuria mesianišką karalystę, t. y. 
„Bažnyčią“, kurios įkūrimas ir išsiplėtojimas, esmė ir autoritetas dėstomas 
Evangelijoj. 

Jau pati genealogija turėjo rodyti, kad Izraėlio istorija pasiekė savo 
tikslą, savo viršūnę, nes jau pildosi pranašystės ir netrukus bus įvesta nau- 
ja tvarka. Viešpaties pirmtakūnas skelbia mesianiškos karalystės artumą; ir 
pats Jėzus pradeda savo mokymą, skelbdamas „linksmą naujieną“ apie ka- 
ralystę. Kalno pamoksle dėstomi „dangaus karalystės“ pagrindai, palygini- 
mai žymi jos kūrimąsi ir plėtojimąsi, tvirojimą ir tobulėjimą. Kartu nusta- 
tomi ir bažnytinės ierarchijos pagrindiniai bruožai. Apaštalams, naujosios 
bendrijos mokytojams ir ganytojams, suteikiamas įgaliojimas mokyti ir 
valdyti, — jie būna aprūpinti plačiu autoritetu. Suteiktu Petrui primato pa- 
žadėjimu padedamas neklystančios ir nenugalimos Bažnyčios pamatas. Nu- 
statomos pašventinančios priemonės ir pavedamos Bežnyčios žiniai. Apaš- 
talų siuntimas į visą pasaulį yra paskutinis Jėzaus veikimo aktas. !) 

3. Apologetiškas tikslas: evangelistas griauja klaidingą 
pažiūrą į Mesiją ir Jo karalystę, griauja siaurą iarizaišką par- 
tikuliarizmą. 

a) Žydai turėjo savotišką pažiūrą į Mesiją ir Jo karalystę. 
Jie svajojo, kad atėjęs Mesijas atnaujins Dovido sostą ir įkurs 
pasaulinę žydišką valstybę, pilną žemiškos laimės ir apsto. Jiems 
buvo sunku skirtis su tais savo lūkesiais ir ne lengvai jiems te- 
galėjo įeiti į galvą, kad Mesijas būtų beturtis ir pažemintas iki 
kryžiaus mirties. 

Prieš tą žydišką Mesijo paveikslą Mato Evangelija stato tikrąjį Me- 
sijo paveikslą. Per visą Evangeliją pinasi priešingumas žydų lūkesiams ir jų 
klaidingam Mesijo supratimui. Jėzus, tikrasis Mesijas, pasirodė neturte ir 
pažeminime, Jis yra gundomas ir persekiojamas, Jis neša mūsų silpnybes 
(8, 17). Pasitraukęs nuo teokracijos centro, Jis veikia niekinamoj Galiliejoj 
ir pagaliau miršta gėdinga mirtimi. Jo gyvenimo uždavinys atpirkti iš nuo- 
dėmių (1, 21), „tarnauti ir duoti gyvybę kaip atvadavimą už daugelį“ (20, 
28). Tad ir Jo karalystė yra dvasiškos prigimties ir teikianti dvasiškų, am- 
žinų gėrybių (5, 1 ss; 13, 1 ss). A 

Mato Evangelija parodo ir šviesiąsias Mesijo paveikslo puses. Mesijo 

aveikslas nupieštas lyg ant auksinio dugno. Taip nuolankus ir beturtis 

šganytojas blizga Dievo Sūnaus dieviška garbe. Jo prasidėjimas 
yra dieviško veikimo padaras, Jo prigimtis isreiškiama žodžiu „Emanuėlis“. 
Jis yra teisėtas Jahvės Įstatymo aiškintojas („aš gi jums sakau“ — 5, 38 
ir k.), subatos Viešpats (12, 8), Naujo Testamento Kūrėjas (26, 28). Savo 
stebuklais Jis pasirodo gamtos Viešpačiu, savo prisikėlimu Jis įrodo, kad 
Jis Dievo Sūnus. Jis turi visą mesianišką valdžią: Jam duota visa valdžia 
danguje ir žemėje (28, 18). Laikų pabaigoje Jis ateis kaipo pasaulio 
Teisėjas. 2) 

5 Plg. Heigl, Die vier Evangelien, 1916. 

ž) Plg. Heigl, c. v. 142. p. 

b) Mato Evangelija griauja farizaišką partikuliarizmą, pabrėž- 
dama mesianišką karalystės universalizmą. 


aa) Nors karalystės Evangelija turi prasidėti nuo žydų, kuri juk tu- 
rėjo išrinktos tantos privilegiją. tačiau Kristus yra Išganytojas ne tik žy- 
dams, bet ir pagonims. Jau pačioj Jo genealogijoj yra moterų vardų, kilu- 
sių iš pagonių. Kristų ateina garbinti išminčiai, pagonių atstovai. Kristus 
duoda gyvybę ne vien už savo tautą, bet už „daugelį“ (20, 28; 26, 28), va- 
dinas, už tuos visus, kurie vargsta ir yra apsunkinti (11, 28), ir kurie visi 
yra kviečiami pas Jį, kad galėtų rasti gyvybę. 


bb) Kristaus mokslas neskirtas vien žydų tautai, bet ir visam pago- 
nių pasauliui. Kalno pamoksle Kristus kalba žydams ne kaipo žydams, bet 
kaipo žmonėms. Aštuoni palaiminimai, kurie yra Jo karalystės pagrindai, 
netaikomi tik žydams, bet visiems, kurie tų palaiminimų sąlygas vykdo. 
Kristaus teismas turi būti skelbiamas pagonims (12, 18); Jis yra pagonių 
viltis (12, 21). Jo karalystės Evangelija turi būti skelbiama visame pasaulyj 
2 ia ir į visą pasaulį siunčiami Jo įgalioti mokytojai, ir ganytojai 

cc) Taip pat ir įkurtoji Kristaus karalystė, Bažnyčia, nėra skiriama 
tik žydų tautai, bet visoms tautoms ir visiems laikams. Daug pagonių iš 
rytų ir vakarų ateis į Jo karalystę (8, 11) Prilyginimai apie Jo karalystę 
rodo jos universališkumą ir jos nesibaigiančią tvermę (13, 38 s; visoki 
dangaus paukščiai jos šakose ilsisi — 13, 32). 


dd) Tačiau vadovaujanti žydų teokratija, užsidariusi savo siaurose 
farizaiškose pažiūrose, nenori tokio Mesijo, nei tokios Jo universališkos 
karalystės; tad, vos Kristus pasirodė pasaulyj, ji tuoj iš karto stoja prieš 
Kristų. Kristus, nepripažintas ir persekiojamas savo paties tautos, turi bėgti 
į pagonišką Egyptą. Kai Jis ima skelbti savo mokslą, Jis randa pas juos 
tik pasipriešinimą. Tuo savo netikėjimu žydų tauta pati užtraukė ant savęs 
atmetimą. 

Tas žydų tautos atmetimas skelbiamas su kas kartą vis didėjančiu 
aiškumu. Visų pirma jiems paskelbiama, kad norint įeiti į dangaus kara- 
lystę, neužtenka gimti iš Abraomo, kūno privilegija yra neužtenkama (3, 
8), toliau smerkiamas jų paviršutinis teisumas (5, 20), smerkiamas jų gry- 
nai išviršinis, egoistiškas maldingamas, jų mechaniškas, bedvasis Įstatymo 
raidės laikymas. Savo Įstatymo aiškinimais jie užkrauja liaudžiai nepake- 
liamą jungą, patys neina į Dievo karalystę ir kitiems kliudo eiti. Jie stato 
aukščiau žmonių įvedimus, negu Dievo įsakymus; Įstatymo dvasia jiems 
svetima; jo laikyme jie vaduojasi gobšumu ir puikybe; jiems vadovaujant, 
pati šventovė virsta galvažudžių urvu. Jie yra „aklos minios akli vadai“. 
Jau paties Krikštytojo jie charakterizuojami kaipo angių veislė. 

„Kas kartą vis didėjąs farisiejų priešinimasis atveda skelbimą, kad jie 
bus atmesti (8, 12), jų žmogiški įvedimai naikinami (15, 3—20 — pagrindas, 
kas sutepa žmogų; naujas vynas piliamas į naujas statines — 9, 14), pa- 
galiau griežtai paskelbiamas jų atmetimas (21, 31; 21, 43) ir Mato Evange- 


lija surenka Kristaus žodžius į vieną baisiai baudžiančią prakalbą („Deja 
jums“ — 23 sk.). 


Ypač tuos Kristaus gyvenimo bruožus, kuriais žydai pikti- 
nosi ir ėmė progos abejoti Jo mesianiškumu, Evangelija iškelia 
švieson ir griežtai šalina daromus įtarimus bei priekaištus. Kri- 
staus kilmė nėra įtartina, Jo prisikėlimas, nežiūrint paleisto „gan- 
do“ apie pavogimą, yra tikras; Jo kiti gyvenimo bruožai (bėgi- 
mas į Egyptą, gyvenimas Nazarėte, veikimas Galiliejoj, Jo netur- 
tas, Jo sugavimas ir kančia) yra pranašysčių išsipildymas. 


Pirmykštė Mato Evangelijos kalba. 


1. Seniausia tradicija tvirtina, kad Mato Evangelija bu- 
vusi parašyta hebrajų (aramajų) kalba. Taip liudija Papijas 
(Euseb. H. E. 3, 40, 17), Ireniejus (Adv. haer. 3. 1, 1; Eu- 
seb: M. E: 58,2) „Origenas (Euseb: E. HL 6, 25,4), E1= 
sebijus (H. E. 3, 20, 6), Jeronimas (De viris ill. 3). 

2. Ta „hebrajų kalba“ buvo aramajų kalba, kuri tada buvo 
Palestinos gyventojų vartojama (Plg. aukščiau, 57 p.). Juk ir 
pats Kristus skelbė Evangeliją aramajų kalba. Pati Mato Evange- 
lija buvo skiriama Palestinoj gyvenantiems krikščionims, atvirtu- 
siems iš žydų: jiems nė naudos nebūtų buvę turėti Evangeliją, ra- 
šytą nesuprantama jiems kalba. Pagaliau ir Hebriejų evangelija, 
kuri buvo Mato evangelijos perdirbimas, buvo rašyta aramajų 
kalba. 

3. Tačiau aramaiškai rašytoji Mato Evangelija labai anksti, nes 
tikriausiai pirmame amžiuje, gal jau prieš 70 metus, buvo išver- 
sta į graikų kalbą. Visi Bažnyčios rašytojai, neišskyrus nė apaš- 
tališkųjų Tėvų, naudojasi graikiška Mato Evangelija. Aramaiškas 
Mato tekstas regimai tebuvo vartojamas Palestinos krikščionių, 
atvirtusių iš žydų. Paplitus krikščionystei už Palestinos sienų, 
buvo jaučiamas gyvas reikalas išversti Mato Evangeliją į graikų 
kalbą. Apie vertimo vietą ir laiką nėra jokių tikrų istoriškų žinių. 
Tur būt tas vertimas įvyko Mažojoj Azijoj. 

Yra tikra, kad kai Papijas rašė savo veikalą (apie 125 m.) jau visur 
buvo paplitęs graikiškas vertimas; mat iš jo pastabos aišku, kad seniau da- 
romasis gyvu žodžiu vertimas, kuris seniau buvo reikalingas, dabar jau yra 
praeities dalykas. 

Regimai visų buvo įsitikinta, kad graikiška Mato Evangelija 
pilnai tinkamai atstoja aramaišką Mato Evangeliją ir kad ji išti- 
kimai išreiškia šios turinį. Todėl ir graikiškas vertimas be kliū- 
čių buvo visų priskiriamas hebraiško originalo autoriui. 

Faktas, kad tik tas vienas Mato Evangelijos vertimas tejsi- 
galėjo ir teįgavo autoriteto, suponuoja, kad vertimas buvo daro- 
mas Bažnyčios autoritetui prižiūrint. 

Kas buvo Mato Evangelijos vertėjas, nėra jokių tikrų žinių. 
Vėliau buvo vertėjais nurodomi: Jonas, Jokūbas, Baltramiejus ir 
k. Naujaisiais laikais kai kurių buvo manoma, kad pats Matas 
esąs savo Evangelijos vertėjas, kitų manymu, vertėjas buvęs Mor- 
kus. Tačiau Papijas liudija, kad Matas parašęs Evangeliją hebrajų 
kalba, ir nieko nemini, kad jis ir graikų kalba būtų ją parašęs. 
Pagaliau tokia nuomonė neturi jokios paramos tradicijoj. 

Vistiek, kas jos vertėjas buvo, vertimo tinkamumą užtikrina 
mums Bažnyčia savo autoritetu, kuri jį priėmė ir juo naudojosi. 

4. Graikiškas Mato Evangelijos vertimas nėra vergiškas, bet 
kiek laisvesnis; tačiau vertimas buvo ištikimas ir pagrindinai ata- 
tiko hebraišką originalą. Vertėjas gana gerai žinojo vartojamą 
graikų kalbą (jis net žodžių žaidimų turi: 6, 16; 21, 41; 24, 30 
ir k.) ir, kai kurių manymu, naudojosi Morkaus Evangelija. Ta- 

čiau, to nepaisant, ir graikiškame Mato vertime išliko hebraiško 
originalo pėdsakų, sakysim, Mat. 1, 1; 1, 21; 16, 17 Ss. ir k. 

Senojo Testamento citates vertėjas ima neretai iš 70 ver- 
timo; matyti vertėjas stengėsi laikytis tikslumo, — todėl ir nau- 
dojosi jau išverstu S. T. tekstu. Bet jis turi taip pat ir hebraiško 
teksto citačių. Vis dėlto Mato Evangelijoj S. Testamentas ne re- 
tai ne žodis į žodį, bet laisvai cituojamas, paduodant tik pagrin- 
dinę teksto prasmę. 


Parašymo laikas ir vieta. 


I. Kada Mato Evangelija buvo parašyta, yra didelis nuomo- 
nių skirtumas. 

Sakysim, Kaulen priima laiką tarp 42—50, Pė6lzl ir Belser — 42 me- 
tais; Schanz 64—67, Cornely 40—50, Gutjahr 42—45; Zahn 62—66, Harnack 
70—80, Jūlicher apie 100 m.; Pfleiderer 130—140 ir t. t. 

1. Remiantis istoriška Bažnyčios tradicija ir vidaus kriteri- 
iomis galima bent tiek su visu tikrumu tvirtinti, kad Mato Evan- 
gelija parašyta prieš 70 metus. 

a) Papijas (apie 125 m.) rašo: „Matas surašė (Viešpaties) 
žodžius hebrajų kalba“ (Euseb. H. E. 3, 40, 17). Bet po 70 metų 
žydai buvo išblaškyti iš Palestinos (plg. aukščiau 53 s. p.), ir ra- 
šyti jiems Evangeliją hebrajų kalba nebebuvo prasmės. 

Ireniejus mums sako: „Matas tarp hebriejų jų kalba išleido 
Evangelijos raštą, kai Petras ir Povilas evangelizavo Romoje ir 
kūrė Bažnyčią“ (Adv. haer. 3, 1, 1). Vadinas, Mato Evangelija 
parašyta, kada Petras ir Povilas tebebuvo gyvi. Tie apaštalai buvo 
nukankinti greičiausia 67 metais. 

Eusebijus mums rašo: „Matas, kuris iš pradžios skelbė Evan- 
geliją hebriejų tarpe, kai jau buvo bemanąs eiti pas kitas (tau- 
tas), davė Evangeliją raštu, gimtąja kalba“ (H. E. 3, 24, 6). Ma- 
tas gi paliko Palestiną visų vėliau prieš žydų karą, kurs prasi- 
dėjo 66 metais (plg. aukščiau 62 p.). Vadinas, anot Eusebijaus, 
Mato Evangelija parašyta visų vėliau prieš 66 metus. 

Panašiai kalba ir kiti istoriškos tradicijos reiškėjai: Klemen- 
sas Al. (Euseb. H. E. 6, 14, 5), Origenas (Euseb. 6, 25, 4; Co- 
mment. 'in Jo. ad 1, 27), Epifanijus (Haer. 51, 4, 6), Jeronimas 
(De viris ilIl. 3; Praef. in Matth). 

b) Taip pat ir vidaus kriterijos tvirtina, kad Mato Evange- 
lija parašyta prieš 70 metų įvykius. 

aa) Pranašystė apie Jeruzalės išgriovimą rodo, kad ji para- 
šyta prieš 70 metus. 


1) Senojo Testamento pranašysčių būdu, pranašystė apie pasaulio 
galą yra susiliejusi su pranašyste apie artimesnės ateities įvykius į vieną 
bendrą vaizdą (Mat. 24, 29: „Tuojau“) ir vienos pranašystės bruožai mai- 
šosi su kitos. Kad pasaulio galo autorius nepergyveno, tai jei jis būtų buvęs 
pergyvenęs Jėruzalės išgriovimą, jis būtų tų dviejų pranašysčių bruožus at- 
skyręs vienus nuo antrų. — 2). „Pranašystė po įvykio“ turėtų daug aiškiau 
nustatytą vaizdą, negu tikrumoje Mato Evangelija turi. — 3). Viešpaties žo- 
džiai apie žydų bausmę (23, 36; 24, 15, 24) rodo, kad ta bausmė dar tebėra 

laukiama. — 4). Jei Matas būtų rašęs po 70 metų įvykių, tai jis, kurs labai 
mėgsta argumentuoti išsipildančiomis pranašystėmis, kuriuo nors būdu būtų 
pažymėjęs, kad Kristaus pranašystė išsipildė; net visame jo Evangelijos 
pasakojime 70 metų įvykiai būtų atsiliepę. — 5). Netikrųjų pranašų ir neti- 
krųjų kristų taip gyvai pasakojamas pasirodymas (24. 23 s.) žymi laiką prieš 
žydų karą, ir, rodos, jų pasirodymas darė įtakos pačiam Evangelijos rašy- 
mui. Netikri mesijai ir netikri kristūs ėmė rodytis ypač nuo 44 metų; vieni 
jų, sudarę būrius, patraukė į tyrus ir iš ten užpuldinėjo Romos valstybės 
įstaigas, kiti jų kėlė riaušes miestuose ir namuose !). 

bb) Visas Evangelijos pobūdis ir jos tikslas rodo, kad 
ji rašyta prieš 70 metus. Zydai regimai tebeturi dar viltį, kad įsi- 
kurs teokratiška Mesijo karalystė su centru ir šventykla Jeruza- 
lėj; lūkesys, kad sugrinš Izraėlio viešpatavimo ir galybės blizgėji- 
mas, dar tebėra gyvas; tebestovinti bažnyčia savo didingumu te- 
belaiko žydus prisirišusius prie iprastojo jiems kulto ir prie viso 
žydiško religinio gyvenimo (21,1 s). Po 70 metų apie tą visą nė 
kalbos nebegalėjo būti. 

Rinkimas mokesčių bažnyčiai (17, 24—28) teturi prasmės rašte, rašy- 
tame prieš 70 metus. Nuo 71 metų ir patį tą mokesnį, kurs buvo renka- 
mas Jeruzalės bažnyčiai, žydai turėjo mokėti kapitolijos Jupiteriui. — Kar- 
tojami išsireiškimai, kad savo teismu Kristus ateis dar šiai kartai tebegy- 
venant (23, 36, 39; 24, 34; 10, 23; 16, 28 ir k.), rodo, kad dar tebėra laikai 
prieš 70 metus. „„Gandas“ apie Kristaus kūno pavogimą (28, 15) ir „kraujo 
dirvos“ (27, 8) pavadinimas, kuris tebėra žinomas „iki šiai dienai“, rodo 
laiką prieš 70 metus, — nes juk po 70 metų įvykių „kraujo dirvos“ nė 
ženklo nebeliko. 

2. Pamėginus arčiau nustatyti, kuriais metais 'prieš žydų 
karą Mato Evangelija parašyta, susitinkama nemažų keblumų, taip 
kad rodos šio klausimo su tikrtumu negalima išspręsti. 

a) Ireniejus sako, kad Matas parašė Evangeliją „kai Petras 
ir Povilas evangelizavo Romoje ir kūrė Bažnyčią“ (Adv. haer. 
3,1, 1). Petras ir Povilas, abu kartu, buvo Romoje ne anksčiau 
60 metų. (Petras nuvyko Romon gal apie 42 metus ir, apie 49 
metus palikęs Romą 50 metais dalyvavo Apaštalų susirinkime 
Jeruzalėj; paskum darbavosi Antiochijoj ir Mažojoj Azijoj, ir kiek 
vėliau, Nerono viešpatavimo pradžioj, apie 58 metus iš naujo at- 
vyko į Romą, iš kur lankė įvairias Bažnyčias, ir pagaliau tur būt 
617 metais buvo Romuį nukankintas kartu su Povilu. Povilas pir- 
mą kartą pateko į Romą kaipo nelaisvis 61 ar 62 metais). — 
Eusebijus gi sako, kad Matas parašęs Evangeliją „kai jis jau buvo 
bemanąs eiti pas kitas (tautas)“. Daugelio priimama, kad Matas 
palikęs Palestiną ir išėjęs pas kitas tautas apie 42 metus. 

Kurie nori sekti Ireniejum, tie priartina Evangelijos para- 
šymą prie 60 metų; kiti gi, Eusebijaus šalininkai, priartina jos 
parašymą prie 42 metų. 

Dar kiti mano, — ir gal šių nuomonė yra geriausia, — kad 
Ireniejaus žodžiai nereiškią, jog tuo pačiu laiku, kai Petras 
ir Povilas evangelizavo Romoje, Matas parašęs savo Evangeliją; 


1) Plg. Mat. 24, 26; Flavius Jos., Antiguit. 20,5, 1; 20,8, 6; Bell. Jud. 
2, 13, 4; Schūrer, Geschichte des jūdischen Volkas 2 t. 583 ss. 

Ireniejaus žodžiai reiškią tik priešingumą tarp Petro ir Povilo 
evangelizavimo, vykdomo gyvu žodžiu, ir mato evangelizavimo 
raštu. Tad, jų manymu, Ireniejaus žodžiai turį šią prasmę: „Ma- 
tas tarp hebriejų (ne tik gyvu žodžiu skelbė Evangeliją, bet) jų 
kalba taip pat (graikiškas kai = etiam) išleido Evangelijos: raštą, 
kai Petras ir Povilas (vien tik gyvu žodžiu) evangelizavo Romoje 
ir kūrė Bažnyčią“. 

Antra vertus, kad ir būtų priimta, kad Apaštalai išsiskirstė 
į pasaulį apie 42 metus, tačiau dar išto neišeina, kad Matas tada 
būtų palikęs Palestiną. Gal jis tada paliko tik Jeruzalę, kur per- 
sekiojimas buvo smarkesnis, bet greičiausia jis dar ilgesnį laiką 
darbavosi kituose Palestinos kraštuose. 

Tad nei iš Ireniejaus, nei iš Eusebijaus žodžių nesą galima 
arčiau nustatyti, kuriais metais prieš žydų karą Mato Evangelija 
buvo parašyta. 

b) Norint metų klausimą bent kiek arčiau nustatyti, reikia 
kreipti dėmesio į pačios Evangelijos kai kurias žymes ir į skai- 
tytojų aplinkybes. 

Iš pačios Evanglijos matyti, kad nuo Kristaus prisikėlimo 
lig Evangelijos parašymo turėjo praeiti kiek didesnis laikotarpis. 


Gandas apie kūno pavogimą (28, 15) tebėra žydų tarpe, ir „kraujo 
dirva“ (27, 8) vadinasi Hakeldama „iki šiai dienai“. Toks išsireiškimas daro 
įspūdžio, kad tie įvykiai yra nuo rašytojo jau gana tolimoj praeityj. 

Evangelijoj aiškinama, dėl ko į Mesijo karalystę priimami pagonys. 
Kol Evangelija buvo skelbiama vienų žydų tarpe, toks aiškinimas buvo 
nereikalingas; bet jis darėsi reikalingas, kai į Kristaus Bažnyčią įėjo daug 
pagonių, pirma Antiochijoj, paskum, darbuojantis Povilui ir Barnabai, Ma- 
žojoj Azijoj. Prieš tuos pagonis griežtas buvo žydų nusistatymas. Tie pa- 
gonių atvirtimai įvyko tarp 40—49 metų. Tad nė Mato Evangelija nebuvo 
anksčiau parašyta. 

Palestinos krikščionių padėjimas darėsi kas kartą vis sunkesnis. Ne- 
tikį žydai, užsidegę religiniu ir politiniu fanatizmu, kėlė didžiausias riaušes, 
pripildydami kraštą žudynėmis. Krikščionys prieš savo norą turėjo būti tų 
įvykių skaudžiai paliesti. Jie juk buvo tos pačios tautos vaikai, kaip ir ne- 
tikį žydai. Tebegyvendami žydų krašte, jie turėjo laikyti senovės žydų įsta- 
tymus ir papročius. Kurstymas nusikratyti svetimą jungą, prisirišimas prie 
senų tautos tradicijų, žydų įstatymo laikymas atvirtusiems iš žydų krikščio- 
nims darė nuolatinį pavojų atkristi nuo krikščionystės. Tą pavojų dar di- 
dino didingos šventyklos ir jos kulto įspūdingumas, krikščionių neturtas 
priminė jiems laukiamąją žydų mesianišką karalystę, pilną žemiškos laimės 
ir galybės. O čia dar jie savo pačių tautiečių, kuriuos kurstė visoki netikri 
kristūs, buvo laikomi išdavikais, atsimetėliais nuo tėvų religinių papročių ir 
lūkesių. — Iš tikro, pavojus atkristi didelis. 

Stiprinti tikinčiuosius prieš tuos pavojus geriausiai tinka Mato Evan- 
gelijos turinys: tikrasis Mesijas jau atėjo; Jo nepripažįstanti žydų tauta 
vistiek bus atmesta ir žus; persekiojimus, kuriuos krikščionys kenčia, pats 
Kristus nupranašavo; reikia ieškoti Jo įkurtos dvasiniai-dorovinio, 0 ne že- 
miško pobūdžio karalystės. 

Žydija regimai ėjo prie savo galutinės katastrofos. Įspėjimas: „kas 
skaito, teišmano“ (24, 15) turi priminti skaitytojams Kristaus nupranašautus 
besiartinančius katastrofos ženklus. Įspėjimai prieš netikrus mesijus (24, 
10, 23 s.) pagrįsti gyvenimo įvykių. 

Toks Palestinos krikščionių padėjimas buvo ypač nuo 50 metų. 

Tad ir Mato Evangelijos parašymo laikas geriausia priimti- 
nas tarp 50 — 58 metų. Tuo būdu išaiškinama istoriška tradicija, 
tvirtinanti, kad Mato Evangelija esanti seniausia ir visų pirmoji 
parašyta. 

II. Mato Evangelijos rašymo vieta istoriškos tradicijos 
nurodoma Palestina. Kuriame mieste ji parašyta, tikresnių nuro- 
dymų nėra. Vieni mini Kafarnaumą, kiti Jeruzalę. 


MORKAUS EVANGELIJA 


Morkaus Evangelijos autentiškumas. 


I. Išorės kriterijos. | 

A. Tiesioginiai liudijimai tvirtina, kad antrąją mūsų 
Evangeliją parašė Morkus, Apaštalo Petro mokinys. 

1) Papijas (apie 125 m.): „Presbiteras (Jonas) taip pat ir 
tą sakė: Morkus, Petro vertėjas, ką tik buvo į atmintį įsidėjęs, 
kruopščiai surašė Kristaus žodžius ir darbus, tačiau ne iš eilės. 
Nes jis pats nebuvo klausęs Viešpaties, nei nebuvo Jį lydėjęs. 
Bet paskum, kaip sakiau, bendravo su Petru, kuris skelbė Evan- 
geliją taikydamasis prie (klausytojų) reikalo, 0 ne tuo būdu, kad 
Viešpaties žodžių įstoriją sustatytų. Tad nė Morkus nė kiek ne- 
nusižengė, jei jis tik kai kuriuos dalykus tesurašė, kaip jis juos 
atsiminė. Nes jis tuo tik rūpinosi, kad jis nepraleistų nieko to, 
ką jis buvo girdėjęs, ir nieko neteisingo nepasakytų“ (Euseb. H. 
E. 3, 39, 15) 

Panagrinėkime bent kiek tą liudijimą. 

a) Presbiteras, kurio pasakojimą Papijas paduoda, kaip vė- 
liau pamatysime, tikriausiai yra pats Apaštalas Jonas; bent tiek 
yra neginčijamai tikra, kad tas presbiteras buvo betarpiškas Apaš- 
talų mokinys. Tad jo žodžiai labai svarbūs. 

b) Yra tikra, kad bent pirmieji Papijo liudijimo sakiniai 
priklauso pačiam presbiterui Jonui; čia ir kalba eina trečiuoju 
asmeniu. Toliau gi, kur kalba pereina į pirmąjį asmenį, yra abe- 
jojimo, ar čia kalba presbiteras (tuo atveju „kaip sakiau“ derėtų 
prie „Pėtro vertėjas“, kuris jį lydėjo), ar gal pats Papijas juos 
sako (ir tada „kaip sakiau“ dėrėtų prie paties Papijo knygoje pa- 
minėto Morkaus). Tačiau tas klausimas neturi didesnės reikšmės, 
nes antroji nagrinėjamo teksto dalis nepasako nieko ypatingo, 
ko nebūtų pirmojoj teksto dalyj. Pagaliau ir paties Papijo žo- 
džiai turi didelio autoriteto. 

c) „Morkus“, be abejo, yra tas pats Morkus, kurį Petras 
„savo pirmajame laiške (5, 13) vadina savo dvasišku „sūnumi“. 
„Greičiausia jis bus Morkus-Jonas (Apd. 12, 12), pas kurį nuėjo 
Petras išvestas Angelo iš kalėjimo. 

d) „Petro vertėjas“ (hermeneutės). Galima suprasti vertėją 
griežta prasme; tada išeina, kad mokydamas pagonius Petras būtų 
kalbėjęs aramaiškai, o Morkus būtų vertęs jo žodžius graikiškai, 
— panašiai įuk ir dabar pasitaiko pagonių misijose arba ir kito- 
mis progomis. Tas galėjo būti Petro apaštalavimo pradžioj (42- 
43 metais), kai jis pirmą kartą nuvyko į Romą. Vėliau gi ir pats 
Petras mokėjo graikiškai, nes jis paliko mums du graikiškus laiškus. 

Bet galima imti „vertėją“ platesne prasme: minties reiškėjas, 
pasiuntinys, panašiai kaip poetai yra dievų minčių reiškėjai (her- 
meneutai). Surašydamas Petro skelbiamą Evangeliją, Morkus būtų 
pasidaręs Petro tarpininkas ir jo minties reiškėjas kitiems mo- 
kyti. Tačiau pirmoji prasmė geriau atitinka graikiško žodžio „her- 
meneutės“ prasmę ir pasako, dėl ko Morkus galėjo ištikimai su- 
rašyti tą, ką iš Petro evangelizavimo atsiminė, — nes jis buvo 
jo vertėjas. 

e) Apie kokį Morkaus raštą Papijas liudija? — Yra mūsų 
laikais racionalistų „kritikų“, kurie mėgina tvirtinti, esą Morkus 
parašęs kažkokį raštą, kuris visai skyrėsi nuo mūsų Morkaus 
Evangelijos; jie vadina tą raštą „pirmykščiu Morkumi“ (Ur-Mark); 
"tai tebuvęs trumpas pasakojimų rinkinys, skiriamas pamokų tik- 
sslams. Ilgainiui pridedant visokius papildymus, praplėtimus ir 
perdirbimus, pasidariusi dabartinė mūsų Morkaus Evangelija. Kai 
„kurie suskirsto net to perdirbimo laipsnius ir sluoksnius ir randa 
„proto-, deutero-, trito-Morkų“. „Kritikos“ uždavinys esąs praša- 
linti įvestuosius priedus ir surasti pirmykštį Morkaus rašto tekstą. 

Tačiau tokia „kritika“ biauriai suklumpa ir nusižengia isto- 
rijos daviniams. 

aa) Morkaus raštas, Papijo liudijimu, buvo žinomas betar- 
'piškiems Apaštalų mokiniams ir pačiam Apaštalui Jonui; šio pa- 
-starojo charakteristika, taikoma Morkaus rašytajam raštui, pilnai 
tinka mūsų dabartinei Morkaus Evangelijai. Pats Ap. Jonas, ra- 
-šydamas savo Evangeliją, regimai atsižvelgė į mūsų Morkaus Evan- 
geliją. Nuo Jono laikų iki Papijo rašto parašymo kiekvienas žy- 
mesnis perdirbimas, istoriškai žiūrint, yra tiesiog nepamanomas. 
„Jau Papijo laikais mūsų Morkaus Evangelija buvo visoj Bažny- 
čioj paplitusi ir žinoma; kiekvienas žymesnis teksto perdirbimas 
nesuderinamas su tuo faktu. 

bb) Toks kritikų manymas priešingas pačiam Papijo liudi- 
jimo tekstui. Tekste sakoma, kad Morkus „kruopščiai“ (akribos), 
„rūpindamasis nieko nepraleisti“, surašė iš Petro girdėtus pasa- 
kojimus arba pamokymus. Vadinas, raštas nebuvo toks trumpas 
ir nežymus, bet ištikimai apimąs Apaštalo Petro mokymus. O juk 
Petras ne škicais arba santraukomis mokė, bet dėstė visą Kristaus 
mokslą ir Jo darbus. Tad ir Morkaus rašytasis raštas buvo 

ne koks škicas arba santrauka, bet, kaip Papijas sako, jis apėmė 
Kristaus žodžius ir darbus, vadinas, jis buvo tikra Evangelija. 

cc) Ireniejus, Eusebijus, Viktorinas (apie 300 m.) ir kiti Baž- 
nyčios tradicijos reiškėjai, kuriems visas Papijo raštas buvo žino- 
mas, ir todėl galėjo tikrai suprasti Papijo mintį, taiko nagrinėja- 
mus Papijo žodžius dabartinei mūsų Morkaus Evangelijai. 

t) „Ne iš eilės“. Vadinas, Morkus, rašydamas Evangeliją, 
neišlaikė chronologiškos įvykių eilės. 

Mažojoj Azijoj, kur Morkaus Evangelija buvo paplitusi, matyti kilo 
„abejojimų Morkaus pasakojimo tikslumu. Abejojimus kėlė stoka tvarkos 
„medžiagos suskirstyme ir pasakojimo trumpumas. Presbiteras (=—-Apaštalas 
Jonas), Papijo liudijimu, teisina tuos trūkumus, nurodydamas, kad Morkus 
nebuvo Kristaus betarpiškas mokinys, bet Apaštalo Petro mokinys. Tad 
"savo raštui Morkus tegalėjo sunaudoti Petro pamokslus, kurie, kaip pats 
dalykas rodo, negalėjo išreikšti tampriai ir chronologiškai sustatyto Jėzaus 
veikimo vaizdą; nes Petras savo pamoksluose, kad ir laikėsi logiškos tvar- 
kos, bet nesilaikė chronologiškos įvykių eilės, — nes jis taikėsi prie klau- 
sytojų naudos. Tačiau Morkus rūpinosi tuos Petro dėstymus arba pa- 
mokslus kuo ištikimiausiai surašyti. Tuo būdu presbiteras (Apaštalas Jonas) 
teisina Morkaus Evangeliją. 

Kuriuose dalykuose Morkaus Evangelija neturi tvarkos? — 
Papijo tekstas aiškiai atsako „kai kuriuose dalykuose“ (ėnia), — 
vadinas, ne visur, bet vienur ar kitur, kur Petras mokydamas 
nesilaikė chronologiškos tvarkos. Iš tikro, kai kurie Kristaus gy- 
venimo įvykiai ir stebuklai Morkaus Evangelijoj pasakojami ki- 
tokia eile, negu ketvirtojoj Evangelijoj, kur chronologiška eilė 
laikoma geriausiai. 

2) Ireniejus (180—190 m.): „Po jų iškeliavimo!), Morkus, 
Petro mokinys ir vertėjas, taip pat ir jis, kas buvo Petro skel- 
biama, raštu mums paliko“ (Adv. haer. 3, 1, 1). 

Pastebėtina, kad ir čia Ireniejus pažymi vieną ypatingą ap- 
linkybę, būtent, „Po jų (= Petro ir Povilo) iškeliavimo“ (ėxodon). 
Apie tą iškeliavimą pakalbėsime vėliau. 

Ireniejus regimai turėjo rankose mūsų antrąją Evangeliją; 
"tai matyti iš jo daugybės citačių. Vienoj vietoj jis taip sako: 
„Morkus, Petro mokinys ir vertėjas, Evangelijos rašymą taip pra- 
deda: Dievo Sūnaus Jėzaus Kristaus Evangelijos pradžia, kaip 
parašyta pas pranašą“ ir t. t. ir paskum jis priduria: „Evangeli- 
jos gi gale Morkus sako: Viešpats Jėzus, po to kaip jiems kal- 
bėjo, buvo paimtas į dangų“ ir t.t. Tai yra mūsų antrosios Evan- 
gelijos pradžia ir galas. 

3) Klemensas Aleksandrietis (gyveno 150-215): „Kai Pe- 
tras Romos mieste viešai skelbė žodį ir Dvasios įkvėpimu Evan- 
geliją dėstė, daugelis klausančiųjų prašė Morkaus, kuris jį (Petrą) 
buvo lydėjęs ilgą laiką, ir jo žodžius laikė atmintyje, surašyti tą, 
kas buvo skelbiama; jis tai padarė ir padavė Evangeliją prašiu- 


1 Toj vietoj kai kur skaitoma šitaip; „Po tos pagal Matą Evangelijos 
išleidimo“. 

siesiems; tai sužinojęs Petras, nenorėjo savo patarimu nei kliudyti, 
nei raginti“ (Euseb. H. E. 6, 14). 

Kitoj vietoj tas pats Klemensas sako: „Kai Petras Romoje 
viešai skelbė Evangeliją kai kuriems ciesoriaus raiteliams ir daug. 
liudijo apie Kristų, Morkus, Petro palydovas, jų prašomas, — 
kad jie galėtų laikyti atmintyj tą, kas buvo sakyta, — iš to, kas 
Petro buvo skelbta, surašė Evangeliją, kuri vadinasi pagal Morkų“ 
(Hypotyp. ad ! Petr. 5, 13). 

Čia matome, kad Klemensas pažymi daug naujų aplinkybių, 
kurios turi nemažos reikšmės: antrąją mūsų Evangeliją parašė. 
Morkus Romoje, prašomas Romos tikinčiųjų; Petras tebebuvo gy- 
vas bent tada, kai jis pradėjo rašyti, ir, dalyką sužinojęs, nei prie- 
šinosi, nei ragino. — Visa tai Klemensas turi, nepriklausomai nuo- 
Papijo, iš senovės presbiterių tradicijos. 

4) Origenas (-- 251): Tradicijos keliu „žinome, kad antroji 
Evangelija buvo Morkaus, parašyta sulig tuo, kaip Petras jam pa- 
sakojo“ (Euseb. H. E. 6, 28). 

5) Tertulionas (207-8): „Morkaus išleistoji Evangelija lai- 
koma Petro, kurio vertėju Morkus buvo“ (Conra Marcion. 4, 5). 

6) Eusebijus (265-340) cituoja Papijo ir Klemenso Alek- 
sandriečio liudijimus, tik prideda kai kurias smulkmenas: „Pe-. 
tras sužinojęs faktą (apie Morkaus Ev. parašymą) Dvasios ap- 
reiškimu ir panašiu uolumu nudžiugo. Paskum aprobavo tos kny- 
gos vartojimą skaityti Bažnyčiose“ (H. E. 2, 15 plg. 6, 14). Išeina, 
kad rašymo pradžioje Petras buvo abejingas Evangelijos rašymui,. 
bet kai ji buvo pabaigta, tai ją pozityviai aprobavo. (Plg. taip pat 
Eusebijaus Demonstr. ev. 5, 95). 

7) Jeronimas (342-419): „Morkus, Petro mokinys ir vertė-- 
jas, pagal tai, ką Petrą pasakojant girdėjo, Romoje brolių pra- 
šomas, parašė trumpą Evangeliją. Tai sužinojęs, Petras patvirtino 
ir savo autoritetu išleido Bažnyčioms skaityti“ (De viris 111, 8). 

8) Būtų galima suminėti kitų istoriškos tradicijos reiškėjų 
ištisą eilę, sakysim, Epifanijų (Haer. 51, 6), Hipolitą (Philosoph. 7, 
30), Chrizostomą (In Mat. hom. 85), Augustiną ir k. Tačiau su- 
minėtųjų pilnai užtenka. 

B) Netiesioginiai liudijimai parodo, kad Morkaus. 
Evangelija buvo Bažnyčioj žinoma ir vartojama nuo pat Apaš- 
talų laikų. 

Reikia pastebėti, kad apaštališki Tėvai mažiau cituoja Morkaus Evan- 
geliją, negu kitas. Tai dedasi dėl to, kad Morkaus Evangelija yra daug 
trumpesnė ir labai mažai teturi tokios medžiagos, kurios neturėtų kitos. 
Evangelijos, būtent, iš viso 68 eilutes, du stebuklus ir vieną palyginimą. Be 
to dar buvo paprotys cituoti laisvu būdu. 

a) Apaštališki tėvai: 

1) Klemensas Romietis (apie 96 m.) laiške, rašytame: 
Korintiečiams 15, 2, cituoja, rodos, Mork. 7, 6; 23 skyriuje pri- 
veda Mork. 3, 28-29 prasmę. 

2) Ignacas Antiochietis (- 105-107) laiške, rašytame 
Eieziečiams (16 sk.) vartoja Mork. 9, 45. 

3) Hermo Ganytojas (apie 140 m.) turi iš Morkaus 
citačių arba bent priveda jo žodžių prasmę: Vis. 3, 7 (Mork. 4, 
18); Sim. 9, 25 (Mork. 16. 15-20); Sim. 9, 20 (Mork. 10, 23-24); 
Mand. 11, 2 (Mork. 3, 29). 

4) Justinas (apie 150 m.) I Apologijoj mini Mork. 16, 
20; Dialoge (106 sk.) pasakoja, kad Zebediejaus sūnus Viešpats 
pavadino „Boanergais, tai yra: Griausmo vaikais“ (Mork. 3, 21), 
ir priduria, kad tai yra parašyta „Petro atsiminimuose“, vadinas, 
Morkaus Evangelijoj, parašytoj pagal Petro pamokslus. 

5) Morkaus Evangelija vartojama Taciano (apie 170 m.) 
Diatessarone ir yra seniausiuose Evangelijų vertimuose (Iotyniš- 
kame, siriškame, koptiškame). 

b) Eretikai: Doketai «I ir II amžiuje) vartoja Mork. 
11, 21 (Hippolyt. Philosoph. 8, 8); naasenai (Il amžiaus pra- 
džioj) vartoja Mork. 10, 37 (Hippol. Philosoph. 5, 8); valenti- 
niečiai (II amžiuje), Ireniejaus liudijimu (Adv. haer. 1, 3, 3), 
ir Herakleon (Il amžiuje), Klemenso Al. liudijimu (Strom. 
4, 12), vartojo Morkaus Evangeliją savo sektai paremti. 

c) Kai kurie apokrifai, sakysim, Pseudo-Petro evange- 
lija (kilusi tarp 115-150 m.), suponuoja žinomą mūsų Morkaus 
Evangeliją. 

d) Seniausiuose rankraščiuose randamas pavadinimas „pa- 
gal Morkų“ tiesioginiai liudija istorišką Bažnyčios tradiciją, ne- 
tiesioginiai gi pasako, kad jos autorius yra Morkus. 

II. Vidaus kriterijos patvirtina istorišką išorės tradiciją. 

1) Autorius regimai buvo glaudžiuose santykiuose su Petru 
ir jo pamokslus dėjo savo Evangelijos pamatan. 

a) Mes žinome, kokie buvo Petro pamokslų rėmai. „Apaš- 
talų darbai“ keliais atvejais paduoda įo pamokslų turinį (Apd. 1, 
21 s; 2, 14-36; 3, 12-26; 4, 8-12; 5, 29-32) Ypač pamokslas, 
kurio turinys surašytas „Apaštalų darbų“ 10, 34-43, yra tipiškas. 
Tačiau tas pamokslas turi tuos pačius rėmus, kaip ir Morkaus 
Evangelija, ir tiesiog galima jį laikyti Morkaus Evangelija san- 
traukoje. Ir ten ir čia pradedama Krikštytojo pasirodymu ir bai- 
giama Kristaus prisikėlimu, žengimu į dangų ir laukiamu Jo atė- 
jimu teisti. 

b) Ne tik tie patys rėmai, bet ir pamokslų tikslas ir jų 
turinys rodo, kad Morkaus Evangelija parašyta pagal Petro pa- 
mokslus. Savo pamoksluose (Apd. 10, 34-43) Petras įrodinėja, 
kad Kristus yra „visų Viešpats“ ir tikras Dievo Sūnus; tam jis 
vartoja argumentus, kad „Dievas patepė Jį šventąja Dvasia ir ga- 
lia. Jis perėjo, gera darydamas ir gydydamas visus velnio apsė- 
stuosius, nes Dievas buvo su Juo. Mes esame liudytojai viso to, 
ką jis darė žydų šalyje. Jį nužudė, pakabinę ant medžio. Dievas 
Jį prikėlė trečioje dienoje ir davė apsireikšti, ne visai tautai, bet 
Dievo iš anksto paskirtiems liudytojams, — mums, kurie valgėme 

ir gėrėme su Juo po Jo atsikėlimo iš numirusių. Jis mums įsakė: 
skelbti tautai ir liudyti, kad Jis yra Dievo pastatytasis teisėjas 
gyvųjų ir mirusiųjų“. 

Bet ir Morkaus Evangelija turi tą patį tikslą ir tuo pačiu. 
būdu argumentuoja tam tikslui paremti. „Tu mano mylimasai Sū- 
nus, Tavyje aš turiu sau pasimėgimo“ (Mork. 1, 11); „iš tikrųjų, 
šitas žmogus buvo Dievo Sūnus“ (Mork. 15, 39), — toks tai 
Evangelijos tikslas. Tam tikslui įrodyti Evangelijoj yra parinkti 
ypač tie atsitikimai ir bruožai, kurie rodo absoliučią Kristaus val- 
džią daryti stebuklus ir piktąsias dvasias valdyti. Kad Kristus turi 
tokią galybę, tai jis Dievo Sūnus, ir todėl Jo mokslas yra die- 
viškas. — Tad Morkaus Evangelijoj atsispindi Petro pamokslų 
turinys, tikslas ir argumentavimo būdas. Evangelijos pareinamu-- 
mas nuo Petro pamokslų yra užtenkamai aiškus. 

c) Evangelijos pasakojimas nejučiomis iškelia švieson įvy-- 
kius, kurie liečia patį Petrą. 


aa) Pirmasis Kristaus darbas pasakojamas Petro pašaukimas (1, 16).. 
Petro miestas, Kafarnaumas, yra Kristaus stebuklo scena (1, 21), po kurio 
Kristus ateina į Petro namus ir gydo jo uošvę (1, 29). Petras minimas at-- 
skirai nuo Apaštalų (1, 36) — jis pirmas eina Kristaus ieškoti; ypatingai pa- 
brėžiamas Petro vardo suteikimas (3, 16). Petras yra Jairo dukters prikė- 
limo ypatingu liudininku (5, 37), jis ir persimainymo liudininku (9, 2). Pe- 
tras išpažįsta Kristų Mesiju (8, 29), kartu su kitais jis klausia Kristų apie 
pasaulio galą (13. 3), jis kviečiamas Kristaus į Galilieją atskirai nuo kitų: 
Apaštalų (16, 7). — Žodžiu, Petras nejučiomis pasirodo mokinių tarpe pir- 
mas asmuo: jis pirmas pašauktas, pirmas Apaštalų kataloguose, pirmas iš- 
pažįsta Kristų Mesiju, pirmiausia Petrui Kristus nori pasirodyti po savo: 
prisikėlimo. 

bb) Tačiau Morkaus Evangelijoj, kur tik galima, praleidžiami tie 
bruožai, kurie Petrą ypatingai aukština. Petro vaikščiojimas vandens pavir- 
šium (Mat. 16, 18), mokesčio užmokėjimas už jį (Mat. 17, 24), stebuklinga 
žvejonė ir jo garbingas nusižeminimas (Luk. 5, 1 s.), kad jis, gindamas 
Kristų, buvo nukirtęs Malkui ausį (Jo. 18, 10) ir net faktas, kad Petras. 
paskirtas Bažnyčios pamatu (Mat. 16, 18) nutylimas. Tokie dalykai, be abe- 
10, Morkui buvo žinomi, nes juk jo namuose Jeruzalėj buvo daromi pir- 
mųjų krikščionių ir Apaštalų susirinkimai, ir pats Petras ten lankėsi (Apd. 
12, 12), be to Morkus lydėjo Povilą ir Barnabą, susidūrė su kitais Apašta- 
lais, — tad jis negalėjo nežinoti, kokią rolę Petras vaidina Bažnyčioje. Vis. 
tik, kad Evangelija buvo rašoma iš Petro lūpų, neparanku buvo, neužgau- 
nant jo nuolankumo, tą Petro orumą suminėti. 

cc) Už tat Evangelijoj minimi dalykai, kurie žemina Petrą. Minimi 
Kristaus pabarimai („Eik atgal už manęs, šėtone, nes tu nemėgsti kas 
Dievo“ — 8. 33; „Simonai, miegi?“ — 14, 37), pasakojama tuščia Petro 
drąsa ir jo didžiavimasis („Kad ir visi pasipiktintų“... — 14, 29), jo išsigy- 
nimo pranešimas (14, 30) ir pats tišsigynimas pasakojamas su visomis 
smulkmenomis (14, 54—67). 


Žodžiu, anot Eusebijaus (Dem. ev. 3, 5) ir Chrizostomo (Hom. in 
Mat. 58, 2), siekdamas istoriško ištikimumo, garbingus sau bruožus Petras 
nutyli, negarbingus pasakoja, 0 abejinguose dalykuose nejučiomis darosi 
autoritetingų, mačiusiu liudininku. 

d) Pats labai gyvas ir vaizdingas pasakojimo būdas, kuris. 
konkrečiai ir plastiškai perstato įvykius ir paduoda daugybę pa- 
šalinių smulkmenų su labai gyvu spalvotumu, neabejojamai rodo, 

kad Evangelijos pasakotojas pats yra viską matęs ir pats savo: 
širdyj pergyvenęs. 


„Iš Petro laiškų ir pamokslų mes žinome, kad jis labai dažnai kalba 
vaizdais, reiškia savo mintis plastiškai konkrečiais išsireiškimais ir, pri- 
duodamas spalvotumo, dažnai vartoja palyginimų. Petro pamokslai, ypač 
jo Sekminių pamokslas (Apd. 2, 14—36), pasižymi labai vaizdingu ir gyvu 
dalykų perstatymu. Kitur (Apd. 3, 12 s.) jo pamokslas žymisi griežtais- 
priešpastatymais. Tiek savo laiškuose, tiek ir pamoksluose jis vartoja ypa- 
tingos rūšies konkretų dėstymą ir gyvai vaizdingą pasakojimą. Tas pats 
yra ir mūsų Morkaus Evangelijoj. 

Jau prie Viešpaties krikšto (1, 9 s.) gyvai piešiami atskiri įvykio: 
bruožai. Apaštalų pašaukimas (1, 16—20), audra jūroje (3, 35 s.), Petro: 
uošvės pagydymas (1, 29—31) gyvai suminėtomis pašalinėmis smulkmeno- 
mis rodo, kad pats pasakotojas įvykius matė ir pergyveno. Raupsuotojo 
(1, 40—45), stabo ištiktojo (2, 1—12), sudžiuvusios rankos (3, 1—6), Gera- 
seno apsėstųjų (5, 1—20), pagydymas, Jairo dukters prikėlimas (5, 21—43), 
duonos padauginimas (6, 32—44) nupasakotas tuo būdu, kad daugybė 
istoriškų ir vietinių aplinkybių ir smulkmenų sudaro didelio spalvotumo 
vaizdus, iš kurių spindi nepasekama pirmykštė tikrovė. Panašiai yra ir su 
kitais pasakojamais įvykiais, sakysim, nebylio-kurčio pagydymas (7, 31 s.),- 
ypač Viešpaties persimainymas („Jo drabužiai pasidarė žibantys ir labai 
balti, kaip sniegas, taip, kaip.nė vienas dažytojas ant žemės: negali- išbal- 
tinti“ — 9, 2), epileptiko vaiko pagydymo (9, 13 s.) savotiškas pasakojimas. 
rodo, kad pasakotojas turėjo būti vienas iš trijų įvykio liudininkų. 

Matas 4, 21 sako: „Eidamas iš čia toliau“; Morkus 1, 19 priduria: 
„truputį“. Mat. 8, 14 pasakoja, kad Kristus atvyko į Petro namus; Morkus 
1, 29 tą įvykį griežčiau nustato: „Tuojau išėjęs iš sinagogos“. Mat. 8, 15 
pasakoja Petro uošvės pagydymą; Morkus 1, 20 papildo, kad žmonės kal- 
bėjo Jam apie jos ligą. Matas įvairiose vietose pasakoja stebuklų eilę. 
Morkus pamini ir jų liudininkus: „visas miestas buvo susirinkęs prie durų““ 
(1, 33). Matas 26, 58 pasakoja, kad teismo metu pas Kaifą Petras sėdėjo 
su tarnais: Morkus papildo, pridėdamas: „ir šildėsi“ (14, 54). Matas 19, 16 
s., lygiai ir Morkus 10, 17 s., pasakoja jaunikaičio tikrinimą, kad jis įsaky- 
mus laikęs: tačiau Morkus žavi skaitytojo sielą saulėta nuotaika, pridėda- 
mas žodžius: „Pažvelgęs į jį, Jėzus pamilo jį“. Tokių bruožų galima sumi- 
nėti daugybę: jie rodo, kad pats pasakotojas yra įvykius matęs ir juos 
pergyvenęs. 


2) Morkaus Evangelijos autorius yra kilimu žydas. 


Morkaus Evangelija yra gausi semitizmais. Žydų rašytojų papročiu,. 
sakiniai jungiami labai dažnai žodelyčiu „ir“ (kai — hebraiškas vau) ir net 
ten „ir“ statomas, kur nėra su kuo sekantį sakinį surišti (pav. 1, 16, 21, 40; 
3, 13; 11, 1 ir k). Autorius mėgsta vartoti aramaiškus Kristaus ir kitų: 
asmenų žodžius, kuriuos paskum aiškina. Morkaus Evangelijoj daugiaasiai 
tokių hebraiškų žodžių ir išliko: Boanerges (3, 17), effatha (7, 34), talitha 
kumi (5, 41), korban (7, 11), rabboni (10, 51), rabbi (9, 5), abba (14, 36),. 
amen (3, 28 ir k.), geenna (9, 43—47), eloi ir tt. (15, 34) ir k. Autorius aiš- 
kina žydiškų sąvokų žodžius, nors jie turi graikišką galūnę („į gehenną, į 
neužgesomą ugnį“ — 9, 43; 15, 42). 

Autorius taip pat turi nemaža semitiškų konstrukcijų, sakysim, dia 
ton cheiron — rankomis (6, 2); dyo dyo — DO du (6, 7); symposia sym- 
pėsia — eilėmis, kaip prie stalo (6, 39); prasiai prasiai — eilėmis, būriais: 
(6, 40) ir k. Arba jis dažnai vartoja žodelytį „štai“, „ir štai“. 

Autorius gerai žino žydų papročius, žydų šventes, vestuvių iškilmes, 
gedulo paprotį (5, 38); jis aiskina, ką reiškia „paprastos rankos“ (7, 5) ir 
smulkmeningai pasakoja daugeriopą žydų mazgojimosi įvedimą (7, 2-4). 
Jan 41 sektos ir jų mokslai (12, 18), sustyręs subatos laikymas (2,. 
23) ir k. 


a 


3) Morkaus Evangelijos autorius yra palestinietis. 

Autoriui gerai žinomi Palestinos miestai, net menki miesteliai, ke- 
liai, krašto vietos (plg. 10, 1; 7, 37 ir k.). Jeruzalė gyvai stovi jo akyse 
(„Nuėjusiu juodu rado asilaitį pririštą lauke ties durimis, kur keliai skiriasi“ 
— 11, 4). Salė, kur Jėzus pas Kaitą teisiamas, yra aukščiau už kiemą, kur 
E stras stovi (14, 66); Kareiviai veda Kristų „į teismo rūmo kiemą“ (15, 
15) ir k. 

4) Morkaus Evangelijos autorius yra artimas žmonėms, 
kurie vartoja lotynišką kalbą. 

Matoma lotynų kalbos įtaka. Kartais autorius ima tiesiai lotyniškus 
žodžius, parašydamas juos graikiškai: kenturion (15, 39, 44, 45), legion (9, 
15), spekoulator (6, 26), denarion (6, 37; 12, 15), kodrantes (12, 42) ir k. 
Arba ir lotyniški išsireiškimai tiesiai verčiami į graikų kalbą: hodėn poičin 
(= iter facere = keliauti — 11, 23), to hikanon poiėsai (= satisiacere — 
55 15), katakrinoūsin autėn thanato (condemnaverunt eum morte — 10, 

ir k. 

Suglausdami kartojame. Vidaus kriterijos 'rodo: Morkaus 
Evangelijos autorius 1) yra glaudžiuose santykiuose su Apaštalu 
Petru ir nuo jo pareina, 2) yra kilimu žydas, 3) palestinietis, 4) 
artimas žmonėms, kurie kalbėjo lotyniškai. 

Visa tai puikiausiai patvirtina istorišką tradicijos liudijimą, 
kad Morkus, Petro palydovas, yra mūsų antrosios Evangelijos 
autorius. 


Autorius. 


Antrosios mūsų Evangelijos autorius, Morkus, minimas 
Apaštalų darbuose (12,12). Erodo Agripos I persekiojimo metu 
(apie 42 m.), Petras, Angelo išvestas iš kalėjimo, nueina „prie 
Morkumi vadinamojo Jono motinos Marijos namų“. Vadinas, 
Morkaus šeima turėjo Jeruzalė savo namus ir Morkaus motina 
Marija tebebuvo gyva. Iš to spėjama, kad Morkus yra gimęs Je- 
ruzalėj, ir turėjo du vardus: jo hebraiškas vardas buvo Jonas, 
prie kurio pridėtas ir romėniškas vardas Morkus. Ilgainiui jo 
hebraiškas vardas kaip ir pradingo ir paliko vienas lotyniškas, 
panašiai kaip Saulus ir Paulus. Morkaus šeima, matyti, buvo tur- 
tingesnė ir krikščioniška, nes ji turi didokus namus, kur krikš- 
čionys renkasi melstis. 

Senovės pasakojimu, tie Morkaus šeimos namai buvę Ciono 
kalne ir juose buvusi paskutinės vakarienės salė, kur Kristus 
įsteigė Eucharistiją. 

Petras pasirodo tiems namams esąs labai artimas. Rodos 
kad ir patį Morkų jis buvo išmokęs krikšč. tikėjimo ir jį pa- 
krikštijęs, nes jis savo pirmame laiške (5,13) vadina jį savo dva- 
sišku „sūnumi“. 

Bažnyčios Tėvai vadina Morkų Petro palydovu ir „vertėju“, 
kurs aramaiškai sakomus Petro pamokslus tuoj gyvu žodžiu vertė 
į klausytojų kalbą. Be to, jų liudijimu žinoma, kad Morkus bu- 
vo Romoje kartu su Petru. Visos tradicijos liudijimu, Petras pir- 
mą kartą nuvyko į Romą viešpataujant ciesoriui Klaudijui apie 

42 metus; jei kada nors, tai tada buvo jam reikalingas vertėjas; 
tad tur būt ir Morkus nuvyko į Romą kartu su Petru tais pačiais 
42 metais. 

Grįžęs iš Romos Morkus prisidėjo prie Povilo ir Barnabo. 
Būtent, kai jo giminietis (dėdė ar seserėnas — Kol. 4,10) Bar- 
nabas kartu su Povilu 44—45 (ar gal 45—46) metų. žiemą atne- 
šė į Jeruzalę surinktąsias Antiochijoj krikščionių aukas, grįždami 
į Antiochiją, pasiėmė su savim ir Morkų (Apd. 12,25). Netrukus 
(45 ar 46 metais) Morkus lydi Povilą ir Barnabą pirmojoj jų mi- 
sijų kelionėj. Tačiau, gal-pabugęs didelių sunkumų, Morkus, pa- 
likęs Povilą ir Barnabą Pamtilijos Pergėj, sugrįžo į Jeruzalę 
(Apd. 13, 5,13). 


50 (ar 51) metais Morkus vėl buvo Antiochijoj. Kai tuo 
laiku Povilas rengėsi į antrąją savo apaštališką kelionę, tai jis 
nebenorėjo imti su savim Morkaus dėl to, kad šis pirmojoj ke- 
lionėį buvo jį palikęs. Kilus dėl to nesutikimui tarp Povilo ir 
Barnabo, Morkus kartu su Barnabu atsiskyrė nuo Povilo ir nu- 
vyko darbuotis į Kipro salą (Apd. 15,37). 


Tradicijos liudijimu (Euseb. H. E. 2, 16; Jeron. De viris 
il. 8), apie 54 metus Morkus nuvyko į Egyptą ir ten buvo vys- 
kupu iki aštuntųjų Nerono viešpatavimo metų, vadinas iki 62 
metų. Tur būt tais metais jis paskyrė savo vietininku vyskupą 
Anianą, o pats iškeliavo į Romą. 


62 (ar gal 63) metais mes matome Morkų Romoje kartu 
su Povilu (Kol. 4,10; Philem. 24). Morkus tada buvo besirengiąs 
keliauti į Mažąją Aziją (Kol. 4,10). Kiek vėliau mes matome 
Morkų Romoje prie Petro šono (1 Petr. 5,13). Savo kelionę į 
M. Aziją Morkus atliko rodos 64 metais, nes kai Povilas antru 
atveju buvo Romos kalėjime, Morkus buvo Mažojoj Azijoj, ir 
Povilas įsako Timotiejui (2 Tim. 4,11) atsivesti jį su savim į 
Romą. 

Vėliau istoriko Niceioro Kallisto žiniomis (H. E. 2.43), 
Morkus miręš Aleksandrijoj kankinio mirtimi. Bažnyčia švenčia 
jo šventę balandžio mėnesio 25 dieną. Sventojo relikvijos, pagal 
legendą, tarp 713—820 metų buvusios perkeltos iš Aleksandrijos 
į Veneciją kur 976—1071 metais pastatyta garsi pasaulyje šv. 
Morkaus katedra. 


Papijas tvirtina, kad Morkus nelydėjęs Viešpaties ir nebuvęs jo klau- 
sytoju. Tas galėjo būti. Tačiau Morkaus Evangelijoj yra vienas atsitikimas: 
kai sugautas Kristus buvo vedamas iš Getsemanės, „vienas jaunikaitis sekė 
Jį, apsisiaustęs paklode ant pliko kūno; jie sugavo jį. Bet jis pametęs pa- 
klodę, pabėgo nuo jų plikas“ (Mork. 14, 51). Daugelis Tėvų mano, kad tas 
jaunikaitis tikriausia bus buvęs pats Morkus. Kad tas įvykis nė kiek nesi- 
riša su Evangelijos pasakojimu, o vienok evangelistas jį pasakoja, tai ir 
spėjama, kad jis norėjęs papasakoti savo paties pergyvenimą, kurs galėjo 
būti jo skaitytojams įdomus. — Kiti mano, kad ir vandens ąsočio nešėjas 
(Mork. 14, 13) buvęs Morkus, o jo tėvas buvęs vakarienės namų savinin- 
kas (Mork. 14, 14). 

6 


CO 


Evangelijos konspektas ir pobūdis. 
Morkaus Evangelija galima padalyti į keturias dalis. 
I 


Įžanga, kuri trumpai paliečia Krikštytojo pamokslišką veikimą, Kri- 
staus krikštą ir gundymą (1, 1—13). 

II. 

Viešasis Kristaus veikimas Galiliejoj ir kaimyniniuose kraštuose (1, 
14—9, 49) 

a) Pirmieji mokiniai — pirmieji pamokslai ir stebuklai Kafarnaume; 
serialų ir Rašto žinovų nedraugingumas. Kristus moko palyginimais, išren- 
ka 12 Apaštalų, ir, augant farisiejų priešinimuisi, tęsia Galiliejos evangeli- 
zavimą (1, 14-—7, 23). 

b) Po Krikštytojo nužudymo Kristus pasitraukia į Tiro ir Sidono 
kraštus, į Betsaidos Julijos ir į Filypo Cezariejos apylinkes, kur Jis išklauso 
Petro išpažinimą ir aiškiai praneša savo kančią. Persimainymas. Trumpam 
laikui apsistojęs Kafarnaume, Kristus moko mokinius (7, 24—9, 49). 


III. 
Viešpates kelionė į Perieją ir į Jeruzalę (10, 1—13, 37). 


a) Kristus keliauja į Perieją ir ten moko. Ten jis paliečia beveik tuos 
pačius dalykus, kaip pas Matą: moterystės neperskiriamumas, — vaikai lai- 
minami, — turtingo jaunikaičio atsitikimas, — mokslas apie evangelišką 
tobulumą, — Zebediejų motinos prašymas, — Jeriche pagydomas aklas 
Bartimiejus (10, 1—10, 52). 

b) Viešpaties veikimas Jeruzalėj: iškilmingas įėjimas į Jeruzalę ir 
bažnyčios valymas, — prakeiktas ir nudžiuvęs figos medis, — pamokymai 
ir ginčai su farisiejais, — baudžianti juos prakalba, — pranašystė apie pa- 
saulio galą (11, 1—13, 37). iar 


Viešpaties kančia, mirtis ir prisikėlimas (14, 1—16, 20). Ę 

b a) Žydų nutarimas užmušti Jėzų, — vakarienė Betanijoj, — paskuti- 

nė vakarienė ir Eucharistijos įsteigimas, — Getsemanė ir kančios istorija, 
— mirtis ir palaidojimas (14, 1—15, 47). 

b) Prisikėlusio Kristaus pasirodymai : moterims prie grabo Angelas 
skelbia Kristų prisikėlus, — pasirodymas Magdalenai, — mokiniams keliau- 
jantiems į Emaus, — vienuolikai, sėdintiems prie stalo, — įsakymas skelbti 
Evangeliją visam pasauliui ir krikštyti, — žadama stebuklų pagalba, — žen- 
gimas į dangų, kur Kristus sėdi Tėvo dešinėje. — „Jie gi išėję skelbė vi- 
sur, Viešpačiui draug veikiant ir patvirtinant jų žodžius lydinčiais juos ste- 
buklais“ (16, 1—16, 20). 

2) Kaip matyti iš konspekto, Morkaus Evangelija pasakoja 
daugiausia Kristaus veikimą Galiliejoj. Bendrais bruožais ji su- 
tinka su Mato Evangelija. Kūdikystės istoriją Morkus visai 
praleido. 

Pas Morkų nedaug tėra Kristaus pamokslų, bet užtat žy- 
mią vietą užima pasakojimai apie Kristaus stebuklus. Morkus turi 
visus Mato pasakotus stebuklus, išskyrus du (šimtininko tarno— 
Mat. 8,5—ir dviejų aklų — Mat. 6,7 — pagydimas); bet jis pa- 
sakoja tris stebuklus, kurių Matas neturi (1,21; 7,31; 8,22). Daž- 
nai taip pat Morkus turi Kristaus stebuklų suminėjimų bendrais 
žodžiais. 

Ilgesnių Kristaus mokymų Morkus arba visai neturi, arba turi tik 
sutrumpintus (sakysim, pamokslą apie pasaulio galą). Iš septynių Mato 
palyginimų Morkus pasakoja tik du; bet jis prideda vieną palyginimą, kurio 
neturi joks kitas evangelistas (apie pasėtą sėklą, kuri suvaime auga — 4, 


22). Pamokymas siunčiamiems Apaštalams (6, 6—13) tėra visai trumpas. Iš 
ilgų prakalbų, sakytų prieš farisiejus (Mat. 23 sk.), Morkus teturi tris bruo- 
žus (2, 38). Dažnai Morkus deda bendrą suminėjimą, kad Kristus mokė 
(pav. 1, 21; 2. 1, 13 ir k.) ir jis pažymi to mokimo įspūdį, ir kad Kristaus 
mokslas esąs naujas (pav. 1, 27). 

3) Morkaus Evangelijos kompozicija geriausiai su- 
prantama žiūrint jo Evangelijos tikslą. Medžiagos suskirstyme jis 
nesilaiko nei grynai chronologiškoš eilės, nei grynai vidujinio 
dalykų sąryšio. Morkus žiūri daugiausia į Kristaus veikimo pa- 
sisekimus ar nepasisekimus; jam pasakojant įvykius, lyg savaime 
pasidaro pastebimos dvi liaudies srovės: tikinčiųjų ir netikinčiųjų. 
Pasakojimas neturi glaudesnio vidaus susijimo, bet užsiima ben- 
drais vaizdais, kurie laisvai šalia kitas kito statomi. Tik pasako- 
damas Kristaus kančią, Morkus laikosi visai istoriškos eilės. 

Morkui nerūpėjo rašyti Kristaus viešojo gyvenimo istoriją; jis tik te- 
nori duoti jo vaizdą. Tad jis nušviečia atskiras to gyvenimo puses, ypač 
Kristaus santykius su liaudimi, su priešais, su mokiniais, ir tam tikslui var- 
toja tinkamų pasakojimų grupių. Jis piešia Kristaus veikimo pradžią ir pa- 
žangą, Jo priešų ir nepalankios srovės augantį nedraugingumą, Jo mokymo 
įspūdį. Pavyzdžiai nušviečia Kristaus mokymo būdą, turiningų sakinių eilė 
parodo Jo mokymo formą. Priešingai negu Matas, Morkus nori mažiau 
mokyti, nekaip pasakoti ir piešti, kaip Jėzus savo veikimu įrodė save 
Dievo Sūnumi )). 

4) Pats dalykų dėstymo ir pasakojimo būdas įduoda Mor- 
kaus Evangelijai savotiško ypatumo. Morkaus Evangelija turi 
ypač aprašantį ir piešiantį charakterį. Autorius parodo žymių 
gabumų gyvai ir vaizdingai pasakoti. Trumpas visumoje, platus 
smulkmenose, apstus istoriškais pasakojimais, glaudus pamoks- 
luose. Nežiūrint savo didelio giminingumo su abiem kitais si- 
noptikais, jis turi griežtai savotišką rašymo būdą. 

Pasakojimai apie atskirus įvykius, kurie dažnai labai trumpai ir su- 
trauktai tepaduodami, turi ne kartą vaizdžiai piešiančią įžangą. Kiek gali- 
ma, sutuacija arba dalykų būklė vaizdžiai perstatoma; paduodama orientuo- 
jančių pastabų, tikslus laiko ir vietos pažymėjimas; konkrečių smulkmenų 
daugybė gaivina patį pasakojimą. Motyvuojami atskiri veiksmo bruožai, 
piešiamas įvykio įspūdis. Pridurtos pastabos ir piešią bruožai daro pasako- 
Įimą vaizdingą ir gyvą ir įduoda jam tam tikro platumo ir iškilmingumo. 
Evangelija turi daug gyvų pasikalbėjimų arba dialogų; Morkus mėgsta dė- 
styti pašnekesio būdu ir tiesiogine kalba ?). 


5) Tokį savotišką pasakojimo būdą visai atatinka ir žodinė 
išraiška. Evangelija turi įvairių kalbos ir stiliaus savumu. 

Kalba yra kiaurai populeri, perstatymas aiškus ir paprastas. 
Visas kalbos būdas turi kažkokio nepaprasto naujumo, galingu- 
mo, orginalumo. Morkus pasakoja su savotišku smulkmeningumu 
ir platumu ir nori būti populerus ir vaizdingas. 

Morkaus stilius, kaip jau minėjome, rodo stipriai semitišką spalvą. 


Dažnai jis laikosi semitiškos žodžių ir sakinių konstrukcijos. Hebraizavimas 
pasireiškia ypač sakinių paprastumu ir jų vienodų jungimu (dažniausiai „ir“). 


1) Plg. Heigl, Die vier Evangelien, 161 p. 
2) Plg. Heigl, 1. c. 165 p. 

Kalbos ir stiliaus atžvilgiu Morkus nutolsta nuo klasiškos graikų kalbos 
daug daugiau, kaip kuris nors kitas Naujojo Testamento knygų rašytojas. 
— Morkaus kalba taip pat žymima kaipo nevikri, šiurkšti ir nelanksti. 


Kuriems skaitytojams antroji Evangelija buvo skiriama? 


1. Istoriška tradicija, kaip matėme, sako, kad antroji Evan- 
gelija rašyta Romos krikščionims, kurie klausė Petro 
pamokslų. Petro „klausytojai“, „romėnų raiteliai“ (Klem, Al.) 
prašė Morkaus surašyti Petro skelbiamus pamokslus. Tad, pagal 
tas tradicijos žinias, mūsų antroji Evangelija skiriama ypač 
krikščionims, atvirtusiems iš pagonių. Tą paskyri- ' 
mą rodo ir pačios Evangelijos daviniai. 

Hebraiškus žodžius ir išsireiškimus evangelistas verčia ir aiškina 
(plg. 3, 17, 22; 5, 41; 7, 11, 34; 10, 46 ir k.). Jis aiskina žydų įvedimus ir 
papročius, kurie žydams juk labai žinomi (plg. 7, 3, 13; 12, 42; 14, 12 „Ne- 
raugintos duonos diena“ paaiškinama „kuomet aukodavo Velykų avinėlį“ ), 
ir griežčiau pažymi Palestinos vietas (plg. 1, 9; 11, 1; 13, 3 ir k.), sakysim, 
„Nazarėtas Galiliejoj“, „Betanija Alyvų kalne“, „Ant "Alyvų kalno ties baž- 
nyčia“ ir k. Evangelistas atsižvelgia į romi5ą, "santykius; jis suponuoja, kad 
romėnų įstaigos skaitytojams žinomos (15, 1 — tiesiai „Pilotui“; o Mat. 
21, 2 „valdovui Poncijui Pilotui“; plg. 15 16: „į rūmų vidų, tai yra, į pre- 
toriją“). Ypač gausūs mūsų Evangelijos lotynizmai parodo, kad ji skiriama 
skaitytojams romėnams. Kalbėdamas apie Simoną Kirenietį, evangelistas 
pabrėžia, kad tai buvo „Aleksandro ir Rufo tėvas“ (15, 21); toks tų vardų 
suminėjimas tuo tik teišaiškinamas, kad tie asmenys turėjo būti skaityto- 
jams žinomi; tikrumoje, Rufas, gerai žinomas Povilui (Rom. 16, 13), buvo 
Romos krikščionių bendrijos narys kartu su savo motina. 


2) Tuo metu, kada mūsų antroji Evangelija buvo rašoma, 
krikščioniškoji Romos bendrija daugiausia susidėjo iš atvir- 
tusių į krikščionystę pagonių! Jiems ir Evangelija 
rašoma. Tai parodo pati mūsų antroji Evangelija, ypač jei ji ly- 
ginama su Mato Evangelija. Pirmiausia, daug kas mūsų Evange- 
lijoj išleista, būtent, neminimi įoj tokie dalykai, kuriais krikščio- 
nys iš pagonių negalėjo domėtis ir net suprasti vargiai tegalėjo. 
Morkus vengia ilgesnių pamokymų, nes jie nežinantiems Senojo 
Testamento krikščionims iš pagonių vargiai tebuvo suprantami. 
Jis ir palyginimus tik tuos teturi, kurie piešia Dievo karalystės 
kilmę ir išsiplėtojimą. Tiesa, jis paduoda kad ir sutrumpintą pa- 
mokslą apie Jeruzalės ir pasaulio galą, ir jis tuo pamokslu pa- 
grindžia, dėl ko išrinktoji tauta liko atmesta, ir įrodo, kad Kri- 
stus ir būsimus daiktus žino. Bet trumpesni pamokymai, kuriuos 
Morkus turi, regimai skiriami krikščionims, kurie dar mažai te- 
buvo susigyvenę su Dievo suteiktuoju apreiškimu. 

Pirmiausia Morkus nori duoti Kristaus mokymo ir Jo įtakos liaudžiai 
vaizdingą paveikslą. Vietoj pabrėžti išorinį žydišką Dievo garbinimą, jis 
ypatingai pabrėžia Dievo ir artimo meilės įsakymą. Pamokymuose Senasis 
Įstatymas kaž kaip lyg nustumtas į užpakalį, — mat skaitytojai ne iš žydų. 
Mokslas dėstomas ne lyginant jį su Senuoju Įstatymu, kaip daro Matas. 
Sakysim, kalno pamokslas, kurs taip siejasi su Senuoju Įstatymu ir kovoja 


1) Plg. Schanz, Kommentar zu Mark. 36 ss. 

su farizaišku Įstatymo aiškinimu, visai praleistas arba paduotas be aiške- 
snio sąryšio su Senuoju Įstatymu. Už tat krikščionystė charakterizuojama 
kaipo „naujas mokslas“ (1, 27); jai pavadinti nuolat vartojamas žodis „Evan- 
gelija“ (sakysim, 1, 1, 14, 15; 8, 35; 10, 29; 16, 15). Kristaus mesianybė ne 
tiek pabrėžiama, žodžiai, kad Kristus atėjęs išgelbėti „Izraelio namų avis“ 
(Mat. 15, 24), visai praleisti, bet už tat iškeliama švieson Jo dieviška sūny- 
stė. Todėl Kristus niekados nevadinamas ,„Dovido Sūnumi“, bet „žmogaus 
Sūnumi“, arba dažniausiai „Dievo Sūnumi“. Vietoj Mato vartojamos „dan- 
gaus karalystės“ Morkus turi „Evangeliją“ arba „Dievo karalystę“. 

Taip pat ir Evangelijos turinys derinamas skaitytojams iš pagonių 
Morkaus Evangelijoj ne tik daug stebuklų pasakojama, bet dar jie pasako. 
jami su ypatingu tikslumu ir atsidėjimu. Toks stebuklų pasakojimo būda- 
rodo, kad stebublai yra Morkui viena svarbiausių priemonių Kristaus dies 
viškajai sūnystei įrodyti ir kilusių iš pagonių skaitytojų tikėjimui į Jėzų- 
„Dievo Sūnų“, sutvirtinti. 


Evangelijos tikslas. 


Morkaus Evangelija pačioj pradžioj vadina save „Dievo Sū- 
naus Jėzaus Kristaus evangelija“ (1,1)), arba gera naujiena. Iš 
tikro, atvirtusiems pagonims negalėjo būti linksmesnės naujienos, 
kaip žinia, kad Jėzus Kristus, Dievo Sūnus, atėjo jų išganyti. Tad 
ir Morkaus Evangelija turi tą tikslą: paties Kristaus ięsto- 
rija įrodyti, kad Kristus yra Dievo Sūnus. Evange- 
listui rūpi duoti ne vien Jėzaus gyvenimo istorišką vaizdą, bet, 
pasakodamas Jo veikimą, jis nori sutvirtinti skaitytojų tikėjimą, 
kad Jėzus Kristus tikrai Dievo Sūnus. 

Jau pats pirmasis Evangelijos sakinys aiškiai parodo tą 
autoriaus sumanymą. Tas jo sumanymas nustato ir pačios Evan- 
gelijos dėstymo būdą. Morkus nori įrodyti Kristaus dievystę rem- 
damasis dvejopa puse: Kristaus „naujas mokslas“ turi pasiseki- 
mo, kurį tegali turėti tik dieviškai galybei veikiant; be to, Kri- 
stus, stebuklų darytojas, savo darbais parodo savo aukštesnę, die- 
višką prigimtį. Todėl Kristus pakartotinai vadinamas „Dievo Sū- 
numi“(1,11; 3,12; 5,7; 9,7; 14,61; 15,39), ir pagaliau visas įrodi- 
nėjimas pasiekia viršūnę, taip kad net romėnų karininkas turi 
pasakyti: „Iš tikrųjų, šitas žmogus buvo Dievo Sūnus!“ (15,39). 
Tad ir Evangelijos skaitytojai turi tuos karininko žodžius kartoti 
tikrai tikinčia prasme. 

Morkus argumentuoja nė dogmatišku, bet istorišku būdu. Jis niekur 
nemėgsta mokyti teoretiškai. Todėl praleidęs visą Kristaus kūdikystės isto- 
riją, jis skuba parodyti skaitytojui patį Kristaus veikimą. Jis veda skaitytoją 
į patį Kristaus veikimo vidurį. Čia savo darbais Kristus įrodo, kad Jis Me- 
sijas ir Dievo Sūnus. Tada jau ir Jo mokslas įgauna naujos šviesos, bū- 
tent, kad tas Jo mokslas yra dieviška tiesa. — Toks istoriškas argumenta- 
vimo kelias buvo tinkamiausias atvirtusiems iš pagonių Romos krikščio- 
nims, kuriems Kristaus gyvenimo reikšmingi faktai turėjo daryti įspūdžio 
ir juos įtikinti, kad jų tikėjimas į Dievo Sūnų yra tikras. Net žydų opozi- 
cija prieš Jėzų ir jų tariamas triumfas ne tik negriauja tokio faktais remia- 
mo įrodinėjimo, bet dar jį sustiprina: pats Jėzus savo laisva valia prisiima 
aukos mirtį, norėdamas žmoniją išganyti. Todėl Kristaus asmuo atrodo dar 


= !) Kai kurių manymu, žodžiai „Dievo Sūnaus“ esą neautentiški; tačiau 
jų autentiškumas įrodomas: plg. Schanz: Kommentar zu Mk. 95. A. 

labiau pritraukiąs ir pririšąs prie savęs žmogaus dvasią, jei tik ji laisva nuo 
prietarų. 

Viso įrodinėjimo svarba remiasi stebuklų faktais. Kristaus 
stebuklai taip aiškiai iškeliami į priešakį, kad Morkaus Evangelija 
tiesiog vadinama „stebuklų Evangelija“. Ypač Kristaus galybė 
piktosioms dvasioms iškeliama švieson, regimai dėl to, kad 
evangelistas tame fakte matė didelį pajėgumą Kristaus dievystei 
įrodyti. Pats Kristus sakosi darąs stebuklus tam, kad įrodytų, jog 
Jis turi tikrą, dievišką valdžią (2, 10), įgalina Apaštalus stebu- 
klais paremti savo pasiuntinystės autentiškumą (6, 7; 16, 17, 20), 
ir patys matą stebuklus žmonės numano, kad tai yra faktai 
„naujojo mokslo“ teisingumui įrodyti (1, 27). 

„Nors Morkaus Evangelija žymiai trumpesnė negu Mato, tačiau ji pa- 
sakoja visus Mato Evangelijos stebuklus, išskyrus du, kurių vietoj turi tris 
sau ypatingus. — ir dar taip smulkmeningai, vaizdžiai ir lyg dramatišku 
būdu juos pasakoja. Ir suprantama, dėl ko Morkus stebuklais tiek remiasi. 
Romos valstybės pagonys išpažįsta savo dievus; bet tie jų dievai yra arba 
ngonoks dievinant gamtos pajėgas, arba jie yra tiesiog piktosios dvasios. 

et štai Kristus savo stebuklais parodo, kad jis turi valdžios visiems taria- 
miems pagonių dievams, būtent, gamtos jėgoms ir piktosioms dvasioms. 
Piktosios dvasios, tariamieji pagonių dievai, su baime lenkiasi prieš Kristų 
ir išpažįsta Jį Dievo Sūnumi: „kas mums darbo su Tavimi, Jėzau Naza- 
rėnai? ar Tu atėjai mūsų pražudyti? Aš žinau, kas Tu: Dievo Šventasis“ 
(I, 21; 5, 7), „Dievo Sūnus“ (2, 11), — ir Kristus turi joms aukščiausią 
valdžią, vadinas, Kristus yra tikrasis Dievas. — Toks argumentavimas turėjo 
būti pagonims aiškus ir įtikinąs. 

Tačiau ar skelbiamieji stebuklingi faktai yra tikri, ir todėl 
ar jais remiamas mokslas yra tikras? Praktiškam romėno protui 
tuoj turėjo kilti klausimas, ar liudininkai, kurie skelbia stebuklin- 
gus faktus, turi užtenkamai žinojimo ir autoriteto. Evangelijos 
pasakojimas stengiasi parodyti, kad Apaštalai tikrai yra kvalifi- 
kuoti liudininkai, kuriais reikia tikėti.  Apaštalai tam savo užda- 
viniui rūpestingai rengiami ir auklėjami; jie nuolat lydi Kristų, 
girdi Jo žodžius ir mato Jo darbus, iš Jo gauna atatinkamų 
savo pašaukimą nurodymų ir pamokymų (1, 35; 3, 7, 13; 4, 10, 
30:64 1 Ir k.). 

Be to, Apaštalai turi būti ne vien „liudininkai viso to, ką 
Jis (Jėzus) darė žydų šalyje“ (Apd. 10, 39; 5, 32; 3, 15; 2, 32), 
ne vien „Dievo iš anksto paskirti liudininkai“ (Apd. 10, 
41; 1, 8), bet ir Kristaus įstaigos, Bažnyčios, įgalioti atstovai. 
Aiškiai matoma Morkaus Evangelijos pastanga parodyti, kad 
Apaštalai turi teisę ir įgalioiimą skelbti Evangeliją ir valdyti 
Kristaus karalystę. Tam savo būsimam pašaukimui jie rūpestingai 
rengiami ir gauna atatinkamus įgaliojimus (6, 7; 14, 22; 16, 15 ir k.). 

Pagaliau tą Apaštalų autentišką žinojimą ir jų įgaliojimų 
vykdymą lydės paties Dievo ženklai, būtent, tvirtiną jų žygius 
stebuklai (16, 20, 17). 

Morkaus Evangelijoj, daugiau kaip kitose, Viešpats bara Apaštalus 
dėl jų netikėjimo ir supratimo stokos (pav. 4, 40; 6, 52; 8, 17; 9, 18; 16, 14). 
Tas iaktas pagonių akyse galėjo padidinti Apaštalų, kaipo liudininkų, auto- 

ritetą: jie nebuvo lengvatikiai. Toliau, apaštalų silpnybė aiškino jų elgesį 
Kristaus kančios metu; kad mokinių, ypač Petro elgesys kiekvienam metėsi 
į akis, tai ir buvo naudinga tą dalyką skaitytojams paaiškinti. Toliau, tuo 
būdu ir pats prisikėlimo stebuklas liko pastatytas nepaneigiamoj šviesoj. 
Pagaliau, kad po prisikėlimo Apaštalai taip drąsiai stojo už Kristaus dalyką, 
tai tik liudija Prisikėlusiojo naudai, nes Jis savo galybe pajėgė juos 
sustiprinti. 


Pirmykštė Morkaus Evangelijos kalba. 


Morkaus Evangelija, be jokio abejojimo, buvo parašyta 
graikų kalba. Visa istoriška tradicija taip liudija. Senovės loty- 
niški tekstai aiškiai rodo, kad jie yra vertimai iš graikų kalbos. 
Papijaus liudijimu, Morkus buvo Petro vertėjas, vadinas jis už- 
tenkamai žinojo graikiškai. Be to, jis rašė Evangeliją krikščio- 
nims iš pagonių. Pirmieji krikščionys, net pačioj Romoj, labai 
dažnai vartojo graikų kalbą. 


Parašymo laikas ir vieta. 


I. 1. Yra tikra, kad Morkaus Evangelija buvo parašyta prieš 
70 metų įvykius. Taip liudija visa istoriškoji tradicija ir pa- 
čios Evangelijos daviniai. 

Pranašystė apie Jeruzalės išgriovimą, kaip ir pas Matą, nerodo jokio 
ženklo, kad ji būtų parašyta po įvykio. Priešingai, kad ji glaudžiai susijusi 
su pranašyste apie pasaulio galą, taip, kad vienos bruožai maišosi /su an- 
tros į vieną bendrą vaizdą, tai ir parodo, kad ji rašyta prieš 70 metų įvy- 
kius, — nes kitaip vienos bruožai būtų atskirti nuo antros, pranašystė būtų 
daug aiškesnė ir net visai kitokia. 


2. Išorės liudijimai neduoda galėjimo su tikrumu nustatyti, 
kuriuo laiku prieš 70 metus antroji Evangelija parašyta. Tuo 
atžvilgiu mes turime kita kitai priešingų žinių. 

a) Ireniejus sako: „Po jų (Petro ir Povilo) iškeliavimo 
(ėxodon)“ Morkus parašė savo Evangeliją (Adv. haer 3, 1, 1). 


Zodis „iškeliavimas“ visaip aiškinamas. Graikiškas „iškeliavimas“ 
(ėxodos) reiškia ne tik iškeliavimą iš kurios nors vietos, bet dažnai jis 
imamas „mirties“ prasme. Tad išeitų, kad Morkaus Evangelija parašyta po 
Petro ir Povilo mirties, kuri įvyko 67 metais. (Taip mano Fillon, Rose, 
Schanz, Batiffol, Jaguier, Lagrange ir k.). 

Kiti „iškeliavimą“ taiko Apaštalų išsiskirtymui iš Palestinos, ir todėl, 
jų manymu, Morkaus Evangelija parašyta daug anksčiau. Jie remiasi Ire- 
niejaus kontekstu, kuris sako, kad Apaštalai „išėjo į pasaulio pakraščius... 
evangelizuodami... ir visi ir kiekvienas jų turėdami Dievo Evangeliją“. — 
Tačiau tie žodžiai tereiškia, kad Apaštalai išėjo „į pasaulio pakraščius“ 
Evangelijos skelbti gyvu žodžiu. Be to, žodis „jų“ negali būti taikomas 
kitiems Apaštalams, tik Petrui ir Povilui. 

Kiti sako, kad Morkaus Evangelija galėjo būti anksčiau parašyta, bet 
viešam vartojimui ji tebuvusi atiduota po Petro ir Povilo mirties; jie re- 
miasi Ireniejaus teksto žodžiu „paradėdoken“ (= padavė; mes išvertėm 
„paliko“). — Toks aiškinimas yra galimas, nes Ireniejui ne tiek terūpėjo 
pasakyti, kada ji parašyta, bet kada ji ėmė toliau platinti Evangeliją raštų, 
kurią Petras buvo platinęs gyvu žodžiu. 

Kai kurie ir Ireniejaus tekstą kitaip skaito, nes viename rankraštyj 
vietoj „iškeliavimo“ (ėxodon) yra „ėkdosin“ (= išleidimo); vadinas, po 


Mato Evangelijos išleidimo buvo parašyta Morkaus Evangelija. — Tik grei- 
čiausia tas rankraštis bus sugadintas. 

Dar kiti aiškina „iškeliavimą“ apie Apaštalų Petro ir Povilo iškelia- 
vimą iš Romos. Jie galėję iškeliauti ne būtinai kartu, bet vienas po antro 
(Rosadini). Tas galėjo įvykti po 63 metų, — nes tada Povilas, paleistas iš 
savo pirmosios nelaisvės, galėjo palikti Romą ir iš tikro paliko, 0 pirma 
ar paskum ir Petras kuriam laikui galėio iškeliauti iš Romos. Anot Dio- 
nyzo Korintiečio, Petras buvęs Korinte, tur būt, 67 metais (Cornely), ir 
kartu su Povilu sugrįžęs į Romą, kur jie tais pačiais metais buvo nukan- 
kinti. — Vis tik toks aiškinimas sakytų, kad Morkaus Evangelija buvusi 
parašyta po 63 metų. 


b) Priešingi Ireniejui yra kiti liudijimai. Klemensas Aleksan- 

drietis, Eusebijus ir Jeronimas kaip jau matėme, sako, kad Mor- 
kaus Evangelija buvo parašyta ir atiduota viešam vartojimui 
Apaštalui Petrui dar tebesant gyvam. Taip pat ir apo- 
krifiški „Petro darbai“ sako, kad Petras Neronui viešpataujant 
atvykęs (= sugrįžęs) į Romą, ir radęs Morkaus Evangeliją viešai 
vartojamą. 
į Manoma, kad Ireniejaus žiniomis šiuo atžvilgiu nereiką remtis, nes 
jis priimąs, kad Petras pirmą kartą atvykęs Romon ne 42 metais, kaip tra- 
dicija tikrina, bet 55 metais. To klaidingo manymo pasekmė esąs jo neaiš- 
kus ir klaidinąs manymas, kad Morkaus Evangelija parašyta po Petro ir 
Povilo mirties. 


3. Morkaus Evangelija greičiausia bus parašyta penktojo 
dešimtmečio gale. 

4 Kad Morkus ne greitai po Kristaus prisikėlimo parašė savo Evange- 
liją, tai ir pati Evangeija nurodo. „Jie gi (Apaštalai) išėję skelbė visur, 
Viešpačiui draug veikiant ir patvirtinant jų žodžius lydinčiais juos stebuklais“ 
(16, 20). Tie žodžiai tada tik tegalėjo būti parašyti, kai Apaštalai jau „visur“ 
darbavosi ir atvirtusių pagonių skaičius jau buvo žymiai padidėjęs. O tokie 
dalykai buvo įvykę po pirmosios (46 —49?) arba net po antrosios (51—53) 
apaštališkos Povilo kelionės. Be to, juk ir pati Morkaus Evangelija skiria- 
ma krikščionims, atvirtusiems iš pagonių, ir todėl ji suponuoja, kad atvir- 
tusių pagonių skaičius jau yra žymiai didesnis. Toks atvirtusių skaičius te- 
buvo penktajame dešimtmetyj. 

Pagal Apaštalų darbų nurodymus (15, 39), Morkus su Barnabu nu- 
keliavo į Kiprą 50—51 metais. Vadinas, tada jo nebuvo Romoj, ir jis Evan- 
gelijos negalėjo rašyti. Anot gana rimtų žinių, 54 metais jis nuvyko į Alek- 
sandriją. Rodos nė 58 metais jo nebuvo dar Romoje, bent Povilas savo 
laiške, rašytame Romėnams, jo nemini. Galima manyti, kad Morkus atvyko 
į Romą gal tais pačiais 58 metais. 


Pagal tradiciją, Morkaus Evangelija buvo parašyta pirm 
Luko Evangelijos. O kad Luko Evangelija buvo parašyta tarp 
60 — 63 metų, išeina, kad Morkaus Evangelija buvo parašyta 
tarp 58 — 60 metų. 

II. Antroji mūsų Evangelija, istoriškos tradicijos liudijimu, 
buvo parašyta Romoje. Tur būt jau Papijas tą tradiciją buvo 
liudijęs: Ireniejus suponuoja, kad tai visiems žinomas dalykas: 
todėl jis ir Apaštalus Petrą ir Povilą mini, kurie Romoje darba- 
vosi, ir Evangelija parašyta Petro įtakoje. Klemensas Aleksan- 
drietis tvirtina ta patį, pasakodamas net parašymo aplinkybes 

(Euseb. H. E. 6, 14, 5). Panašiai liudija ir kiti Tėvai, sakysim, 
Eusebijus (H. E. 2 15), Epifanijus (Haer. 51, 6), Jeronimas (De 
viris ill. 8) ir k. . 

LUKO EVANGELIJA 


Luko Evangelijos autentiškumas. 


1. Išorės kriterijos. 


A. Tiesioginiai istoriškos tradicijos liudijimai tvir- 
tina, kad trečiąją mūsų Evengeliją parašė Lukas, Apaštalo Povilo 
palydovas. 

1) Ireniejus (180—190), pakalbėjęs apie mūsų pirmąją 
ir antrąją Evangeliją, toliau sako: „Ir Lukas, Povilo palydovas, 
Evangeliją, kurią šis skelbė, surašė į knygą“ (Adv. haer. 3, 1, 1). 
Apie L liudijimo svarbą jau kalbėjome anksčiau (v. 32 
—40 p.). 

2) Muratorio katalogo trupinys (prieš 200 m.): 

„Trečia Evangelijos knyga pagal Luką: 

Lukas, anas gydytojas, po Kristaus žengimo į dangų, 

kai jį Povilas kelionės draugu 

su savim buvo pasiėmęs, jo (anot kai kurių „savo“) vardu 

iš eilės ją surašė; tačiau nė jis nebuvo matęs 

Viešpaties kūne. Ir todėl, jis ją (Evangeliją), kiek galėjo 

pasiekti (sužinoti), nuo Jono gimimo pradėjo pasakoti“. !) 


3) Tertulionas (207—208), kalbėdamas apie „Eangelijų 
įrankį“, sako: ,,Tikėjimą mums įkvepia iš Apaštalų Matas ir Jo- 
nas; iš Apaštalų mokinių Lukas ir Morkus jį stato“ (Adv. Mar- 
cion. 4, 2). „Nors ir Luko raštas (visų bažnyčių) Povilui priski- 
riamas“ (Adv. Marc. 4, 5). 


4) Monarchianų prologai (eretiško atspalvio raštas, 
rašytas apie 230 metus; tai yra įžangos į keturias mūsų Evan- 
gelijas): „Lukas, kilme sirijietis, antiochietis, amatu gydytojas, 
Apaštalų mokinys, paskum lydėjęs Povilą, iki jo išpažinimo (kan- 
kininkystės) tarnavo Dievui be papeikimo. Kai jau buvo parašy- 
tos Evangelijos, būtent, pagal Matą Judiejoj, pagal Morkų Itali- 
joj, įkvepiamas šv. Dvasios, parašė šitą (= pagal Luką) Evange- 
liją Achaijos šalyse“. 

1) Teksto skaitymo dalyku plg. Zahn, Gesch. des neutest. Kanons 2, 


139; Buchanan, The Journal of theol. studies (Oxford 1907) 540; Lietzman 
(pas Kirch: Enchirid. 156 n.). 

5) Origenas (+251): „Trečioji Luko Evangelija, kurią 
Povilas giria, parašyta pagonių naudai“ (Euseb. H. E. 6. 25). 

6) Eusebijus (265—340): „Lukas gi, iš namų antiochie- 
tis, amatu gydytojas, kuris ir su Povilu labai glaudžiuose santy- 
kiuose ligai gyveno, ir su kitais Apaštalais uoliai buvojo,... pa- 
liko mums dvi Dievo įkvėptas knygas; viena jų yra Evangelija, 
kurią jis sakosi taip parašęs, kaip sužinojęs iš pačių dieviškojo 
žodžio tarnų, kurie buvo matę Kristų iš pat pradžios...; antroji 
knyga vadinama Apaštalų darbai“ (H. E. 3, 4). 

7) Jeronimas (342—419): „Lukas, antiochietis gydy- 
tojas, kurs, kaip jo raštai rodo, žinojo graikų kalbą, buvo Apaš- 
talo Povilo lydėtojas ir visų jo kelionių draugas, parašė Evan- 
geliją“ (De viris ill. 7). 

8) Seniausia tradicija, priskirdama trečiąją Evangeliją Lukui 
kaipo jos autoriui, vadina ją Evangelija „pagal Luką“ (v. aukš- 
čiau 28 p.). 

9) Be to, būtų galima suminėti daug kitų istoriškos tradi- 
cijos reiškėjų, sakysim, Kirilas Jeruzalietis (apie 348 m.) — Cat. 
4, 33; Atanazas (367) — Epist. festal. 39; Gregorius Nazianzie- 
tis (+-389) — Carm. Sect. 1, 12; Chrizostomas, Efremas, Au- 
gustinas ir k. 

Vienbalsis tradicijos skelbimas, kuris toks aiškus yra jau 
nuo 150 metų, tegali remtis faktu, kad iš tikro Lukas yra tre- 
čiosios mūsų Evangelijos autorius (v. aukščiau 32—40 p.). 

B) Netiesioginiai liudijimai parodo, kad Luko 
Evangelija buvo Bažnyčioj žinoma ir vartojama nuo pat Apaš- 
talų laikų. 

a) Apaštališki Tėvai: 

1) Didackė (tarp 80—90 metų) iš Luko Evangelijos turi 
O panašias vietas, kurių dvi beveik paraidžiui vartojamos, saky- 
sim, Did. I sk. = Luk. 6, 29. 

2) Vadinamasis Barnabo laiškas (96—98) turi bent porą 
panašių vietų. 

3) Klemensas Romietis (apie 96 m.) turi 4 panašias 
vietas arba citates, sakysim, Kor. 46 = Luk. 17, 2. 

4) Ignacas Antiochietis (105—107), Eiez. 14 = Luk. 6, 
44: Smirn. 3, 2 = Luk. 24. 39. 

5) Polikarpas (106—108), Pilyp. 2 = Luk. 6, 35. 

6) Hermo Ganytojas (140—155) turi 5 citates arba 
bent žodžių prasmę, sakysim, Sim. 9 a = Luk. 17, 33. 

7) Justinas (150 — 155) dažniau cituoja mūsų trečiąją 
Evangeliją ir pasakoja paimtus iš jos faktus, sakysim, Angelo 
apreiškimą (Apol. i, 33), Kristaus gimimą (Dial. 78), prakaitavi- 
mą krauju (Dial. 103), kaip parašyta „Atsiminimuose, kuriuos Jo 
Apaštalai ir mokiniai paliko“. Eucharistijos įsteigimą (Apol. 1, 
66) jis pasakoja pagal „Luką (22, 19), ir paskutiniuosius Kristaus 
žodžius ant kryžiaus iš Luko paėmė (Dial. 105 = Luk. 23, 46). 

8) Teoifilas antiochietis (181 — 182), Jeronimo liudijimu 
-ad Algas. ep. 121, 6), aiškino bent kai kuriuos iš Luko paimtus 
palyginimus, o kitame veikale (Ad Autol. 2, 13) remiasi Luko 
Evangelijos autoritetu (Luk. 18, 27). 

9) Tacianas (apie 170 m.) suvartojo Luko Evangeliją 
savo Diatessaronui. 

b) Eretikai: 

1) Basilides (117 — 130) naudojosi Luko 1, 35 (Hippol. 
Philosoph. 7, 26); taip pat ir Karpokratas (Iren. Adv. haer. 
1, 25) Luku rėmėsi. 

2) Valentinas (135 — 160) savo erezijai naudojosi Luko 
Evangelija (Tert. De praescr. 38; Iren. Adv. haer. 3, 14; 1, 8; 
Hippol. Philosoph. 6 35); taip pat ir jo mokiniai Teodotas 
ir Herakleon, kurs net savotišką Luko Evangelijos komen- 
torių parašė (Klem. Al. Strom. 4, 9). 

3) M'arcionas (144 — 154) sugadino Luko Evangeliją ir 
savotiškai ją perdirbo: „pasirinko Luką, kurį apgraužė“ (Tert. 
Contra Marcion. 4, 2; Iren. Adv. haer. 1, 27, 2). 

c) Apokrifiški raštai: 

1) Dvylikos Patriarchų testamentas (rašytas ne 
vėliau 70 — 135 metų) turi žodžių ir posakių, kurie tėra trečiojoj 
Evangelijoj, sakysim, Luk. 1, 15. 

2) Pseudo-Petro Evangelija (antrojo amžiaus pir- 
mojoj pusėj) ne tik pasakoja faktus, kurie tėra trečiojoj Evange- 
lijoj (sakysim, Jėzus pas Erodą; vienas nukryžiuotųjų galvažudžių 
piktžodžiauja, ir k.) bet ir tie patys posakiai kartojasi (pav. Pseu- 
do-Petr. 5 = Luk. 23, 51). 

d) Stabmeldys Celsus (apie 180 m.) žino Luko Evange- 
liją ir puola jos genealogiją (Orig. contra Cels. 2, 32). 

Iš tų netiesioginių liudijimų matyti, kad Luko Evangelija 
turėjo atsirasti Apaštalų laikais. 

II. Vidaus kriterijos parodo, kad trečiosios Evange- 
lijos autorius yra moksliškai išsilavinęs krikščionis iš pagonių, 
gydytojas, Apaštalo Povilo mokinys ir lydėtojas, — ir todėl jos 
patvirtina istorišką išorės tradiciją. 

A) Tą mes matome remdamies pačia trečiąja Evangelija. 

1) Trečiosios Evangelijos autorius yra moksliškai ir litera- 
tiškai išsilavinęs graikų kilmės rašytojas. Tą mes pastebime, žiū- 
rėdami Evangelijos kalbos pobūdžio ir stiliaus. Kalba, bendrai 
sakant, grynai graikiška ir taisyklinga. 

Jau savo įžangoje (1, 1—4), kurioj autorius duoda apyskaitą 
apie savo veikalą, naudodamasis įprasta istoriko terminologija ir 
dailia periodo forma, jis parodo savo aukštesnį, helenistišką išsilavinimą. 
Bendras išsireiškimo būdas, sakinių forma, atskiros sąvokos ir žo- 
džiai, kirtis ir ritmas liudija išsilavinusį, gerai įgudusį į pasaulinį gre- 
cizmą vyrą. Kad ir pasakoja Lukas Evangelijos stiliumi, bet visas jo pasa- 

kojimas įgauna helenistišką spalvą. Graikiškų žodžių apstas (jis turi 373. 
žodžius visai atskirus nuo kitų N. T. rašytojų), jų ir jų konstrukcijos gry- 
nas graikiškumas sako, kad autorius yra susigyvenęs su pasauliškais graikų 
rašytojais. 

Tiesa, autorius nėra klasiškas graikų rašytojas, nes jis rašo bendrąja 
to laiko kalba (koinė), pasitaiko pas jį paprastumo ir vienodumo, bet jei 
jis nori, tai rašo klasišku būdu. 

Trečioji Evangelija turi taip pat nemaža hebraizmo, ypač dviejuose. 
pirmuosiuose skyriuose. Toks faktas išaiškinamas tuo, kad autorius, pagal 
tradiciją, gyveno Antiochijoj, Sirijoj, kur viešpatavo aramaiška kalba, ir 
naudojosi hebraiškais šaltiniais. Tuo jis ir pagarbą esamajai tradicijai ir Je- 
ruzalės Bažnyčiai parodo. Pagaliau matyti autoriaus pastanga vengti he- 
braiškų arba "lotyniškų žodžių ir hebraiškas pažiūras jis apvelka hele- 
nistiška forma. 

Taip pat ir tas faktas, kad autorius žino žydų papročius ir įvedi- 
mus, ypač politiškus santykius ir to laiko istoriją, aiškinamas tuo, kad au- 
torius gyveno Antiochijoj, ilgai buvo Povilo palydovu ir bent porą metų 
Eno pačioj Palestinoj. O be to ir jis pats dalykus rūpestingai tyrė 

uk: 1; 1). 

Pagaliau būdas, kuriuo autorius žymi asmenis, politikos, teisės ir 
karo dalykus, naudodamasis tiksliais, techniškais išsireiškimais, rodo jį 
esant graikiškos kilmės. Jo graikiškas būdas reiškiasi jo, ypatingu graikai, 
gabumu pastebėti, gyvai interesuotis, akylumu ir ne būtinai reikalingų pa- 
šalinių aplinkybių pasakojimu)?). 

2) Trečiosios Evangelijos autorius pašaukimu yra gydytojas. 
Tai mes galime pastebėti iš jo nepaprasto domėjimosi ligomis ir 
jų pagydymais; be to dar jis vartoja medicinos išsireiškimus ir 
vaizdus. 


Čia mes kalbame ne tik apie atsitiktiną medicinišką kalbos spalvotu- 
mą, bet apie tą, kad Luko veikalas yra rašytas autoriaus, kuris pats buvo 
gydytojas arba bent su medicinos kalba ir dalyku buvo ypatingai su- 
sigyvenęs. | 

Savo pasakojimo pradžioj autorius vartoja medicinišką vaizdą, kurs 
tik pas jį vieną tėra: „gydytojau, gydyk pats save“ (Luk. 4, 23). Pasakoji- 
muose jis pakeičia Morkaus tekstą ir įveda priedų, kurie paprasčiausiu ir 
tinkamiausių būdu tegalima išaiškinti jo medicinišku interesavimusi. Regimai 
jis vengia populerių medicinos išsireiškimų ir vartoja techniškus pa- 
vadinimus?). 


Autoriaus kalba spalvota mediciniškais žodžiais ir išsireiškimais. Jis. 
žino, sakysim, vėliau Galeno (apie 200 m.) paminėtą skirtumą tarp „di- 
džiojo“ ir „mažojo drugio“ (Luk. 4, 38). Pasakodamas apie moteriškės ser- 
gančios kraujo plūdimu pagydymą, autorius praleidžia pas Morkų užrašytus 
žodžius: „ji buvo daug iškentėjusi nuo daugelio gydytojų... ir nė kiek ne- 
pasitaisiusi, bet dar labiau blogyn ėjo“ (Mork. 5, 25) ir tiesiai pasako „nė: 
aa negalėjo būti pagydyta“ (Luk. 8, 43), — nes taip gydytojas tebūtų 
pasakęs. 

Anglas Hobart parašė tam tikrą knygą?) įrodinėdamas gydytojišką 
trečiosios Evangelijos kalbą. Jis randa Luko raštuose 400 mediciniškų išsi- 
reiškimų. Nors savo nagrinėjime jis kartais nueina per toli, vis dėlto Zahn. 
sako: Hobart įrodė kiekvienam, kuriam apskritai dar galima ką nors įro- 
dyti, kad Luko veikalų autorius, susigyvenęs su graikiškos medicinos. 
tecnniška kalka, buvo graikas gydytojas“ (Zahn, Einleit. 2, 433 ir 
442 p.). Po tų žodžių sakosi ir Harnack pasirašąs (Lukas der Arzt 10). 


1) Plg. Heigl, Die vier Evangelien, 216 p. 
2) Plg. Heigl, c. v. 216— 217 p. 
3) The medical language of S. Luke — Dublin, 1882. 

Autorius su pamėgimu pasakoja gydymo stebuklus. Kai kurias pagy- 
dimo istorijas jis vienas teturi (sulinkusios moters — 13, 10 — ir sergančio 
vandens liga — 14, 2). Be to jis turi du palyginimus iš ligonių paimtus 
(gailestingasis samaritonas ir vargingasis Lozorius). Kai jis nori suglaustai 
aka apie Viešpaties veikimą, tada jis tepažymi beveik vienus gydymus. 

isai kitaip negu kiti evangelistai, autorius griežtai skiria natūralias ligas 
nuo piktosios dvasios apsėdimo. 

Pagaliau ir visa Jėzaus veikimo istorija perstatyta Luko iš tos pusės, 
kad Jėzus yra didis, stebuklingas ligų gydytojas, ir apskritai visos žmo- 
nijos gydytojas, gydąs jos nuodėmes. 

3) Trečiosios Evangelijos autorius yra Apaštalo Povilo 
palydovas ir bendradarbis. 

a) Kalbos pobūdis, žodžių ir išsireiškimų turtas ir net sin- 
taksinė pusė turi daug panašumo pas Povilą ir Luką (jie turi 
apie 175 žodžius jiems vieniems bendrus). Ne kartą ir ištisi jų sa- 
kiniai sutinka, sakysim, pasakojimas apie Eucharistijos įsteigimą 
(Luk. 22, 19 = 1 Kor. 11, 24) ir Prisikėlusiojo pasirodymų eilė 
(Luk. 24. 34 = 1 Kor. 15, 3). 

Tačiau nežiūrint to panašumo, yra didelis kalbos ir stiliaus 
skirtumas, kurs liudija Luko savarankiškumą. 

b) Bet ypač turinio atžvilgiu yra didelio panašumo. Po- 
vilas griežtai skelbia universalizmą, būtent, kad išganymas skiria- 
mas visiems žmonėms; to išganymo pagrindas yra Dievo ir At- 
pirkėjo malonė ir gailestingumas. Evangelija, anot Povilo, „yra 
Dievo galybė išganymui kiekvieno tikinčiojo, visų pirma žydo, 
bet ir graiko“ (Rom. 1, 16). — Tokia pat išganymo idėja yra ir 
Luko Evangelijoj. Savo Evangelijos pradžioj jis jau perstato 
Kristų kaipo ,„šviesą pagonims apšviesti ir Izraėlio tautos garbei“ 
(Luk. 2, 32). Ir ta idėja dėstoma per visą Evangeliją. Visas 
Evangelijos tonas yra poviliškas. Skirtumas tik tas, kad ką Po- 
vilas dėsto abstraktišku ir mokslišku būdu, Lukas dėsto konkre- 
čiu būdu, aprašynėdamas Kristų pagal kūną, kenčiantį, nuolankų, 
nešantį išganymą visiems žmonėms. 

Kilniausiam ir gryniausiam žmogiškumui Povilas pripažįsta 
jo tkrąją vertę (Filyp. 4, 8). Pats jis turi atvirą širdį ir akį že- 
miškiems žmonių santykiams ir jų biednumui. O apie Išganytoją 
jis sako: „Pasirodė mūsų Išganytojo Dievo maloningumas ir ge- 
rumas žmonėms“ (Tit. 3, 4). — Lukas savo Evangelijoj perstato 
Kristų tokį, kurs yra priešingas kiekvienam siauraširdžiam iana- 
tizmui ir prievartos priemonėms (Luk. 9, 49, 54; 22, 50), kurs 
turi užuojautos žmonių skurdui, kurs peržengdamas siauras įju- 
daizmo ir nacionalizmo ribas žodžiu ir darbu skelbia meilę 
žmonėms (Luk. 10, 25—37; 11, 41—46; 14, 1—6; 17, 11—19 ir k). 

Povilo dvasios turi visi Luko pasakojimai, kurie piešia 
Dievo ir Išganytojo meilingumą ir gerumą nusidėjėliams. Tam 
gerumui vaizduoti jis pačiumpa iš Kristaus gyvenimo gražiausius 
bruožus (sakysim, moteriškė nusidėjėlė — 7, 60; Zachiejus — 
19, 2—10; gerasis galvažudis — 23, 43); ir puikiausius gailestin- 
gumo palyginimus. 

B) „Apaštalų darbai“, Luko rašytas veikalas, rodo, kad 
tas pats Lukas, Povilo mokinys ir jo kelionių draugas, yra ir 
trečiosios Evangelijos autorius. 

1. „Apaštalų darbus“ visas jų dalis, parašė Lukas, Povilo 
kelionių draugas ir jo mokinys). 

A) Tą dalyką liudija visa istoriška tradicija: Ireniejus (Adv. 
haer. 3, 14, 1; 3, 13, 3; 3, 15, 1 ir k.), Muratorio trupinys (34 
—37 eil.), Klemensas Al. (Strom. 1, 15, 12; Hypot. 1 pars.), 
Origenas (c. Cels. 1, 6), Monarchianų prologai, Tertulionas (De 
praescr. 22; De ieiunio, 10), Esebijus (H. E. 3, 4), Jeronimas 
(De viris ill. 7) ir k. 

B) Tą patį patvirtina ir vidaus kriterijos. 

a) „Apaštalų darbų“ autorius pasirodo esąs Apaštalo Povilo 
mokinys; aa) jis turi tokias pat pažiūras, kaip ir Povilas: mesia- 
niškas išganymas skirtas visoms tautoms, tikėjimo reikalingumas, 
žydų įstatymo laikymas yra nebenaudingas (Apd. 13, 36; 16, 1-— 
33; 26, 17 ir k.) ir p.; bb) autorius turi tokius pat išsireiškimus 
ir žodžius, kaip Ap. Povilas (malonės, tikėjimo sąvokos ir k.); 
cc) autorius su ypatingu atsidėjimu rašo apie Povilo darbus. 

b) „Ap. darbų“ autorius rodos esąs gydytojas: aa) ligų ap- 
rašymo būdas kaip pas gydytojus (3, 1—8; 9, 31—43; 20, 6— 
12 ir k.); jis vartoja techniškus medicinos išsireiškimus (2, 7; 12, 
23; 13, 11: 21, 21728; 6 įr R.) 

c) „Ap. darbų“ autorius buvo labai artimas įvykiams, apie 
kuriuos jis rašo, nes jis rašo įsileisdamas į konkrečias smulkme- 
nas, paduodamas daug pašalinių aplinkybių. 

d) Kai kuriuos aprašomuosius įvykius jis pats buvo matęs 
ir juose dalyvavęs; ten, kur jis pats dalyvavo, jis pradeda pasa- 
koti pirmame asmenyje: „mes atvykome“ — „išbuvome“ — „pa- 
likome“ (Apd. 16, 10); Filypuose Lukas, rodos, buvo pasilikęs, 
ir todėl pasakojimas jau nebeina pirmame, bet trečiame asmenyj 
(Apd. 17, 1). Paskum, Povilas, pasidarbavęs Korinte ir kitur, vėl 
nuvyko į Filypus (20, 3); nuo čia pasakojimas vėl vedamas pir- 
mame asmenyj (20, 5) ir, galima sakyti, tęsiasi iki pat „Ap. dar- 
bų“ galo, išskyrus tas vietas, kur pasakojama apie patį vieną Po- 
vilą. Bet ir tais atvejais autorius buvo įvykių liudytojas. 

d) Kai kurie racionalistai kritikai tas vietas, kur pasakoji- 
mas eina pirmame asmenyj (vokiečių mokslininkai tas vietas va- 
dina „Wirstūcke“ — „skyriai mes“), nenori pripažinti tam pačiam 
autoriui. Tačiau veltui klysta: aa) tiek pirmosios, tiek ir antro- 
sios knygos dalies, vadinas, visos knygos tikslas yra tas pats ir 
vienodas: atpasakoti kai kurių Apaštalų darbus ir įvairių Bažny- 
čių kūrimosi istoriją; bb) pasakojimo stilius ir graikiškos kalbos 
pobūdis visur yra toks pat; todėl ir pats Harnack, kuris kalbos 
dalyką iš pagrindų tyrė, buvo priverstas pripažinti, kad visos „Ap. 
darbų“ knygos tėra vienas ir tas pats autorius ?). 


1) Plg. Belser, Die Apostelgeschichte, Bibl. Zeitfragen 1 F. —285—316 
2) Harnack, Lukas der Arzt, 29—46 p. 


e) Patys „Ap. darbai“ parodo, kad jų autorius yra Lukas. 
Kas galėjo būti „„mes skyrių“ autorium? 

aa) Jų autorium negalėjo būti suminėti ,„Ap. darbuose“ (20, 
3—5) Povilo bendradarbiai, nes ten sakoma: „šitie pirma nuvyko 
ir laukė mūsų (vadinas, ir autoriaus) Troadoj“. Negali juo būti 
Silas, nes nors šis yra su Povilu, tačiau „mes skyrių“ nėra (Apd. 
15, 40; 16, 19—25; 17, 4); dėl to paties pagrindo negali būti 
autorium nei Barnabas (Apd. 15, 1—35), nei Timotiejus (Apd. 
16, 1—9; 20, 4—5), nei Titas (Gal. 2, 3 plg. 15, 1—35). 

Pagaliau beveik yra tikra, kad niekas tų padėjėjų nekeliavo 
laivu kartu su Povilu į Romą, ir Romoje su juo nebuvo, o vie- 
nok kelionėj į Romą ir pačioj Romoj „mes skyriai“ vartojami 
(Adp. 271 ir 28 sk.). 

bb) „Ap. darbų“ autorius nukeliavo kartu su Povilu į Romą 
ir kartu su juo buvo. Iš Romos Povilas rašė laišką kolosiečiams, 
kuriame jis sako: „„Sveikina jus mylimiausias gydytojas Lukas“ 
(Kol. 4, 14). Taigi gydytojas, lydėjęs Povilą į Romą, kurs 
yra „Ap. darbų“ autorius, vadinasi Lukas. 

Viską kartu suglaudus, pakartojame, istoriška tradicija ir 
vidaus kriterijos neginčijamai liudija, kad „Ap. darbų“ autorius 
yra Lukas, Ap. Povilo mokinys ir jo kelionių draugas. 

2. „Ap. darbai“ yra tikrai istoriškas ir tikėtinas veikalas. 

a) Istoriška tradicija laiko „Ap. darbus“ tikrai istorišku ir 
pilnai tikėtinu veikalu. Tuo atžvilgiu užtenka priminti liudijimus, 
kuriuos reiškia Bažnyčios Tėvai ir rašytojai: Ireniejus (plg. Adv. 
haer. 1, 23, 1), Origenas, Tertulionas, Eusebijus, Epifanijus ir k. 

b) Daugelio aprašomų dalykų pats Lukas buvo akyvas liu- 
dytojas, sakysim, ten, kur yra „mes skyriai“. 

c) Kur pats Lukas nematė įvykių, ten apie įvykius jis nau- 
dojosi betarpiškų liudininkų parodymais. Tokiais liudininkais buvo 
aa) pats Povilas, su kuriuo Lukas bendravo; bb) Apaštalas Jo- 
kūbas, Jeruzalės vyskupas (Apd. 21, 18) ir kiti senesnieji Jeru- 
zalės Bažnyčios presbiterai, su kuriais Lukas turėjo glaudžius 
santykius; cc) Cezariejoj Lukas lankėsi pas Filypą, vieną iš sep- 
tynių diakonų (21, 8); jis turėjo artimą pažintį su Mnazonu, „„se- 
nu mokiniu“ (21, 16); jis susitiko su kitais Apaštalais ir jų mo- 
kiniais, su Petru, Barnabu, Morkumi, Silu ir k. (Kol. 4, 10—15). 

d) Pats pasakojimo būdas, įvykių aplinkybių smulkmenin- 
gas žymėjimas, rodo, kad Lukas girdėjo akyvus įvykių liudinin- 
kus arba naudojosi akyvų liudininkų raštais, kaipo savo veikalo 
dokumentais. — Tad Lukas tikrai galėjo parašyti tikrą istorišką 
tiesą. Tik ar jis norėjo tai padaryti? 

e) Niekas šiandien nebedrįsta laikytis to manymo, kad pats 
Lukas būtų tyčiomis apgaudinėjęs ir melavęs. Tam griežtai prie- 
šinasi įo aukštas dorovinis gyyenimas, pilnas tiesos meilės, pa- 
prastas ir atviras pasakojimas. Kai jis savo veikalą rašė, dar te- 
begyveno daugybė žmonių, kurie įo aprašomuosius įvykius gerai 
žinojo, — tokiose aplinkybėse nė meluoti nėra galima. 

i „Ap. darbų“ pasakojimas pilnai sutinka su Povilo laiškais, 
kurių tikrumo niekas neginčija, nes nėra galėjimo ginčyti. Har- 
nack (Die Apostelgeschichte — 199—206 p.) išrodė 39 panašu- 
mus tarp Luko ir Povilo, o Jaguier (Hist. des Livres du N. T. 
3 t. 100 p.) dar kitų 17 pridėjo. 

g) „Ap. darbų“ daviniai sutinka su pasauline istorija. Savo 
pasakojime Lukas mini daugybę visokių smulkmenų, miestų, įstai- 
gų, asmenų vardus, vietinius gyventojų santykius, gyvenimo pa- 
pročius ir tt. Pasaulinė istorija neabejotinais dokumentais, pa- 
minklais ir iškasenomis parodo, kad „Ap. darbų“ daviniai griež- 
tai atatinka tikrenybę ?). 

Laikantis objektyvumo, nėra jokio galėjimo „Ap. darbų“ isto- 
riškumą paneigti. 

3. „Ap. darbai“ liudija, kad trečiosios Evangelijos autorius 
yra Lukas, Ap. Povilo mokinys ir jo kelionių draugas. 

a) Tiek Trečiojoj Evangelijoj, tiek ir „Ap. darbuose“ yra 
tokia pat kalba, stilius, rašymo būdas, mokslas?). Iš to galima 
tikrai spręsti, kad abu tuos veikalus parašė tas pats autorius. 

b) Pats I.ukas „Ap. darbų“ įžangoje aiškiai sakosi, kad jis 
jau parašęs knygą apie Viešpaties žodžius ir darbus iki Jo žen- 
gimo į dangų (Apd. 1, 1—2), ir tas jo pirmasis veikalas buvo 
dedikuotas „geriausiam Teofiliui“. O gi trečioji Evangelija kaip 
tik ir pasakoja Viešpaties žodžius ir darbus iki Jo žengimo į 
dangų, ir be to, yra dedikuota Teofiliui, kaip ir patys „Ap. dar- 
bai“. — Aišku, trečiosios Evangelijos autorius yra tas pats, kurs 
ir „Ap. darbus“ parašė, būtent, Lukas, Ap. Povilo mokinys ir jo 
kelionių draugas. 


Autorius. 

Bažnyčios, rašytojų liudijimu (Euseb. Jeron. ir k.), Luko tė- 
viškė buvo Antiochija Sirijoj. Jis buvo kilęs iš pagonių (Kol. 4, 
11 s. jis nepriskaitomas prie Povilo palydovų iš apipiaustymo). 
Kada jis priėmė krikščionystę, nėra tikrų žinių; tur būt jis buvo 
tarp tų pagonių, kurie netrukus po Stepono mirties (apie 33 m.) 
buvo priimti Antiochijoj į Bažnyčią (Apd. 11, 20). Muratorio tru- 
pinys sako, kad pats Lukas nematęs Viešpaties. 

Kai kurių manymas, kad Lukas buvęs vienas iš 72 Kristaus mokinių, 
arba vienas iš mokinių, keliavusių į Emmaus, kuriems Viešpats pasirodė, 
atsirado vėlesniais laikais (po 300 m.). Iš Luko Evangelijos įžangos galima 
suprasti, kad jis nebuvo matęs Viešpaties, nes žinias apie Kristaus žodžius 
ir darbus sakosi rinkęs iš betarpiškų liudininkų. 

Pašaukimu Lukas buvo gydytojas; Povilas vadina jį „myli- 
miausiu gydytoju“ (Kol. 4, 14). Toks jo pašaukimas gal buvo 
proga, dėl ko Lukas ėmė Povilą lydėti. Mat Povilas buvo sirgęs 
Galatijoj (Gal. 4, 13) ir tiek pasveikęs, kad jis toliau galėjo ke- 
liauti; tad jis iš Galatijos nuvyko į Troadą (Apd. 16, 7) ir iš čia 


!) Plg. Rosadini, Institut. introd. 2 t. 26 —28 p. 
Žž) Plg. Rosadini, op. c. 17 p. 

lydi jį gydytojas Lukas iki Filypų Makedonijoj (Apd. 16, 10 — 
pirmasis „mes skyrius“). 

Filypuose Lukas atsiskyrė nuo Povilo ir, tur būt, ten 
pat apsigyveno, tęsdamas Povilo pradėtąjį apaštalavimo darbą. 
Praėjus maždaug septyneriems metams, Povilas antru atveju atsi- 
lanko Filypuose (Apd. 20, 3). Nuo dabar jau Lukas iš naujo lydi 
Povilą jo kelionėį per Troadą, Miletą, Cezarieją iki Jeruzalės 
(Apd. 20, 5—15 ir 21, 1—18 — antras ir trečias „mes skyrius“) 
ir pagaliau jo nelaisvės kelionėj nuo Cezariejos į Romą (Apd. 
27, 1 iki 28, 16 — ketvirtas „mes skyrius“). 

Kai Povilas per dvejus metus buvo nelaisvis Cezariejoj, Lu- 
kas buvo arti jo (Apd. 24, 23; 27, 2). Taip pat ir Romoj Povilo 
dvimetinės nelaisvės metu Lukas buvo šalia jo (Kol. 4, 14; Fi- 
lem. 24). Pagaliau Romoje antrosios Povilo nelaisvės metu (67 
metais) iš visų Povilo palydovų vienas Lukas tebuvo su juo (2 
Tim. 4, 11). 

Šeštame amžiuje atsirado legenda (Teodoras Lektorius), kad Lukas 
buvęs tapytojas. Ta legenda buvo ir viduramžiais paplitusi. Kai kurie ir da- 
bar dar mano, kad tas galėjo būti (Pė6lzl). Tačiau senesnioji tradicija nieko 
apie tai nežino. Tariamai Luko pieštieji paveikslai (Kristaus ir Marijos: 
Scala Santa, Maria Maggiore, Trier) yra bizantiniško darbo kūriniai. Au- 
gustinas gi sako: „nei Panelės veido nematėm“ (De Trinit. 8, 5, 7). Ta die- 
vota legenda išaiškinama tuo, kad Lukas savo pasakojimuose yra nepa- 
prastai plastiškas ir vaizdus. ir kad jis savo Evangelijoj ypatingai švelniai 
ir gražiai vaizduoja švenč. Panos paveikslą. 

Po to, kai Povilas buvo nukankintas, Lukas, rodos, ant vi- 
sados paliko Romą. Kur jis toliau darbavosi ir koks jo likimas, 
nėra tikrų žinių. 

Daugumas pasakoja, kad Lukas darbavęsis senojoj Graiki- 
joj, būtent, romėnų provincijoj vadinamoj Achaija, kiti (Epifa- 
"nijus) mini Dalmatiją, Galiją, Italiją, Makedoniją, kiti — senovės 
Beotiją, o vienas ar kitas net Egyptą pamini. Gal tikriausia bus, 
kad jis darbavosi Achaijoj. 

Taip pat ir jo mirties vieta minima Achaija, Beotija ir net 
Eiezas, ypač minimi Beotijos Tebai. Jis gyvenęs nevedęs iki 74 
—-84 metų amžiaus. Mirties būdas dažniausiai minima kankinin- 
kystė. Jo kaulai buvę perkelti į Konstantinopolį 357 metais. Baž- 
nyčia švenčia jo, kaipo kankinio, šventę spalių mėnesio 18 dieną. 


Evangelijos konspektas ir pobūdis. 


1. Trečiąją Evangeliją galima padalyti į keturias dalis: 

I. Po įžangos prasideda kūdikystės istorija ir pasirengimas 
viešajam veikimui. i pasakojamas Krikštytojo ir Kristaus gi- 
mimas ir kūdikystės metai, Kristaus krikštas ir gundymas 
(1, 1—4, 13). 4 

II. Kristaus veikimas Galiliejoj (4, 14—9, 50). Sioj dalyj, 
bendrai sakant, Lukas laikosi Morkaus Evangelijos. Įvyki Naza- 
rėte (4, 16—30) jis padeda pirmoj vietoj kaipo veikimo programą. 

Čia taip pat jis įveda kalno pamokslą ir kitus įvykius ir pamo- 
kymus, kurių Morkus neturi. Už tat jis praleidžia Morkaus 
6, 45—8, 26. 

24 III. Kristaus veikimas už Galiliejaus ribų (9, 51—19, 27). 
Si dalis, bendrai sakant, apima Kristaus kelionę iš Galiliejos į 
Jeruzalę; ji turi daug pasakojimų, pamokymų ir palyginimų, 
kurie tėra pas vieną Luką. 

IV. dalis (19, 28—24, 53) pasakoja paskutinį Kristaus vei- 
kimą Jeruzalėj, Jo kančią ir mirtį, Jo prisikėlimą ir žengimą į 
dangų.  Šioj dalyj Lukas žymiai nukrypsta nuo kitų sinoptikų. 

Lukas turi sau ypatingų pasakojimų. Be kitų, prie jų pri- 
klauso: kūdikystės istorija (1 ir 2 sk.); stebuklinga žvejonė (5, 2); 
jaunikaitis iš Naimo (7, 11); nusidėjėlė (7, 36); gailestingasis 
Samaritietis (10, 25); Marija ir Morta (10, 38); palyginimas apie 
turtuolį (12, 13); pražuvęs sūnus (15,11); neteisingas užveizdėto- 
jas (16, 1);turtuolis ir neturtėlis (16, 19); farisiejus ir muitinin- 
kas (18, 9); Zakiejus (19, 2); Jėzus pas Erodą (26, 6); gerasis 
galvažudis (23, 39); kelionė į Emaus (24, 13). 

2. Senovės rašytojų būdu, autorius savo Evangelijos įžan- 
goj padėjo tam tikrą dedikaciją. Iš visų N. T. rašytojų jis vie- 
nas seka anais laikais labai paplitusiu pas romėnus ir graikus 
papročiu. Toj įžangoj jis teisinasi, dėl ko jis imasi rašyti, nu- 
rodo savo rašto pobūdį ir tikslą. 

Visų pirma jis nurodo savo pirmtakūnus, kurie, patys ne- 
būdami evangeliškos istorijos akyvi liudininkai, vienok rašė evan- 
gelišką įvykių istoriją. Su jais jis ir save lygina, charakterizuo- 
damas savo sumanymo sunkumą. Kaip jie, taip ir jis nori remtis 
akyvų liudininkų ir žodžio tarnų padavimu. 

Jis nurodo ir savo pasakojimo priešingą kitiems rašytojams 
ypatumą: pirmiausia, jis nori pradėti savo pasakojimą, kiek ga- 
limą, „nuo pat pradžios“. Tad jis ir ims pasakoti Kristaus 
jaunystės metus, kaip darė Matas, tik jis pradės dar anksčiau, 
būtent Krikštytojo gimimu. Toliau, jis nori paduoti, kiek galima, 
pilną evangelišką istoriją. Iš tikro, jo Evangelija yra platesnė 
kaip kitų sinoptikų, bent tiek, kad jis turi nemaža savos medžia- 
gos, nemaža pasakojimų ir pamokymų, kurių kiti sinoptikai 
neturi. . 

Pagaliau Lukas nori pasakoti rūpestingai paduodamas 
akyvų liudininkų tradiciją, ir tai iš eilės. Iš tikro, priešingai 
negu Matas ir Morkus, Lukas regimai nori laikytis chrono- 
logiškos tvarkos, o ne vien vidujinio dalykų sąryšio. 

Tad, Luko sumanymu, jo Evangelija turėjo būti istoriš- 
kas veikalas. Jos istoriškas pobūdis pasirodo medžiagos tur- 
tingumu, pasakojimo tikslumu, chronologine ir pragmatine tvarka. 

Luko Evangelija pasižymi perstatomų dalykų aiškumu 
ir išreiškimo tikrumu. Autorius yra savarankiškas rašytojas, 
kurs savo medžiagą geriausiai suvaldo. (Gyvas retoriškas stilius 
ir sumanus istorinės medžiagos sunaudojimas suteikia jam įau- 

kaus naujumo. Lukas pasakoja tarytum būtų poetas ir tapyto- 
jas, perstatąs dalykus šviesiomis spalvomis ir tikusia scenerija. 
Jis yra apžvalgus rašytojas, nes jis moka atsižvelgti į savo laiko 
reikalus ir santykius. Lukas, berods, neturi tokio konkretaus ir 
smulkmeningo vaizdavimo kaip Morkus, vis dėlto jis pasakoja 
su tam tikru plastiškumu ir skoniu. Ypač kelionė į Jeruzalę 
turi kilnių palyginimų pasakojimą; nors tas skyrius yra daugiau- 
sia didaktiško pobūdžio, vis tik jis turi, dėl medžiagos sumanaus 
sunaudojimo, didelio naujumo ir žavesio. Zodžiu sakant, auto- 
rius parodo žymų autorišką sugebėjimą. 

4. Kalbos atžvilgiu Lukas pasižymi graikų kalbos žinojimu. 
Sakinius jis jungia ne vien per „ir“, bet jungimas ir derinimas 
yra įvairiausias. Pas jį matyti didelis žodžių turtingumas ir gra- 
matikos lankstumas. 

Tačiau, kaip jau minėjome, Lukas nerašo elegantiška graikų 
kalba. Jo pirmtakūnai jau buvo išdirbę tam tikrą Evangelijos 
rašymo tipą, pagrįstą S. T. tonu. To tipo laikėsi ir Lukas ypač ten, 
kur jis naudojasi hebraiškais šaltiniais arba pasakoja apie Jeru- 
zalės Bažnyčią.  Kaipo atvirtęs į krikščionystę graikas, jis turėjo 
didelės pagarbos Senajam Testamentui ir Jeruzalės Bažnyčiai, 
kuri juk buvo visų Bažnyčių motina. Tad ir pasakodamas apie 
S. Testamento dalykus, arba apie Jeruzalės Bažnyčią, kuri buvo 
labiau artima senovės hebraiškoms tradicijoms, jis pats ima dau- 
giau hebraizuoti. 

Hebraiška spalva pasižymi ypač du pirmieji skyriai.  Skai- 
tant Kristaus kūdikystės istoriją, galima jausti lyg skaitytum kurį 
straipsnį iš Senojo Testamento. Cia pasirodo dvi žymiausios 
hebraizmo savybės, iškilmingas paprastumas ir poetiškas laku- 
mas. Bet kai tik Lukas ima pasakoti apie dalykus, kurie yra 
tolimesni nuo S. Testamento, ten ir hebraizavimas liaujasi. 

5.  Charakteristinga trečiosios Evangelijos savybė yra giedra, 
džiaugsminga nuotaika, kuri tęsiasi per visą Evange- 
lijos pasakojimą. Autorius regimai renka džiaugsmo himnus 
(Benedictus, Magnificat, Gloria in excelsis, Nunc dimittis), ir pati 
Evangelija baigiasi džiaugsmu. Visur autorius pabrėžia džiaugsmo 
pasireiškimus: žmonės dėkoja Dievui, garbina Jį, džiaugiasi. 
Tačiau kelias į galutinį džiaugsmą yra atsirišimas nuo pasaulio, 
savęs išsižadėjimas, kryžiaus nešimas. Tuo atžvilgiu Kristus pats 
duoda pavyzdį: reikia, kad „Kristus kentėtų ir taip įeitų į savo 
garbę“ (Luk. 24, 26, 46). Kentėjimai praeina, 0 džiaugsmas 
pasilieka. Todėl net kentėjimuose reiškiasi džiaugsmas (Apd. 5, 41). 
Pagaliau tai yra Povilo idėja (2 Kor. 7, 4; 12, 10 ir k.). 

Lukas pasižymi pagarba moterims. Tuo atžvilgiu žydų 
dvasia buvo visai kitokia, negu jo, graiko pažiūra. Jis piešia 
kilniausią Marijos vaizdą, pasakoja Elzbietos santykius su Marija, 
mini kietą Onos pranašės gyvenimą, ir pasakoja įvairius įvykius, 
kurie rodo Kristaus gerumą moterims. Jis pasakoja, kaip Kristus 
pasigaili Naimo našlės (7, 11), pasigaili viešosios nusidėjėlės 

(7, 37), leidžia moterims savo turtu Jam tarnauti (8, 3), turi 
jaukius santykius su Marija ir Morta (10, 38), kurių namelius 
Jis lanko, prisiima moters pagyrimą (11, 27); toliau autorius 
pasakoja Kristaus palyginimą apie prarastą moteriškės drachmą 
(15, 8) ir apie biedną našlę (18, 5), pasakoaja našlės skatiko 
aukos įvykį (21, 2); jis nepraleidžia nesuminėjęs verkiančias 
Jeruzalės dukteris (23, 28); moteris po kryžiumi (23, 49) ir prie 
grabo (23, 55); joms ir pirma žinia apie Jo prisikėlimą suteikta 
(24, 1). „Apaštalų darbuose“ Lukas švelniai mini moteris ir 
„Jėzaus Motiną Mariją“ (1, 14), pasakoja Tabitos įvykį (9, 36), 
Lidijos tikėjimą (16, 14) ir k.; jis taip pat pažįsta keturias Filypo 
dukteris, kurios buvo pranašės (21, 9). 

Dievo ir Kristaus gailestingumas piešiamas gražiau- 
siomis spalvomis. (V. žemiau 104 p.). 


Kuriems skaitytojams trečioji Evangelija skiriama? 

1. Lukas savo Evangeliją dedikuoja kažkokiam Teofilui, — 
manydamas jį sutvirtinti tikėjime, kurį jis jau buvo pažinęs. 

a) Klausimas, ar tas Teofilas yra pramanytas, ar tikras 
asmuo.  Origenas (In Luc. hom. 1) ir Epifanijus (Haer. 21, 4); 
mano, kad jis esąs pramanytas, arba simboliškas asmuo, ir reiš- 
kiąs kiekvieną „Dievo mylėtoją“. Chrizostomo (Serm. in ascens. 
Domini) manymu, jis esąs tikras realus asmuo. Sis pastarasis 
manymas yra kur kas tikresnis. 

Mat aa) anais laikais nebuvo papročio dedikuoti knygas 
prasimanytam asmeniui; bb) Teoofilas, regimai, yra jau gerokai 
pažinęs krikšč. tikėjimą, — tad jis ir tikras asmuo turi būti; cc) 
titulas „geriausias“ (kratistos=galingiausias, prakilniausias=eksce- 
lencija) buvo Palestinos vietvaldžių (Apd. 23, 26, 24, 3; 26, 25), 
didžiųjų provincijų prokonsulų ir kitų aukštesnių valdininkų, bet 
taip pat ir aukštesnių ponų titulas. Tas titulas buvo duodamas 
ne prasimanytiems, bet tikriems asmenims. 

b) Teotilas buvo ne žydų, bet pagonių kilmės, nes jis nežino 
žydų papročių ir todėl Lukas savo Evangelijoj juos jam aiškina. 

c) Teofilas buvo krikščionis, „išmokytas“ krikščioniškų da- 
lykų (Luk. 1, 4). Gal jį buvo atvertęs pats Povilas. 

d) Bent tuo metu, kai Lukas rašė savo raštus, Teofilas gy- 
veno Romoje. Mat Lukas suponuoja savo skaitytojui žinomus 
Italijos miestus (Regium, Puteoli) ir net nežymias Romos apy- 
linkes (Apijaus prekyvietę, Tris Tabernas — Apd. 28,15); prie- 
šingai gi, Palestinos vietos ir jos gyventojų papročiai Teofilui 
nežinomi, nes Lukas savo raštuose juos jam aiškina. Taip pat 
ir titulas „geriausias“ (=ekscelencija) paduoda mintį, kad Teofi- 
las buvo aukštesnis Romos valdininkas. Jo vardas rodo, kad jis 
buvo graikų kilmės. 

Dedikacija Teotilui galėjo būti arba tik mandagumo forma, 
kaip ir pas pasaulinius anų laikų rašytojus, arba gali reikšti, kad 
Luko raštai tikrai skiriami pirmiausia paties Teotilo naudai. Siaip 

ar taip, rašydamas savo Evangeliją, Lukas be abejo turėjo gal- 
voje platesnį skaitytojų ratelį. Dedikacija vienam asmeniui ne- 
kliudo kitiems asmenims tuo raštu naudotis. Pati Evangelijos 
įžanga jau rodo, kad ji nėra rašoma tik vieno asmens naudai, 
bet didžiai skaitytojų daugumai, būtent tam tikros klasės krikš- 
čionims, kurių tipas arba atstovas buvo minėtasis Teotilas. 

2. Trečioji mūsų Evangelija skiriama krikščionims 
iš pagonių. 

Jau pati dedikacija Teofilui rodo, kad Evangelija skiriama 
skaitytojams krikščionims iš pagonių. Tokio manymo buvo ir vi- 
sa senovė. (Plg. Origenes in Mat. 1; Jeronimas ad Dam. 20). 
Taip buvo sprendžiama iš Luko santykių su Povilu ir iš abiejų jo 
raštų pobūdžio. Toks Evangelijos paskyrimas matyti taip pat iš 
evangeliškų faktų parinkimo ir viso pasakojimo būdo. Evange- 
listas stengiasi įrodyti, kad krikšč. išganymas taip pat ir pago- 
nims skirtas. Savo raštuose jis vengia visko, kas galėtų pago- 
nis atstumti arba jiems kliudyti interesuotis krikščionybe. 

a) Luko Evangelija turi didelio palankumo pagonių pasau- 
liui. Autorius rankioja tuos dalykus, kurie rodo, kad krikšč. 
išganymas skiriamas visoms tautoms. Visi evangelistai yra uni- 
versalistiški, bet Lukas nuolačiau ir pilniau. Tuo ypač atžvilgiu 
jis sutinka su Povilu. r 

Visų pirma pralaužiama siaura nacionalistinė žydų siena 
samaritiečių atžvilgiu. Lukas pabrėžia, kad pats Kristus eina į 
„samaritonų miestelį“ (9,52); kai Jo nepriima, Jis neleidžia 
kviesti ant jų ugnies iš dangaus, nes "Jis „ne prapuldyti sielų 
atėjo, bet gelbėti“ (9,56). Kilnus palyginimas apie gailestingąjį 
samaritoną (10,30) pagerbia samaritonų tautą. Kristus gydo raup- 
suotus, kurių tarpe yra ir samaritonas; šis kad ir „svetimtautis“, 
parodo didesnį dėkingumą Kristui, kaip išrinktosios tautos vai- 
kai (7, 11). 

Nors išganymas prasideda nuo žydų, kur išganytojas turi 
paveldėti Dovido sostą (1,32), tačiau ir pagonys dalyvauja Kri- 
staus atneštajame išganyme. Gimęs Kristus perstatomas kaipo 
ramybės nešėjas visiems geros valios žmonėms (2, 14). Sime- 
onas sveikina kūdikėlį Jėzų kaipo „šviesą pagonims“ (2,31). 
Krikštytojas pasirodo kaipo visuotinio išganymo žinnešys: „kiek- 
vienas kūnas išvys Dievo išganymą“ (3,6). Kristaus genealogija 
priveda iki Adomo, visos žmonių giminės tėvo (3,38) ir tuo pa- 
kiša mintį, kad Kristus yra visų žmonių Atpirkėjas (plg. Rom. 
5, 12, 18). Nazarėte Kristus skelbia džiaugsmingos visiems išga- 
nymo naujienos išsipildymą ir primena S. Testamento pagonis, 
Sareptos našlę ir sirijietįį Naamaną (4,26—27). Stebuklingos žve- 
jonės įvykis pats savo reikšme ir Kristaus pasakytais žodžiais 
pasako, kad Kristus visas tautas trauks į savo tinklus (5, 1). Kal- 
no pamokslas sakomas žmonėms kaipo žmonėms, o ne kaipo 
žydų tautai (6, 12—49). Kristus gydo romėnų karininko tarną ir 
giria jo tikėjimą: „iš tikrųjų, sakau jums, nė Izraėlyje aš nera- 

dau tokio tikėjimo“ (7,9). Į Dievo karalystę „ateis iš rytų ir va- 
karų, iš šiaurės ir pietų“, o išrinktoji tauta dėl savo neištikimu- 
mo bus „laukan išvaryta“ (13,28). Palyginimai apie vakarienės 
pokylį (14,16) ir apie paklydusį sūnų (15,11) nurodo pagonims 
galėjimą įeiti į mesianišką karalystę ir dalyvauti jos gėrybėse. 
Pagaliau Kristus duoda įsakymą „skelbti Jo vardu atgailą ir nuo- 
dėmių atleidimą tarp visų tautų, pradedant nuo Jeruzalės“ (24,47). 

Lukas stengiasi patraukti pagonių pasaulį ir romėnų val- 
džios organus. Jis stropiai pabrėžia elgesio skirtumą tarp žydų 
ir graikų-romėnų pasaulio. Ne valdžios organai kaltina Kristų, 
kad Jis „keliąs sumišimą ir draudžiąs mokėti mokesčius cieso- 
riui“, bet žydai (23,2). Pilotas trimis atvejais tvirtina Kristų esant 
nekaltą Romos įstatymų atžvilgiu (23, 4, 14, 22); jis tik dėl savo 
bailumo pasiduoda žydų terorizmui ir pasmerkia Kristų. Kad ro- 
mėnų kareiviai ištyčiojo Kristų ir dalyvavo Jo nukryžiavime, 
Lukas apie tai nepasakoja. „Apaštalų darbuose“ pabrėžiama, kad 
romėnų valdžios atstovai kuvo palankūs krikščionystės dalykui 
(Apd; 10415 13277412;- 464 337 39; 214 31524, 10:25, 18, 25; 
26, 31; 27, 3, 43; 28, 16). 

b) Lukas neturi išsireiškimų, kurie galėtų atstumti pagonis, 
arba juos turi kiek sušvelnintoj formoj. Kalno pamokslas pas 
Luką turi visai kitokį pobūdį negu pas Matą. Išsireiškimai apie 
žydų įstatymo tvermę (Mat. 5,17) perstatomi švelnesnėj formoj 
(Luk. 16, 17). Mato (5, 57): „argi ir pagonys to nedaro?“ pas 
Luką (6, 33) sušvelninta: „juk ir nusidėjėliai tai daro“. 
Siunčiant Apaštalus, draudimas eiti pas pagonių tautas (Mat. 
10,5) Luko visai išleistas. Pasakojimo apie moterį chananietę 
(Mat. 15, 21) Lukas nė turėte neturi. Pranašystė apie Jeruzalės 
išgriovimą turi kitokią formą; Lukas, kaip ir Morkus, nemini bė- 
gimą „subatoj“ (Mat. 24, 20) Zodžiu, partikuliaristiška žydiškai- 
krikščioniška pažiūra Lukui yra arba visai nežinoma, arba per- 
statyta sušvelnintoj formoj, taip kad pagonių neužgauna. Senąjį 
Testamentą Lukas suponuoja ir juo naudojasi panašiai kaip ir 
Povilas, tačiau jis juo nesinaudoja kaipo svarbiausiu savo įrodi- 
nėjimo šaltiniu, kaip tai daro Matas. 

3. Trečioji Evangelija skiriama ypač Povilo atverstiems 
iš pagonių krikščionims. Tai mes galime spręsti matydami glau- 
džius santykius tarp Povilo ir Luko arba tarp trečiosios Evan- 
gelijos ir Povilo mokslo. 

4. Nė krikščionys iš žydų nėra visai išskirti iš trečiosios 
Evangelijos skaitytojų tarpo. Mat kad ir ne tiek daug autorius 
atsižvelgia į žydų dalykus, vis tik dalykai, kurie brangūs krikš- 
čionims iš žydų, nėra visiškai paneigti. 

Autorius pripažįsta, kad žydų tauta yra Dievo išrinktoji 
tauta: Izraėlius turi privilegiją, kad ji yra Dievo tauta (I, 53, 
54;1, TI-—19; 2,10 ir k.), kuri nėra iš anksto pasmerkta atmeti- 
mui (1,33); priešingai, — išganymas pirmiausia skiriamas išrink- 
tajai žydų tautai. Mesijas turi paveldėti Dovido sostą (1, 32), 

būti „galingas Gelbėtojas (= išganymo ragas) savo tarno Dovi- 
do namuose“ (1,69) pagal pažadėjimą, kurį Dievas „yra padaręs 
mūsų tėvui Abraomui“ (1,75). Mesijas yra „Izraėlio tautos gar- 
bė“ (2, 32). Ir nors mesianiškas išganymas nėra skiriamas vie- 
niems žydams, bet jis turi būti pateiktas visoms tautoms, vis dėlto 
išganymas prasideda nuo Izraėlio tautos. Apaštalams įsakoma 
„Skelbti Jo (Išganytojo) vardu atgaila ir nuodėmių atleidimas 
tarp visų tautų, pradedant nuo „Jeruzalės“ (24,47). 


Evangelijos tikslas ir kryptis. 


1. Kad Evangelija skiriama pirmiausia krikščionims iš pa- 
gonių, aišku, Lukas turėjo sau skirti tokį tikslą, kuris būtų nau- 
dingas minėtiems skaitytojams. Tą tikslą jis pats išreiškia savo 
Evangelijos įžangoje (1, 1—4): skaitydamas platesnį ir ištikimą 
evangeliškų įvykių pasakojimą, Teofilas ir kiekvienas kitas kilęs 
iš pagonių krikščionis turėjo įgauti tvirtą įsitikinimą tikrumu 
krikščioniškojo mokslo, kurio jis jau buvo gyvu žodžiu išmokytas. 

Siekdamas to savo tikslo, Lukas nurodo, kad jis naudosis 
patikimais šaltiniais, rūpestingu tyrimu ir rašys evangeliškus įvy- 
kius iš eilės. Vadinas, Lukas sieks istoriško ištikimumo. Tas jo 
istoriškas ištikimumas susidarys, jei jis laikysis chronologiškos 
įvykių eilės ir tikrumo evangeliškų įvykių, parinktų pagal jo mok- 
slinį tikslą. 

a) Iš tikro, chronologiškas Luko ištikimumas vieto- 
mis yra aiškiai matomas. Ne vieną evangelišką įvykį įis pradeda 
pasakoti griežtai nustatydamas laiką. 


Sakysim, autoriui regimai rūpėjo griežtai nustatyti laiką, kada Kristus 
pradėjo savo viešąjį veikimą. Tuo tikslu jis griežtai nustato metus, kada 
Krikštytojas ėmė veikti. Tuos metus jis nustato sujungdamas Krikštytojo 
pasirodymo pradžią su pasaulio istorijos įvykiais ir suminėdamas net še- 
šias krašto vyriausybes, būtent keturis pasaulinius Palestinos krašto valdo- 
vus, dvasinės valdžios aukščiausius kunigus ir Romos ciesoriaus Tiberijaus 
pa iais viešpatavimo metus (3, 1—2). Tada ir Kristus ateina krikštytis. 

e to, Lukas dar pažymi, kad Kristus tada turėjo apie 30 metų (3, 23). 
Panašiai ir kitur yra artimesnių laiko nurodymų. 


Vis dėlto Lukas duoda suprasti, kad jis ne visur laikosi 
griežtai chronologiškos eilės. 


Tokie bendri Luko išsireiškimai, kaip „vieną dieną atsitiko“ (5, 17; 
8, 22; 20, 1), arba stoka laiko pažymėjimo, pasako, kad Luko chronologiš- 
ka eilė nėra taip griežta, kaip kad jis rašytų dienoraščio užrašus. Šalia 
griežto laiko pažymėjimo yra ir nenustatytų išsireiškimų. Įvykiai aprašomi 
9, 51—18, 30 skyriuose laisvai tesisieja su chronologiška eile. Čia, rodos, 
evangelistas grupuoja įvykius, ne tiek pagal chronologišką eilę, kiek pagal 
jo tikslą ir vidujinį įvykių sąryšį. 

Pagaliau autorius turėjo atsižvelgti į savo pirmatakų, ypač į Morkaus, 
Petro mokinio, pasakojimą, kuriuo jis seka. Šis gi nesilaikė chronologiškos 
eilės. Tad autoriaus pasakymas, kad jis rašysiąs evangeliškus įvykius „iš 
eilės“, reikia suprasti pagal anų laikų istorikų būdą, kuris ne taip griežtai 
laikėsi chronologiškos įvykių eilės. 

. b) B= abejo, visu savo dėstymo būdu, smulkmenų ir isto- 
riškų aplinkybių bei datų pažymėjimu Lukas daugiau, kaip kiti 
evangelistai rodosi istoriku. Tačiau istoriškas stilius ir pobūdis 
tėra jam tik priemonė jo svarbesniam tikslui pasiekti. O tas jo 
tikslas aiškiai matyti iš jo įžangos: „kad tu pažintumei tikrumą 
tų dalykų, kurių esi išmokytas“ (1, 4). Vadinas, Luko Evangelija 
nesiekia tik rašyti Kristaus istoriją, bet ji turi mokslišką arba 

dogmatišką tikslą. 4 
„2. Dogmatiškas Evangelijos tikslas ir pobūdis yra ne- 
užginčijamas. Luko Evangelija turi aiškiai Paulinišką kryptį. 
Toks j0s tikslas reiškiasi visa minčių eiga, medžiagos parinkimu 
ir jos suskirstymu. Trečioji Evangelija nori pagrįsti pirmiausia 
Povilo atverstiems iš pagonių krikščionims pasaulio Apaštalo 
mokslą apie išganymo universališkumą. Patikimu evangeliškos 
istorijos pasakojimu ji nori išrodyti ir sužadinti tvirtą įsitikinimą, 
kad Kristaus Evangelija yra Dievo galybė kiekvienam tikinčiajam, 
pirmiausia žydui, bet ir pagoniui (Rom. 1,16), ir kad Jėzus, Die- 
vo Sūnus ir Izraelio Mesijas (Luk. 1, 32) yra pasaulio Išganyto- 
jas, visų žmonių Atpirkėjas. T 
a) Iškišdamas universališkumą priešakin daugiau kaip kiti 
sinoptikai, Lukas nori aiškiai parodyti, kad jau paties Kristaus 
gyvenime ir moksle yra sudėti pagrindai, kuriuos paskum Povi- 
las ėmėsi realizuoti ir praktikon įvesti. Povilas buvo Dievo pa- 
kviestas įvykdyti Kristaus įsakymą skelbti išganymą visoms tau- 
toms (Mat. 28, 19; Mork. 16, 15; Luk. 24, 47). Visas Evangeli- 
jos ir Apaštalų darbų“ pasakojimas turi tą universališką kryptį. 
(V. aukščiau, 101 p.). „LNT 
i b) Tam tikslui tarnauja ne tik parinkti evangeliški įvykiai, 
kurie rodo tą universalizmą, bet taip pat ir įvykiai, kurie pasa- 
koia Atpirkėjo gailestingumą ir meilę. Tad ir pati Evangelija pa- 
sižymi maloningumu. Juk todėl ir pati Luko Evangelija yra vadi- 
nama „gailestingumo ir malonės“, arba „Išganytojo“ Evangelija. 
„Didžiausias Dievo gailestingumas reiškiasi tuo, kad Jis atsiuntė savo 
Atpirkėją (1, 68, 78) visiems žmonėms atpirkti (22, 20; 24, 46—47). Kristaus 
gailestingumą ir meilę pasakoja mums kiekvienas Evangelijos lapas. Jis 
„atėjo ieškoti ir gelbėti, kas buvo pražuvę“ (19, 10). Tas jo gailestingumas 
reiškiasi ir geradaringais stebuklais (7, 11; 8, 41; 9, 12); jau pačioj savo 
veikimo pradžioj Jis gydo iš nelaimių. kurių akivaizdoje pagonių pasaulis 
jautėsi bejėgis (4, 33; 4, 38). Jo gailestingumą vaizduoja palyginimai apie 
pražuvusią avį, prarastą drachmą ir pražuvusį sūnų (15, 1—32). Taip pat ir 
visuomenės negalėms, kurios sudaro pagonystės prakeikimą, Jo tiesa ir Jo 
malonė yra išgelbėjimo priemonė (16, 1—18, 14). Kristus neatstumia nė 
vieno, kuris tik su gera valia pas Jį artinasi. Jau jo pirmatakas Krikštyto- 
jas skelbia geradaringumą (3, 11), neatstumia nei muitininkų nei kareivių, 
duodamas atatinkamus jų luomą pamokymus (3, 12—14). Pats Kristus pri- 
ima muitininkus ir atgailojančius nusidėjėlius, su kuriais valgo (5, 27). Pa- 
sakojimas apie nusidėjėlę (7, 36) apie farisiejų ir muitininką, apie gerąjį 
galvažudį perstato Jo gailestingumą puikiausioj šviesoj. Vienas Lukas teturi 
mirštančiojo Atpirkėjo žodžius, kurie skelbia dovanojimą (23, 34, 43, 46). 
Palyginimas apie pražuvusį sūnų duoda taip jaudinantį Dievo gailestingumo 
vaizdą, kad jau jis vienas pasako, kokia yra pagrindinė Evangelijos kryptis. 
Luko Evangelija parodo didelio palankumo neturtui (1,53). Pats Kri- 

stus gimsta neturte (2, 7), Jį garbina neturtėliai piemenys (2, 8), už Jį su- 
dedama neturtėlių auka (2, 24), Jis gyvena neturtėliu Nazarėte (2, 51; 4, 22) 
ir vėliau neturi kur galvos priglausti (9, 58). Jis skelbia Evangeliją netur- 
tėliams (4, 18; 7, 22) ir neturtas yra vienas Jo karalystės pagrindų (6, 20). 
Į pokylį patariama kviesti beturčiai (14, 13), ir į Dievo karalystės pokylį 
kviečiami neturtėliai (— pagonys), kai pakviestieji (žydai) atsisako ateiti 
(14, 21). Beturtis Lozorius patenka į Abraomo prieglobstį, o turtuolis po- 
kyliautojas į pragarą (16, 19). Mat turtas, padarytas paskučiausiu žmogaus 
tikslu, nebegali priimti Evangelijos, kuri skelbia žmogų turint kitokį tikslą. 
Tačiau Kristus nesmerkia turto ten, kur jis nekliudo tikrojo žmogaus tikslo 
(5, 21—32; T, 2; T, 34; 8, 41; 10, 38; 19, 2; 23, 50 ir k.), 0 visiškai išsižadėti 
turto tėra tik patarimas (17, 29). 

Dievo gerumas rodo didelį Einu kiekvienam žmogaus skur- 
dui, ypač jo nuodėmės skurdui. Tačiau nusidėjęs žmogus iš savo pusės 
turi atsilyginti meile (7, 47), atgaila (13, 3—5), ištikimumu (12, 35—53), ku- 
ris reikalauja išsižadėti savęs (9, 23; 14, 27; 14, 33). Per Dievo gailestingu- 
mą žmogus būna paguostas, pagerbtas ir išaukštintas. — Tad visoj Evan- 
gelijoj vyrauja gailestingumas ir maloningumas. Lukas yra „Kristaus malo- 
ningumo rašytojas“. 

3. Šalia svarbiausiojo Evangelijos tikslo Lukas regimai turi 
ir apologetišką tikslą. 

a) Evangelistas nori išaiškinti savo skaitytojams, dėl ko Me- 
sijas buvo Jo paties tautos atmestas ir dėl ko žydų tauta atme- 
sta. Jau apie Kristų kūdikėlį sakoma, kad Jis „pastatytas puoli- 
mui ir atsikėlimui daugelio Izraėlyje ir kaipo ženklas, kuriam bus 
prieštaraujama“ (2, 34). Pasakojant viešąjį Kristaus veikimą, kas 
kartą vis aiškiau iškyla žydų nedraugingumas, priešinimasis. Pa- 
lyginimai apie paikąjį žmogų (12, 16), apie figos medį (13, 6), 
apie didžiąją vakarienę (14, 16), apie nedorus vynininkus (20, 9), 
baudžiančios prakalbos, kurias Kristus pakartotinai sako liaudžiai 
ir jos vadams, aiškina tą atmetimo faktą. 

b) Tačiau Evangelija nėra antijudaiška, kad neva žydai ne- 
galėtų įeiti į Dievo karalystę. Kiekvienas geros valios žmogus, 
taigi ir žydas, jei tik jis yra geros valios, gali būti priimtas į 
krikščionystę. Kas kartą vis didesnis žydų tautos nutolimas nuo 
jos Išganytojo sukelia Evangelijoj liūdesio ir pasigailėjimo.  Kri- 
stus laukia žydų tautos grįžimo, suteikia jai dar vienus malonės 
metus (13, 8). Jo meilė gimtajam kraštui, kurs žūva, išspaudžia 
Jam pasigailėjimo ašaras (19, 41), Jo liūdesys matomas, kai Jis 
skelbia jo būsimąjį likimą (21, 24; 23, 28) ir kai ant kryžiaus. 
meldžia atleidimo (23, 34). Mesianiškas išganymas turėjo būti 
pirmiausia žydams suteiktas ir nuo žydų eiti į kitas tautas (24, 
41; Apd. 1, 8). Nuo tos privilegijos žydai patys atsisakė. Jie 
pasmerkė ir atmetė savo Išganytoją, todėl jie patys užsitraukė 
ant savęs atmetimą. 

c) Lukas siekia ir kito apologetiško tikslo, būtent jam rū- 
pėjo išrodyti, kad krikščionystė nė kiek nėra pavojinga valstybės 
ir visuomenės tvarkai. Priešingai, reikalaujamos Evangelijoj tei- 
sybės laikymas valstybės ir visuomenės gyvenimą tegali tik gai- 
vinti ir stiprinti (3, 12—14). Kristaus pamokymai Jo kelionėj į 
Jeruzalę (9, 51—18, 30) paduoda pagrindus, kurie gydo skau- 

džias visuomenės žaizdas, kilusias iš suskilimo į turtingus ir be- 
turčius. Kristus nelietė teisės turėti turtų, tiktai Jis nuolat mokė, 
kad žemės gėrybės turi turėti dorovinį uždavinį. Įsakymas ati- 
duoti kas ciesoriaus ciesoriui ir kas Dievo Dievui (20, 20) paro- 
do, kad Dievo karalystė žemėje yra religiniai-doroviško pobūdžio; 
tas įsakymas ir santykius tarp valstybės ir krikščionystės normuoja. 


Evangelijos parašymo laikas ir vieta. 


I. 1. Trečioji mūsų Evangelija neabejojamai parašyta prieš 
70 metus. 

a) Kristaus pranašystė apie Jeruzalės išgriovimą rodo, kad 
ji parašyta prieš 70 metų įvykius. 

Berods, pranašystė apie pasaulio galą yra truputį aiškiau 
atskirta nuo pranašystės apie Jeruzalės išgriovimą; ir pats miesto 
išgriovimas konkrečiau ir smulkmeningiau perstatomas, negu pas 
Matą ir Morkų. Dėl to racionalistai mano, kad čia esanti „pra- 
našystė po įvykio“. Tačiau toks jų manymas yra klaidingas. 


aa) Racionalistai visai neigia kiekvienos pranašystės galimumą, ir to- 
dėl jie sako, kad ir ši Kristaus pranašystė tegalinti būti parašyta po įvykio. 
— Bet toks jų tikrinimas yra jų nelemto filosoiavimo nelemta išvada: jie 
ją remia tik savo prietarais, o ne objektyvia tiesa. Mes gi priimame, kad 
apskritai pranašystė yra galima; tad nėra reikalo, kad ir ši Kristaus prana- 
šystė būtų surašyta po įvykio. 

bb) Didesnis Luko tikslumas perstatant pranašaujamus įvykius ata- 
tinka Luko raštų pobūdį: kur tik yra galima, Lukas visur yra tikslus. Ne- 
žiūrint to, vis tik pranašystė palieka perstatyta bendrais bruožais, — saky- 
sim, nemenami tautų ar vadų vardai. 

cc) Lukas praleido kitų evangelistų užrašytus žodžius apie „sunaiki- 
nimo baisumą“ (Mat. 24, 15; Mork. 13, 14), nes jie buvo nesuprantami jo 
skaitytojams, bet už tat kiek tiksliau ir pilniau padavė Kristaus žodžius apie 
Jeruzalės išgriovimą (Luk. 21, 20). Toks jo elgesys glaudžiai siejasi su jo 
Evangelijos tikslu. 

dd) Luko surašytoji pranašystė nėra taip griežtai atskirta nuo pra- 
našystės apie pasaulio galą, kaip kad ją skirtų žmogus, kurs Jeruzalės iš- 
griovimą jau būtų pergyvenęs. (Sakysim, 21, 32 — apie Jeruzalės išgriovimą 
— supintas su 21, 28 — apie pasaulio galą). Visas 21, 7—36 skyrius sudaro 
vieną greitai po kits kito sekančių įvykių vaizdą !). Viskas dar tebėra atei- 
tyje, — taigi ir Jeruzalės išgriovimas. — Pagaliau ir visa Evangelijos įvykių 
eiga taip aprašoma, kad be abejo atrodo, jog Jeruzalė dar tebestovi. 

ee) Luko 21, 32 (plg. 9, 27) aiškiai rodo, kad pranašavimas dar nėra 
įvykęs. 

b) „Apaštalų darbai“ yra rašyti prieš 70 metus. Bet tre- 
čioji Evangelija yra rašyta prieš „Apaštalų darbus“, — vadinas, 
prieš 70 metus. 

2. Trečioji Evangelija tikriausiai buvo parašyta tarp 61— 
63 metų. 

a) Atrodo, kad Luko Evangelija yra gana vėlokai parašyta. 


aa) Visa istoriška tradicija, išskyrus Klemensą Aleksandrietį (Euseb. 
H. E. 6, 14, 5), kurs, rodos, remiasi ne tradicija, bet savo paties kombina- 


1) Plg. Harnack, Lukas der Arzt 86 A, 2. 

cijomis, tikrina, kad trečioji Evangelija buvo parašyta po pirmosios ir an- 
trosios Evangelijos, vadinas, po 58—60 metų. 

bb) Lukas rašė savo Evangeliją pagal Povilo skelbimą; taigi, kai jis 
ją rašė, jis jau turėjo būti arčiau susipažinęs su Povilo mokslu ir jau turėjo 
būti ilgesnį laiką bendravęs su juo. Bet Lukas gana vėlai tepradėjo ben- 
drauti su Povilu, būtent, antrojoj Povilo kelionėj apie 50 metus; be to, dar 
ir tas jo bendravimas turėjo ilgesnių pertraukų (Apd. 16, 17—20, 5 „mes 
skyrius“ nutrauktas). Tad vargu jis tebuvo arčiau susipažinęs su Povilo 
mokslu prieš 59 metus. Be to, anksčiau jis rodos nė evangeliškų įvykių 
akyvais liudininkais negalėjo naudotis, — nes jis su jais rodos tesusidūrė 
atvykęs su Povilu į Palestiną (apie 59 metus). 

cc) Savo Evangelijos įžangoje (1, 1—4) Lukas sako, kad daug kas 
rašė apie evangeliškus įvykius pasinaudodamas akyvais liudininkais, kaip ir 
jis pats darys, — vadinas, trečioji Evangelija rašoma tuomet, kai jau gyveno 
antroji krikščionių karta. | 

Tad trečioji Evangelija greičiausia bus buvusi parašyta bent po 
58 metų. | 

b) Trečioji Evangelija buvo parašyta prieš „Apaštalų dar- 
bus“. Tą mums pasako 1) pati „Apaštalų darbų“ įžanga, kur 
Lukas mini savo pirmąjį veikalą, vadinas, savo Evangeliją; 2) sa- 
vo turiniu „Apaštalų darbai“ yra Luko Evangelijos tąsa. 

c) „Apaštalų darbai“ buvo parašyti tuomet, kai baigėsi pir- 
moji Povilo nelaisvė Romoje, vadinas, apie 63—64 metus. 

Baigdamas „Apaštalų darbus“ Lukas sako: „Jis (Povilas) pasiliko dve- 
jus ištisus metus pasisamdytame sau bute ir priimdavo visus, kurie atei- 
davo pas jį, skelbė Dievo karalystę ir mokė apie Viešpatį Jėzų Kristų su 
visu pasitikėjimu nedraudžiamas“ (28,30 -31). — Jei Lukas būtų baigęs 
rašyti „Apaštalų darbus“ po Povilo mirties, tai tiesiog negalimas dalykas, 
kad jis tame savo rašte nebūtų Povilo mirties paminėjęs. Juk jis taip išti- 
kimai aprašinėja visus įvykius, kurie tik liečia Povilą, mini jo atsišaukimą 
į ciesorių, smulkiai aprašo jo kelionę į Romą, daromą tuo tikslu, kad iš- 
gautų sprendimą, jog jis turi būti paleistas. Taigi, tuo remdamies, mes ga- 
lime manyti, kad „Apaštalų darbai“ buvo pas rašyti prieš Povilo mirtį 
(67 m.), tikriau sakant, pirmosios Povilo Romoje buvusios nelaisvės gale, 
ar gal tuoj, kada jo nelaisvė pasibaigė, vadinas, apie 63—64 metus. 

Taigi, jei „Apaštalų darbai“ buvo parašyti apie 63—64 me- 
tus, išeina, kad Luko Evangelija buvo parašyta pirmosios Povilo 
Romoje nelaisvės metu, vadinas, tarp 61—63 metų. 

3. Vieta, kur trečioji Evangelija buvo parašyta, naujaisiais 
laikais nurodoma Roma, — nes ten „gyveno Teofilas, kuriam 
Evangelija dedikuota, ten tais metais pats Lukas buvo, ten ir jo 
Evangelija plačiau buvo žinoma: dažnai ja naudojosi Justinas; 
o ir Marcionas Romoje ėmėsi ją klastuoti. 

SINOPTIŠKŲ 
EVANGELIJŲ TARPUSAVIO SANTYKIAI 


| (Sinoptiškas klausimas). 

A. Faktas. 

Trys pirmosios Evangelijos iš vienos pusės parodo didelį 
tarp savęs giminingumą ir sutapimą tiek turinio tiek ir for- 
mos atžvilgiu, iš antros pusės charakteristingą skyrimąsi. Kad 
būtų galima kaip ir vienu žvilgsniu lengvai ir aiškiai pamatyti, 
kuriais dalykais Evangelijos sutampa arba skiriasi, mokslininkas 
Griesbach pirmasis (1774 m.) sustatė trijų Evangelijų tekstą stul- 
peliais vieną greta kito, ir tokį teksto sustatymą jis pavadino si- 
nopse. Dėl to ir trys pirmosios Evangelijos yra vadinamos 
„sinoptiškomis Evangelijomis“, 0 jų autoriai „sinoptikais“. 

1. Sinoptiškų Evangelijų sutapimas pasireiškia: 

a) Visu evangeliškos istorijos planu arba eiga. Istoriš- 
koji medžiaga, bendrai sakant, visuose sinoptikuose yra tokia pat. 
Sinoptikai piešia mums esminai vienodą Kristaus asmens ir Jo 
veikimo vaizdą. Visiems trims evangelistams yra maždaug šie 
dalykai bendri: Jonas Krikštytojas, Kristaus krikštas, gundymas, 
mokinių išrinkimas, veikimas Galiliejoj žodžiu (palyginimais) ir 
stebuklais, Kristaus kelionė iš Galiliejos į Jeruzalę, veikimas per 
kelias dienas Jeruzalėį, kančia, mirtis ir prisikėlimas. 

Jei mes matuosime Evangelijų ilgumą materialiu būdu, būtent, eilu- 


tėmis, į kurias Evangelijos yra suskirstytos, tai pasirodo, kad Matas turi 
1072, "Morkus 667, Lukas 1502 eilutes. 


Bendrų eilučių turi: Savos medžiagos turi: 
Visi trys — apie 330—370 eil. | Lukas — apie 541 eil. 
Mat. ir Mork. „ 170—180 „ Matas — „ 330 
Mat. ir Luk. | 205 Mork. — „ 68 „ 
Mork. ir Luk. „ 20, 


Tad savos, arba atskiros medžiagos visų mažiausiai teturi Morkus: 
visiems trims bendros medžiagos yra nemaža dalis !) 

b) Dar didesnis giminingumas atskirų įvykių parinkime, jų 
suskirstyme ir atpasakojime. Bendrai sakant, sinoptikai pasakoja 
beveik tuos pačius Kristaus darbus ir žodžius. O juk mes žino- 
me, kad medžiagos auvo didelis apstas (Jo. 21, 25) ir kiekvienas 
evangelistas būtų galėjęs pasirinkti kitokią medžiagą. O čia net 
atskiri pasakojimai perstatomi ir jungiami tuo pačiu būdu. Tegu 
būna bent vienas pavyzdys: 


Mat. 8, 23. | Mork. 4, 35. | Luk. 8, 22. 
Po to Jis įžengė į lai- | Tą pačią dieną, atėjus | Vieną dieną atsitiko, 
velį, ir Jo mokiniai se- | vakarui, Jis jiems tarė: | kad Jis įėjo į laivą draug 
kė Jijį. | Persiirkime į aną kran- | su savo mokiniais ir 
tą. Paleidę minią, jie pa- | jiems tarė: Persiirkime 
siėmė Jį su savimi, taip | į anapus ežero. Jie at- 


!) Plg. Rosadini, c. v. 182 p. 


Bet štai, jūroje pakilo 

taip didelė audra, kad 

laivelis buvo bangų api- 
piltas; 


Jis gi miegojo. Jo mo- 
kiniai priėjo prie Jo ir 
pažadino Jį sakydami: 
Viešpatie, gelbėk mus, 
žūname. 


„Jis jiems tarė: Kodėl 

esate bailūs jūs, žmo- 

nės menko tikėjimo? 

Po to atsikėlęs Jis davė 

paliepimą vėjams ir jū- 

rai, ir pasidarė didelė 
tyla. 


Žmonės gi stebėjosi ir 
sakė: 

Kas gi Jisai yra, kad vė- 

jai ir jūra Jo klauso? 


c) Pagaliau didėlis yra panašumas ir kalbos atžvilgiu. 

| kaip Jis buvo laive. Su 
| Juo buvo ir kitų laivų. 
| 


| Tuomet pakilo didelis 
| vėsulas ir varė bangas 
į laivą, taip kad laivas 
darėsi pilnas vandens. 
| Tuo tarpu Jis buvo lai- 
vo užpakalyje ir miego- 
jo ant priegalvio. Jie Jį 
! pažadino ir Jam tarė: 
Mokytojau, Tau nerūpi, 
kad mes žūname? K 
atsikėlė, sudraudė vėją 
| ir tarė: Tylėk, nutilk. 
Vėjas liovėsi ir pasidarė 
didelė tyla. Tuomet Jis 
jiems 


sistūme nuo kranto. 
Jiems plaukiant, Jis už- 
migo. 
Ant ežero užėjo audra; 
jie buvo apipilami van- 
denimi ir atsirado pavo- 
juje. 


Tuomet prisiartinę jie 
dažadino Jį, sakydami: 
Mokytojau, mes žūna- 
me. Jis atsikėlęs sudrau- 


| dė vėją ir vandens ban- 


tarė: Kodėl jūs | 


tokie bailūs? ar dar jūs | 


neturite tikėjimo? Juos 


gi apėmė didelė baimė: 


ir jie sakė kits kitam, | 
Kas gi Jisai yra, kad ir | 


vėjas ii jūra Jo kluso? 


gas: jos aprimo ir pasi- 
darė tyluma. 


Mokiniams Jis tarė: Ka- 
me jūsų tikėjimas? 
Jie nusigandę ir nuste- 
bę, sakė vienas kitam: 
Kas gi Jis, kad duoda 
paliepimų vėjams ir jū- 
rai, ir tie Jo klauso? 


Visi 


trys, dar dažniau du evangelistai turi panašius ne tik atskirus išsi- 
reiškimus, bet ir ištisi sakiniai, ypač kai pasakojami Krtstaus žo- 


džiai, dažnai būna tokie pat. 


Dar labiau tuo tenka stebėtis, kad 


juk pats Kristus kalbėjo aramaiškai, 0 žodinis sutapimas yra 


graikų kalboje. 


Mat. 9, 6. 
Bet kad žinotumėte 
žmogaus Sūnų turint 


ant žemės valdžios at- 

leisti nuodėmes, tuomet 

jis tarė stabo ištikta- 

jam: Kelkis, imk savo 

patalą ir eik į savo na- 
mus. 


Mat. 19. 23. 
Turtingam. nepigu (= 


dyskėlės) įeiti į daugaus | 


karalystę. 


Mork. 2, 10. 


Pažiūrėkime bent porą pavyzdžių: 


Luk. 5, 24. 


Betkadžinotumėte žmo- | Kad gi žinotumėte žmo- 
gaus Sūnų turint ant že- | gaus Sunų turint žemė- 


mės valdžios atleisti 
nuodėmes (Jis tarė sta- 
bu ištiktajam): Sakau 
tau: Kelkis, imk savo 


"guolį ir eik į savo na- | 


mus. 


Mork. 10, 23. 
Kaip gi sunku (= dy- 
| skėlos) įeiti į Dievo ka- 
ralystę tiems, kurie turi 
pinigų! 


| je valdžios atleisti nuo- 
| dėmes (Jis tarė stabo 
ištiktajam): Sakau tau, 
' kelkis, imk savo patalą 
ir eik į savo namus. 


| Luk. 18, 24. 
Kaip gi vargiai (= dy- 
skėlės) tie, kurie turi 


| pinigų, įeis į Dievo ka- 
| ralystę! 


2. Šalia tokių sutapimų pasireiškia taip pat nemažas sinop- 
tiškųjų Evangelijų skyrimasis. 


a) Evangelijos skiriasi medžiagos suskirstymu ir jos 


sugrupavimu. 


Matas laikosi sistematiško įvykių ir pamoky- 


mų grupavimo; šiek tiek panašiai ir Morkus, kurs tačiau ne kartą 
duoda vienus greta kitų laisviau sustatytus vaizdus ir pasakoji- 
mus; Lukas daugiausia laikosi chronologiškos įvykių eilės. Be 
to, kiekvieno evangelisto pasakojimas krypsta į tam tikrą savo- 

tišką tikslą ir kiekvienas perstato įvykius iš savo siekiamojo tik- 
slo pusės. 

b) Nemaža yra skirtumo ir atskirų dalykų pasakojime. 
Kiekviena Evangelija turi savotiškos medžiagos, viena mažiau, 
kita daugiau. Matas turi daug savų palyginimų, Lukas turi ne- 
maža savų; Morkus mažiausia savos medžiagos teturi. Nors ir 
visi evangelistai pasakoja tą patį įvykį, tačiau smulkmenas kiek- 
vienas sustato kitokia eile, kitaip pradeda ir kitaip baigia. Tuo 
būdu susidaro nemaža skirtumų. 

Jau pati Kristaus genealogija, kurią paduoda Matas, labai skiriasi nuo 
Luko paduodamos genealogijos; Morkus gi ją visai išleidžia. Mato paduo- 
tasis kalno pamokslas Morkaus visai išleistas, Lukas gi kitaip jį perstato, 
nežiūrint daug žodinių panašumų su Matu. Ne kartą Evangelijos sutampa 
žodžiais per ilgesnę teksto dalį; staiga jų pasakojimas ima skirtis ir netrukus 
vėl netikėtai ima sutapti, sakysim, Kaiarnaumo šimtininko istorijoj, arba 
Kristaus atsikėlimo istorijoj. 


Skirtumai kartais susidaro žymesni ir jie gali sudaryti egzegetams 
nemaža vargo jiems išaiškinti, sakysim, trejopas Petro išsigyniinas (Mat. 
23, 33; Mork. 14, 39; Luk. 22, 34), piktosios dvasios apsėsti gerazeniečiai 
(Mat. 8, 28 — jų yra du; Mork. 5, 1 — tėra vienas), palyginimas apie vy- 
nuogyną (Mat. 21, 33; Mork. 12, 1; Luk. 20, 9), Jericho aklieji ir k. 


Skirtumai atsiranda net ten, kur jų visų mažiau tikimasi, sakysim, 
Viešpaties maldoje (Mat. 6, 9; Luk. 11, 2), Eucharistijos įsteigime (Mat. 26, 
26; Mork. 15, 26; Luk. 22, 19), kryžiaus antraše (Mat. 27, 37; Mork. 15, 26; 
Luk. 23, 38) ir k. 


Skiriamasi ir įvykių perstatymo būdu: vienas prideda smulkmenų, ku- 
rias kitas praleidžia; Matas dažnai grupuoja, daro santraukas; Morkus ir 
Lukas individualizuoja ir konkretizuoja, paduodamas atskirus smulkius bruo- 
žus, sakysim, kad ir aukščiau minėtame audros pasakojime (v. 180 p.). 

c) Šalia skirtumų pačiame pasakojime yra didžių skirtumų 
kalbos atžvilgiu. Kiekviena Evangelija turi savotišką kalbą, sa- 
votišką išsireiškimų turtą, savotišką žodžių jungimą. Siuo at- 
žvilgiu Evangelijos daugiau skiriasi, negu sutampa. 


B. Klausimas. 


Esant tokiam Evangelijų sutapimo ir skyrimosi faktui, ten- 
ka ieškoti užtenkamo to fakto išaiškinimo. Didelis Evangelijų 
sutapimas, ypač kalbos išsireiškimais, negali būti atsiradęs nety- 
čia. Tad ir klausiama: kaip išaiškinti tokį sinoptiškų Evangelijų 
santykį, — kitaip sakant, iš kurių priežasčių arba šaltinių atsira- 
do tie trijų Evangelijų sutapimai ir jų skyrimasis. 

Surasti tų sutapimų ir skirtumų priežastis reiškia tiek, kiek 
surasti Evangelijų šaltinius. Tačiau nuo tų šaltinių nustatymo, 
nepareina Evangelijų autentiškumas ir jų istoriška vertė, nes tai 
tėra literatinis klausimas. Vis dėlto šis klausimas yra svarbus.*) 

Tasai klausimas liečia istorišką faktą, ir todėl, jį nagrinėjant, 
tenka remtis išorės kriterijomis, — nes vienos vidaus kriterijos 


*) Plg. Denzinger, Enchir. Simb. n. 2164—2165. 

nepajėgia suteikti neabejotino tikrumo. Išorės ir vidaus kriteri- 
jomis mes jau nustatėm šiuos dalykus: 

“ a) Tris pirmąsias mūsų Evangelijas parašė Matas, Morkus. 
ir Lukas. 

b) Matas surašė Evangeliją, kurią jis pats buvo skelbęs gyvu 
žodžiu; Morkus surašė savo Evangeliją pagal Petro skelbimą; Lu- 
kas surašė savąją pagal Povilo skelbimą; be to jis dar naudojosi 
kitais šaltiniais (1, 1-4). 

c) Pirmoji Evangelija pirmiausia buvo parašyta aramaiška 
kalba, bet ji netrukus buvo išversta į graikų kalbą; graikiškas 
vertimas bent substancialiai atatiko aramaišką originalą. 

d) Chronologiška surašymo eilė yra ta: pirma Mato, pa- 
skum Morkaus, pagaliau Luko Evangelija. 

Tų tat davinių tenka laikytis sprendžiant dabartinį mūsų klau- 
simą. Tas klausimas vadinasi „sinoptiškas klausimas“ arba tie- 
siog „Evangelijų klausimas“. 

Pirmaisiais amžiais šis klausimas beveik nebuvo žinomas. 
Bažnyčios Tėvai pabrėždavo tik patį sutapimo arba - skyrimosi 
faktą. Tik Augustinas bandė šį klausimą spręsti ir tuo tikslu pa- 
rašė keturias knygas „Apie Evangelijų sutapimą“ (De consensu 
Evangeliorum). Gyvai šį klausimą imta nagrinėti nuo 18 am- 
žiaus antrosios pusės ir dabar jau turime tame dalyke plačiausią. 
literatūrą. 


C. Bandymai išspręsti. 


Bandymai, daromi šiam klausimui išspręsti, galima suvesti 
į tris hipotezes: į tradicijos, tarpusavio Evangelijų naudojimo ir 
rašytų šaltinių hipotezę. 


I. Tradicijos hipotezė. 


Mūsų Evangelijos kilusios iš Apaštalų gyvu žodžiu skelbia- 
mos Evangelijos, iš jų pamokslų, arba iš evangeliškos medžiagos. 
tradicijos. 

a) Mat Kristus buvo įsakęs Apaštalams mokyti visas tautas. 
Mokymas ėjo gyvu žodžiu. Bemokant Palestinoj maždaug per 
12 metų, nusistatė Apaštalų tarpe tam tikra pastovi mokymo me- 
džiaga ir jos dėstymo būdas. Tas tat Apaštalų mokymo turinys 
ir jo išreiškimo būdas ir buvo surašytas Evangelijose. 

b) Iš tikro, žinoma yra, koks buvo Apaštalų mokymo bū- 
das ir jo turinys, nes patys „Apaštalų darbai“ (1, 21; 2, 14 S; 
10, 37 ir k.) paliko mums jų mokymo santraukas. Lukas savo 
Evangelijos įžangoje (1, 1-4) sako, kad jis pats, kaip ir jo pir- 
matakai, sėmęs savo evangeliškų įvykių žinias iš gyvo Apaštalų 
padavimo, vadinas, iš Apaštalų katechezių. Panašias Apaštalų 
katechezes regimai turi galvoj Papijas (Euseb. H. E. 3, 39) ir 
Ireniejus (ep. ad Fliorin.). Panašiai ir visa istoriškoji Bažnyčios 

tradicija sako, kad Matas surašė Evangeliją, kurią jis pats buvo 
skelbęs gyvu žodžiu; Morkus surašė pagal Petro, o Lukas pagal 
Povilo skelbimą. 

c) Priėmus gyvos tradicijos hipotezę lengva išaiškinti si- 
noptiškų Evangelijų sutapimai ir jų skirtumai. 


aa) Išaiškinamas evangeliškos medžiagos parinkimas. Iš pradžių evan- 
geliško mokymo tikslas buvo praktiškas, būtent, pagrįsti ir sustiprinti tikė- 
jimą į Jėzų Kristų. Tam reikalui teko dėstyti klausytojams pačius svarbiau- 
sius evangeliškos istorijos pamokymus ir įvykius, pačias pagrindines išga- 
nymo paslaptis, — tad Apaštalų buvo skelbiama ypač Kristaus mirtis ir Jo 
prisikėlimas, ir tai populeriu būdu. Toliau, Apaštalų katechezėms tiko ypač 
Kristaus veikimas Galiliejoj, nes čia Kristus skelbė savo mokslą paprastiems 
Galiliejos kaimų ir miestelių gyventojams, dėstė jį taip gražiu, populeriu ir 
labai jiems prieinamu būdu. Tokia medžiaga Apaštalų skelbimui labiau tiko, 
negu sunkesni suprasti dalykai ir ginčai su farisiejais, kuriuos Kristus tu- 
rėjo veikdamas Jeruzalėj ir Judiejoj. Tad Apaštalai ir pasirinko savo kate- 
chezėms Kristaus veikimą Galiliejoj, baigdami jį Jo kančios ir prisikėlimo 
istorija. 

bb) Išaiškinamas medžiagos suskirstymo ir įvykių pasakojimo vieno- 
„dumas. Apaštalai, skelbdami Evangeliją gyvu žodžiu, turėjo progos girdėti 
kits kito katechezes. Ilgainiui nusistatė jų tarpe dėstomos medžiagos vie- 
nodas suskirstymas ir tam tikra eilė, kuria evangeliški įvykiai buvo pasa- 
kojami. Kartojant tuos pačius pagrindinius Kristaus mokymus ir pagrindi- 
nius faktus, išsidirbo pastovus mokymo tipas. Taip dažnai kartojami tie 
patys Kristaus žodžiai turėjo priimti jų atmintyje pastovią jų išreiškimo 
iormą. Pagaliau pasakojimai turėjo būti trumpi, griežtai nustatyti, kiekvie- 
nas sau užbaigtas, kad jie galėtų laikytis atmintyje. Tuo būdu visi evange- 
diškos istorijos pasakojimai turėjo priimti tvirtą, nustatytą išviršinę formą 
ir pastovų vienodumą. 

Tokia vienoda turinio ir formos atžvilgiu Apaštalų katechezė išsidir- 
bo pirmiausia Palestinoj. Pagrindinai tokia ir yra surašyta aramaiškai-grai- 
kiškoje Mato Evangelijoj. Tokia pirmykštė Apaštalų katechezė buvo pagrin- 
„das vėlesniam Apaštalų mokymui ir už Palestinos ribų; šitas mokymas, pa- 
grindinai toks pat, yra surašytas Morkaus ir Luko Evangelijose. 


Sinoptiškų Evangelijų skirtumai galima išaiškinti tuo, kad 
Evangelija buvo skelbiama už Palestinos ribų. 


Pereinant krikščionystei į graikų-romėnų lauką, Apaštalai savo tikslui 
turėjo priderinti skelbiamosios medžiagos parinkimą, jos suskirstymą ir vi- 
:są mokymo būdą kitaip nustatyti. Apaštalų skelbimas turėjo derintis prie 
kilusių iš pagonių krikščioniškų bendrijų reikalų. Buvo ir maišytų bendrijų, 
kur buvo krikščionių, kilusių iš žydų ir iš pagonių. Čia taip pat reikėjo de- 
rintis. Apaštalai, be to, nebegyveno kartu: savo išsireiškimų ir skelbimo 
formos atžvilgiu kiekvienas turėjo daugiau laisvės ir individuališkumo. Tuo 
būdu susidarė mažesni ar didesni evangeliškos katechezės skitumai; teko 
kai kur nukrypti nuo palestiniškos katechežės tipo ir parinkti iš Kristaus 
turtingo gyvenimo kitokių įvykių ar pamokymų bei palyginimų. O ir tuos 
pačius įvykius teko perstatyti iš kitos pusės, pridėti ar atimti kurią nors 
smulkmeną ir tt. 

Tačiau ir tos katechezės netrukus nusistovėjo, priėmė tvirtumo, vie- 
nodumo ir pagaliau buvo surašytos Morkaus ir Luko Evangelijose. 


Tradicijos hipotezės kritika. 


Ta hipotezė daug ką išaiškina ir dalimi sutinka su istoriš- 
kais Bažnyčios liudijimo daviniais. 

Savaime suprantama, kad sinoptikai, rašydami Evangelijas, 
turėjo mažiau ar daugiau remtis žiniomis, kurios kada nors buvo 
paduodamos kitiems gyvu žodžiu, arba tradicijos keliu. Apaštalų 
pamokslai bei katechezės, be abejo, buvo priežasitmi, dėl ko buvo 
parinkta evangeliškam skelbimui atatinkama medžiaga, kuri pa- 
skum galėjo patekti į rašytąsias Evangelijas. Skelbimas gyvu žo- 
džiu galėjo užfiksuoti atskirus svarbesnius Kristaus gyvenimo įvy- 
kius ir charakteristingus Jo posakius bei išsireiškimus. Čia galėjo 
padėti savotiškas rytiečių paprotys kartoti girdėtus dalykus be pa- 
keitimo. Apaštalams kartojant misijose svarbesnius Kristaus mok- 
slus ir stebuklus, galėjo nusistovėti tam tikra Kristaus išsireiškimų, 
mokymų, pasakojimų eilė, kuri rašančiam Evangeliją turėjo da- 
ryti įtakos. — Vis dėlto pati viena tradicijos hipotezė nėra už- 
tenkama. 

a) Kol Evangelija buvo skelbiama aramaiška kalba palestiniečių tar- 
pe, galėjo nusistovėti tvirtas skelbiamas gyvu žodžiu katechezės tipas. Bet 
perėjus krikščionystei į graikų-romėnų pasaulį, toks katechezės tvirtas nusi- 
stovėjimas pasirodė nebegalimas, nebent visai mažame saike. Katechezes 
reikėjo skelbti ne aramaiška, bet graikiška kalba, — vadinas, graikiškos 
katechezės išsireiškimų sutapimas su aramaiškos katechezės užiiksuotais 
išsireiškimais yra nebegalimas, nes juk kita kalba. Tuo tarpu sinoptikų 
Evangelijose yra sutapimas kaip tik graikų kalboje. | “ 

b) Toliau, atrodo, kad nusistovėjusios katechezės graikų kalboje nė 
būte nebuvo. Ketvirtosios Evangelijos autorius visai jos nežino. Povilas ir 
Lukas nebuvo susigyvenę su Palestinos katecheze, nes jie buvo tolimi nuo 
jos, — todėl jie negalėjo turėti graikų kalboje tokios nusistovėjusios kate- 
chezės, kuri savo išsireiškimais sutaptų su aramaiška Palestinos katecheze. 

c) Pats sinoptikų sutapimas ir skyrimasis yra keistas. Viena pati gyvu 
žodžiu skelbiama nusistovėjusi katechezė negali jų išaiškinti. Evangelijos 
sutampa ne kartą <mažmožiais, nebūtinais žodžiais, vienodais skyrelių jun- 
gimais, o tuo tarpu skiriasi svarbiais dalykais. Viešpaties malda, palaimini- 
mai, Eucharistijos įsteigimas, kančios istorijos eiga, prisikėlimo -aprašymas 
ir Kristaus pasirodymai, — juk čia skirtumai tokie žymūs ir dar taip svar- 
biuose dalykuose. 

d) Luko Evangelija turi daug visai kitokios medžiagos, negu kiti si- 
noptikai. Neminint jau kūdikystės istorijos, kuri pas jį tiek daug skiriasi 
nuo Mato pasakojamos kūdikystės istorijos, ir kuri gana aiškiai rodo, kad 
ji paimta iš rašyto šaltinio, jis turi daug labai gražių palyginimų, kurių kiti 
sinoptikai neturi. Šis faktas vargu tėra išaiškinamas nusistovėjusia katecheze. 

e) Pamokslų bei katechezės tvirtai nusistovėjusi vienoda 
Torma sunkiai tėra suderinama su gyvu žodžiu. Gyvas žodis ne- 
pakenčia tokio stereotipiško evangeliškos medžiagos kartojimo. 
Juk Apaštalai nebuvo gyvas mechanizmas, kuris turėtų įsidėjęs 
tiktai vienodą įvykių pasakojimą ir jį visur tą patį kartotų. Koks 
didelis, sakysim, yra skirtumas Prisikėlusio pasirodymų pasako- 
jime. Vadinas, jie jautėsi laisvi nesilaikyti vienodumo. 

1) Pagaliau tradicijos hipotezė neatsižiūri į Luko (1, 1-4) 
pareiškimą, kad jis ne tik tradiciją tyręs, bet ir savo daugelio pir- 
matakų, kurie rašę evangeliškų įvykių istoriją, raštus peržiūrėjęs. 


II. Tarpusavio Evengelijų naudojimo hipotezė. 
Ši hipotezė ima pagrindan vieną kurią nors mūsų Evange- 
liją, kuria kitas evangelistas paskum naudojosi savo Evangeliją 

rašydamas. Eilė, kuria Evangelijos buvo naudojamos yra įvairi: 
Matas = Morkus = Lukas; Matas = Lukas = Morkus; Morkus = 
Matas = Lukas ir tt. 

Seniau paprastai buvo paliekama Matas = Morkus = Lukas 
eilė. Tokia eilė gali būti pavadinta tradicine. Jau Augustinas (De 
cons. ev. 1, 2, 2) manė, kad Morkus esąs Mato trumpintojas ir 
sekėjas. Tos hipotezės šalininkų yra ir mūsų laikais. Beveik visų 
pripažįstama, kad Lukas naudojosi Morkumi; ar jis ir Matu nau- 
dojosi, vieni neigia, kiti teigia. 

Naujaisiais laikais racionalistų ir protestantų tarpe didelio trukšmo 
kelia Morkaus hipotezė: Morkus esąs Mato ir Luko šaltinis. Jiedu 
ji sulieję su kitais šaltiniais, perdirbę jį kalbos atžvilgiu, išlyginę jį ir su- 
glaudę, ir pagaliau papildę jį savo pastabomis ir paaiškinimais. 

Tik dar svyruojama, ar tas Morkus-šaltinis esąs dabartinis Morkus, 


ar kuris nors pirmykštis Morkus (Proto-Deutero-Trito-Mark) įvairiose savo 
raidos stadijose. 


Kritika. 


Šita hipotezė, be abejo, turi savo teisėtumo, jei kalbama 
apie tam tikrą sinoptikų priklausomumą nuo kits kito. Tik tei- 
giant tą priklausomumą tenka laikytis tam tikrų ribų. 

a) Istoriška Bažnyčios tradicija tvirtina, kad Evangelijos pa- 
rašytos Matas = Morkus = Lukas eile; taigi ir priklausomumas te- 
gali būti tokia eile. 

b) Tačiau ir tokia eile priimamas priklausomumas neturi 
griauti istoriškos Tėvų tradicijos, kuris sako, kad Morkus parei- 
nąs nuo Petro skelbimo, Lukas gi nuo Povilo skelbimo ir nuo 
kitų rašytų dokumentų (Luk. 1, 1-4), kurių tarpe galėjo būti Mato 
ir Morkaus rašytos Evangelijos. 

c) Šita hipotezė gerai išaiškina sinoptikų sutapimą; bet ji 
pati viena neišaiškina jų skirtumų. Nes jei Morkus tebūtų Mato 
trumpintojas, tai iš kur jis būtų paėmęs daugybę visokių smulk- 
menų, kurių nei Matas nei Lukas neturi, — iš kur jis būtų pač- 
męs du stebuklus ir vieną palyginimą, kurių joks kitas evange- 
listas neturi? Lukas gi turi savos medžiagos daug daugiau negu 
Morkus: jis negalėjo jos paimti nei iš Mato, nei iš Morkaus. 


III. Šaltinių hipotezė. 


Sinoptikai sėmę iš bendrų rašytų šaltinių; padavimas, iš ku- 
rio jie nepareinamai nuo kits kito sėmė, buvęs jiems surašytas 
raštu. Ta hipotezė paduodama įvairiose formose. 


1. Pirmykštės Evangelijos hipotezė. 


Labai anksti Jeruzalėj buvusi parašyta pirmykštė aramaiška 
Evangelija, kurios laikėsi ir patys Apaštalai skelbdami savo pa- 
mokslus ir katechezes. Ta pirmykštė Evangelija buvusi mūsų 
Evangelijoms šaltiniu. 

Kad vienu šaltiniu, berods, lengva išaiškinti sinoptikų pana- 
šumai, bet negalima išaiškinti jų skirtumų, tai teko priimti, kad 
ta pirmykštė Evangelija turėjusi visokių perdirbimų bei skirtingų 
atpasakojimų. Kai mūsų Evangelijos buvo surašytos, ta pirmykštė 
Evangelija, kartu su jos perdirbimais ir vertimais, visai dingusi. 

Eichhorn (1794) priėmė, kad toj pigmykštėj Evangelijoj buvusi visa 
medžiaga, kuri yra bendra visiems mūsų sinoptikams. Ji buvusi verčiama į 


graikų kalbą, trumpinama, kitaip atpasakojama. Tuo būdu susidarę daug 
šiek tiek skirtingų raštų, iš kurių sėmę savo žinias sinoptikai. 


Kritika. 


Bendrai sakant, taip pat ir šaltinių hipotezė turi palyginti 
tam tikro teisėtumo. Ją nurodo ir Luko prasitarimas (Luk. 1, 
1-4). Tačiau tokiose formose, kuriose ji paduodama, ji yra ne- 
užtenkama. 

a) Prieš pirmykštės Evangelijos buvimą kalba visa istoriška 
Tėvų tradicija. Būtų beveik stebuklas, kad ir pati pirmykštė Evan- 
gelija, ir jos visoki perdirbimai bei vertimai būtų taip dingę, kad 
jokių pėdsakų, jokio paminėjimo nebūtų palikę. 

b) Ta hipotezė nesuderinama su Luko Evangelijos įžanga, 
nei su Tėvų liudijimu, kad evangelistai rašė pagal Petro ir Po- 
vilo skelbimą. Kad ji ir išaiškintų sinoptikų panašumus, bet ji 
neišaiškina jų skirtumų bei tariamų prieštaravimų. 


2. Daug trupinių hipotezė. 


Pirmykštės Evangelijos hipotezė kitų mokslininkų buvo tiek 
pakeista, kad vietoj vienos pirmykštės Evangelijos buvo primta 
daug visokio didumo raštų, rašytų aramajų arba graikų kalba. 
Jau netrukus po Kristaus mirties atsiradę didesni ar mažesni ra- 
šyti pasakojimai apie Kristaus žodžius ir darbus. Tokių trupinių 
(diegesių) skaičius priimamas kokį kas nori. Iš tokių lapelių il- 
gainiui buvusios sustatytos mūsų Evangelijos, papildant juos ži- 
niomis iš gyvo padavimo, arba pridedant teologišką išvadžiojimą. 


Kritika. 


a) Apie tokius rašytus lapelius istoriška Bažnyčios tradicija 
neturi jokių žinių. Žuvo daug apokrifiškų evangelijų, žuvo ara- 
maiška Mato Evangelija, vis dėlto senovės tradicija bent jų vardą 
mini. O tuo tarpu tie rašyti lapeliai būtų pradingę be jokių pėd- 
sakų, taip kad nė minėti niekas jų nemini. lreniejus, Eusebijus, 
Jeronimas, kurie taip stropiai rinko žinias apie senovės doku- 
mentus, būtų turėję žinoti apie tokius lapelius. O tuo tarpu jie 
tvirtina, kad Evangelijos kilusios kitokiu keliu. 

b) Rašytų lapelių teorija negali visko išaiškinti. Neišaiški- 
nama, dėl ko sinoptikams pateko į rankas tiesiog tie lapeliai, k:- 
rie turėjo bendros medžiagos.  Neišaiškinama, kaip iš daugelio 

skirtingų trupinių sujungimo būtų galėjęs atsirasti evangeliškas 
pasakojimas, kuris pasižymi tikslo ir krypties vieningumu, litera- 
tišku kalbos ir stiliaus nuoseklumu, savotišku pasakojimo gyvumu. 


3. Dviejų šaltinių hipotezė. 


Šita hipotezė mano, kad Morkaus Evangelija (dabartinėj jos 
formoj, arba bent jos pirmykštė forma = Ur-Markus) esanti se- 
niausia; ji esanti Mato Evangelijos šaltinis. O jei iš Mato išim- 
tumei Morkaus Evangelija, tai paliktų senovinis, pats sau atskiras 
raštas „Viešpaties žodžiai“ arba „Logia“. Tad Morkus yra Ma- 
tui Kristaus darbų (stebuklų) šaltinis. Iš tų abiejų šaltinių Matas 
sudarė savo Evangeliją. Iš Morkaus ir Mato Evangelijų, arba iš 
tų pačių šaltinių kaip Matas, pagaliau ir Lukas sudarė savo Evan- 
geliją; tik be to dar jis naudojosi ir kitais šaltiniais. 


Kritika. 


Tačiau nė toj formoj šaltinių teorija nėra laikytina. 

a) Sita hipotezė priima, kad Morkaus Evangelija esanti se- 
niausia. Tuo tarpu istoriška tradicija mums sako, kad Matas 
pirmas parašė savo Evangeliją, 0 tada jau Morkus ir Lukas. Be 
to, dar neišaiškinama, dėl ko Matas ir Lukas būtų praleidę tai, 
ką Morkus turi kaipo savą medžiagą; dėl ko jie būtų praleidę 
daug Morkaus įvykių aplinkybių ir smulkmenų, kurios daro pa- 
sakojimą daug gyvesnį ir gražesnį. 

b) Šita hipotezė priima antrą šaltinį „Logia“. Tokia knyga 
yra grynas prasimanymas. Ne tik istoriška tradicija nieko apie 
ją nežino, bet ir pati jos hipotezė yra klaidinga: patys vieni Kri- 
staus žodžiai, atskirti nuo jų aplinkybių ir nuo Kristaus darbų, 
dažniausiai yra nesuprantami, arba praranda daug savo vertės, — 
ir todėl krikščionims negalėjo rūpėti juos vienus sau pagaminti. 

c) Pagaliau ta hipotezė neišaiškina, iš kur Matas ir Lukas 
paėmė tas žymias savo Evangelijų dalis, kurios jiems nėra ben- 
dros, kurių tačiau negalėjo paimti nei iš Morkaus nei iš „Logių“ !). 

Geriausia mišri hipotezė. 

Geriausias sinoptiško klausimo išsprendimas, kiek apie iš- 
sprendimą gali būti kalbos, yra įvairių hipotezių kombinacija. 
Tuo lieka pripažintas atskirų hipotezių teisėtumas, kiek jos jo 
turi, ir išvengiama jų vienpusiškumo. 

1. Priimtina gyvo žodžio tradicija. 

Pats istoriškas Tėvų liudijimas tą reikalą nurodo, nes jis 
mums sako, kad Mato Evangelija yra to paties Apaštalo sura- 

!) V. plačiau Dr. P. Dausch: Die synoptische Frage — Bibl. Zeitfra- 


gen, 7, 125—168 p. ir to paties autoriaus Die Zweiguellentheorie, ten pat 
325—364 p. 

šyta katechezė, kurią jis buvo skelbęs Palestinoj; Morkus sėmė 
savo žinias iš Petro katechezės. Lukas gi iš Povilo sėmė jo uni- 
versalistišką kryptį ir, kaip jis pats pasisako (1, 1-4), tyrė tradi- 
ciją, paduodamą gyvu žodžiu tų, kurie „nuo pat pradžios patys 
matė ir buvo žodžio tarnai“. 

2. Reikia taip pat priimti, kad evangelistai kits kito Evan- 
"gelijoms naudojosi. — Jei trys rašytojai turi tą pačią medžiagą, 
ir taip pat ją suskirsto, arba ją dėsto tais pačiais žodžiais, tai 
tenka pripažinti, kad literatiniu atžvilgiu jie pareina nuo kits kito. 

Tarpusavio Evangelijų naudojimą tenka priimti. Nes juk tokiu su- 
tampančiu būdu, kaip sinoptikai, negali kalbėti apie tą patį dalyką net du 
ar trys patys matę liudininkai. Toliau, iš medžiagos didžios daugybės visi 
sinoptikai pasirinko tik mažą dalelę, ir tą maždaug tą pačią. Sutapimas tuo 
atžvilgiu, arba sutapimas tame, kad, nors įvykiai pasakojami be chronolo- 
gijos, tačiau visų trijų sinopiikų pasakojami ta pačia eile, negali atsirasti 
netyčia. ; 
2 Dar labiau reikėtų stebėtis, iš kur panašumas išsireiškimuose, kuriais 
pasakojami Kristaus žodžiai ir darbai. Juk tie Kristaus žodžiai pirma tu- 
rėjo būti išversti į graikų kalbą. Negalimas yra daiktas, kad du ar trys ne- 
pareiną nuo kits kito vertėjai imtų ir naudotųsi-ištisomis eilėmis tais pa- 
čiais išsireiškimais. O be to dar tie sutapimai ne visados liečia svarbesnius 
pasakojimo punktus bei bruožus, bet dažniausiai jie teliečia piešiančias 
smulkmenas, įžangos ir baigimo būdą. Pats vienas padavimas, reiškiamas 
gyvu žodžiu, tokio sutapimo pasiekti negali !). 

Kuria eile evangelistai kits kitu naudojasi, tai mes galime 
nustatyti remdamies dalimi istoriška Tėvų tradicija, dalimi vidaus 
kriterijomis. 

a) Pagal istorišką tradiciją aramaiškas Matas yra seniausias; 
tad jis negalėjo naudotis nei Morkumi nei Luku. Be to, Matas 
rašė krikščionims iš žydų; jo Evangelija jiems taikoma turinio ir 
formos atžvilgiu; bet juk būtų tiesiog neįtikėtina, kad toks raštas 
pareitų nuo Morkaus Evangelijos, rašytos krikščionims iš pago- 
nių, turinčios kitokį tikslą ir dvasią, kuri svetima pirmajai Evan- 
gelijai. Pagaliau Mato Evangelija daugeliu kitų dalykų, savo kom- 
pozicija ir stiliumi, pasirodo nepareinanti nuo Morkaus?). 

Tačiau aramaiško Mato vertėjas į graikų kalbą galėjo nau- 
dotis ir greičiausiai naudojosi Morkumi, o gal ir Luku. Tuo būdu 
geriau išaiškinamas Evangeliją sutapimas kalbos atžvilgiu. 

b) Morkus, redaguodamas savo Evangeliją, galėjo naudotis 
ir greičiausiai naudojosi aramaiška Mato Evangelija. Bendras jo 
pasakojimo pobūdis yra toks, kad jis ima iš Petro katechezės ir 
iš Mato medžiagos dalių ir, prisilaikydamas bendrais bruožais 
Mato tvarkos ir praleisdamas viską, kas tiko tik krikščionims iš 
žydų, turimąją medžiagą sustato mozaiškai į didingą vaizdą, ku- 
ris liudija, kad Jėzus yra Dievo Sūnus). 

Iš S. Testamento Morkus teturi tik tas citates, kurias ir-Ma- 
tas turi; kai kurias jų jis kombinuoja kartu ir taip sukombinuotą 


1) V. Heigl, Die vier Evangelien, 269 p. 
2) V. Dausch, (C. v. 
3) V. Dausch, c. v. 145 p. 

pavadina ją Izaijo žodžiais, sakysim, Mork. 1, 2-3 = Mat. 11, 10 
+3, 3. Tas savaime rodos nežymus dalykas, bet, nekalbant apie 
kitus, ir jis gali reikšti, kad Morkus naudojosi Mato Evangelija. 
Tad ir sakoma, kad „ne turtuolis Matas skolinęs iš beturčio Mor- 
kaus, bet priešingai“ (Zahn, Einleitung, 2, 327 p.). 


c) Beveik visi pripažįsta, kad Lukas, be kitų šaltinių, nau- 
dojosi Morkaus Evangelija. Nežiūrint to, kad jis stengiasi duoti 
geresnį chronologišką suskirstymą, tačiau regimai jis seka Mor- 
kaus pasakojimo eile ne retai beveik be pertraukos (plg.: Luk. 
4,31-6,19::  Mork. 1,21-3,19;  Luk. 8,4-9,17: Mork. 4,1-6, 
44; Luk. 9,18-9,50: Mork. 8,27-9,40; Luk.  18,15-18,43: 
Mork. 10,13-10,52; Luk. 19,29-24,8: Mork. 11,1-16,8). O 
juk, kaip matyti iš Mato ir Jono Evangelijų tvarkos, buvo ga- 
lima sekti kitokia eile. Kad kalbos sutapimo atžvilgiu Lukas. pa- 
reina nuo Morkaus, tuo nė abejoti netenka. (Sakysim, Mork. 1, 
32: Luk. 4, 40: Mork. 5, 39: Luk. 9, 14; Mork. 12, 42: Luk. 
2i522) 

Ar Lukas naudojosi Mato Evangelija, vieni teigia, kiti nei- 
gia. Greičiausia, nesinaudojo. aa) Savo Evangelijos įžangoje Lu- 
kas sako, kad tie, kurie patys buvo matę evangeliškus įvykius, 
„padavė“ tuos įvykius; padavimas gi eina ne raštu, bet gyvu žo- 
džiu; vadinas, atrodo, kad betarpiško liudininko Mato raštu Lu- 
kas nesinaudojo. bb) Lukas daug trumpiau paduoda Viešpaties 
maldą, palaiminimus, ir bendrai jis kitaip negu Matas paduoda 
kūdikystės istoriją (1 ir 2 sk.), kalno pamokslą ir daug kitų da- 
lykų. Luko akyse Matas turėjo apaštališką autoritetą. Todėl jei 
Lukas būtų turėjęs Mato Evangeliją, jis greičiau būtų sekęs Matu 
Apaštalu, negu Apaštalų mokiniu Morkumi, ar kitais Apaštalų 
mokiniais. 

Tačiau aramaiško Mato vertėjas į graikų kalbą galėjo nau- 
dotis ne tik Morkaus, bet ir Luko Evangelija. Ar tikrai taip buvo, 
nėra jokio tikresnio įrodymo. Mato ir Luko panašumai kalbos 
atžvilgiu išaiškinami tuo, kad Mato vertėjas naudojosi Morkaus 
Evangelija, kuria ir Lukas naudojosi. 


3. Tenka pripažinti, kad sinoptikai naudojosi rašytais šaltiniais. 


a) Išskyrus Dovido giminės genealogiją, nenumatoma, kad 
Matas būtų naudojęsis rašytais šaltiniais. Su kūdikystės istorija ir 
su Kristaus veikimu lig jo pašaukimo į Apaštalus jis, be abejo, 
turėjo progos susipažinti, semdamas žinias iš betarpiškų liudi- 
ninkų lūpų, nes juk jis turėjo susidurti su Dievo Motina Marija 
ir gyveno kartu su kitais Apaštalais, kurie buvo įvykių liudinin- 
kai nuo pat viešojo veikimo pradžios. Istoriškas Tėvų liudijimas 
sako, kad savo Evangelijoj jis surašęs savo katechezę, kurią jis 
buvo skelbęs Palestinoj. Kai kurių manoma, kad jis, kurs juk 


1) V. Dausch, c. v. 148. 

buvo išsilavinęs muitininkas, daręs Kristaus žodžių ir darbų ški- 
cuose užrašus savo privačiam vartojimui. Tai tėra tik spėliojimas. 

b) Morkus, be Petro katechezės, rodos, naudojosi aramaiška 
Mato Evangelija. Tuo kelių užtenkamai išaiškinama jo Evange- 
lijos kilmė. 

c) Visų daugiau Lukas naudojosi rašytais šaltiniais. Jis pats 
savo Evangelijos įžangoj sako, kad „daugelis“ jo pirmtakūnų mė- 
ginę iš eilės pasakoti evangeliškų įvykių istoriją, tad ir jis pats 
imasi panašaus,.darbo. Tiesa, jis nesako, kad visus tuos esamus 
pirmtakūnų raštus jis sunaudojęs savo Evangelijai rašyti, vis dėlto 
jis, literatinio išsimokslinimo žmogus, negalėjo žiūrėti abejingai į 
tuos raštus, kurie buvo artimi jo rašomajam raštui, ir todėl jis 
turėjo juos įvertinti. 

aa) Kaip jau matėm, Lukas naudojosi Morkaus Evangelija; 
tuo lengviau jis galėjo tai padaryti, kad jis ir gyveno kartu su 
Morkumi Romoje (Kol. 4, 10, 14). 

bb) Kitas Luko rašytas šaltinis buvo Kristaus kūdikystės 
istorija. > 
Po klasiškos, stilingos įžangos seka Luko Evangelijoj (1, 5—2, 52) 
visai paprastas, hebraizuojančio stiliaus pasakojimas, kurs atrodo svetimos 
rankos rašytas. Jau patys pradedamieji pasakojimo žodžiai „Judiejos ka- 
raliaus Erodo dienose“... graikiškame tekste rodo, kad tai yra vertimas iš 
semitų (aramajų ar hebrajų) kalbos. Ne tik to skyriaus stilius, bet taip pat 
išsireiškimai ir turinys turi stipriai žydiškai-krikščionišką pobūdį. Viskas čia 
izraelitiška: bažnyčios tarnystė, kuri suponuojama skaitytojams žinoma, Elz- 
bietos džiaugsmas, kad Dievas pašalino nuo jos panieką žmonių tarpe, Me- 
sijas Dovido sosto paveldėtojas ir tt. Tuo tarpu kitur Lukas pasižymi gry- 
na graikiška kalba ir universalistiškomis idėjomis. 

To skyriaus hebraizacija tegali būti išaiškinta tuo, kad čia Lukas tu- 
rėjo rašytą krikščioniškai žydišką šaltinį. Tas šaltinis tur būt buvo pateiktas 
Lukui graikiškame vertime, kurį jis bent tiek perdirbo, kad įdavė jam savo 
kalbos dvasios, nors ir nepašalino nuo jo pagrindinio semitiško charakterio. 

Veltui kas sakytų (kaip Harnack), kad Lukas tyčiomis čia pamėg- 
džiojęs hebraizuojantį stilių, — nes nėra jokio pagrindo taip manyti; o dar 
vargu pats Lukas žinojo hebraišką kalbą. 

Kas buvo to rašyto šaltinio autorius, nėra žinoma. Gal būt, tai buvo 
vienas iš atvirtusių žydų kunigų (Apd. 6, 7), gal kuris artimesnis Krikšty- 
tojo giminei. Jis, be abejo, turėjo remtis paties Zacharijo, Betliejaus pie- 
menų ir ypač Panos Marijos pasakojimu. Ne veltui ir Evangelijoj skaitome 
žodžius: „Marija gi tėmijo sau visus šituos dalykus ir svarstė juos savo šir- 
dyje“ (Luk. 2, 19 ir 2, 51). — Ar tasai rašytas šaltinis turėjo daugiau evan- 
geliško pasakojimo, ar tik pačią kūdikystės istoriją, nieko tikro negalima 
pasakyti !). 

cc) Lukas turėjo naudotis dar kitais šaltiniais. Tik sunku 
pasakyti, kurie evangeliški įvykiai jo pasemti iš rašytų šaltinių, 
o kurie iš padavimo gyvu žodžiu; ar tai buvo platesnio turinio 
istorijos, ar tik trumpi pasakojimai. Luko pasakymas „daugelis“ 
nieko arčiau nenustato. Spėjama, kad gal jo šaltinis turėjo pa- 
lyginimų rinkinį, kuriuos pas vieną Luką terandame (sakysim, 
gailestingasis samaritietis 10, 30; paikasis turtuolis 12, 16; pra- 
rasta drachma 15, 8; pražuvęs sūnus 15, 11; neteisingas užveiz- 


žė) V. Meinerth, Das Lukasevangelium, — Bibl. Zeitfr. 3 F. 18 p. 

dėtojas 16, 1; vargšas Lozorius 16, 19; neteisingas teisėjas 18, 
1; farisiejus ir muitininkas 18, 9) arba kitos Viešpaties prakalbos 
(gal kalno pamokslas) ir Jo darbai. 

dd) Povilo laiškais Lukas regimai nesinaudojo; nėra jokio 
ženklo. Flavijaus Juozapo raštais Lukas negalėjo naudotis, nes 
šie daug vėliau rašyti (apie 80-95 m.). 

4. Rašydami savo Evangelijas, sinoptikai neatliko to darbo 
mechanišku, kompilatorišku būdu. Kiekviena Evangelija turi in- 
dividuališkumo ir originališkumo pažymį ir vieningumo charak- 
terį. Evangelistai laikėsi gyvo padavimo ir rašytų šaltinių.  Ta- 
čiau jie, laikydamies objektyvumo, elgėsi ne vergiškai, bet, lie- 
dami įvairius evangeliškus įvykius ir žodžius į vieną savarankišką 
veikalą, turintį savo tikslą ir kryptį, išlaikė laisvę ir individualumą. 
Ne tiek raidė jiems rūpėjo, kiek dvasia. Tasai jų laisvumas pa- 
sireiškia ir būdu, kuriuo jie naudojosi S. Testamento tekstais. 


JONO EVANGELIJA 


Jono Evangelijos autentiškumas. 


I. Išorės kriterijos. 


A) Tiesioginiai istoriškos tradacijos liudijimai 
tvirtina, kad ketvirtąją mūsų Evangeliją parašė Apaštalas Jonas. 

1. Teofilas Antiochietis (apie 188 m.): „To 
mus moko šventasis Raštas ir visi, kurie tik buvo šventosios 
Dvasios įkvėpti, tarp kurių Jonas sako: Pradžioje buvo Zodis. 
Tas Žodis buvo pas Dievą ir tt. (Ad Autol. 2, 22). — Čia Te- 
otilas, cituodamas ketvirtosios Evangelijos pradžią, prideda, kad 
tie žodžiai yra Jono: Jonas įkvėptas šv. Dvasios; jo žodžiai 
turi tokios pat vertės, kaip ir kitos šv. Rašto knygos. 

2. Ireniejus -(180—190):: „Paskum ir Jonas, Viešpa- 
ties mokinys, kurs ir prie Jo krūtinės buvo prisišliejęs, taip pat 
ir jis išleido Evangeliją, gyvendamas Azijos Efeze“ (Adv. haer. 
3, 1, 1). — Čia, be abejo, Jonas yra Jonas Apaštalas, nes jis 
vadinamas Viešpaties mokinys, kurs paskutinės vakarienės metu 
prie Viešpaties krūtinės buvo prisišliejęs; 0 kad pagal sinoptikus 
(Mat. 26, 20; Mork. 14, 17; Luk. 22, 14) prie tos vakarienės 
tebuvo vieni Apaštalai, tai'ir čia suprantamas ne kitas Jonas, 
bet Jonas Apaštalas, kurį ir pats Ireniejus kitur priskaito prie 
Apaštalų (Adv. haer. 2, 22, 5; 1, 9, 2; 1, 9, 3 ir k.). 

3. Muratorio trupinys (prieš 200 m.) v. aukš- 
žiau, 20 p. 

4, Klemensas Aleksandrietis (150—215): „Pa- 
galiau gi Jonas, matydamas, kad kitų (= sinoptikų) Evangelijose 
paduodama tai, kas liečia Kristaus kūną, veikiamas Dievo Dva- 
sios ir raginamas artimųjų parašė dvasinę Evangeliją“ (Hypot.— 
Euseb. H. E. 6, 14). — Kaip matyti iš Klemenso raštų, tasai 
Jonas yra tikrai Jonas Apaštalas, kurs buvo ištremtas į Patmos 
salą ir paskum gyveno Efeze iki Trajano (98—117) laikų (v. 
Euseb. -H.. /E.-6, 23). 

5. Origenas (185—254): „Žymiausia (= primitiae) 
Evangelijų yra Jono paliktoji Evangelija, kurios prasmės niekas 
nepermano, nebent kuris buvo prisišliejęs prie Jėzaus krūtinės, 
arba kuris iš Jėzaus gavo Mariją, kad Ji taip pat ir jo motina 
būtų“ (In Jo com. t. 4). — Origenas daugybę kartų kalba apie 
ketvirtosios Evangelijos autorių, ir net komentorių Jono Evan- 
gelijai parašė. Be aukščiau suminėto teksto plg. dar In Mat. 
com. t. 1 (pas Euseb. H. E. 6, 25); Hom. 8 in lib. Jes. Nave. 

6. Tertulionas (160—222): V aukščiau, 18 p. c.; be 
to plg. dar Adv. Marcion. 5, 4; adv. Praxeam c. 23. 

7. Eusebijus (265—340): „Tad nurodysime neginčija- 
mus Apaštalo Jono raštus: visų pirma reikia priimti kaipo auten- 
tišką jo Evangeliją, kaipo tokią pripažintą visose bažnyčiose, 
kurios yra po dangumi. Teisingai senieji padėjo ją ketvirtoj vie- 
toj, po trijų kitų“ (H. E. 3, 24). 

8. Jeronimas (342—419); „Jonas Apaštalas, kurį Jė- 
zus labai mylėjo, Zebediejaus sūnus, Jokūbo Apaštalo brolis... 
visų paskutinis parašė Evangeliją, prašomas Azijos vyskupų, prieš 
Kerintą ir kitus eretikus“ (De viris illustr. c. 23). 

Būtų galima suminėti daug kitų Bažnyčios Tėvų ir rašytojų, 
sakysim, Hipolitą, Viktoriną, Epifanijų ir k., kurie aiškiai tą patį 
liudija. Apie to liudijimo vertę v. aukščiau 32—40 p. 


B) Netiesioginis istoriškos tradicijos liudijimas 
parodo, kad Jono Evangelija buvo Bažnyčioj žinoma ir varto- 
jama nuo pat Apaštalų laikų. 

a) Apaštališki Tėvai. 

Ketvirtoji Evangelija vėlai rašyta, — todėl senesnieji Apaš- 
tališkų Tėvų raštai negali turėti jos citačių. Bet vos Evangelija 
buvo parašyta, tuoj ir citatės Tėvų raštuose atsiranda. 

1. Ignacas Antiochietis (105—107) turi daug išsi- 
reiškimų, paimtų iš ketvirtosios Evangelijos. Plg. Philad. 7, 1 (Jo. 
3, 8); Rom. 7,2 (Jo. 4, 10); T, 3 (Jo. 6, 33, 35); Magn. 8, 2 (Jo. 
1, 1—16, 17; 8, 29); Rom. T, 1 (Jo. 12, 31) ir k. 

2. Polikarpas (106—108) Philip. 5, 2 (Jo. 6, 44); be 
to jis naudojasi pirmuoju Jono laišku (4, 2, 3); bet jei jis tą 
laišką žinojo, tai jis ir Jono Evangeliją turėjo žinoti. 

3. Papijas (apie 125 m.),Eusebijaus liudijimu (H. E. 3, 
39) naudojasi pirmuoju Jono laišku; O kad tasai laiškas beveik 
neatskiriamai jungiasi su Jono Evangelija, tai ir ją jis turėjo 
žinoti. Iš tikro, Papijo išlikusiame trupinyį Kristus vadinamas 
pati tiesa — ta idėja tikriausiai bus paimta iš IV Evangelijos. 

4. Hermo Ganytojas (140—155) turi ketvirtosios 
Evangelijos idėjų ir išsireiškimų (Sim. 5, 6, 3; Sim. 9, 10, 3 ir 
k.); taip pat Kristaus pavadinimų: durys (Sim. 9, 12 = Jo. 
10, 7, 9), gyvybė (Vis. 2, 2, 8 = Jo. 11, 25). 

5. Nežinomo autoriaus raštas, vadinamas antrasis laiš- 
kas Korintiečiams (apie 150 m.) suponuoja ketvirtąją mūsų 
Evangeliją. 

6. Justinas (150—155), kurs 130—135 metais gyveno 
Efeze, kur Jono Evangelija buvo rašyta, be abejonės priskaito 
ketvirtąją mūsų Evangeliją prie „Apaštalų atsiminimų“, kurie taip 
pat ir „Evangelijomis vadinami, kuriuos surašė Apaštalai ir jų 
sekėjai“ (Apol. 1, 103). Jis dažnai cituoja ketvirtąją Evangeliją 
(Apol: 1,33 — Jo 14 294 1, 634— JO: Filo, 3; 101 — Jo 3; 
3—5; 1, 66 = Jo. 6, 55; Dial. 100, 139 = Jo. 6, 59 ir k). Jo 
mokslas apie Zodį, be abejo, paimtas iš ketvirtosios Evangelijos. 

7. Tacianas (apie 170 m.), Justino mokinys, sunaudojo 
mūsų ketvirtąją Evangeliją savo Diatessaronui; jis ir jos chrono- 
logija seka. 

8. Lozoriaus iš numirusių prikėlimas, nupieštas Romoj 
Priscilės katakumbose, kilęs iš antrojo amžiaus pradžios, neabe- 
jojamai remiasi ketvirtąja mūsų Evangelija. Plg  Romische 
Ouartalschrift 1894, 121 p.; Stimmen aus Maria—Laach 47, 563 p. 


b) Eretikai. 

1. Basilides (117—130) naudojosi Jono 1, 8; 2, 4 
(Hippol. Philosoph. 7, 22, 27). 

2. Valentinas (135—160) savo mokslą apie eonus rėmė 
Jono „Evangelijos įžanga. Jo mokykla su ypatingu pamėgimu 
naudojosi ketvirtąja Evangelija, pripažindama, kad tai yra Jono 
Apaštalo Evangelija (Iren. Adv. Haer. 1, 11, 1; 3, 21, 7). — 
Herakleonas, tos mokyklos šulas, apie 160 metus parašė 
tos Evangelijos komentorių (Orig. In Jo. 6,8). — Ptolomie- 
jus, tos pačios mokyklos sekėjas, buvo palikęs tos Evangelijos 
įžangos aiškinimą, pripažindamas, kad jos autorius yra Apaštalas 
(Iren. Adv. Haer. 1, 8, 5; Epiph. Haer. 33, 3). Teodoras 
apsčiai naudojosi Jono Evangelija (Klem. Al. Strom. 6, 45). 

3. Marcionas (apie 140 m.) žinojo ketvirtąją Evange- 
liją, bet atmetė ją, dėl to, kad ji Apaštalo rašyta. Jo sugadintoj 
Luko Evangelijoj buvę žodžiai, paimti iš Jo. 13, 4—15; 15, 19. 

4, Montanistų sekta (apie 160 m.) naudojosi Kristaus 
žodžiais apie Parakletą, paimtais iš ketvirtosios Evangelijos. 

5. Alogai (apie 165 m.), remdamies ne istoriškais, bet 
dogmatiškais sumetimais, norėjo priskirti Jono Evangeliją 

Kerintui, Jono Apaštalo bendralaikiui. Tuo jie liudija, kad Baž- 
nyčioj riuo seno buvo vartojama mūsų ketvirtoji Evangelija, ir 
jos autorius buvo laikomas Jonas Apaštalas. 

c) Apokrifiški raštai. 

1. Saliamono himnai (100—120 m.) turi daugybę 
posakių, išsireiškimų, žodžių, kurie tėra mūsų ketvirtojoj Evan- 
gelijoj, sakysim, „Žodis buvo šviesa“ (Od. 12, 7 = Jo. 1, 9); 
„pasaulis per Žodį pasidarė“ (Od. 12, 8 = Jo. 13) krikšto 
metu „karvelis lėkė ant Mesijo“ (Od. 24 = Jo. 1, 32); „aš pa- 
ėmiau į nelaisvę pasaulį“ (Od. 10, 4 = Jo. 16, 33); „aš buvau 
anksčiau negu mano priešai atsimena“ (Od. 28, 15 = Jo. 8, 58); 
dažnai malonė žymima „gyvojo vandens“ (Jo. 4, 14) pavadinimu. 

2. Petro darbai (rašyti apie antrojo amžiaus vidurį) 
turi artimų ketvirtąjai Evangelijai išsireiškimų, sakysim, „visaga- 
lis Dievas siuntė savo Sūnų į pasaulį“ (53 p. plg. Jo. 3, 17); 
„prapulties sūnus“ (54 p. plg. Jo. 17, 12); „Tėvą, kurio nė vie- 
nas niekuomet nėra matęs“ (54 p. plg. Jo. 1, 18) ir k. 

3. Jono darbai (rašyti antrojo amžiaus pabaigoj) 
cituoja Jo. 20, 27; 10, T ir k.; pasakoja, kad paskutinės vaka- 
rienės metu Jonas buvo prisišliejęs prie Kristaus krūtinės. 


4. Pseudo—Petro evangelija (rašyta tarp 110— 
—130 m.) turi iš ketvirtosios Evangelijos įvairių vietų, sakysim, 
Jo: 10, 41; 29, 21; 18, 39 ir k. 

d) Pagonis Celsus (apie 180 m.) žino Jono Evangeliją 
ir puola kai kuriuos įoj suminėtus faktus: Kristus ištroškęs prie 
šulinio; šono pervėrimas ir k. (Orig. Contra Cels. 1, 70; 2, 31, 86). 

e) Kovotojai prieš rymišką būdą švęsti Velykas (apie 
165—170) remiasi Jono Evangelijos autoritetu. 

Taigi matome, kad mūsų ketvirtoji Evangelija yra žinoma 
ir branginama nuo antrojo amžiaus pradžios; tiesioginai istoriš- 
kos tradicijos liudijimas mums pasako, kad jos autorius yra 
Jonas Apaštalas. Išorės kriterijos laiduoja jos autentiškumą taip 
tvirtai, kaip tik begalima reikalauti. 


Istoriškas padavimas apie Jono Ap. raštų kilmę prieina arčiau prie 
paties fakto, negu padavimas apie kitų raštų kilmę. Jono Ap. raštai yra 
kilę M. Azijos provincijoj. Bet tiesiog toj provincijoj antrojo amžiaus pra- 
džioj mes matome daug betarpiškų Jono Ap. mokinių; jie laiduoja istoriš- 
kosios tradicijos tikrumą. Jų tarpe yra ypač vyskupai Polikarpas ir Papi- 
jas, ir daug kitų, Jono Ap. mokinių, kuriuos Ireniejus pažymi „presbiterų“ 
pavadinimu. Savo ilgu amžiumi (jis mirė apie 100 metus) Jonas Ap. jun- 
giasi su savo betarpišku mokiniu Polikarpu, kurs mirė 154 metais, išbuvęs 
krikščioniu 86 metus, o per Polikarpą Jonas jungiasi su Polikarpo mokiniu 
lreniejum. Tuo būdu susidaro nepertraukiama grandinė nuo pat Kristaus 
iki Ireniejaus, vadinas, nuo 30 metų iki 180 mėtų. Be abejo, buvo ir kitų 
Lia kurie jungė Ireniejų su Jono Ap. amžininkais, gyvenusiais M. 

zijoj Jono Ap. įtakoje. Todėl tiesiog nepamanomas daiktas, kad M. Azi- 
jos bendrijos, kurios žinią, kas yra IV Evangelijos autorium, turėjo iš pa- 
ties centro, būtų galėjusios vertinti ketvirtąją mūsų Evangeliją, jei ji nebū- 
tų tikrai paties Jono Ap. parašyta. (Plg. Heigl, c. v. 301 p.). 

II. Vidaus kriterijos. 


1. Ketvirtosios mūsų Evangelijos autorius yra žydiškos. 
kilmės palestinietis. 


Jau pati kalba rodo žydišką autorių. Autorius vartoja hebraiškus 
žodžius ir vardus !). 

Graikų kalba, kuria jis rašo, pasižymi gausingais semitizmais ir ne- 
graikiškais išsireiškimais, sakysim, kad ir sakinių jungimas su „ir“. Nors. 
graikų kalba autoriui žinoma, nes jis ilgai graikų tarpe gyveno, bet vis dėl- 
to jis hebraiškai mąsto ir graikiškai rašo; visas rašymo būdas ir stilius tu- 
ri labai daug hebraiškos dvasios. 

Toliau, autorius gerai žino žydų šventes, įvedimus ir papročius, par- 
tijų santykius ir viešpataujančias nuomones. Jis žino, kokie buvo Kristaus 
laikais žydų mesianiški lūkesiai, politiniai ir socialiniai Palestinos santykiai. 
Jis žino Samaritiečių padavimus ir lūkesius, taip pat ir dalykus, kurie ski- 
ria juos nuo žydų. 

Pagaliau autorius žino Palestinos istoriją ir geografiją, ypač vietas. 
Jeruzalėj ir aplink Jeruzalę taip žino, kaip tegali žinoti tik Palestinoj gi- 
mes. Jis duoda smulkių geografiškų nurodymų ir mini visai nežymias vietas. 
(Eiraim, Enon, dvejopa Kana, Sichar, Jokubo šulinis; Jeruzalėj Siloa, Lito- 
strotos, šventykla, Betanija, Cedronas, Kalvarijos kalnas ir t. t.). 

Abejojimai, kuriuos buvo sukėlę kai kurie jo parodymai, geriau išty- 
rus dalyką, pasirodė esą be pagrindo. 


2. Ketvirtosios Evangelijos autorius yra betarpiškas 
evangeliškų įvykių liudytojas, kurs pats viską matė ir pergyveno. 

a) Autorius paduoda daugybę smulkmenų ir gyvai piešia 
didesnes scenas. 


Jis pakartoja vietą, dieną ir valandą, kad ir nebūtų ypatingo reikalo 
(1, 24, 35, 40; 4, 7 ir k.). Pašalinės smulkmenos minimos tokios, kad iš 
karto matyti, jog jos nėra ir negali būti pramanytos. Su kokiu gyvumu ir 
vaizdingumu, sakysim, pasakojamas Apaštalų pašaukimas (1, 35—51), ste- 
buklas Kanoje (2, 1—11), įvykiai prie Jokūbo šulinio (4, 1—42), duonos pa- 
dauginimas (6, 9), aklo gimusio pagydymas (9 sk.), Lozoriaus prikėlimas 
(11 sk.), patepimas Betanijoj (12, 1—8), paskutinė vakarienė ir prakalbos 
jos metu (13—17 sk.), Apaštalai prie grabo (20, 1—10) ir k. Autorius ge- 
rai pažįsta kitus Apaštalus ir puikiausiai juos charakterizuoja, sakysim, Pe- 
trą, Tomą, Judą išdaviką; jų charakteristika nedaroma dirbtinai, bet progai 
pasitaikius suminint smulkmenas, paimtas iš paties autoriaus asmeniško. 
pergyvenimo ir patyrimo. Kurs pats charakterizuojamų asmenų nėra ma- 
tęs, niekados taip necharakterizuoja. Autoriaus piešiamas charakteristikas 
ir sinoptikai puikiausiai patvirtina. 

b) Pats ketvirtosios Evangelijos autorius pasisako, kad jis 
yra surašytų jo Evangelijoj evangeliškų įvykių betarpiškas liudi- 
ninkas, kurs pats juos matė ir pats girdėjo. 


1) Rabbi (1, 38) su paaiškinimu ir 7 kartus be paaiškinimo; rabboni 
(20, 16); Messias (1, 41; 4, 25); Kefas (1, 42); manna (6, 31, 49); amen (tą 
žodį tik IV Evangelijos autorius dvejopina); sakau tau arba jums (25 kar- 
tus); hosanna (12, 13); Siloam (9, 7); Thomas (11, 16, 20, 24); Gabbatha (19, 
13); Golgotha (19, 17) ir k. 

Be to autorius ne retai cituoja S. Testamentą, bent trijose vietose 
tiesiai iš hebraiško teksto (12, 14; 19, 37; 13, 38), o kitur 70-tų tekstą pa- 
taiso pagal hebraišką (1, 23 3, 36 12, 40. Pagaliau semitizmas reiškiasi 
visoj Evangelijos struktūroj ir jos perstatymo būde. Plg. A. Schlatter, Die: 
Sprache und Heimat des vierten Evangelisten, 1902. 

Tiesa, Evangelijoj nevartojamas „aš“, bet užtat vartojamas „mes“, 
kuriame ir rašytojo „aš“ yra. Jau pačioj Evangelijos pradžioj autorius sa- 
ko: „mes matėme“ (1, 14) įsikūnijusio Žodžio garbę; tuo autorius pasisako, 
kad jis yra evangeliškų įvykių betarpiškas liudininkas, pats savo akimis juos 
matęs. Kitame rašte, kurio autorius neabejojamai yra tas pats, kaip ir mū- 
:sų ketvirtosios Evangelijos, jis taip pat aiškiai patvirtina, kad jis pats evan- 
geliškus įvykius yra matęs: „Kas buvo nuo pradžios, ką girdėjome, ką sa- 
vo akimis matėme, į ką įsižiūrėjome ir ką mūsų rankos čiupinėjo... skel- 
iame ĮDKĖ gurčinšją gyvybę, kuri buvo pas Tėvą ir mums pasirodė“... 

o. 1, 1—2). 

Pasakodamas apie įvykį, kurs autoriaus akyse buvo ypač svarbus, 
jis dar tvirčiau užakcentuoja tą savo betarpišką matymą: „Kursai matė, liu- 
-dijo apie tai, ir jo liudijimas tikras. Jis žino, kad jis sako tiesą, kad ir jūs 
tikėtumėte“ (19, 35). Taigi, kuris tai pasakoja, matė. Tiesa, jis kalba tre- 
-čiame asmenyje, nes jis nenori kreipti skaitytojo dėmesio į savo paties as- 
menį; taip elgėsi ir pats Kristus (9, 37), nenorėdamas minėti savo vardo. 
Baigiant Evangeliją, dar kartą pabrėžiama, kad ją rašė Kristaus betarpiškas 
mokinys, kurio liudijimas yra tikras (21, 24). 

Kad ketvirtoji Evangelija yra ypatingos rūšies, tai autorius regimai 
nori parodyti, kad jis turi galėjimo tokią Evangeliją rašyti, ir todėl jis nuo- 
lat akcentuoja, kad ją rašo tas, kuris betarpiškai pats viską matė ir buvo 
mylimas Kristaus mokinys. Apokrifiški autoriai, norėdami įgyti savo raš- 
*tui apaštališką autoritetą, pass tą savo raštą kuriam nors didžiam Aspaš- 
talui ir atvirai pasako to Apaštalo vardą. Evangelistai savo vardų nemini; 
vis dėlto ketvirtosios Evangelijos autoriui rūpėjo pabrėžti, kad jis yra be- 
tarpiškas įvykių liudininkas. 

Pagaliau, kad autorius buvo betarpiškas liudininkas, matyti iš šito fak- 
to: Evangeliją parašė mylimas Kristaus mokinys (21, 20—24); ketvirto- 
joj gi Evangelijoj mokiniais vadinami Apaštalai (I, 17, 22, 26 ir k.). 
Vadinas, ketvirtosios Evangelijos autorius yra Apaštalas, ir todėl betar- 
piškas įvykių liudininkas. 


c). Evangelijos autorius yra Jonas Apaštalas. 

Ką tik minėjome, kad Evangeliją parašė „mokinys, kurį Jė- 
zus mylėjo, kurs taip pat vakarienėje buvo pasilenkęs ant Jo krū- 
tinės ir paklausė: Viešpatie, kas Tave išduos“ (21, 20-24; 13, 
23). Iš sinoptikų mes žinome, kad prie paskutinės vakarienės 
su Kristumi tebuvo patys vieni dvylika Apaštalų (Mat. 26, 20; 
Mork. 14, 17; Luk. 22, 14). Kuris tų Apaštalų buvo „mokinys, 
kurį Jėzus mylėjo“? 

Ypatingai mylimų Viešpaties mokinių, kaip žinome iš sino- 
ptikų, buvo trys: Petras, Jokūbas ir jo brolis Jonas. Bet ketvir- 
tojoj Evangelijoj Petras skiriasi nuo mokinio, kurį Jėzus mylėjo, 
— sakysim, kad ir paskutinės vakarienės metu, kur Petras klau- 
sia mylimojo mokinio, kas yra išdavikas (13, 23—24). Jokūbas, 
Jono brolis, buvo nužudytas Erodo persekiojime apie 42 metus 
(Apd. 12, 2); o ketvirtoji Evangelija parašyta daug vėliau. Be- 
lieka Jonas Apaštalas, kurs ir yra ketvirtosios Evangelijos autorius. 

Tą patvirtina ir tas faktas, kad ketvirtosios Evangelijos autorius nu- 
tyli Jono Apaštalo vardą, arba Zebediejaus sūnus mini tik žemesnėį vietoj 
o kiti sinoptikai daro priešingai (Jo. 21, 2; Mork. 3, 13; Apd. 1, 13). Kiti 
sinoptikai pakartotinai mini Jokūbo ir Jono tėvus, ketvirtoj Evangelijoj ir 
to vengiama. Tas nenoras minėti Jono Apaštalo vardo kitaip neišaiškina- 
mas, kaip tik tuo, kad ketvirtosios Evangelijos autorius yra Jonas Apašta- 
las, kuris tyčiomis vengia minėti save ir savo giminės dalykus. 

Autorius. 


I. Jonas (Ioannes, hebraiškai Johanan = kurio Jahve pasi- 
gailėjo = malonus Jahvei), Apaštalas ir evangelistas, buvo kilme 
galilietis, tur būt, iš Betsaidos. Jo tėvas Zebediejus (Mork. 1, 19), 
kartu su savo sūnumis Jokūbu ir Jonu, vertėsi žveja. Jo moti- 
na, vardu Salomė (Mat. 27, 56; Mork. 15, 40), buvo viena iš tų 
moterų, kurios lydėjo Kristų ir Apaštalus, tarnaudamos jiems sa- 
vo turtu (Luk. 8, 1—3; Mork. 15, 41). Kartu su Viešpaties Mo- 
tina Marija ji stovėjo po kryžiumi ant Golgotos kalno (Mat. 27, 
56), ir kartu su kitomis moterimis nupirko kvepiančių tepalų 
Viešpaties kūnui grabe patepti (Mork. 16, 1); ji taip pat buvo 
kartu su moterimis, kurioms prisikėlęs Kristus pasirodė (Mat. 28, 
0). Zebediejaus šeima, rodos, buvusi pasiturinti (Mork. 15, 41), 
turėjo samdomų darbininkų (Mork. 1, 20) ir buvo žinoma aukš- 
čiausio kunigo namuose (Jo. 18, 16). Kad Jokūbas beveik vi- 
sur minimas pirm Jono, galima spręsti, jog Jonas buvo dviejų 
brolių jaunesnis. Senovės tradicija laiko jį jauniausiu visų 
Apaštalų. 

Jonas pirma buvo Krikštytojo mokinys (Jo. 1, 35—51). 
Paskum Krikštytojo nurodymu pažinęs Viešpatį, lieka vienas iš 
pirmųjų Viešpaties mokinių. Po Viešpaties pasninko Jonas lydi 
Jį į Galilieją, mato stebuklą Galiliejos Kanoje, keliauja kartu su 
Kristumi į Jeruzalę ir atgal į Galilieją; čia jis buvo laikinai pasi- 
traukęs nuo Viešpaties ir sugrįžęs prie savo senesniojo verslo, 
kartu su savo tėvu ir broliu gaudydamas žuvis. 

Kai po Krikštytojo suėmimo Viešpats ėmė rinkti savo mo- 
kinius, tada Jis galutinai pakvietė Joną nuolat lydėti Jį (Mat. 4, 
21; Mork. 1, 19; Luk. 5, 1), o pagaliau ir savo Apaštalu jį pas- 
kyrė (Mat. 10, 2). Apaštalų kataloguose Jonas stovi antroj, tre- 
čioj ar ketvirtoj vietoj. Kartu su Petru ir savo broliu Jokūbu Jo- 
nas užėmė žymesnę vietą Apaštalų tarpe ir tiems trims Apašta- 
lams Viešpats rodė ypatingo pasitikėjimo. Jie buvo Jairo duk- 
ters, Viešpaties persimainymo ir Jo agonijos Getsemanėj betar- 
piški liudininkai. 

1 Jonas buvo „mokinys, kurį Jėzus mylėjo“. Paskutinės va- 
karienės metu jam leista prie Viešpaties krūtinės ilsėtis. Už tat 
jis seka Viešpatį Jo kančios metu iki Golgotos, kur jis stovi po 
savo Mokytojo kryžiumi ir Atpirkėjas mirdamas paveda jam sa- 
vo Motiną Mariją globoti. 

Viešpačiui įžengus į dangų, Jonas pasiliko Jeruzalėj; čia ir 
aplinkiniame krašte jis darbavosi platindamas Kristaus Bažnyčią 
(Apd. 4, 13; 8, 14). 

„ „Povilas, rodos, susitiko su Jonu Apaštalų susirinkime, kurs įvyko 
apie 50 metus (Gal. 2, 9; plg. Apd. 15, 6); pirmuoju atveju atsilankydamas 
Jeruzalėj jis Jono nebuvo matęs (Gal. 1, 19). Petrą, Joną ir jo brolį Jo- 


kūbą Povilas vadina Apaštalų „šulais“ (Gal. 2, 9). Ir bendrai, Jonas daž- 
nai statomas šalia Petro (Jo. 20, 2; 21 sk; Apd. 3, 1—9; 4, 13, 19; 8, 14). 

Kada Jonas galutinai paliko Jeruzalę, nėra tikrų žinių. Šiaip 
ar taip, jis pasiliko Jeruzalėj kol Marija buvo gyva, nes jis, pil- 
dydamas Atpirkėjo valią, buvo paėmęs Ją pas save (Jo. 19, 27). 

Pagal tikresnę tradiciją Marija mirė Jeruzalėj. Kuriais rnetais 
Ji mirė, negalima tikrai sužinoti; paprastai priimama kad Ji mirė apie 45 
metus. Gal netrukus po Adaštalų susirinkimo (50 m.) taip pat ir Jonas 
paliko Palestiną, nes Povilas 55 ir 59 metais, rodos, neberado jo nei An- 
tiochijoj nei Jeruzalėj (Apd. 18, 22; 21, 18). Galima spėti, kad Jonas buvo 
galutinai iškeliavęs iš Palestinos antrosios Povilo kelionės metu (51—55). 

" 

Istoriška senovės tradicija vienbalsiai skelbia, kad vėliau Jo- 
nas darbavosi Efeze. Kada jis ten apsigyveno, stinga tikrų Ži- 
nių. Kad Povilas savo laiške, rašytame Efeziečiams (61—63 m.) 
ir Efezo vyskupui Timotiejui (67 m.), nemini Jono, tai tur būt 
tada Efeze jo dar nebuvo; tad tikriausia Jonas bus apsigyvenęs. 
Efeze žydų karo metu, gal 67 ar 70 metais.  Apokalipsėj Jonas 
atrodo Mažosios Azijos bažnytinės provincijos metropolitu. Kad 
M. Azijos krikščionių bendrijose Jonas turėjo vadovaujančią rolę, 
tai ir iš jo laiškų matyti. 

Ciesoriaus Domiciano :81—06) keturioliktais viešpata- 
vimo metais Jonas buvo ištremtas į Patmos salą. (Apd. 1, 1; 
Orig. ir Mat. tom. 16, 6; Euseb. H. E. 3, 24, 7; 5, 30, 4). Vieš- 
pataujant Nervai (96—98) jis grįžo atgal į Eiezą, kur jis pa- 
simirė Trajano viešpatavimo (98—117) pradžioje (Iren. 2, 22, 5; 
5, 30, 3; Clem. Al. Ouis dives 42; Euseb. H. E. 3, 1, 1; 18, 1; 
Hieron. C. Jovin. 1, 16; De viris ill. 9 ir k). Jo kapas buvo. 
rodomas Efeze. 

Tradicija nesako, kad Jonas būtų miręs kankinio mirtimi. Tik Ter- 
tulionas (De praescr. 36) ir Jeronimas (C. Jovin. 1, 16; De viris ill. 9 ir k.) 
pasakoja, kad jis Domicianui viešpataujant Romoj ties lotynų vartais buvęs 
virintas verdančio aliejaus katile, iš kurio tačiau jis išėjęs sveikas. To įvy- 
kio atmintį kat. Bažnyčia švenčia gegužės mėnesio 6 dieną. 


Pasaka, esą Papijas rašęs, kad Jonas buvęs žydų nužudytas, neturi 
pagrindo; ji tur būt susidarė iš Mat. 20, 22 sek. ir Mork. 10, 39. Nei Ire- 
niejus, nei Eusebijus, kurie juk Papijo veikalą turėjo savo rankose, apie 
tokį Papijo neva pasakojimą nieko nežino. Taip pat ir legenda apie nuodų 
taurę vėliau susidarė iš aukščiau minėtų tekstų. 

Ilgas Apaštalo amžius davė krikščionims progos klaidingai aiškinti 
Viešpaties žodžius: „aš noriu, kad jis pasiliktų iki ateisiu“ (Jo. 21, 22); tą. 
klaidingą aiškinimą evangelistas paneigia. Taip pat ir po jo mirties susidarė 
legenda, kad Jonas nemiręs, tik miegąs savo kape, ir jam kvėpuojant vyk- 
stąs žemės kilnojimasis ant kapo. 

Bažnyčios Tėvų pasakojimu, Jonas gyvenęs skaistybėje, nevedęs visą 
amžių. Tuo aiškinami ir jo artimi santykiai, kuriuos jis su Viešpačiu ir su 
Jo Motina turėjo. 


Jonas neturėjo aukštesnio išsimokslinimo (Apd. 4,13). Jo 
būdas, rodos, buvo švelnus ir nuoširdus, bet kartu karštas ir pa- 
siryžtąs, aistringas ir energingas. 

Savo Viešpačiui ir Mokytojui Jonas buvo atsidavęs su kar- 
šta meile ir užsidegimu. Taip karštai atsidavęs Dievo Sūnui, jis. 
nebeturi jokios atodairos Kristaus priešams (2 Jo. 10). 


= 1287 


Temperamento ir būdo atžvilgiu Jonas, rodos, buvo giminingas Pe- 
trui, su kuriuo jis taip pat ir glaudžią bičiulystę turėjo. 

Iš pradžių Zebediejaus sūnūs parodo ne tik karštą meilę Kristui, bet 
ir nemažą ambiciją. Jie reikalauja sau pirmų vietų Kristaus karalystėje, sė- 
dėti Mesijo dešinėje ir kairėje; jie taip pat pasiryžę kartu su savo Viešpa- 
čiu per kančią ir mirtį pasiekti garbę (Mork. 10, 35 s). 

Jokūbas ir Jonas buvo gavę iš Viešpaties Boanergų,t. y. „griau- 
smo vaikų“ pavadinimą (Mork. 3, 17). Seniau tai buvo aiškinama, kad jie 
pasižymėję žodžio galingumu ir aukšta teologiška Iėksena, dabar aiškinama 
jų ambicija, arba jų karštu temperamentu, arba jų karštu atsidavimu Vieš- 
pačiui. Šis paskutinis aiškinimas tikresnis. Jie nori kviesti ugnį iš dangaus 
ant samaritiečių miestelio, kuris nepriėmė Viešpaties, kaip buvo daręs Eli- 
jas (Luk. 9, 54). Nors čia gal jie ir parodo kiek ambicijos ir tikrumo sa- 
vimi, bet daug daugiau čia kalba jų uolumas Viešpačiui ir Jo karalystei. 


Su Apaštalo būdu sutinka ir pasakojimai, kuriuos mums 
Bažnyčios Tėvai paliko. 

Ireniejus (Adv. haer. 3, 3, 4) pasakoja, kad Jonas nenorėjęs būti po 
vienu stogu su eretiku Kerintu. Klemensas Al.(Ouis dives 42) pasakoja 
apie jaunikaitį, kuris buvęs mylimas Jono, bet paskum susidėjęs su plėši- 
kais, ir paties Jono iš jų tarpo išgelbėtas. Jeronimas (Ad. Gal. 5, 10) pali- 
ko mums senelio Apaštalo pamokslą: „Vaikeliai, mylėkite kits kitą!“ 


Iš visų evangelistų Jonas labiau įsigilino į Viešpaties as- 
mens paslaptį ir į Jo atpirkimo darbo reikšmę. Jau senovėj atsi- 
žvelgiant į jo Evangelijos slėpiningą pobūdį ir į jos dogmatišką 
turinį, Jonas buvo vadinamas „teologu“ tikrąja prasme, ir jo 
Evangelija, lyginama su sinoptikų „somatiškomis“ (kūniškomis) 
Evangelijomis, buvo vadinama „pneumatiška“ (dvasiška) Evange- 
lija. Jam; kaip evangelistui, taikomas erelio simbolis. (Plg. Helgl. 
274—2719 p.). 

II. Apaštalas Jonas tikrai gyveno ir darbavosi Mažojoj 
Azijoj, ypač Eieze. 


Ketvirtosios Evangelijos priešai, norėdami neigti jos autentiškumą, 
nenori pripažinti, kad Jonas Apaštalas buvęs Efeze, Ten buvęs kažkoks 
kitas Jonas presbiteras, o Ireniejus sumaišęs jį su Jonu Apaštalu. 


Jono Apaštalo buvimas Efeze yra užtikrintas istoriškos tradi- 
cijos, net be Ireniejaus. 


Polikarpas pasakoja, kad Jonas Apaštalas susitiko su eretiku 
Kerintu Efezo maudyklėje (Euseb. H. E. 3, 29; 4, 21). Justinas, kuris 
ilgesnį laiką gyveno Eieze ir tur būt ten buvo priėmęs krikščionystę, aiš- 
kiai tvirtina Jono Apaštalo buvimą Efeze (Dial. 81, 12). Polikratas, 
Eiezo vyskupas (apie 190 m.), mini „Joną presbiterą.., mokytoją ir tikėji- 
mo liudininką, kurs ant Viešpaties krūtinės ilsėjosi ir pasimirė Eieze“ (Eu- 
seb. H. E. 3, 32, 3; 5, 27). — Klemensas Al. (Ouis dives 42), Tertu- 
lionas, Origenas, Eusebijus ir visi vėlesni Bažnyčios rašytojai 
tvirtina Jono Apaštalo buvimą Efeze kaipo istorišką faktą. 

Ireniejus pasakoja, kad Polikarpas, tardamasis su pometų: Ani- 
cetu (155—166) Velykų šventės dalyku, rėmėsi Jonu ir kitais Apaštalais. Tą 
Joną, Polikarpo makytoją, Ireniejus vadina ne tik Viešpaties mokiniu, bet 
ir Apaštalu jį pažymi (Euseb. H. E. 5, 24, 9 18). — Savo jaunystės drau- 
gui Florinui Ireniejus primena, kaip Polikarpas, jų bendras mokytojas, pa- 
sakojo jiems apie savo bendravimą su Jonu Apaštalu, ir šia proga jis pa- 
žymi Joną betarpišku Viešpaties mokiniu (Euseb. H. E. 5, 23, 10). Tie fak- 
tai parodo, kad nėra jokio galimumo, kad lreniejus būtų sumaišęs Joną 

Apastalą su kuriuo nors kitu Jonu. — Be to, lreniejus dažnai pasiremia 
kitais Mažosios Azijos presbiterais, kurie gyveno tuo pačiu laiku kaip ir 
Jonas Apaštalas, ir tvirtina, kad Jonas Apaštalas parašė savo Evangeliją gy- 
vendamas Efeze, ir kad jis darbavosi Efezo Bažnyčioj, kurią Apaštalas Po- 
vilas buvo įkuręs (Iran. Adv. haer. 3, 1, 1; 3, 4). 

Pagaliau ir Jono Apreiškimas suponuoja Jono Apaštalo buvi- 
mą Mažojoj Azijoj. 


Tad kai kurių manymas, kad tuo metu Efeze buvęs ne Jo- 
nas Apaštalas, bet kažkoks kitas „presbiteras“ Jonas, ir kad šis 
vėliau per klaidą buvęs sumaišytas su Jonu Apaštalu, neturi už- 
tenkamo pagrindo; bandymas Jono Apaštalo vietoj pastatyti aną 
nežinomąjį presbiterą yra visai nevykęs !). 


Ketvirtosios Evangelijos autentiškumo priešai savo nežinomo „pres- 
bitero Jono“ teoriją nori paremti Eusebijaus žodžiais. 

Eusebijus cituoja šiuos Papijo žodžius: „Taip pat ir tuos dalykus, 
kuriuos kada nors iš presbiterų gerai sužinojau ir gerai atsimenu, nesvy- 
ruodamas įterpsiu į (savo) aiškinimus toms tiesoms patvirtinti. Nes aš ne- 
sigėrėjau tais, kurie daug kalba, kaip tai daugelis daro, bet tais, kurie pa- 
duoda pamokymus, duotus mūsų tikėjimo Viešpaties ir turinčius kilmę iš 
pačios tiesos. Ir jei kada kas nors kitas ateidavo, kuris buvo bendravęs su 
presbiterais, teiravaus presbiterų žodžių: Ką Andriejus, ką Petras kalbėjo 
(eipen), arba ką Filypas ar Tomas ar Jokūbas, arba ką Jonas ar Matas, 
ar kuris nors kitas iš Viešpaties mokinių, — ką sako (Iėgousin) Aristionas 
ir presbiteras Jonas, Viešpaties mokiniai“ (Euseb. H. E. 3, 39, 3). 

Pacitavęs tuos Papijo žodžius Eusebijus priduria: „Čia tenka paste- 
bėti, kad Jono vardas jo (Papijo) dedamas du kartu: nes tur būt Apreiški- 
mą, pavadintą Jono vardu, jei ne anas pirmasis Jonas, tai šis antrasis (JO- 
nas) buvo matęs“. Vadinas, Eusebijus, abejodamas, kas yra Jono Apreiški- 
mo autorius ir nenorėdamas priskirti jo Jonui Apaštalui, pastebėjęs Papijo 
tekste du kartus Jono vardą, daro įšvada, kad tur būt buvę du Jonai ir 
antrasis Jonas tur būt parašęs Apreiškimą. 


Tačiau tokia Eusebijaus išvada neturi užtenkamo pagrindo ?). a) Prieš 
ją daug sveria Ireniejaus autoritetas; b) pirmaisiais trimis amžiais joks ra- 
šytojas nemini presbitero Jono, kurs būtų skirtingas nuo Jono Apaštalo; 
c) pats Eusebijus pripažįsta, kad „presbiterai“ reiškia tą patį, ką ir „Apaš- 
talai“ (H. E. 3, 39, 7). Tad ir cituotame Papijo tekste „presbiteras Jonas“ 
yra Jonas Apaštalas. 


Iš tikro, cituotame tekste Papijas nori skirti ne tiek dvi asmenų rū- 
šis, kiek dvi gautų žinių rūšis: viena žinių rūšis priklauso būtajam lai- 
kui (kalbėjo — eipen), antra gi priklauso dabarties laikui (sak 0o— 
lėgousin). Jonas Apaštalas teikė žinių bei pamokymų ir praeityje kartu su 
kitais Apaštalais, ir dabartyje kartu su Kristaus mokiniais (su Aristionu). 
Tad Jonas Apaštalas ir minimas du kartu: vieną kartą jis minimas kartu su 
kitais Apaštalais, kurie jau buvo mirę, o antrą kartą jis minimas su Kri- 
staus mokiniais, kurie dar tebebuvo gyvi (su Aristionu). 

Tačiau šiuo antruoju atveju Papijas atskiria Joną nuo kitų Viešpaties 
mokinių (nuo Aristiono), pabrėždamas, kad tasai Jonas yra ne vien Vieš- 
paties mokinys, bet ir „presbiteras“. „Presbiteras“ gi minėtame tekste ne- 
abejojamai reiškia „Apaštalą“, — nes tekste sakoma: „jei kada kas nors 
kitas ateidavo, kuris buvo bendravęs su presbiterais, teiravaus presbiterų 
žodžių: ką Andriejus, ką Petras“... Nors čia Papijo suminėti asmenys vadi- 
nami „presbiterais“, tačiau, aišku, jie yra Apaštalai. Jei tat Jonas ir mini- 
mas antru atveju jau ne kartu su kitais Apaštalais, bet su Kristaus moki- 
niais (su Aristionu), vis dėlto jis atskiriamas nuo mokinių (Aristiono) tuo, 


“ 1 Plg. Zahn, Das Ev. des Jo. 13. 
2, Plg. Bardenhewer, Geschichte der altk. Lit. 1, 538. 

kad jis pavadintas „presbiteru“, vadinas, Apaštalu. Tad nors ir du kartu Jo- 
nas suminėtas, tačiau tėra vienas ir tas pats Jonas Apaštalas. 

Jonas Apaštalas regimai buvo žinomas tuo „presbitero“ (vyresniojo) 
vardu !), o ir jis pats savo laiškuose taip save vadina (2 Jo. 1, 1; 3 Jo. 1 
1). Papijas žinojo tuos laiškus (Euseb. H. E. 3, 39), tad jis žinojo ir tai, 
kad „presbitero“ (vyresniojo) pavadinimas dera ne kokiam kitam Jonui, bet 
Jonui Apaštalui. 

Tad Eusebijaus cituojami Papijo žodžiai ne tik nesipriešina Irenie- 
jaus paduodamoms žinioms, bet dar jas patvirtina. Pagaliau ir pats Euse- 
bijus kitose vietose pažymi, kad Papijas buvo Jono mokinys ir klausytojas. 
(Chron. ad a. Abr. 2122); be to, jis priskiria Jonui Apaštalui. 2 ir 3 Jono 
laišką, nors tuos laiškus „presbiteras“ rašė 2) 


Evangelijas konspektas ir literatinis pobūdis. 


1. Evangelija gali būti padalyta į įžangą arba prolo- 
gą (I, 1—1, 18), patį pasakojimo kūną (1, 19—20 sk.) ir 
priedą bei užbaigą (21 sk.). 


I. Prologas (I, 1—1, 18) atidengia atžvilgį, kuriuo evangelistas ma- 
no pasakoti tolimesnę istoriją. Čia jis nubrėžia žymiausius pagrindinius. 
bruožus, sulig kuriais jis dėsto Evangelijoj mokslą apie Kristų: trumpais, 
stipriais sakiniais jis perstato Žodžio preegzistenciją, Jo asmenišką buvi- 
mą (subsistenciją), Jo dievišką prigimtį ir Jo įsikūnijimą. Šalia Jo dieviš- 
kosios pusės parodoma ir Jo žmogiškoji pusė, Jo gyvenimo darbo eiga ir 
raida. Prologas yra programas, santrauka, tezė, kurią autorius savo Evan- 
gelijoj nuo 1, 19 dėsto ir pagrindžia. Parodytas prologe Žodis tolimes- 
niame pasakojime apreiškia save žmonėms, Jis pats liudydamas apie save. 

il. Pasakojimo kūnas skiriasi į dvi dalis: 

A. Įsikūnijusio Žodžio garbės apreiškimas vieša- 
jame veikime (I, 19—12, 50). 

a) Įžengimas į viešojo veikimo istoriją. Krikštytojas savo liudijimu 
iedą Ai pasaulį; Kristus apreiškia save pirmiesiems tikintiesiems- 
1, 19—2, 11). A 

b) Kristus apreiškia save Judiejos, Samarijos ir Galiliejos kraštuose 
Opozicijos pradžia. Viešasis Kristaus veikimas pirmaisiais metais nuo pir- 
mosios lig antrosios Velykų šventės (2, 12—4, 54). 

c) Koniliktas su žydais, krizis Galiliejoj. Trisdešimt aštuonis metus 
sergančiojo pagydymas, — žydai nori užmušti Kristų kaipo piktžodžiautoją. 
Po duonos padauginimo stebuklo Kristus apreiškia save kaipo tikrąją dan- 
gaus duoną. Pusėtinas minios tikėjimas pasikeičia netikėjimu; Apaštalai 
išlaiko tikėjimo bandymą, išskyrus Judą (5—6 sk.). 

d) Kristaus kova su netikėjimo atstovais Jeruzalėje; netikėjimo au- 
gimas. Palapinių šventėje Kristus iškilmingai liudija savo pasiuntinystę; pa- 
gydydamas aklą gimusį, Jis apreiškia save pasaulio šviesa; žydų valdžios 
atstovai nori Jį suimti. Bažnyčios pašventinimo šventėj Kristus dar kartą 
apreiškia save Dievo Sūnumi, turinčiu tą pačią prigimtį kaip ir Tėvas; už 
tat žydai iš naujo nori Jį užmušti. Kristus pasitraukia į Perieją (7—10 sk.). 

e) Kristus pabaigia apreikšti save liaudžiai, didžiausia priešų Opozi- 
cija ir krizis Judiejoj. Prikėlus Lozorių iš numirusių aukščiausia taryba: 
nusprendžia Kristaus mirtį Patepimas Betanijoj, iškilmingas įėjimas į Je- 
ruzalę. Viešojo veikimo pabaiga. (11—12 sk.). 


1) Plg. Papijo įžangą ir jo žodžius, kai jis pradeda kalbėti apie Mor- 
kaus Evangeliją. 

2) Vienas kitas iš katalikų laikosi tos nuomonės, kad buvę du Jonai. 
Tuo atveju išeitų, kad Papijo liudijimai apie mūsų Evangelijų autentiškumą. 
yra Anas ne iš paties Jono Apaštalo, tik iš Apaštalų betarpiškų moki- 
nių lūpų. 

- B. Įsikūnijusio Žodžio garbės apreiškimas Jomir- 
timiir garbingu prisikėlimu (13—20 sk.). 

a) Kristus baigia apreikšti save savo mokiniams atsisveikinimo pra- 
kalba ir aukščiausio Kunigo malda (13—17 sk.). 

b) Kančios istorija, mirtis ir prisikėlimas — netikėjimo tariamas trium- 
fas. Savo kančia ir mirtimi Kristus apreiškia savo dievišką galybę ir me- 
sianiškumą.  Prisikėlimu iš numirusių Kristus pagaliau patvirtina savo pa- 
ties liudijimą apie save. Prisikėlusiojo pasirodymai tvirtina tikėjimą į Jį 
kaipo į Dievą ir Viešpatį (18—20 sk.). 

Priedas pasakoja aukščiausio Ganytojo valdžios suteikimą Pe- 
trui ir pranešimą, kokia mirties rūšis laukia Petro ir Jono. Pagaliau pa- 
baiga parodo mylimąjį mokinį Evangelijos autorium, ir pabrėžia, kad auto- 
rius rašo tikrą tiesą ir kad rašytasis veikalas yra nepilnas (21 sk.). 

2. Medžiagos suskirstymas pirma atrodo daromas pagal 
chronologišką tvarką. Viešasis Kristaus veikimas įungia- 
mas iš eilės su įvairiomis šventėmis ir kelionėmis į Jeruzalę. 
Tačiau nesilaikoma vien tik chronologiškio atžvilgio: medžiaga 
taip pat parenkama ir suskirstoma ypač pagal dogmatišką tikslą. 
Tad šalia chronologiškos tvarkos tenka priminti ir 10- 
gišką, nes to reikalauja vidujinis Evangelijos vieningumas. 

Iš tikro, Evangelija turi vie ningu m o pobūdį: „visuma 
yra gaivinama vienos dvasios“. Iš didelio medžiagos apsto (20, 
30) autorius parinko dalykus, kurie tiko jo pagrindinei minčiai 
ir sudėjo juos į tvirtus rėmus. Pagrindinė gi mintis išreikšta pro- 
loge (1,14): amžinasis Žodis tapo žmogumi ir kaipo Dievas — 
žmogus apreiškė savo dievišką garbę. Ta pagrindinė mintis vieš- 
patauja per visą Evangeliją ir suteikia jai vidujinio vieningumo. 

3. Evangelijos kalba, kaip jau minėjome, yra semitizuojanti. 
Autorius neblogai žino bent paprastą helenišką kalbą: jis turi 
užtenkamą žodyną ir taisyklingą gramatiką. Bet sintaksės atžvil- 
giu visas jo rašymo būdas parodo hebraišką dvasią. Kalba yra 
graikiška, bet sakinių stuktūra negraikiška. Autoriaus išsireiški- 
mai paprasti, imami iš kasdieninio gyvenimo, jis neturi periodų, 
trumpi sakiniai nejungiami turtingu graikų kalbos būdu, bet daž- 
niausiai žodelyčio „ir“ pagalba. Jis mėgsta hebraiško pobūdžio 
sakinių ir jo dalių paralelizmus arba jų priešpastatymus. Dažnai 
ta pati mintis pakartojama du ar tris kartus. Stilius susidaro kiek 
monotoniškas. 

Tačiau pasakojimo būdas turi didelio paprastumo ir 
gilumo; jaučiama kad autorius kalba aiškiai ir primy- 
gamai. Stilius yra visai savotiškas ir vienintelis savo rūšimi. 
Kalba plaukia vienoda srove. Kalbėtojo iškilminga nuotaika, o 
ypač priešpastatymai įduoda pasakojimui savotišką toną. Nevar- 
tojant vietomis jokio sakinių įjungimo (asyndeton), kalba įgauna 
lapidariško atspalvio, lyg tai būtų himnas. Įspūdingai veikia 
svarbesniojo žodžio kartojimas ir tam tikras žodžių sustatymas, 
kurs daro emfatišką įtaką. 


Ketvirtoji Evangelija ir sinoptikai. 


Jono Evangelija žymiai skiriasi nuo sinoptikų tiek turiniu, 

tiek ir pasakojimo būdu. Kristaus dievystės priešai tais skirtu- 
mais nori įrodyti, kad ketvirtoji Evangelija esanti neautentiška 
ir neistoriška. Mes čia suminėsime bent kelis žymesnius skirtu- 
mus, kuriuos panagrinėję pamatysime, kad priešai neturi jokio 
užtenkamo pagrindo Jono Evangelijos autentiškumui ir istorišku- 
mui neigti. 

1. Ketvirtoji Evangelija turi daug savarankiškos me- 
džiagos. Nedaug vietų ji teturi bendrų su sinoptikais. Be kančios 
ir prisikėlimo istorijos, ji turi tik tris įvykius bendrus su sinop- 
tikais: penkių tūkstančių papenėjimą, Viešpaties vaikščiojimą jūros 
paviršium ir Marijos padarytą Viešpaties patepimą. Visa likusioji 
pasakojimo medžiaga yra visai kita, negu pas sinoptikus. Tačiau 
ketvirtosios Evandelijos autorius žino sinoptikus, suponuoja juos 
skaitytojams žinomus ir juos papildo. 

Pasakojime tų kelių įvykių, kuriuos ir sinoptikai turi, Jonas pasiro- 
do pareinąs nuo sinoptikų net išsireiškimų atžvilgiu,!) vadinas, Jonas Ži- 
nojo sinoptikus. Tačiau ir tuos bendrus su sinoptikais dalykus pasakoda- 
mas, jis prideda visokių smulkmenų, kurios liudija, kad Jonas pats tuos 
įvykius yra matęs ?). Panašiai ir ten, kur autorius pasakoja atskirą me- 
džiagą, daugybė paduodamų smulkmenų parodo, kad pats autorius buvo 
betarpiškas tų įvykių liudininkas. 

Kaip kiti evangelistai, taip ir Jonas pasirenka pasakoti tam tikrą me- 
džiagą, kuri tiko jo tikslui, o likusiąją medžiagą arba praleidžia (20, 30), 
arba suponuoja skaitytojams žinomą iš sinoptikų. Rašydamas prologe žo- 
džius: „Tas Žodis įsikūnijo ir gyveno tarp mūsų: ir mes matėme Jo garbę“ 
(1, 14), Jonas suponuoja skaitytojams žinomą iš sinoptikų visą istorišką 
įsikūnijimo įvykį. Pasakodamas Krikštytojo liudijimą apie Kristų (1, 32), 
evangelistas suponuoja Viešpaties krikštą. Jonas pasakoja švenč. Sakra- 
mento pažadėjimą (6 sk.), už tat jis nutyli Eucharistijos įsteigimą: sinopti- 
kai gi nepasakoja Eucharistijos pažadėjimo, bet už tat jie pasakoja patį jos 
įsteigimą. Jonas mini Viešpaties žodžius: (Sugriaukite šitą bažnyčią — 2, 
19), kurie pagal Morkų (14, 58; 15, 29) buvo Viešpačiui prikaišiojami aukš- 
čiausios tarybos teisme ir Jam kabant ant kryžiaus. Jonas kalba apie „Dvy- 
liką“ kaip apie Apaštalų kolegijos pavadinimą; jis suponuoja, ikad toks pa- 
vadinimas yra skaitytojams žinomas iš sinoptikų. Panašiai ir kituose 
dalykuose. j 

„Regimai Jonas nenori kartoti tų dalykų, kuriuos kiti evangelistai pa- 
sakojo; jis pasirenka kitą medžiagą, kuri, jo manymu, labiau tiko jo tikslui. 
Tad pasakojamos medžiagos skirtumas nuo sinoptikų negali sukelti pagrįstų 
priekaištų prieš ketvirtosios Evangelijos autentiškumą. 

„2. Ketvirtoji Evangelija turi visai kitokią Viešpaties vei- 
kimo sceną, negu sinoptikai. Tuo remdamies priešai mano, kad 
sinoptikų liudijimu, Kristus veikęs tiktai Galiliejoj, ir tik savo 
gyvenimo gale trumpai pasidarbavęs Jeruzalėj; ketvirtoji gi Evan- 
gelija, kuri pasakoja Kristaus veikimą Judiejoj, neigianti Jo vei- 
kimą Galiliejoj, tad — ji prieštaraujanti sinoptikams, ir todė! ji 
esanti neautentiška ir neistoriška. 

„ Tačiau ketvirtoji Evangelija ne tik neneigia Viešpaties vei- 
kimo Galiliejoj, bet dar jį tiesiog suponuoja; taip pat nė sinop- 
tikai neneigia Viešpaties veikimo Judiejoj, jie jį žino, nors jo ir 


2) Plg. Schanz, Kommentar, 21 s. 
2) Plg. B. Weiss, Einleit. 569 s. 

nepasakoja. Jei evangelistai pasakotų pilną Viešpaties gyvenimo 
ir veikimo istoriją, tada būtų galima manyti, kad jie nupasakojo 
viską, ką tik jie žinojo. Tuo tarpu to nėra. Sinoptikai pasirinko 
pasakoti Viešpaties veikimą, kurs vyko Galiliejoj, nes ta medžiaga 
labiau tiko jų tikslui; Jonas gi pasakoja veikimą Judiejoj, nes ši- 
ta medžiaga labiau tiko jo tikslui. 


Iš Jono Evangelijos matyti, kad be Judiejos Kristus dar veikė Gali- 
liejoj ir Periejoj: Viešpats lankosi Kaiarnaume (2, 12), grįžta iš Judiejos į 
Galilieją (4, 3), Galiliejoj prie Genezareto ežero kranto daugina duoną (6, 
1) ir Kafarnaume pažada gyvąją duoną iš dangaus (6 sk.); ilgesnį laiką Jis 
būna Galiliejoj (7, 30), prisikėlęs Jis pasirodo Galiliejoj Apaštalams (21 sk.), 
ir bendrai evangelistas kartoja, kad Viešpats daug kartų keliavo iš Gali- 
liejos į Jeruzalę. ą 

Taip pat ir sinoptikai daugelyj vietų duoda suprasti, kad jie žino, 
jog Viešpats veikė Judiejoj (Mat. 4, 12; Mork. 1, 14; 15, 43; Luk. 4, 14; 5, 
17). Ypač Lukas turi aiškių nurodymų, kad. Viešpats ne kartą jau buvo bu- 
vęs Jeruzalėj pirma, negu Jis ten atvyko paskutinį kartą (Luk. 10, 38 s.). 
Betanijoj prie Jeruzalės Viešpats turėjo pažįstamų ir bičiulių būrelį; pasku- 
tiniomis gyvenimo dienomis Jis ten pasitraukdavo kas vakarą (Luk. 21, 37; 
Mork. 14, 3). Ir pačioj Jeruzalėj Viešpats turėjo ištikimų šalininkų, ypač 
Juozapą Arimatietį ir paskutinės vakarienės salės savininką. Tuos šalinin- 
kus ir bičiulius Viešpats negalėjo įsigyti paskutiniomis dienomis prieš mirtį, 
— taigi jau anksčiau Jis turėjo lankytis Jeruzalėj. 

Taip pat ir Viešpaties žodžiai parodo, kad Jis jau ne kartą buvo bu- 
vęs ir mokęs Jeruzalėj. „Jeruzale... kiek kartų aš norėjau surinkti 
tavo vaikus...“ (Mat. 23, 37). Viešpaties grasimai bausmėmis Jeruzalės gy- 
ventojams už. jų netikėjimą neturėtų užtenkamos paramos. Taip pat Jeru- 
zalės žydų neapykanta Jo atžvilgiu būtų visai nesuprantama, jei seniau pa- 
sikartoję susirėmimai nebūtų davę priekabės. Kad Viešpaties veikimas Je- 
ruzalėj maža teturėjo pasekmių, tai sinoptikai visai jį nutylėjo. . 

Be to, Viešpats buvo Izraėlio sūnus, tad Jis negalėjo ilgesnį laiką 
nebūti Jeruzalėj, kur buvo teokratijos centras; tiesiog čia Jis turėjo pasi- 
rodyti kaipo Mesijas ir pasinaudoti proga mokyti iš visur susirinkusią tautą. 

3. Viešojo Viešpaties veikimo chronologija ir Jo 
mirties data, priešų manymu, prieštaraujanti sinoptikams. 

Ą a) Apie pirmąjį dalyką galima tiek pasakyti: beveik nėra 
galima griežtai nustatyti, kaip ilgai Viešpaties veikimas tę-. 
sėsi. Tiek yra tikra, kad tuo atžvilgiu nėra jokio prieštaravimo 
tarp ketvirtosios Evangelijos ir sinoptikų. Sinoptikai niekur ne- 
sako, kad viskas, ką jie pasakoja, įvykę vienerių metų laiko- 
tarpyj, ketvirtoji gi Evangelija niekur aiškiai nesako, kad Vieš- 
pats mokęs trejus metus. Jei tik būtų aiškiai nustatyta, ar Jo- 
nas kalba apie dvi ar apie keturias Velykų šventes, sinoptikai nė 
kiek tam nepriešingi. 

„Sinoptikai duoda spėti, kad be paskutiniųjų Velykų, laike kurių įvy- 
ko Viešpaties kančia, Jo veikimo metu praėjo dar visų mažiau viena Ve- 
lykų šventė (: Mat. 12, 1; Luk. 6, 1 — Apaštaiai, eidami per laukus, raško 
varpas, — tai tegalėjo įvykti neilgai trukus po Velykų šventės; bet lig to 
įvykio Viešpats regimai jau buvo veikęs ilgoką laiką). — Be to, judrus Vieš- 
paties gyvenimas, tolimos kelionės (į Tirą ir Sidomą), 72 Apaštalų siunti- 
mas, 12 Apaštalų taip sunkiai duodąsis ir palengva vykstąs auklėjimas, opo- 
zicijos augimas, negali sutilpti į vienus metus. — Pagaliau, Kristaus žo- 
džiai palyginime apie figų medį: „štai jau treji metai kaip ateinu ir ieš- 
kau vaisių“ (Luk. 13, 7), tarytum savaime nurodo ilgesnį Viešpaties veiki- 

mą, ką ir rimta Bažnyčios tradicija patvirtina (Eusebijus, Tertulionas, Me- 
lito Sardietis, Kirilas Jeruzalietis ir k.). 

Tad sekant tradicija ir pačių Evangelijų nurodymu, yra tikresnė nuo- 
monė, kad viešasis Viešpaties veikimas tęsėsi trejus metus ir kelis mėne- 
sius. Ketvirtoji Evangelija yra ypatingai palanki tokiam manymui. 


b) Klausimas, kurią mėnesio dieną Viešpats mirė ir kurią 
mėnesio dieną Jis valgė paskutinę vakarienę, tikrai turi kai kurių 
keblumų ir tuo atžvilgiu ketvirtoji Evangelija tariamai skirasi 
nuo sinoptikų. Tačiau apie tikrą prieštaravimą negali būti kalbos. 
Kai Jonas išleido savo Evangeliją, trys pirmosios Evangelijos 
jau buvo visur žinomos. Pirmieji krikščionys, kurie gerai žinojo 
sinoptikų tradiciją, priimdami Jono Evangeliją, nematė joj jokio 
prieštaravimo sinoptikams. Ir pats Jonas, jei jis būtų norėjęs ati- 
taisyti sinoptikus, būtų tai aiškiai pabrėžęs ir pasirėmęs savo apaš- 
tališku autoritetu, kad jis pats yra dalyką matęs. Taigi nei pats 
Jonas, nei pirmieji krikščionys nematė jokio prieštaravimo si- 
noptikams. Tad taria mas prieštaravimas išspręsti tenka Evan- 
gelijų aiškintojams, kurie šiuo atžvilgiu paduoda kelias apytikres 
hipotezes. 


Suminėsime vieną ar kitą hipotezę. — Visi evangelistai sutinka, kad 
Viešpats mirė penktadienį, o ketvirtadienio vakarą Jis valgė paskutinę va- 
karienę. Kurios mėnesio dienos tai buvo? — Pagal Įstatymą (Iš. 12, 6, 18; 
Kun. 23, 5; Skait. 28, 16—18) pirmoji neraugintųjų duonų ir Velykų avinė- 
lio piovimo diena buvo Nisano mėnesio 14 dieną, o 15 to mėnesio dieną 
buvo švenčiama pati Velykų šventė. Tuo Įstatymu remiasi pirmieji trys 
evangelistai, kurių liudijimu Viešpats valgė Velykų avinėlį tą dieną, kuri 
buvo skirta Įstatymo, vadinas, Nisano 14 dieną. Jei mes teturėtume tik vie- 
nus sinoptikų pasakojimus, mes galėtume manyti, kad Viešpats mirė pačią 
Velykų dieną, vadinas, penktadienį, kurs buvo Nisano 15 dieną. Bet ketvir- 
tasis evangelistas aiškiai sako, kad Viešpaties mirtis įvyko ne Velykų die- 
ną, bet dieną prieš Velykas, vadinas, pasirengimo dieną (Jo. 19, 14, 31, 42; 
18, 28); o apie rytojaus subatą Jonas sako: „subatos diena buvo didžioji“ 
(Jo. 19, 31), vadinas, tokia, su kuria supuolė pati Velykų šventė. Bet jei ta 
Velykų šventė (subatoj) buvo Nisano 15 diena, tai kaip Viešpats galėjo val- 
gyti Velykų avinėlį ketvirtadienio vakarą? Juk tai būtų buvę prieš Įstatymą. 
„Nė Velykų avinėlio nebūtų buvę galima gauti. 

k Spręsdami šį klausymą, daug kas iš egzegetų atsako: Velykų šventė, 
arba Nisano 15 diena, iš tikro pripuolė penktadienį. Tačiau, ar tai dėl bu- 
vusio papročio, ar dėl kurios kitos priežasties, tais metais, o gal ir visada, 
kai tik Nisano 15 diena įpuldavo į penktadieni, Velykos būdavo nukeliamos 
į subatą, arba šeštadienį, kad nebūtų dviejų po kita kitos švenčių. Toks 
švenčių kilnojimas įvykdavo ir seniau (Plg. Chwolson, Das. letzte Pascha- 
mahl Christi und der Tag seines Todes, Leipzig 1908). Ir patys sinoptikai 
tokį perkėlimą, regis, nurodo, nes jie sako, kad Viešpats valgęs Velykų 
avinėlį tą dieną (vakarą), „kurioje reikėjo piauti Velykų avinėlį (Luk. 
22, 7), „kurioje aukodavo (= užmušdavo) Velykų avinėlį“ (Mork. 14,- 
12). Nukėlus Velykų šventę, Velykų avinėlis buvo galima valgyti ketvrta- 
dienio vakarą (Nisano 14 dieną), nes pats Įstatymas taip tvarkė arba penk- 
tadienio vakarą (Nisano 15 dieną), nes tai buvo perkeltų Velykų išvakarės, 
(Plg. Cornely, Introd. III, 269 s). 

Kiti aiškina tuo būdu, kad Nisano 14 diena tais metais įpuolė į penk- 
tadienį; Viešpats gi valgė Velykų avinėlį iš vakaro, būtent, atėjus Nisano 14 
dienos sambrėškiui, dėl to, kad nebuvo galima papjauti taip didelis Velykų 
avinėlių skaičius pasirengimo dienos sambrėškyj, nesulaužant subatos, kuri 
prasidėdavo sambrėškiui pasibaigus, ir kurioj nevalia buvo nei ugnies kurti 

mei virti ar kepti; todėl daugelis žydų jau vakarą prieš pasirengimo dieną 
Velykų avinėlį piaudavo, kepdavo ir net valgydavo, tuo labiau, kad 14 Ni- 
sano diena prasidėdavo jau iš vakaro. (Mat žydai skaitydavo parą nuo va- 
karo pradžios iki kito vakaro pradžios, — tuo būdu jie ir dabar dar savo 
subatą tebešvenčia). Tuo tarpu kiti žydai Velykų avinėlio valgymą atidėda- 
vo pasirengimo dienos vakarui (Jo. 18, 28). (Plg. Meschler, Dieviškasis Iš- 
ganytojas, 378). 
Yra ir kitų apytikrių aiškinimų (Plg. Zahn. Einleit. 521 s.). 


Kiti tariami prieštaravimai tarp ketvirtosios Evangelijos 
ir sinoptikų lengva išaiškinti (Plg. Cornely, Compend. Introd. 542). 


4. Kristaus paveikslas ketvirtojoj Evangelijoj piešia- 
mas tariamai kiek kitoks, negu pas sinoptikus, būtent, ta Evan- 
gelija labiau nušviečia dieviškąją Viešpaties pusę, negu sinoptikai. 


Nauduodamies tuo paviršutiniu skirtumu ir jį didindami, priešai iš- 
kelia visokių keblumų prieš ketvirtosios Evangelijos autentiškumą. Anot jų, 
Jono Evangelijoj Kristus iš karto pasirodo kažkokia ideali, antgamtinė bū- 
tybė; Jis yra dieviškasis Žodis kūne, dieviška būtybė, kuri užima žydiškojo 
Mesijo vietą. Stačiai sakant, Kristus yra žemėje apsigyvenusi dievybė, ku- 
riai trūksta beveik visų žmogiškų bruožų; dieviškasis majestotas taip dide- 
delis, kad Kristuje nebematyti nieko žmogiško. Todėl nė istoriškos raidos 
Evangelijoj nėra: koks Kristus buvo Evangelijos pradžioj, toks Jis yra ir 
jos gale. Priešingai gi, — sinoptikų Kristus yra žmogus, kurio žmogišku- 
mas visur matyti, todėl ir istorijos vystymasis yra pastebimas. — Be to, 
ketvirtojoj Evangelijoj Kristus iš karto nuo pat pradžios pasirodo Mesijas 
ir Dievo Sūnus, ir Jo mokiniai iš karto Jį tokiu pripažįsta; todėl nė pažan- 
gos mesianiškumo apreiškime nebėra; o pas sinoptikus tik palengva, laip- 
sniais teišeina švieson Kristaus mesianiškumas, ir Jo mokiniai po ilgo lai- 
ko pagaliau tiki. — Tad, — taip priešai galvoja, — jei sinoptikų Kristaus 
paveikslas yra tikras ir istoriškas, tai Jono Kristaus paveikslas yra su juo 
nesuderinamas, ir todėl neistoriškas. — Tačiau, toks jų galvojimas yra ne- 
lemtas, nes nepagrįstas. 


a) Sinoptikai piešia ne vieną žmogiškąją Kristaus pusę, bet 
ir Jo dieviškosios pusės neišleidžia iš akių. Jonas piešia ne vie- 
ną dieviškąją Kristaus pusę, bet ir Jo žmogiškosios pusės neiš- 
leidžia iš akių. Tad Jonas ne tik neprieštarauja sinoptikams, bet 
„puikiausiai su jais suderėdamas, juos papildo ir pagilina. 


Sinoptikų Kristus yra ne vien žmogus, bet kartu ir Dievas (Plg. Jan- 
sen, Die Gottheit Jesu Christi bei den Synoptikern, — Zeitschrift fūr kath. 
Theol. 1909, 248 s.). Jau pačiame Jo stebuklingame gimime Jo dievystė aiš- 
kiai pasireiškia. Be to ir kitur pas sinoptikus Kristus yra Dievo Sūnus, 
absoliučias Viešpats. Jis yra tarp Dievo ir žmonių vienintelis tarpininkas, 
turįs dievišką autoritetą, turįs visą valdžią ir visą mesianišką galią. Pasau- 
lio atžvilgiu ir dorovės dalyke Jis yra absoliučias Viešpats, įstatymų leidė- 
jas, Dodido Sūnus ir kartu Dovido Viešpats. Jo santykiai su Tėvu dangu- 
je yra visai ypatingos rūšies (Mat. 11, 25-27; Luk. 10,21—22), Jis yra Die- 
vo karalystės karalius ir valdovas, Jis yra ir viso pasaulio Teisėjas. — Bet 
juk tokie pat Kristaus dievystės bruožai yra ir ketvirtojoj Evangelijoj, tik 
dar aiškiau iškelti švieson. 

Antra vertus, ketvirtojoj Evangelijoj Kristus nėra vien dieviška būty- 
tybė, kuri tik tariamai teturėjo žmogaus pavidalą (lyg eretiškas doketizmas 
būtų), bet Jis yra tikras Dievas-žmogus, kaip ir pas sinoptikus. Jo 
dieviškoji prigimtis neabsorbuoja žmogiškosios prigimties. Jau pačioj Evan- 
gelijos įžangoj tvirtai pabrėžiamas dieviškojo Žodžio įsikūnijimas ir 
Jo gyvenimas žmogaus gyvenimu (1, 14). Toliau, įsikūnijęs Žodis yra ir ro- 
dosi per visą Evangeliją tikras žmogus. Ne tik minima Viešpaties Motina 

ir broliai, bet Jis gyvena tikrai žmogišku gyvenimu: pavargęs ir ištroškęs 
Jis ilsisi prie Jokūbo šulinio (4, 6), Jis graudinasi ir verkia prie bičiulio 
rabo (11, 33, Jis meldžia Tėvo: „Tėve, gelbėk mane nuo šitos valandos“ 
12, 27), ant kryžiaus Jis šaukia: „trokštu“ (19, 27) ir p. — Bet juk tuo bū- 
du apie žmogiškąjį Jo gyvenimą ir sinoptikai kalba. 

„ Taip pat ir mokslas, kad Viešpats yra Dievo Sūnus, ne vienoj 
K spal) Evangelijoj tėra, bet jis yra ir Povilo raštuose ir kitose Evan- 
gelijose. 


b) Ketvirtosios Evangelijos pasakojimui ne tik netrūksta 
istoriško judėjimo ir vystymosi, bet daugelyj vietų tiesiog ta Evan- 
gelija pateikia galimumą istoriškai eigai geriau suprasti, nes ji 
duoda priemonių pragmatiškai jungti sinoptikų pasakojamus įvy- 
kius ir pastebėti viešojo veikimo plėtojimąsi, ypač krizės Galilie- 
joj ir galutinės katastrofos Jeruzalėj giliausius motyvus. 


„Su dideliu sugebėjimu Jonas išvysto didingą dramą nuo jos pradžios 
iki galo. Nuo pat pirmojo Viešpaties susidūrimo su žydų teokratijos atsto- 
vais Jeruzalėj pasireiškia šių neprielankumas ir kyla žutbūtinė kova, kuri 
didėja ir auga, juo aiškiau Viešpats apreiškia save. Tas neprielankumas, 
skleidžiamas farisiejų, persimeta į Galiliejos liuadį, kuri atkrinta nuo Vieš- 
paties Eucharistijos pažadėjimo proga (6, 67), ir pagaliau pasiekęs savo 
viršūnę atveda galūtinę katastrofą. 

c) Tiek pas sinoptikus, tiek ir ketvirtojoj Evangelijoj Vieš- 
pats ne iškarto apreiškia pats save, bet parengdamas tautą ir ša- 
lindamas klaidingą Mesijo supratimą; tad nė tuo atžvilgiu Jono 
Evangelija neprieštarauja sinoptikams. 

Mesianiškumo sąmonė neatsirado Kristuje kurios nors evo- 
liucijos keliu ir nebuvo reikalo laikui bėgant jai plėtotis. Kristus 
ją atsinešė iš dangaus ant žemės. Jam dar negimus, Jis jau skel- 
biamas Mesiju (Mat. 1, 21—23; Luk. 1, 31—33). Dar dvylikos 
metų tebebūdamas, Kristus pareiškia, kad Jis turi visai ypatingus 
santykius su Tėvu danguje (Luk. 2, 49). Visose Evangelijose iš 
karto pasirodo, kad Kristaus mesianiškumo ir Jo dieviškos sū- 
nystės sąmonėje jokios evoliucijos nėra. Jis yra paties Dievo 
siųstasis Mesijas ir Dievo Sūnus ir tų dalykų sąmonę Jis atsine- 
šė iš dangaus. 

aa) Sinoptikų liudijimu, Kristus apreiškia liaudžiai savo mesianizmą 
ne iš karto ir ne tiesioginiu būdu. Paprastai Jis save vadina „Žmogaus 
Sūnumi“. Toks pavadinimas buvo paimtas iš Danielio (7, 12 s.) prana- 
šystės ir reiškė Mesiją. Tačiau liaudis nerišo to pavadinimo su Danielio 
pranašyste, nes išorinė Viešpaties išvaizda niekuo nepriminė jai Danieliaus 
pranašautą „Žmogaus Sūnų“. Tik savo veikimo gale pats Kristus aukš- 
čiausios tarybos akivaizdoje nurodė minėtą pranašystę (Mat. 26, 64). ) 

Tačiau Viešpats norėjo ir darbavosi, kad Jo mesianizmas būtų pri- 
pažintas. Jo mokymas ir stebuklai, kaip rodo sinoptikų Evangelijos, turi 
tą tikslą, būtent, įrodyti, kad Kristus turi dievišką pasiuntinystę ir yra tik- 
ras Mesijas. Vis dėlto Viešpats turėjo laikytis didelio atsargumo, kad ne- 
sukeltų miniose pavojingo mesianiško užsidegimo; nes juk minios, klaidin- 
gai laukdamos Mesijo kaipo politiško išvaduotojo, buvo linkusios 
sukelti mesianišką revoliuciją. Todėl Viešpats, atsižvelgdamas į aplinkybes 
ir į minių nuotaiką, ne kartą draudė skelbti, kad Jis Mesijas. Tik jau pas- 
kutinėmis savo viešojo veikimo dienomis Jis leido save sveikinti kaipo Me- 
siją —Karalių, iškilmingai įžengdamas į Jeruzalę, ir užbaigia savo viešąjį 
veikimą mesianišku aktu, valydamas bažnyčią. 

bb) Jono Evangelijos pasakojimu, Viešpats apreiškė save Mesiju ga- 
na anksti, pirma savo pašauktiems mokiniams (I, 39 s.), paskum sa- 
maritietei (4, 25 s.). Tačiau tais atvejais Jis apreiškia save sieloms, kurios 
troško išganymo ir geru manymu laukė tikro Mesijo. Mokiniai ir sa- 
maritietė turėjo grynesnį Mesijo supratimą, ir todėl nebuvo pavojaus jiems 
save apreikšti. Tas pats buvo ir su apsireiškimu aklam gimusiam (9, 31 s.). 
Savo tikrąją prigimtį Kristus apreiškia tik pamažu, ir tai tik atskiroms ge- 
ros valios sieloms. Bet minių akivaizdoje Viešpats garsiai neskelbia sa- 
vęs Mesiju. 

Iš tikro, tiek sinoptikai tiek ir Jonas pasakoja, kad didžioms žmo- 
nių minioms Viešpats tik pamažu teskelbė savo mesianizmą. Savo moky- 
mu ir stebuklais Viešpats pirma rengė minias, kad jos pagaliau galėtų su- 
prasti tikrąjį Mesijo pobūdį, ir jog Jis yra tikras Mesijas. Viešpaties arti- 
mesnieji pastebėjo tas Jo pastangas ir skatina Jį eiti į žydiško pasaulio 
centrą, į Jeruzalę, ir ten pasiskelbti Mesiju (7, 3 s.). Bet čia Viešpats at- 
meta jų pasiūlymus, nes tokiu Mesiju, kokio minios laukė, Jis nenori būti 
(Plg. 5, 15), o kokiu Mesiju Jis save skelbia, tokio minios nesupranta ir 
nenori pripažinti (10, 24; 12, 34). Tačiau nežiūrint krizės Galiliejoj (6 sk.), 
tikėjimas į Mesiją palengva kyla ir pagaliau bent trumpam laikui karštai 
pasireiškia, iškilmingai įžengiant Viešpačiui į Jeruzalę (12, 12 s.). Tad ke- 
tvirtojoj Evangelijoj, panašiai kaip ir pas sinoptikus, Viešpaties mesianizmo 
apreiškimas minioms vyksta pamažu, laipsniškai, ir juo jis yra aiškesnis, 
tuo labiau auga žydų tautos apakimas, kurs baigiasi katastrota. 

c) Taip pat ir mokinių tikėjimas į Kristų Jono Evangelijoj 
neįvyksta iš karto, bet pamažu ir laipsniškai, panašiai kaip pas 
sinoptikus. p 

Sinoptikų pasakojimu, mokiniai įtiki į Kristų Mesiją ir į Jo 
dievystę sunkiai,pamažu ir matydami dieviškos Viešpaties galy- 
bės aiškiausius įrodymus. Panašiai dedasi ir Jono Evangelijoj. 

Tiesa, jau pirmą kartą pamatęs Viešpatį, Andriejus sako: 
„Radome Mesiją“ (1, 41), ir Natanaėlis išpažįsta Jį „Dievo Sū- 
numi ir Izraelio Karaliumi“ (1, 49); bet nepaisant to, pirmojo 
Viešpaties stebuklo proga, evangelistas sako: „Jo mokiniai įtikė- 
jo į Jį“ (2, 11), vadinas, Jonas aiškiai nurodo, kad čia tėra kal- 
ba apie tikėjimo pradžią. 

Natanaėlis regimai nesuprato „Dievo Sūnaus“ tikrąja pras- 
me, bet tuo būdu, kaip anų laikų žydai, aiškindami Psalmės (2, 
7) žodžius, apie Mesiją kalbėjo. Laikui bėgant, įvykus naujam 
Viešpaties galybės pasireiškimui, mokinių tikėjimas sustiprėjo (Jo. 
6, 16; plg. Mat. 14, 33), išlaikė rimtą ištyrimą (6, 69), pasiekė 
gilaus įsitikinimo (16, 30), ir pagaliau pasireiškė netikinčio To- 
mo iškilmingų išpažinimu (20, 28). Taip pat sunkiai ir pamažu 
mokiniai tesuprato mesianiškos karalystės dvasiškai-dorovišką 
prigimtį ir reikalingumą, kad Viešpats mirtų aukos mirtimi. To- 
dėl daug visokių nesusipratimų iš mokinių pusės. (Plg. Heigl, 
Die vier Evangelien, 341 S). 

5. Viešpaties prakalbos Jono Evangelijoj skiriasi nuo 
Jo prakalbų, kurias sinoptikai paduoda. 

Jono Evangelijos priešai šitaip galvoja: Sinoptikų Kristaus 
kalba stipriais, s glaustais sakiniais arba nesulyginamo vaizdin- 
gumo, gyvumo ir konkretiškumo palyginimais. Pas Joną — II- 
gos, iškilmingos, gilios, sunkios prakalbos, kurios mažai teturi 

vaizdų, daug alegorijų ir teologiškų protavimų, lyg tai būtų mo- 
kyklos kūrėjo prakalbos. Jau pats prakalbų ilgumas rodo, kad 
jas paduoda ne žmogus, kuris buvo jas girdėjęs. Be to, ketvir- 
tojoj Evangelijoj Viešpaties prakalbos yra tokio pat stiliaus, kaip 
Krikštytojo arba paties evangelisto. Tai liepia spėti, kad be skir- 
tumo visos prakalbos yra paties Evangelisto sudėstytos. Turinio 
atžvilgiu ketvirtosios Evangelijos prakalbos yra visai kitokios, 
kaip pas sinoptikus; autoriaus paduodamos Viešpaties prakalbos 
tedėsto beveik tą vieną dalyką, kad nuo Kristaus priėmimo ar 
atmetimo pareina žmonių išganymas, nes Jis yra iš Tėvo išėjęs 
ir su Tėvu yra vienas, ir todėl Jo mokslas ir darbai yra paties 
Dievo apreiškimas. (O dar be to pryšakyj statoma mintis, ku- 
rios neturi sinoptikai: Viešpaties preegzistencija. Sinoptikų pra- 
kalbų turinys: Dievo karalystės atėjimas ir reikalavimas daryti 
Dievo valią. Pas Joną pryšakyj statomas asmuo, pas sinoptikus 
dalykas. Reikalavimas „daryti Dievo valią“ pakeistas esąs rei- 
kalavimu „tikėti“. 

. Reikia pripažinti, kad tie tvirtinimai dalimi yra teisingi. 
Skirtumas prakalbose yra tiek formos, tiek ir turinio atžvilgiu. 
Bet kad jos ir skiriasi nuo sinoptiškų prakalbų, vis tik joms yra 
giminingos. 

A). Ziūrint formos, reikia pripažinti faktą, kad ketvirto- 
joj Evangelijoj Viešpaties prakalbos tam tikrame laipsnyj turi to- 
kį pat charakterį, kaip Jono prologas ir jo laiškai. Ne tik Kris- 
tus, bet ir Krikštytojas, ir kiti asmenys kalba maždaug tokiu pat 
stilium ir būdu, kaip pats Evangelijos autorius. Tačiau tas iak- 
tas užtenkamai išaiškinamas atsižvelgiant į rašymo būdą ir ap- 
linkybes, kuriose prakalbos buvo sakytos. 

a) Nereikia manyti, kad evangelistas paduoda Kristaus žo- 
džius griežtai tokiu pat būdu, kaip Viešpats juos pasakė, kaip 
kad stenograias paduoda advokato prakalbą. Viešpaties žo- 
džius evangelistas paduoda mažiau ar daugiau laisvu būdu )). 
Jam regimai rūpėjo ne tiek prakalbos žodžiai, kiek jos prasmė. 
Todėl ir Kristaus prakalboms Jonas galėjo įduoti savo paties sti- 
lių. Jis ištikimai paduoda Viešpaties prakalbų turinį ir prasmę, 
nors prakalbos forma dalimi galėjo būti jo paties darbas. 

Jonas, be abejo, negalėjo surašyti visas Viešpaties prakal- 
bas (20, 30); tad jam teko daryti ištraukas, parinkti jas pagal sa- 
vo tikslą ir suglausti. Ta proga, suprantama, galėjo ir jo paties 
stilius Viešpaties prakalbose pasireikšti. į 

Iš pačios Evangelijos matyti, kad Jonas nesistengė laikytis 
raidinio Viešpaties žodžių griežtumo: nors jis kitokiu būdu Vieš- 
paties žodžius pakartoja, vistiek jis juos priskiria Viešpačiui (sa- 
kysim, 6, 44, 65; 1, 15, 27, 30 ir k.); iš Kristaus žodžių jis pe- 
reina į savo paties dėstymą (3, 19 s.); Viešpaties žodžiais, ku- 
riuos jis paduoda tik sulig prasme ir turiniu, jis pina savo pa- 


1) Plg. Knabenbauer Comment. 46 s. 

ties svarstymą (12, 44 s.). Jis nebūtų galėjęs taip daryti, jei 
jam būtų rūpėję paduoti Viešpaties žodžius ne laisvesniu, bet 
griežtu būdu. O paduodamas Kristaus žodžius laisvesniu būdu, 
jis ir galėjo jiems įduoti savo paties stilių. 

Juk ir patys sinoptikai paduoda Viešpaties žodžius kiek lais- 
vesniu būdu. Mato surašytų prakalbų forma ir jų sugrupavimas 
bent tam tikrame laipsnyj yra paties evangelisto darbas, sakysim 
kalno pamoksle tie patys Viešpaties žodžiai kitokią turi išvaizdą 
pas Matą, o kitokią pas Luką. Ir patys senovės pranašai, pa- 
duodami Dievo žodžius, išreiškia juos savu būdu, kur ir paties 
pranašo individualumas pasireiškia. Tad netenka stebėtis, jei ir 
Jonas, kurs rašė Viešpaties žodžius iš savo atsiminimo, savo sti- 
liaus charakterį jiems įduoda. O dar juk jis tuos žodžius buvo 
girdėjęs aramajų kalba, tad turėjo jis juos versti į graikų kalbą 
ir apvilkti juos graikišku rūbu; darydamas vertimą, autorius daž- 
nai įneša savo stiliaus dvasios. Jonas gi ne tik vertė, bet dar 
jis Viešpaties žodžius buvo kartojęs tikintiesiems per ilgus dešimt- 
mečius. Tad netenka nė kiek stebėtis, kad visos jo rašytos Evan- 
gelijos stilius pasidarė vienodo pobūdžio. 

Tačiau Jonas ištikimai paduoda Viešpaties žodžių esmę ir 
prasmę. Tai mes matome kad ir iš jo pridedamų pastabų, sa- 
kysim: „Tai Jis (Jėzus) sakė apie Dvasią, kurią turėjo gauti ti- 
kintieji į Jį“ (7, 39; plg. 2, 21; 12, 33; 21, 19 ir k.). Jei Viešpa- 
ties žodžiai nebūtų bent esmėje tikri, Jonas nebūtų galėjęs pana- 
šių pastabų padėti. o 

b) Kristaus prakalbų savumas bent dalimi taip pat išaiški- 
namas ypatingu turiniu ir aplinkybėmis, kuriose jos bu- 
vo sakytos. 

Kiekvienas geras mokytojas taikosi prie savo klausytojų; 
pamokslininkas, žinodamas, kad jis turi prieš save mažai pratu- 
sius mąstyti paprastus liaudies žmones, be abejo, kitokį turės sa- 
vo prakalbų turinį ir formą, kaip kad jis kalbėtų teologiškai iš- 
mokslintiems žmonėms. Sinoptikai pasirinko surašyti kaip tik tą 
mokymo medžiagą, kurią Viešpats dėstė prastiems Galiliejos gy- 
ventojams; Jonas gi pasirinko rašyti Viešpaties ginčus su Rašto 
žinovais arba gilesnius Viešpaties pamokymus, teikiamus arti- 
miems Jo mokiniams. Tad savaime ir įvyko, kad jo surašytųjų 
Viešpaties prakalbų forma išėjo kitokia, kaip pas sinoptikus. 

Be to, Jonas, papildydamas sinoptikus, surinko tas prakal- 
bų vietas, kuriomis Viešpats aiškiau apreiškė savo imesianizmą ir 
dievystę. Tokios vietos buvo ypač prakalbos, pasakytos besigin- 
čijant su Rašto žinovais ir atsisveikinant su mokiniais. Toks 
prakalbų parinkimas tiko tikslui Evangelijos, kuri buvo rašyta 
prieš eretikus, neigiančius Viešpaties dievystę. Kad Viešpats, Ien- 
kiamas paties turinio, kitaip kalbėjo paprastai liaudžiai, o kitaip 
mokytiems Rašto žinovams ir artimiems mokiniams, tai ir turėjo 
susidaryti kitokia prakalbų forma. 

c) Sinoptikų ir Jono surašyto mokymo ir prakalbų būdas 

ne tik viens antram neprieštarauja, bet dar vienas vartojamas gre- 
ta antro toj pačioj Evangelijoj. Ketvirtojoj Evangelijoj galima 
rasti sinoptiškų prakalbų būdą, o sinoptikų Evangelijose randa- 
mas Jono Evangelijos prakalbų būdas. Simboliškas, paraboliš- 
kas Viešpaties prakalbų charakteris Jono Evangelijoj esmėje nėra 
kitoks kaip pas sinoptikus. 


aa) Jono Evangelijoj Viešpats ne kartą kalba sinoptikų būdu. Taip 
pat ir joj randame bendro pobūdžio ir prityrimo sakinius ir patarles. Nė 
kiek netrūksta netikėtų ir hiperboliškų posakių, simbolių, vaizdų, paimtų iš 
gamtos ir žmonių gyvenimo; taip pat ir prilyginimai vartojami. Sakysim, 
Krikštytojas kalba apie jaunikį ir jo bičiulius (3, 29); Viešpaties mokslas ir 
malonė yra dvasinis maistas, šv. Dvasios dovanų apstas ir Dievo Dvasios 
turėjimas — „gyvojo vandens upės“ (7, 38). Viešpaties Evangelija — sėkla. 
Kviečių grūdas, atliekąs savo raidą, yra paveikslas išreikšti Viešpaties išaukš- 
tinimui per kančią ir mirtį (12, 24); pati kančia yra taurė, kurią Jis turi 

erti (18, 11). Mokinių vargai ir liūdimas lyginamas su gimdymo skausmais, 
jų džiaugsmas su motinos džiaugsmu (16, 21). Dvasios veikimas neapčiuo- 
piamas ir slėpiningas kaipvėjo dvelkimas (3, 8) ir p. 

Kalbėjimo palyginimais, be kitų, yra du gražiausi pavyzdžiai: gerojo 
Ganytojo (10, 11) ir vynmedžio (15,1 s.) palyginimas. Gero ir pikto ga- 
nytojo vaizdas primena gerą ir piktą sinoptikų tarną (Mat. 24, 45; Luk. 12,42). 

bb) Antra vertus, pas sinoptikus galima rasti iškilmingasir 
kilnus Viešpaties prakalbų būdas, kuris primena ketvirtąją Evangeliją. 
Kur pasitaiko tinkamos aplinkybės, ten sinoptikų Kristus ima kalbėti tokiu 
pat rimtu ir iškilmingų tonu, kaip Jono Evangelijoj. Užtenka suminėti 
Viešpaties džiaugsmo šūkį (Mat. 11, 25), būtinumą Jį išpažinti (Mat. 10, 32), 
pasaulio teismo vaizdavimą (Mat, 25, 31), Apaštalų siuntimą į pasaulį (Mat. 
28, 18 s.) ir k.. Pas sinoptikus mažiau tėra iškilmingų prakalbų, dėl to kad 
pas juos yra kitokia mokymo medžiaga. Sinoptikai neturi nei atsisveiki- 
nimo su Apaštalais prakalbos, nei aukščiausio kunigo maldos. 

cc) Nereikia manyti, kad ketvirtosios Evangelijos prakalbos būtų 
tamsios, nesuprantamos, „metafiziškos“. Gal būti, kad žydai ne viską su- 
prato: bet juk ir sinoptiško Kristaus toks pat buvo likimas (Mat. 13 sk.). 
Ketvirtosios Evangelijos autorius pats buvo giliai įsitikinęs Kristaus die- 
vyste ir tą tikėjimą norėjo ir savo skaitytojuose sužiebti. Todėl tiesiog 
nepamanomas dalykas, kad jis sąmoningai ir tyčia būtų prakalbas nevyku- 
siai sugrupavęs, taip kad jos darytų visai priešingas jo Evangelijos tikslui 
pasekmes. Tikintieji su užsidegimu priėmė Jono nupieštą Kristaus paveikslą, 
— tad jis niekuo nesiskiria nuo sinoptikų Kristaus. 

dd) Viešpaties prakalbų ilgumas nesudaro jokio keblumo. Pa- 
prasti ir Kartu kilnūs Viešpaties žodžiai galėjo giliai įstrigti į mylimojo mo- 
kinio dvasią. Be to, juk Jonas nepaduoda prakalbas ištisai, bet tik jų svar- 
besnes mintis. Ilgesnė yra Viešpaties atsisveikinimo prakalba. Tačiau ji 
buvo pasakyta tokiose aplinkybėse, kai mokinių atida buvo ypatingai su- 
kelta. Pagaliau čia dalyką sprendžia paties žmogaus gabumas ir dispozi- 
cija. Jonas tuo lengviau galėjo atsiminti Viešpaties prakalbas iki pat savo 
mirties, kad jis, nėra jokios abejonės, dažnai jas tikintiems kartojo, jas 
mąstė, jomis gyveno, taip kad jos sudarė jo dvasios neatskiriamą turtą. 
(Plg. Heigl, Die vier Evangelien, 336—338). 


B) Ziūrint turinio, tenka pripažinti, kad yra tam tikro 
skirtumo tarp ketvirtosios Evangelijos ir sinoptikų. Bet tas skir- 
tumas nesukelia jokio pagrįsto keblumo Evangelijos autentišku- 
mui. Nereikia išleisti iš akių Evangelijos tikslo (20, 31). Laiky- 
damasis to tikslo, evangelistas nepasakoja Viešpaties karalystės 
skelbimo, nei Jo pamokymų apie deramą Įstatymo pildymą, nei 

pranašysčių apie Izraėlio likimą; beveik išimtinai jis pasakoja tą, 
ką Viešpats kalbėjo apie savo asmenį ir atskirų žmonių išganymą 
per Jį. Tuo aiškinamas ir tam tikras prakalbų vienodumas, bū- 
tent, kad jos dažniausiai sukasi apie Viešpaties asmenį ir tikė- 
jimą į Ji'). 

Tokiu didaktišku Evangelijos tikslu aiškinama ir tai, kad 
Kristus pasirodo ne tiek liaudies mokytojas, kiek spekuliatyvus 
ir mistiškas teologas, kurio prakalbos turi labiau dogmatišką, kaip 
morališką pobūdį. Tačiau sinoptikų moralinį turinį mes randame 
ir ketvirtojoj Evangelijoj, o šios dogmatiškas turinys maždaug 
yra ir pas sinoptikus. 

a) Klaidinga būtų manyti, kad sinoptiškojo Kristaus pra- 
kalbų turinys esąs tik dorovės pamokymai. Ne vien ketvirtojoj 
Evangelijoj, bet ir pas sinoptikus Kristus yra centralinis asmuo; 
taip pat ir pas sinoptikus viskas sukasi apie Jo asmenį ir apie 
išganymą, kurį Jis atnešė „Dievo karalystės“ pavidale. Juk skel- 
biama pražūtis tiems, kurie piktinasi Viešpaties asmeniu, kurie Jį, 
Dievo Siųstąjį, atmeta, ir kurie į Jo mokslą netiki (Mat. 10, 15; 
Mork. 15, 16). Kuriė nepaisydami Dvasios liudijimo netiki į Jį, 
tie darosi kalti prieš šv. Dvasią ir ta kaltė jiems neatleidžiama 
(Mat. 12, 31; Mork. 3, 29); atlyginimas gi žadamas už viską, kas 
„dėl Jo“ padaryta (Mat. 10, 42); palaiminti, kurie Juo nesipik- 
tina (Mat. 11, 6); palaiminti mokiniai, nes jų akys Jį mato (Mat. 
13, 16); palaimintas Petras, nes jis išpažino Jį Mesiju ir Dievo 
Sūnumi (Mat. 16, 17). Taip pat ir pagal sinoptikus išganymas 
pasiekiamas tik per Viešpaties asmenį: „Kas ne su manim, tas 
prieš mane; ir kas nerenka su manim, tas barsto“ (Luk. 11, 23); 
„kas prapuldytų savo gyvybę dėl manęs, atras ją“ (Mat. 16, 25); 
„kas tik išpažins mane žmonių akivaizdoje, tą ir aš išpažinsiu 
savo danguje esančio Tėvo akivaizdoje, kas gi manęs išsigins 
žmonių akivaizdoje, to ir aš išsiginsiu savo danguje esančiojo 
Tėvo akivaizdoje“ (Mat. 10, 32). Tiek pas Joną, tiek pas sinopti- 
kus, išganymas pareina nuo Jėzaus mirties ir atsikėlimo, ir Jo kan- 
čios istorija yra atpirkimo dramos viršūnė. Taip pat ir pas si- 
noptikus Kristus yra vienintelis tarpininkas tarp Dievo ir žmonių, 
Atpirkėjas, nuo kurio visas išganymas pareina. 

Jonas, tiesa, neturi sinoptiškų „karalystės“ palyginimų; už 
tat jis turi „amžinojo gyvenimo sąvoką, kuri yra labai artima 
„Dievo karalystės“ sąvokai; tačiau jis ir „Dievo karalystę“ mini 
(3, 5). Kad jis nekalba apie išganymą „Dievo karalystės“ pavi- 
dale, tai jis nė palyginimų apie Dievo karalystę nepaduoda. 

b) Jonas turi esmėje tokį pat dorovės mokslą, kaip 
ir sinoptikai.  Neužtenka tikėti, bet reikia daryti Dievo valią (T, 
16-19; plg. Mork. 3, 35), vengti „piktų darbų“ (3, 19-21). Reika- 
laujama atgimti iš vandens ir šv. Dvasios ir gyventi tame vidaus 
atsinaujinime ne kūnu, bet dvasia (3, 5-6). Kaip pas sinoptikus 


1) Plg. Weiss, Kommentar. 21. 

Dievo ir artimo meilė yra pagrindinis įstatymas, taip pas Joną 
meilė yra svarbiausias įsakymas, kriterija, kuria pažįstami tikrieji 
mokiniai (13, 34 s.; 15, 12 s.). Tikroji meilė reikalauja įsakymus 
pildyti (14, 21-24). 

Tad Jono surašytieji Viešpaties pamokymai ir prakalbos tu- 
rinio ir formos atžvilgiu iš esmės nesiskiria nuo pamokymų, ku- 
riuos paduoda sinoptikai. 

6. Ketvirtostos Evangelijos stebuklai, priešų manymu, 
esą nesuderinami su sinoptikų pasakojamais stebuklais. 

Anot priešų, a) Jono Evangelija daug mažesnę reikšmę te- 
pripažįstanti stebuklams; ji net kovojanti prieš tikėjimą stebuklais. 
Privedami Viešpaties žodžiai: „Jei jūs nematote ženklų ir stebuklų, 
jūs netikite“ (Jo. 4, 48). Dėl to, kai sinoptikai pasakoja daug, 
stebuklų, Jonas vos kelis tepasakoja. b) Sinoptikai nežiną taip 
blizgančių stebuklų, kuriuos Jonas pasakoja; jei jie būtų įvykę, 
jie būtų jų nenutylėję; lygiai nesuprantama, dėl ko Jonas nutyli 
bent kai kuriuos sinoptikų stebuklus (sakysim, persimainymą,. 
Jairo dukters ir Naimo našlės sūnaus prikėlimą), nors jie būtų 
labai tikę jo Evangelijos tikslui. c) Sinoptikų stebuklai yra gera- 
daringi, — jie daromi žmonėms pagelbėti; Jono Evangelijos ste- 
buklai pasakojami dogmai įrodyti, kad „Jėzus yra Dievo Sūnus“. 
Pas sinoptikus esą paprasti, 0 pas Joną esą aukščiausio laipsnio 
stebuklai. 

Stebuklų skaičiaus ir rūšių skirtumai lengva išaiškinti Evan- 
gelijų tikslu ir medžiagos parinkimu. 

a) Netiesa yra, kad Jono Evangelija nebrangintų stebuklų. 

Be abejo, tiek Jono Evangelijoj, tiek ir pas sinoptikus (sakysim, Mat. 
16, 1). Kristus atmeta liaudies geismą matyti nuolat naujus stebinančius 
stebuklus. Ketvirtosios Evangelijos liudijimu, Kristus nori išganymo tikė- 
jimą pagrįsti tvirčiau negu laikiniu minios nusistebėjimu ir užsidegimu, ir 
Jis rūpinasi, kad mokiniai ir liaudis Jo žodžiais tikėtų (Jo. 4, 50 s.). Ta- 
čiau „darbai“, kuriuos Jam davė Tėvas (Jo. 5, 36), turi gimdyti ir stiprinti 
tikėjimą, daryti netikėjimą atsakingą (Jo. 15, 22; 10, 31), net priešus pri- 
versti pripažinti ir stebėtis (Jo. 5, 20). Iš tikro ketvirtojoj Evangelijoj mes 
matome, kad Kristus darė daugybę stebuklų (Jo. 20, 30; 2, 23; 3, 2; 12, 37 
ir k.), nors-jie plačiau nepasakojami, — nes nebuvo evangelisto tikslas vis- 
ką surašyti (Jo. 21, 25). O ir pats Kristus savo žodžius remia stebuklais. 
(Jo. 5, 36; 10, 25; 10, 37—38; 14, 11 ir k.). Be to, ketvirtoji Evangelija 
smulkmeningai pasakoja bent septynis stebuklus, neminint Kristaus atsikė- 
limo ir kitų ženklų. 

b) Kiekvienas evangelistas parenka tokią esamą evangelišką 
medžiagą, kokia labiau tiko jo tikslui. Sinoptikai rašė Evangeli- 
jas, kai žydų tauta dar nebuvo išnaikinta; jie vis dar tikėjosi 
išrinktąją tautą laimėti Dievo karalystei. Todėl jie iškelia švie- 
son pereinamuosius bruožus iš Senojo į Naująjį Testamentą, 
tikrai žmogiškąją Kristaus pusą, tą, kas rišo žydus prie Kristaus. 
Tai žmogiškajai pusei iškelti švieson labiau tiko pasakojimas, ką 
ir kaip Kristus veikė paprastos liaudies tarpe Galiliejoj.  Sinop- 
tikai ir pasirinko pasakoti tą Galiliejos medžiaga, kuri dėstė 
pačią Dievo karalystės kūrimosi pradžią. 

Jonas rašo tada, kai Bažnyčia jau buvo atsipalaidojusi nuo 
sinagogos priklausomumo ir Dievo karalystė buvo perkelta pa- 
gonims. Tad jis iškelia švieson tuos dalykus, kurie buvo labiau 
dvasiški ir tiko pagonims laimėti. Tad nors pagrindinis dalykas 
visiems evangelistams buvo Kristaus dieviška pasiuntinystė ir Jo 
dieviška prigimtis, vis tik Jonas tuos dalykus labiau iškiša pry- 
šakin ir imasi įrodyti savo pagrindinę tezę, kad Kristus yra Dievo 
Sūnus. Tam jo tikslui tiko pasakojimas ypač apie Kristaus vei- 
kimą Judiejoj, nes ten Kristus buvo davęs žymiausių savo die- 
vystės įrodymų. Tad Jonas nutyli sinoptikų pasakojamus ste- 
buklus, o sinoptikai nepasakoja Judiejos stebuklų. 

Reikia atsiminti, kad nebuvo evangelistų tikslas nupasakoti visus. 
Kristaus žodžius ir darbus. Jonas nori papildyti tą, ką sinoptikai tik trum- 
pai paminėjo arba ir visai praleido. Todėl jo tylėjimas apie sinoptikų ste- 
buklus yra suprantamas. Jei Matas ir Morkus nepasakoja Naimo našlės 
sūnaus stebuklo, kurį Lukas pasakoja, tai kodėl Jonas nebūtų galėjęs jo 
nutylėti. Vistiek Jono skaitytojams sinoptikų stebuklai jau buvo žinomi. 
O savo Evangelijos tikslui juk jis ir be to turėjo užtenkamai stebuklų. Po- 
rą sinoptikų stebuklų Jonas tik dėl to kartoja, kad jie parengia euchari- 
stišką Kristaus prakalbą, kurią jis vienas tepasakoja, 0 visus kitus sinopti- 
kų stebuklus jis nutyli. 

c) Taip pat ir ketvirtosios / Evangelijos stebuklai yra gera- 
daringi. Kristus daugina vyną, išvesdamas iš keblios padėties 
jaunavedžius, gydo karaliaus valdininko sūnų ir stabo ištiktąji, 
gydo daug kitų ligonių (6, 2). Lozoriaus prikėlime pasireiškia 
meilės ir užuojautos jausmai, ir Kristus išklauso Marijos ir Mor- 
tos, kurias „mylėjo“ (11, 5), prašymus. 

O kad ketvirtosios Evangelijos stebuklai tarnauja Viešpaties 
pasiuntinystei ir Jo dieviškai prigimčiai įrodyti, tai juk ir sinop- 
tikų stebuklai tokį tikslą turi (Mat. 9, 3—7; 12, 38—41 ir k.). 

Ne vieni ketvirtosios Evangelijos stebuklai tėra aukščiausio 
laipsnio: sinoptikai turi nė kiek nemažesnių stebuklų. 

Priešai piktinasi vandens permainymu į vyną, karaliaus 
valdininko sūnaus pagydymu, 38 metus sergančio pagydymu, 
ypač Lozoriaus prikėlimu. Tai esą didžiausi stebuklai, kokių 
sinoptikai neturį. 

Bat ar Kristaus žodžių veikimą į tolį, pagydant karališkojo: 
valdininko sūnų, reikia kilometrais matuoti, arba 38 metus ser- 
gančio pagydymą jo ligos metų skaičiumi vertinti! Juk ir sinop- 
tikų karininkas iš anksto tiki, kad Viešpats vienu savo žodžiu jo 
tarną iš tolo gali pagydyti (Mat. 8, 5). Toliau, Matas (9, 20) 
pasakoja, kad 12 metų serganti moteriškė, ir Lukas (13, 16) 
paduoda, kad 18 metų piktosios dvasios surišta moteriškė buvo 
pagydyta. Jei ir patys sinoptikai pasakoja, kad Kristus pagydė 
aklus, tai kam čia bepulti Jono (9 sk.) pasakojimą, kad Kristus 
aklą gimusį pagydė? Tikrumoje čia Kristus, Jono pasakojimu, 
panaudojo daug daugiau išorės apeigų, negu gydydamas akluo- 
sius, apie kuriuos sinoptikai pasakoja. 

O kuo remiantis vandens permainymo į vyną stebuklas lai- 

komas didesniu, kaip duonos padauginimas, kuris, pagal sinop- 
tikus, net du kartus įvyko? — Jei gendančio kape Lozoriaus pri- 
kėlimas turi būti didžiausias stebuklas, tai juk nereikia pamiršti, 
kad sinoptikų mirusieji, kuriuos Kristus prikėlė, nebuvo tik ta- 
riamai mirę. Lozoriaus prikėlime dar pabrėžiama, kad tas ste- 
buklas buvo Dievo išprašytas ir suteiktas (Jo. 11, 41). Siaip 
ar taip, Kristaus atsikėlimo stebuklas, kurį liudija visi keturi 
evangelistai, yra daug didesnis, kaip Lozoriaus prikėlimas. Pa- 
galiau, vienų pačių sinoptikų tepasakojamas iaktas, kad Kristus 
mokiniams suteikė valdžios gydyti ir net iš numirusių prikelti 
(Mat. 10, 8; Luk. 9, 1; 10, 9, 17), be abejo yra aukštesnis da- 
lykas, kaip pats iš numirusių prikėlimas. (Knabenbauer)?). 

7. Priešai mėgina sukelti keblumų, remdamies ketvirtosios 
Evangelijos religinėmis pažiūromis ir jos graikiš- 
kai-filosofišku mokslu. 


a) Autorius nesąs žydų kilmės. 

Jonas Apaštalas, jų manymu, „Apaštalų darbuose“ ir laiške, rašyta- 
me galatiečiams, šalia Petro pasirodo žymiausiu žydijos Apaštalu; tuo tar- 
pu ketvirtosios Evangelijos autorius skelbia krikščioniškąjį universalizmą ir 
esąs nepalankus žydijai. Žydai esą autoriui svetima tauta; sakysim, jis kal- 
ba apie „žydų“ šventes ir papročius, stato lygiomis žydų kultą su samari- 
tiečių ir t. t. 

Autoriaus kalbėjimo būdas apie žydus, kaipo apie svetimą 
tautą, nesudaro pagrįsto keblumo. Būdamas kilusių iš pagonių 
krikščionių metropolitu ir norėdamas jiems pasakoti apie žydų daly- 
kus, Jonas beveik nebegalėjo maišyti save su žydais. Atsimenant, kad 
Evangelija buvo rašyta ne krikščionims iš žydų, toks kalbėjimas 
buvo visai naturalus. Pagaliau Morkus (7,3) ir net istorikas Juo- 
zapas, nors buvo žydų kilmės, tokiu pat būdu kalba. 

Tokiu kalbėjimo būdu Jonas išreiškia, kad tada, kai jis sa- 
vo Evangeliją rašė, žydai kaipo tauta jau nebeegzistavo. Krikš- 
čionių atsiskyrimas nuo žydų tuo metu buvo visiškai įvykęs. Zy- 
dai skyrėsi nuo tikinčiųjų krikščionių ir, kur galėjo, juos perse- 
kiojo. Būdamas krikščionis ir kalbėdamas krikščionišku atžvilgiu, 
Jonas nebegalėjo save identifikuoti su netikinčiais žydais. 

Tačiau toks kalbėjimo būdas nereiškia antijudaizmą. Evan- 
gelistas pripažįsta žydų tautos privilegiją: Jėzus yra jų Mesijas, 
žydų karalius; Izraėlis yra Jo nuosavybė (1,11); išganymas yra 
skirtas pirma išrinktajai tautai (4,22), paskum pagonims (12,23); 
tada tik garbinimas bus visur (4,21 s.). Kristus pagerbia žydų 
Įstatymą, ir laiko jį, lankosi Įstatymo įsakytose šventėse. Argu- 
mentuodamas prieš žydus, Jis remiasi S. Testamentu. Patys žy- 
dai yra kalti, jei jie nesinaudoja išrinktosios tautos privilegija, 
netikėdami į Kristų. 

b) Graikiškas autoriaus išsilavinimas nėra toks didelis, kad 
Jonas GEDMLŲ galėjęs jo pasiekti vėlesniame amžiuje, gyvendamas 


2 Plg. Dausch, Bibl. Zeitschr. 2, 96. 

graikų tarpe Efeze. Filosotiško graikų mokslo Evangelijoj visai 
nėra. Mokslas apie Logosą (Zodį)ne iš graikų tilosojijos 
paimtas. 

aa) Evangelijoj nodėstomos tilosofiškos pažiūros į Dievą 
ir pasaulį; ji turi dogmatišką, mistiška charakterį. Berods, gali- 
ma pripažiuti, kad joj yra tam tikrų protinių išvadžiojimų; bet 
ir tie užsima tik religiniais ir teologiškais dalykais. Tikrų filoso- 
fiškų terminų Evangelijoj nė būti nėra. 

bb) Mokslas apie Logosą (Žodį) nėra paimtas iš graikų fi- 
losotijos. Helenistiškas žydų rašytojas Philo (miręs tarp 40— 50 
m. po Kr.), tiesa, vartoja savo tilosofijoj „Iogosą“ (žodį), bet vi- 
sai kita prasme, kaip Jonas. Philono „logos“ 1) yra Dievo sū- 
nus netikra prasme; Dievas yra jo Tėvas, panašiai kaip Jis yra 
ir pasaulio Tėvas; 2) jis yra Dievo paveikslas ir Dievo apreiš- 
kėjas, bet netobulas, — beveik taip, kaip pasaulis gali būti pa- 
vadintas Dievo apreiškėjas; 3) jis yra nuo Dievo pareinąs įran- 
kis; 4) jis yra tarpininkas tarp Dievo ir pasaulio bet netikra 
prasme, — tarytum koks tiltas, ar ryšys tarp pasaulio ir Dievo 
(nors tikrumoje tarp begalinės būtybės ir aprėžtos bū- 
tybės tokio tilto negali būti); 5) jis nėra Dievas tikra prasme, 
nebent vartojant tą pavadinimą perkelta prasme; 6) jis nėra nu- 
statytas (definitum) asmuo, bet kažkokia nenustatyta būtybė, lyg 
abstraktiška idėja, lyg konkretus tvarkąs pasaulį dėsnis, ar net 
kažkokia personifikacija; jis svyruoja tarp asmens ir personiti- 
kacijos ir tėra metafiziška sąvoka pasaulio problemai aiškinti; jo 
įsikūnijimas yra negalimas, negalima taip pat, kad jis pasaulį 
sutvertų (dualizmas priešinasi). 7) su juo nejungiama „gyvybės“ 
ir „šviesos“ sąvoka; jis nieku būdu negalt žmoniją atpirkti. — 
Tuo tarpu — Jono Evangelijos „Logos“ (Zodis) I) yra Dievo 
Sūnus griežta prasme; 2) Jis yra tobulas Dievo paveikslas ir to- 
bulas Jo apreiškėjas (kas pažįsta Sūnų, tas ir Tėvą pažįsta); 3) 
Jis nėra Dievo įrankis, pareinąs nuo Dievo, bet Jis turi tą pa- 
čią galybę kaip ir Tėvas, ir ta galybe Jis tveria pasaulį kartu su 
Tėvu. 4) Jis yra tikras tarpininkas tarp Dievo ir žmonių, nes Jis 
yra Dievas-žmogus, arba įsikūnijęs Logos; 5) Jis yra Dievas 
tikriausia prasmie; 6) Jis yra griežtai nustatytas konkretus asmuo; 
7) Jis yra „gyvybė“ ir „šviesa“; atpirkimas vyksta tik per Jį. 
(Plg. Lebreton, Trinite, 515—573). 

Iš to sugretinimo matome, kaip tolimas yra Philono ,,10- 
gos“ nuo Jono Evangelijos „,Logoso“. Čia visai kita sąvoka. Tad 
Jonas negalėjo savo „,„Logoso“ paimti iš Philono ir bendrai iš 
pasaulinės filosofijos. 

Jono „Logos“ (Žodis) turi šaknis įvairiose S. Testamento 
išminties knygose ir Povilo raštuose (Zyd. I sk.). Įsigilinęs į te- 
ologišką meditaciją, Jonas ieškojo termino (išsireiškimo), kurs 
išreikštų taip ypatingą Viešpaties prigimtį, ir jį rado S. Testa- 
mente. ,Logoso“ sąvokai jis davė pilną prasmę, kuri atatiko 


10 


= 2 


švenč. Trejybės antrojo asmens prigimtį. Vieštpaties prigimtį, anot 
Jono, išreiškia terminas: Įsikūnijęs Žodis. 

8) Bendros pastabos. Svarstant Jono Evangelijos 
ypatumus, visados reikia turėti prieš akis: a) Evangelijos tikslą 
(20,30—31), sulig kuriuo autorius parinko savo medžiagą ir ja 
suskirstė; b) kuriems skaitytojams Evangelija skiriama; c) paties 
autoriaus asmenybę, nes juk jis buvo mylimasis Viešpaties mo- 
kinys, kuriam gyvai rūpėjo giliau įžvelgti į Viešpaties asmenį; d) 
Jono Evangelijos autentiškumą tegalima neigti, vadovaujantis savo: 
asmeniškomis pasaulėžiūromis, — nes objektyviai imant, jos au- 
tentiškumas yra neabejojamai užtikrintas. 


Kuriems skaitytojams ketvirtoji Evangelija skiriama. 


Tai mes galime numanyti iš pačios Evangelijos. Autorius ją 
rašo ne pagonims ar žydams, bet krikščionims. 

Autorius kreipiasi į skaitytojus, kurie jau ilgesnį laiką gy- 
veno krikščionišku tikėjimu. Nes jis visur suponuoja, kad evan- 
geliška istorija skaitytojams yra žinoma, ir tai ne tik bendri jos 
bruožai, bet, smulkmenos. Tas žinias skaitytojai turėjo turėti iš 
senesniųjų Evangelijų, į kurias autorius savo pasakojime atsižvel- 
gia. Kai kurie išsireiškimai(19,35; 20,31) duoda suprasti, kad au- 
torius skaitytojams „yra gerai žinomas; jie jau ne kartą buvo 
girdėję jo pamokymus. Tą patvirtina ir tradicija, kuri sako, kad 
Jonas kreipiasi į Azijos provincijos: krikščionis, kuriems jau ilgą. 
laiką jis buvęs ganytojas. 

Toliau, evangelistas rašo skaitytojams, kuriems žydų kraštas, 
kalba ir papročiai buvo svetimi. Nes jis jiems aiškina hebraiš- 
kus išsireiškimus ir duoda nurodymų apie Palestinos vietas ir ge- 
ogratiškus santykius, apie žydų pažiūras ir papročius. Jau pats 
būdas, kuriuo jis kalba apie žydus, pasako, kad jis rašo krikš- 
čionims, kilusiems iš pagonių. 

Pagaliau autorius bent netiesioginai atsižvelgia į mažosios 
Azijos erezijas, ypač į kerintiečius ir į kitas gnostiškas. kryptis, 
kurios pirmojo amžiaus gale labai vargino tenykščius krikščio- 
nis. (Heigl). 


Kuria proga Evangelija rašyta.. 


Tuo atžvilgiu nėra vienodų žinių. Mu ratorio. trupinys 
sako, kad Jonas, prašomas savo draugų, mokinių ir vyskupų, įsa- 
kęs pasnikauti apreiškimui gauti. Apaštalas Andriejus gavęs ap- 
reiškimą, kad Jonas turįs savo vardu viską surašyti. Kle m en- 
sas Aleks. (Euseb. H. E. 6,14,7) paduoda kaipo presbiterų 
padavimą, kad Jonas prašomas savo artimųjų, somatiškas (kū- 
niškas) Evangelijas papildęs pneumatiška (dvasiška). Kad Jonas no- 
rėjęs papildyti kitas Evangelijas, tvirtina Origenas (In Joan. 1,6), 
Chrizostomas (In Matth. hom. 1,3), Augustinas (In Joan. tr. 36,1), 

Eusebijus, Jeronimas, Epifanijus ir k., pabrėždami mokslą apie 
Kristaus dievystę. Ireniejus (Adv. haer. 3,11,1) tvirtina, kad Jo- 
nas rašęs ypač prieš eretiką Kerintą ir nikolaitus; Jeronimas (De 
vir. ill.0) prideda ebionitus. Bendrai sakoma, Jonas rašęs prieš 
ano laiko gnostiškas erezijas, ypač kurios neigė Kristaus 
dievystę. 


Evangelijos tikslas, kryptis ir charakteris. 


1. Evangelijos tikslą pats autorius pasako. Jos tikslas yra 
įrodyti, arba sutvirtinti tikėjimą, kad Jėzus yra Kristus, 
Dievo Sūnus (20,31; plg. 20,29). Iš tikro, jo svarbiausias 
tikslas, kurio jis siekia, yra įrodyti Viešpaties mesianizmą 
ir Jo dievystę. Tą tikslą parodo medžiagos parinkimas ir vi- 
sas argumentavimo būdas. 

Kad Evangelijos tikslas nėra grynai istoriškas, bet dar yra 
didaktiškas, dogmatiškas, matyti jau iš to, kad ji suponuoja skai- 
tytojams žinomą ne tik bendrą evangelišką istoriją, bet ir jos smulkmenas. 
Ištisos Viešpaties veikimo dalys ir skiriai praleidžiami ir parinkti tik atskiri 
įvykiai arba pasakojimai nušviesti jais svarbiausią evangelisto siekiamą 
atžvilgį. 

2. Nėra svarbiausias Evangelijos tikslas tik papildyti 
sinoptikus. 


Papildymas yra žymus. Ketvirtoji Evangelija taip suponuoja 
sinoptikus, kad tik juos žinant tegalima pilnai ją suprasti. Antra 
vertus, sinoptikų pasakojimas pasidaro aiškus ir permatomas Jono 
Evangelijos dėka. — Be to, sinoptikai moko Kristaus dievystę; 
bet ketvirtoji Evangelija šį mokymo dalyką pastato pryšakin ir jį 
plačiai nušviečia. Tuo būdu sinoptikai ne tiek kiekybiniu, kiek 
kokybiniu būdu papildomi. Bet kad ir papildomi sinoptikai, ta- 
čiau tai įvyksta savaime tuo, kad ketvirtoji Evangelija siekia savo 
svarbiausio tikslo. Papildymas nupasakojimu Viešpaties veikimo 
Jūdiejoj įvyksta dėl to, kad Jonas renka savo tikslui tinkamą 
medžiagą; nes kaip tik Jeruzalėj Kristus davė blizgančius savo 
mesianizmo ir savo dievystės pareiškimus ir įrodymus. 

Jono Evangelijos dėka ne tik bendra sinoptikų pasakoja- 
mos istorijos raida aiškėja, bet ir atskiri įvykiai darosi supran- 
tamesni. Sakysim, ketvirtoji Evangelija padaro suprantamesnę pa- 
skutinių dienų katastrofą, kuri pas sinoptikus atrodo neužtenka- 
mai motyvuota; ji išaiškina Mato 23, 37 („kiek kartų aš norėjau 
surinkti tavo vaikus“...); mokinių pašaukimas (Mat. 4, 18 Ss.) 
Jono Evangelijoj (1, 35 s.) padarytas psichologiškai labiau su- 
prantamas; tas pats reikia pasakyti apie Judo išdavimą ir k. 

3. Evangelijos tikslas įrodyti, kad Jėzus yra Kristus, vadi- 
nas, Mesijas, ir tikras Dievo Sūnus. 

Viešpaties mesianizmą dvejais atvejais liudija Krikštytojas 
(1, 19-34 ir 3, 26 s.), pripažįsta jį pirmieji mokiniai. Jeruzalėj 
Viešpats jį apreiškia mesianišku aktu, valydamas bažnyčią, ir vi- 

sokiais stebuklais. Viešpaties mesianizmo klausimas buvo svar- 
biausias ginčuose su Jeruzalės gyventojais ir su partijų atstovais. 
Viešpats apsireiškia Mesiju samaritietei ir samaritiečiams; liaudies 
minioms tą patį Jis apreiškia duonos padauginimo stebuklu. Tuo 
dalyku statė Viešpačiui klausimą įvairiose formose teokratijos at- 
stovai (19, 24); teigiamas atsakymas į tą klausimą pas Romos tei- 
sėją atvedė Jam mirtį. Tad Mesijo klausimas vaidina žymią rolę 
Evangelijoj; jis nustato Viešpaties gyvenimo eigą ir nulemia Jo 
galutinį likimą. 

Įrodinėjimas, kad Jėzus yra Dievo Sūnus, yra glaudžiai su- 
sijęs su Jo mesianizmo įrodymu. Sinoptikai labiau kreipia dėme- 
sio į Viešpaties mesianizmą, nors Morkus populiariu būdu ir Jo 
dievišką sūnystę įrodo. Jonas gi taip dalyką perstato, kad iš 
Viešpaties mesianizmo padaroma būtina išvada, jog Jėzus yra ti- 
kras Dievo Sūnus (Schanz, Komment. 36 s.). Jau pačiame pro- 
loge tai matyti. Logoso įsikūnijimu išsipildo pranašystė apie Ema- 
nuėlį ir apie Dievo gyvenimą savo tautoje. 

Tą kryptį rodo ir medžiagos parinkimas. Evangelistas nori 
pasakoti pilno malonės ir tiesos Viengimio garbę kaipo pats ma- 
tęs liudininkas. Iš jam žinomų stebuklų didelio skaičiaus Jonas 
parenka tuos, kurie labiau kaip sinoptikų stebuklai įrodo Vieš- 
paties dievišką visa žinojimą ir visa galybę. 

4. Salia svarbiausio dogmatiško tikslo evangelistas siekia ir 
apologetiškai-polemiško tikslo. 

Evangelija stoja prieš visas anų laikų paklaidas, kurios neigė 
Kristaus mesianizmą ir Jo dievystę. Evangelistas neveda tiesio- 
ginės polemikos, tačiau visas jo rašymo būdas rodo, kad jis tokį 
tikslą turi. 

a) Kova vedama prieš žydų netikėjimą. Evangelija parodo, kad 
žydai neteisėtai atmetė Viešpaties mesianizmą, nes jis jiems buvo apsčiai 
įrodytas Krikštytojo ir paties Kristaus pakartojamu liudijimu, Senuoju Te- 
stamentu ir visokiais stebuklais. 

b) Tradicija gana sutartinai mini, kad Evangelija buvo rašyta prieš 
eretiką Kerintą ir ebionitus. Jie neigė Viešpaties mesianizmą ir Jo 
ati ės Bent netiesioginai, rodos, taip pat ir į juos evangelistas atsi- 
žvelgia. 
š c) Manoma taip pat, kad Evangelija atkreipta prieš gnosticizmą. 
Tik autorius kovoja prieš jį ne polemišku, bet tetišku būdu, vadinas, po- 
zityviai dėstydamas tikrąjį mokslą (gnozę). 

5. Iš to viso matyti, kad Evangelijos charakteris nėra 
vien tik istoriškas, nei vien tik dogmatiškas; ji turi dvejopą, bū- 
tent, istoriškai-dogmatišką charakterį. Mokslas apie 
Jėzaus asmenį ir Jo reikšmę žmonių išganymui sudaro svarbiau- 
sią Evangelijos turinį. Istoriški įvykiai parinkti tokie, kurie tar- 
nauja tam tikslui. Tie įvykiai jungiami ne analitišku, bet pra g- 
matišku būdu. Pragmatizmas pasirodo ypač Kristaus kančios 
parengime: ji slenka kas kartą vis arčiau, vedama susipynusių 
įvykių ir intrigų. Autorius regimai giliau negu kiti evangelistai 
buvo įžvelgęs į atpirkimo paslapties istorišką eigą '). 


J) Heigl, 365—389. 

Kada ir kur ketvirtoji Evangelija parašyta? 


1. Ketvirtoji Evangelija buvo parašyta po 70 metų. 

Evangelija regimai suponuoja, kad Jeruzalė jau yra sugriauta. 
Būdas, kuriuo evangelistas apie žydus kalba, rodo, kad žydų tauta 
jau priklauso praeičiai. Kalbėdamas apie vietas Jeruzalėj ir ap- 
link ją, autorius vartoja praeitą laiką (11, 18; 18, 1; 19, 41 ir 
k.); vadinas, laikas, kada Evangelija rašoma, jau yra po 70 metų 
įvykių. 

Būdas, kuriuo evangelistas kalba apie Petro mirties rūšį 
(21, 18), duoda manyti, kad šis jau yra miręs. Kita Evangelijos 
vieta, kuri kalba apie mylimojo mokinio likimą, rodo, lyg kad 
Jonas būtų jau labai sename amžiuje (21, 23). Evangelija rašoma 
ne neofitams (neseniai atvirtusiems į krikščionystę žmonėms), bet 
krikščionims, kurie jau ilgesnį laiką buvo gyvenę krikščionišku 
tikėjimu. 

Istoriška tradicija tiek tikro tvirtina, kad Jonas parašė Evan- 
geliją paskutinis, būdamas sename amžiuje (Iren. Adv. haer. 
3. 1, 1; Klemens Al. pas Euseb. H. E. 6, 14, 5; Origenas pas 
Euseb. H. E. 6, 25, 3 ir k.). Tuo būdu tradicija patvirtina vi- 
daus kriterijų nurodymus. 

2. Laiką, kada ketvirtoji Evangelija parašyta, tenka nukelti 
į pirmojo amžiaus paskutinį dešimtmetį. 

Evangelistas atsižvelgia į klaidas, kurios ėmė plisti ypač pir- 
mojo amžiaus gale. Betarpiškai po 70 metų įvykių, žydai, ištikti 
taip baisios katastrofos, nė manyti negalėjo kovoti prieš krikščio- 
nystę. Jie iš naujo ėmė stiprėti pirmojo amžiaus gale. Tada ėmė 
įsigalėti žydiška -aleksandriniška filosofija, kuri Senojo Testamento 
„Išmintį“ pakeisdama „logosu“, stengėsi Senąjį Testamentą de- 
rinti su graikų filosofija. Pradžią tokiai krypčiai buvo davęs Phi- 
lonas. Prieš tą klaidingą mokslą Jonas stato tikrąją „Logoso“ 5ą- 
voką. Kad ta žydų filosofija ėmė įsigalėti pirmojo amžiaus gale, 
tai tenka manyti, kad ir ketvirtoji Evangelija tuo metu buvo ra- 
šyta. — Be to dar pirmojo amžiaus gale plito ir kitos erezijos, 
ypač Kerinto ir ebionitų, kurios neigė Viešpaties dievystę ir tuo 
atžvilgiu buvo žydų talkininkės. Taip pat ir į jas Evangelija at- 
sižvelgia. 

Bet ir nebegalima nukelti Evangelijos parašymą į dar vėle- 
snį laiką. Ciesoriaus Adriano laikais (117 — 138) gnostikų siste- 
mos (Saturnino, Basilido, ofitistų ir Valentino) jau buvo pilnai 
išsiplėtojusios; kai kurios jų mėgo naudotis Jono Evangelija. Pir- 
mojo amžiaus gale tos sistemos vos teturėjo savo užuomazgas; 
bet jau ir tada jos ėmė daryti didelį pavojų Mažosios Azijos 
krikščionystei. Ketvirtoji Evangelija nekovoja dar prieš minėtas 
gnostikų sistemas, vadinas, jų dar nebuvo; bet ji bendrai atsi- 
žvelgia į gnostikų mokslą, pozityviai išdėstydama tikrąjį mokslą. 
— Tad Jono Evangelija turėjo būti rašyta ne vėliau kaip pir- 
mojo amžiaus gale. — Pagaliau, Ignacas (+- 105 — 107) jau žino 

Jono Evangelijos išsireiškimus ir net ištisus sakinius, — taigi ji 
turėjo būti parašyta bent prieš Ignaco mirtį. 

3. Daugelio priimama, kad ketvirtoji Evangelija buvo para- 
šyta tarp 92 — 98 metų. 

„Jonas buvo ištremtas į Patmos salą ciesoriaus Domiciano (81—96) 
keturioliktais ciesoriavimo metais; viešpataujant Nervai (96—98) jis sugrįžo 
į Eiezą, kur dar pragyveno iki Trajano (89—117) laikų. Būdamas Patmos 
saloje (95—96), Jonas parašė savo Apokalipsę (Apr. 1, 9); taip rodo Apo- 
kalipsės turinys ir aiškus Ireniejaus liudijimas. Savo Evangeliją, anot Ire- 
niejaus (Adv. haer. 3, 1, 1), Jonas parašė Efeze; tad tenka priminti, kad 
Jonas ją parašė arba prieš savo ištrėmimą. arba grįžęs iš Patmos į Efezą. 
Tam reikalui geriausia atatinka 92—98 metai. 

4) Vieta, kur Jono Evangelija buvo parašyta, nurodoma 
Efezas. Tą žinią aiškiai mums paduoda lreniejus (Adv. haer. 
3, 1, 1). Kai kurie vėlesni rašytojai mini Patmos salą. Bet kad 
jų liudijimai yra vėlesni, tai jie mažiau tikri. Mūsų laikais kai 
kurie nori suderinti visus liudijimus sakydami, kad Jonas para- 
šęs savo Evangeliją būdamas Patmos saloje, bet ją „išleidęs“, 
arba padavęs viešai vartoti tik tada, kai jau jis buvo sugrįžęs į 
Efezą. 


EVANGELIJŲ TEKSTO SVEIKUMAS ') 


Ta pati istoriška tradicija, kuri liudija Evangelijų autentiš- 
kumą, liudija taip pat ir jų teksto sveikumą. 

Tekstas yra esminai (substancialiai) sveikas, jei jis nuo 
pat savo pasirodymo iki mūsų laikų niekados nebuvo taip iškreip- 
tas svarbesniuose dalykuose, kad jau jis nebeturėtų originalės 
autoriaus minties, tikslo ir išvaizdos. (Durand, Etudes, 127, 325). 

Toks pagrindinis sveikumas tačiau gali turėti pripuolamų pakei- 
timų (variantų), kurie pasitaiko darant nuorašus; sakysim, tas pats žodis 
gali būti kitaip parašytas (Nazaret — Nasareth; Joanes — Joannes); vienas 
žodis pakeistas kitu panašiu žodžiu (tarė — kalbėjo — sakė; ir — gi), ir tt. 

Mes tetvirtiname esminį teksto sveikumą. Skiriame du 
laikotarpius: nuo mūsų laikų iki 150 metų, ir nuo 150 metų iki 
Evangelijų parašymo. 


1. Kritiškasis mūsų dienų tekstas yra esminai toks 
pat ir tas pats, kokį turėjo pirmieji autentiškumo liudininkai 
bent nuo 150 metų 2). 

Tokia yra išvada iš rūpestingiausio tekstų nagrinėjimo dar- 
bo; tą išvadą noromis pripažįsta mūsų laikų kritikai 3). 

Mat mūsų kritiškasis tekstas yra nustatytas lyginant tarp 
savęs tris teksto šaltinius: graikiškus nuorašus, vertimus ir Baž- 
nyčios Tėvų citates. 


1) Mes nesiimame šio klausimo plačiau liesti. Suminėsime tik svar- 
biausius dalykus. 

, Pig. Jaguier, Le N. T. de UEglise chrėt. 

3) Durand, Etudes, 126, 290. 

a) graikiški nuorašai, rašyti uncialinėmis (stambiomis) 
didžiosiomis raidėmis; tie rankraščiai yra kilę iš 4 — 0 amžių; 
jų skaičius, anot Gregory, 1912 metais buvo žinomas 170; svar- 
biausi ir seniausi: rankraštis Vaticanus (4 amžiaus), Sinaiticus 
(4 amžiaus), Alexandrinus (5 amžiaus), s. Ephraemi rescriptus 
(5—6 amžiaus), Codex Bezae (5 — 6 amžiaus) ir k.; taip pat 
nuorašai, rašyti, mažosiomis raidėmis, išlikę iš 90 — 15 amžių; 
šių pastarųjų skaičius yra labai didelis, — anot Gregory, 2326. 
Išradus spaudą (1450) nuorašų nebebuvo daroma. 

b) Vertimai: 1) į sirų kalbą: a) Diatessaron 
(apie 170 m.); b) senoviniai sirų vertimai (prieš 200 m.), šian- 
dien žinomi sinaititiško rankraščio ir Curetono for- 
moj; c) Peschitta (apie 412 m.); kiti vertimai. 2) Lotyn iški 
vertimai: a) senovinis lotyniškas arba itališkas (apie 150— 
200 m.); vulgata (apie 382 m.). 3) Į koptų kalbas: a) bo- 
hairiškas (bohairica — žemojo Egypto — tarp 250—350m.); 
b) sahidiškas (sahidica — aukštesniojo Egypto); c) etio- 
piškas (V amžiuje). 4) Armeniškas vertimas (V amžiaus 
pradžioje). 5) Į georgiečių kalbą (V amžiaus viduryj). 6) 
Gotiškas vertimas (Wulphilas — 310 — 380). ;Kiti vertimai 
(arabiškas — VIII amžiaus; anglosaksų — VIII — IX 
amžiaus; slavų, teutonų ir frankų — IX amžiaus; bohemų ar- 
ba čekų ir k.), kad jie yra vėlesni, teksto kritikai neturi didesnės 
svarbos. 

c) Bažnyčios Tėvų ir kitų rašytojų citatės pui- 
kiausiai liudija, koks tekstas jų laikais buvo vartojamas. Tokių 
citačių yra labai daug. Raidinės (literalinės) citatės turi labai di- 
džios svarbos tekstų kritikai. 

Tie trys šaltiniai buvo tarp savęs sulyginti, jų pagalba bu- 
vo nustatyti trys teksto tipai (vakarų, rytų ir neutralinis) ir paga- 
liau iš jų padaryta išvada, koks buvo jų senasis tipas (archeti- 
pas). Kritiškasis mūsų tekstas esminai yra toks pat, koks 
buvo žinomas Bažnyčioje įnuo antrojo amžiaus vidurio (nuo 
150 metu). 

2. Bet nė laikotarpyj nuo Evangelijų parašymo iki 150 metų 
tekstas negalėjo būti esminiuose dalykuose pakeistas; tad mūsų 
kritiškasis tekstas esminai yra toks pat, kokį jį evangeli- 
stai parašė. 

Tiesa, iš to laikotarpio nėra tokių priemonių tekstui kri- 
tiškai nagrinėti; tačiau yra tokios aplinkybės, kad tekstas nega- 
lėjo esminai būti pakeistas. 

a) Kritikai sutinka, kad jau ir tada buvo vienodas 
tradicinis tekstas. Tai rodo, kad teksto šaltinis yra vienas ir 
tas pats, būtent, pačių Evangelijų originalai. Mat juk 
ir tada rankraščių buvo daugybė, nes kiekviena bažnyčia jį turėjo. 
O tų bažnyčių buvo įvairiuose Europos, Azijos ir Afrikos kraš- 
tuose. Jei būtų buvęs kuris nors žymesnis pakeitimas, tai jis 
būtų turėjęs būti įvestas visuose kraštuose, visuose krikščioniškojo 

pasaulio rankraščiuose, — tai nepamanomas dalykas. Be to, be- 
veik jau nuo 80 metų Bažnyčios Tėvai cituoja tekstus, kurie bent 
prasmės atžvilgiu yra tokie pat, kaip mūsų Evangelijose. (Tame 
laikotarpyį buvo paprotys cituoti šv. Raštą, net Senąjį Testamen- 
tą, ne literaliniu būdu, bet sulig teksto prasme). 

b) Nuo pat pradžios buvo didelis rūpestis išlaikyti tikrąjį, 
iš Apaštalų paveldėtąjį tekstą. Pati pagarba tekstui tokio rūpes- 
čio reikalavo, nes jis buvo lygiai branginamas, kaip ir Senojo 
Testamento knygos; todėl iškreipti tekstą buvo laikoma didžiau- 
siu nusižengimu. Vyskupai rūpestingai būdi, tikintieji žinodami, 
kad Evangelijomis remiasi jų tikėjimas, gyvenimo būdas ir išga- 
nymas, rūpestingai saugojo, kad neįsibrautų kuris nors pakeiti- 
mas. O jie girdėjo Evangelijas skaitant kas sekmadienį bažny- 
čiose. Pagaliau juk ir laikas neilgas, — vos kelios dešimtys me- 
tų; patys Evangelijų orginalai 'galėjo būti dar nežuvę, ir einanti 
gyvu žodžiu tradicija tebebuvo visai gyva !). 

c) Trečiojo ir ketvirtojo amžiaus geriausi teksto kritikai 
(Origenas, Jeronimas ir k.). kurie ir seniausius rankraščius ir 
gyvą tradiciją turėjo, Evangelijų tekstuose terado tik nežymių, 
pripuolamų skirtumų, kurie nepakeičia teksto esmės. Net tie tek- 
stai, kurie sudaro keblumo moksliniu atžvilgiu, rūpestingai lai- 
komi be pakeitimo ir smerkiami eretikai už teksto klastavimą. 

Galima drąsiai sakyti: beveik jokia senovės knyga neturi 
tiek teksto sveikumo garantijos, kaip Evangelijos. 

3. Kai kurias Evangelijų vietas priešai mėgina ginčyti vien 
tik dėl to, kad jos aiškiai išreiškia katalikišką mokslą. Raciona- 
listams, protestantams liberalams ir kitoms sektoms tas mokslas, 
žinoma, nepatinka. Paneigti tą katalikišką mokslą geriausias bū- 
das paneigti patį Evangelijos tekstą. Dėl tokių mokslinių'prietarų, 
sakysim, puolamas Mato tekstas 16,18 s. Tačiau šis tekstas yra 
taip pat garantuotas, kaip ir visa Mato Evangelija. 

4. Yra kelios Evangelijų vietos, kurių autentiškumu arba 
teksto sveikumu kritikai abejoja remdamies kai kuriais kritikos 
pagrindais. Katalikai įrodo, kad ir tos vietos yra tikros ir 
sveikos. 

Abejotinomis vietomis laikomi ypač šitie dalykai: pasakojimas apie 
svetimoterę (Jo. 7, 53—8, 11), Morkaus Evangelijos užbaiga (Mork. 16, 9— 
20); pasakojimas apie kruviną Viešpaties prakaitą ir apie stiprinantį Jį an- 
gelą (Luk. 22, 43—44); pasakojimas apie angelą, kurs Betsedos tvenkinyj 
judina vandenį (Jo. 5, 3—5). Kiekvienas mato, tos vietos nėra tiek svarbios, 
kad dėl jų būtų galima sakyti, jog Evangelijos esančios esminai iškraipy- 
tos. Tačiau ir tų vietų autentiškumas užtenkamai įrodomas. 

Nors kai kurie senovės rankraščiai Jono 5, 3—4 ir Luko 22, 43—44 
neturi, tačiau tuos tekstus turi žymi rankraščių dauguma ir vertimai, ir jie 
yra cituojami Bažnyčios Tėvų. Jie ir su kat. mokslu sutinka. 

Svetimoters istorijos neturi keli senesnieji rankraščiai ir daugelis vė- 


lesniųjų. Tačiau ją turi dauguma senesniųjų (uncialinių) ir bent 300 vėle- 
sniųjų rankraščių; ji yra lotyniškuose vertimuose. Daug Bažnyčios Tėvų 


1) V. aukščiau, 32—40 p. 

laiko tą istoriją autentišką. Priežastis, dėl kurios ta istorija kai kuriuose: 

rankraščiuose buvo praleista, buvo šita: regimai bijota, kad ji neduotų pro- 

g05 na būdo asmenims vesti palaidesnį gyvenimą. (Plg. Heigl, c. v. 
—360 p.). 

Apie Morkaus Evangelijos užbaigą bent tiek yra tikra, kad ji yra 
kilusi iš Apaštalų laikų. Manoma, kad Morkus išleidęs savo Evangeliją be 
minėtos užbaigos, ir tik jau paskum arba pats Morkus, arba Apaštalų mo- 
kinys Aristionas pridėjęs dabartinę užbaigą. Tridento santaryba katali- 
kams užtikrina, kad ir ta užbaiga yra įkvėpta. 

Be čia minėtų tekstų, dar yra Jono Evangelijos priedas (21 sk.), ku- 
rio tikrumu daug nekatalikų abejoja. Tačiau abejojama be užtenkamo pa- 
grindo. Visi rankraščiai, visi vertimai, Tėvų citatės ir net paties Jono Evan- 
Eeos pobūdis ir stilius tą vietą mums laiduoja. (Plg. Heigl, c. v. 360: 
—364). 


EVANGELIJŲ TIKĖTINUMAS. 


Vadinamosios Mato, Morkaus, Luko ir Jono Evangelijos iš 
tikro yra išėjusios iš Apaštalų ir jų mokinių rankų. Tokios yra 
mūsų ligšiolinio nagrinėjimo išdavos. Tuo pačiu ir klausimas, ar 
mūsų Evangelijos yra tikėtinos, yra žymiai pasistūmęs pirmyn. 

Dabar mes ivirtiname kartu su visa | Didžiosios Bažnyčios 
tradicija, kad mūsų Evangelijos yra tikrai tikėtinos, dėl to, kad 
jos ištikimai pasakoja objektyvius arba tikrus Kristaus žodžius ir 
darbus, — kitaip sakant, dėl to, kad jos yra tikra Kristaus 
istorija. 

Imdamies kalbėti apie istoriškumą, pirma išsiaiškinkime, 
kas yra istorija ir kas nėra istorija. 

1) nėra istorija: 

a) Iegendariniai pasakojimai arba mitai, kurie be- 
veik visados prikimba prie garsių vyrų ir įvykių palikusios žmo- 
nyse atminties, ir kurie prie tikrų faktų primaišo prasimanytų 
faktų, ir, nebeskirdami vienų nuo kitų, laiko. juos visus įvykusiais 
faktais. 

b) pagražinta istorija, ne retai užtinkama pas se- 
novės tautas, kuri savo oratorišku būdu rūpinasi daugiau patikti 
skaitytojui, kaip tiesą paduoti. 

c) simboliška istorija, kuri tikros istorijos forma 
dėsto kurią nors idėją, jausmą arba religinę tiesą, neatsižvelgda- 
ma į simboliškai perstatomų įvykių istoriškumą. 

2) ta tik tėra istorija, kuri yra „laikų liudininkė, tiesos 
šviesa“, kurioje pasakojimas esminai sutinka su tikrai įvyku- 
siais dalykais ir tikrai sakytais žodžiais. 

A. Tikroji istorija gali būti dvejopos rūšies: 

a) moksliška mūsų laikų prasme (artimi jai yra 
ir kai kurie senesnieji istorikai, sakysim, Tukididas), kuri smulk- 
meningai ištyrusi ir sulyginusi visus dokumentus, iaktus ir pa- 
žymėtų dokumentuose įvykių aplinkybes stengiasi paduoti tiks- 
liausią praeities vaizdą. Tokio tačiau vaizdo negalima sudaryti, 

nepridėjus savo paaiškinimo, jungiant priežastis su pasekmėmis 
(pragmatizmas), ir sulyginimo su dabar vykstančiais dalykais. 

b) techniškai, arba savaime moksliška, kurią 
tegali rašyti betarpiški liudininkai arba bent tokie asmenys, ku- 
rie su betarpiškais liudininkais ir įvykių aplinkybėmis turi arti- 
miausią kontaktą (susidurimą). Ką pats rašytojas matė ir girdėjo, 
tą ir surašė. Šiuo atveju užtenka, kad rašytojas turėtų sveiką 
„dalyko ir tiesos“ įvertinimą ir norą bei valią bešališkai pasa- 
koti tiesą. Toks rašytojas yra tikėtinas, dėl to kad jis nei nenori 
klaidinti, nei, esant tam tikroms aplinkybėms, savo paduodamame 
dalyke negali klysti. Tuo būdu rašytojo tikėtinumas remiasi jo sura- 
šytųjų dalykų tikrumu arba objektyvumu; rašytojas arba jo rašytas 
veikalas yra tikėtinas, dėl to kad jis pasakoja įvykius ir žodžius, 
kurie tikrai atsitiko ir buvo sakyti. 

B. Tikroji istorija gali turėti: 

a) tam tikrą pasakojamų faktų iržodžių aiškinimą, jei 
tik tasai aiškinimas, sukeltas pačių įvykių aplinkybių, yra kilęs 
pačių betarpišk ų liudininkų mintyse ir atatinka įvykių 
prasmę; 

b) gali turėti kurį nors filosofišką ar religišką 
tikslą, būtent, įvykusiais faktais ir jų susijungimu parodyti 
bendras idėjas ir pagrindus, kuriais gali ir turi būti tvarkomas 
žmonių ir visuomenės gyvenimas. 

c) gali turėti didaktišką ar apologetišką tikslą, 
ypač jei tasai noras mokyti ir patraukti reikalauja, kad įvykiai 
tuo ištikimiau būtų pasakojami. 

d) žodžiu, ji gali turėti tam tikrą „idealizaciją“, arba 
daiktų perstatymą iš tam tikros pusės, jei tik ta idealizacija nėra 
niekas kita, kaip gilesnis dalyko tiesos supratimas bei jos „su- 
realizavimas“ (De Grandmaison, Revue bibl. 1907,439). 

Mes norime įrodyti, kad Evangelijos turi ir kad jos mums 
paduoda Kristaus ir krikščioniškosios religijos pradžios tikr ą 
istoriją, istoriją tikra prasme; ta istorija yra ne būtinai mūsų 
laikų moksliška prasme, bet techniška prasme, būtent jos pasa- 
kojami įvykiai ir žodžiai bent esminai atatinka tikrai įvyku- 
sius faktus ir žodžius. 

Sakome „bent esminai“. Nes daugiau įrodyti mums nėra 
reikalo. Evangeliškos istorijos esmę mes vadiname Kristaus gy- 
venimo, veikimo ir mokymo visumą, kurią kiekvienas evangeli- 
stas, sekdamas savo būdu ir savo tikslu, surašyti norėjo, ne- 
kreipdami dėmesio į mažas aplinkybių smulkmenas. Tad mums 
nesvarbu, jei evangelistų pasakojimuose pasitaiko mažesnės 
reikšm ės skirtumai, — juos galime palikti egzegetams aiš- 
kinti; nesvarbu, jei evangelistai nepasakoja Kristaus ir kitų as- 
menų žodžių lyg „stenograių būdu“, bet pasakoja greičiau jų 
„prasmę ir norą“, ką jie norėjo išreikšti; nesvarbu, jei jie, pasa- 
kodami faktus, ne visados laikosi eilės, vietos, laiko tvarkos, bet 
paduoda tik įvykio santrauką. (Plg. Maldonatus in Mat. 25,14 — 

30; Aug. De consensu Ev. I, 10, 27—28, 46,97). O jei kur bus 
reikalas ir tų smulkmenų istoriškumą įrodyti, užteks taikyti joms 
bendrus pagrindus, kuriais mes remiamės. 


Hipotezės, mažiau ar daugiau neigiančios Evangelijų 
istoriškuma, neišaiškina. Evangelijų takto. 


1. Apgaulės hipotezė. 


Pirmasis tą hipotezę padavė Samuėlis Reimarus (1694—1768), 
Hamburgo gimnazijos mokytojas. Be kitų knygų jis parašė 4000 puslapių 
veikalą, tik jis pasimirė, jo neišleidęs. To veikalo ištraukas paskelbė Le- 
ssing (1774—1778), pavadinęs jas „Wolfenbittelero Fragmentais“. Čia jis 
dėsto, kad joks antprigimtas apreiškimas nesąs galimas; bibliška istorija, ir 
ypač Evangelijos esančios apgavikų darbas. 


Ta teorija visų mokslininkų atmetama kaipo neistoriška 
ir nepsichologiška. Evangelijos visai kitaip atrodytų, jei apgaulė 
būtų jų autorius. Keli Apaštalai būtų apgavę visą anų laikų 
pasaulį, nors visuose kraštuose tebegyveno betarpiški Kristaus 
gyvenimo liudininkai, ir net sekančių amžių pasaulį! Savo apgau- 
le Apaštalai netik jokios naudos nebūtų pasiekę, bet dar labai 
sau pakenkę, nes jie dėl skelbiamos Evangelijos buvo neken- 
čiami, persekiojami ir pagaliau nužudyti. Jų dorovinis charakte- 
ris rodo, kad jie negalėjo būti apgavikai. Ta hipotezė atmeta 
visą istorišką tradiciją. 


2. „Naturalus“ Evangelijų aiškinimas. 


Gottlobas Paulus (į 1851), Heidelbergo profesorius, pripažįsta 
Evangelijose pasakojamų įvykių istoriškumą, bet neigia jų antprigimtą cha- 
xakterį. Visus stebuklingus įvykius reikia aiškinti naturaliomis priežastimis, 
įsivaizdavimu, apsirikimu, netikru nupasakojimu. Ne vandens paviršium 
Kristus vaikščiojęs, bet ežero krantu; Kanos stebuklas (vanduo permainy- 
tas, į vyną) tebuvęs tik vestuvių juokas; duonos padauginimas įvykęs tuo 
būdu, kad savo duoną Kristus padalijęs kitiems ir tuo savo pavyzdžiu pas- 
kkatinęs, kad ir kiti, kurie turėjo duonos, pasidalytų ja su neturinčiais; mi- 
rusių prikėlimas aiškinamas tuo, kad mirusieji nebuvę tikrai mirę. Tų ke- 
lių pavyzdžių užtenka parodyti, kaip „užtenkamas“ buvo „haturalusis“ Evan- 
gelijų aiškinimas. Mūsų Lietuvoje kai kurie racionalistai ir šiandien mėgsta 
panašius aiškinimus kartoti, nors mūsų laikų mokslininkai, išgirdę tą teo- 
riją, tik šypso. 

Tuo keliu ėmė eiti ir pasakiškų „Jėzaus gyvenimų“ rašytojai, kurių 
buvo daug. Savo laiku buvo įgarsėjęs Ernestas Renanas (f 1892), 
kurio „Jėzaus gyvenime“ (La vie de Jėsus, Paris, 1863) tik vieni Palesti- 
nos vietų pavadinimai ir evangeliškų asmenų vardai tėra istoriški, o viskas 
kita yra jo paties moksliškos tantazijos padaras. Savo laiku tasai gyveni- 
mas buvo „moksliškas“, bet šiandien mokslininkų tarpe jis yra užmirštas. 
„Judas, parduodamas Kristų, tegavo 30 sidabrinių; o Renanas, jaunesniojo 
Dumaso pranešimu, už tą „gyvenimą“ gavęs iš žydo Rotšildo milioną fran- 
kų“ (Felder, Jesus Christus, 1, 86 p.). 


Šitoj hipotezėj Viešpaties mokiniai nėra apgavikai, bet ap- 
gauti, lengvatikiai, neturį galios galvoti ir spręsti. Toks buvęs ir 

visas anų laikų pasaulis, kurs taip lengvai apgaulėms pasidavė: 
ir jomis įtikėjo. Šita hipotezė meta įtarimą ant Kristaus doros,. 
kad Jis buvęs apgavikas. 


3. Mitų hipotezė. 


Dovidas Fridrichas Strauss (į 1874) vietoj apgaulės pastatė „ne- 
tyčia prasimanančią pasaką“. Evangelijos esančios pasakų ir legendų kū- 
rimo padaras. Iš Senojo ir Naujojo Testamento mitų krikščioniškoji pasa- 
ka supynusi margą apsiaustą, kuriuo ji apdengusi istoriškąjį Kristų. Ypač 
stebuklai esą „mirtų vainikai, kurie supa Jėzaus iš Nazarėto paveikslą“ 

Prie mito esmės, anot Strausso, priklauso trys dalykai: pirma, kad 
pasakojimo turinys būtų ne istoriška tiesa, bet prasimanytas sudėstymas; 
antra, kad tasai sudėstymas nebūtų tyčia prasimanytas, bet savaime susi-- 
daręs; trečia, kad jis susidarytų veikiamas viešpataujančių religinių idėjų. 
Tokius savumus turįs Evangelijų pasakojimas apie Jėzaus gyvenimą ir Jo 
darbus, — jis esąs netyčia susidaręs mitas. Straussas pripažįsta, kad Evan- 
gelijų autoriai neturėjo noro tyčia meluoti ir klaidinti. ; 

Strausso manymu, Evangelijos galėjusios atsirasti šitokiu būdu: mi- 
rus kuriam didžiam žmogui, kurs kuriuo nors atžvilgiu buvo pranašesnis 
už kitus, tuoj žmonės ima pasakoti anekdotus apie jį. Legendos, pasakos 
pradeda puošti tokio žmogaus gyvenimą visokiais pagražinimais, perstaty- 
damos įį visai kitaip, negu tikrumoje buvo. Niekas tyčia nemano meluoti 
ir klaidinti; vis dėlto, ypač veikiant religinėms idėjoms, susidaro pasaka 
arba mitas. Tai neįvyksta staiga, tam reikia ilgesnio laiko. Todėl Strau- 
ssas nukelia Evangelijų surašymą į antrąjį amžių. Tada jau, maždaug 
apie 150 metus, tie mitiški pasakojimai buvę surašyti ir priskirti Apaštalams, 
kad tie pasakojimai didesnio autoriteto turėtų. 

Tik Strausso nelaimei Evangelijų surašymas yra daug ank- 
stesnis, kaip jo teorija reikalauja. Tad ir jo teorija apie mitus. 
ir pasakas tėra negudri pasaka, kurią šiandien ir patys raciona- 
listai atmeta. Evangelijų pasakojimai nieko bendro su mitais 
neturi. Evangelijų asmenys nėra migloti, pasakiški, bet aiškūs. 
ir realūs, kurių tikrumą kontroliuoja istorija. Mitas priklauso 
priešistoriniam laikui, kurs neturi nei istorijos nei chronologijos; 
jo susidarymui reikia ištisų kartų eilių. Evangelijų gi įvykiai 
vyksta gerai žinomame istoriškame laike: Kristaus gyvenimo 
vaizdas įstatytas į griežtai žinomus istoriškus rėmus; Jis pats 
yra reali asmenybė, o ne mitiškas prasimanymas. Evangelijų 
surašymo metu dar tebegyveno daug betarpiškų Kristaus gyve- 
nimo liudininkų, kurie nieku būdu nebūtų galėję leisti pasakoms. 
plisti; Evangelijų pasakingumu noromis būtų pasinaudoję krikš- 
žionystės priešai, žydai, krikščionystei išnaikinti. Pagaliau ši 
hipotezė veda į hipotezę, kad daug dalykų autorium yra tyčio- 
mis daroma apgaulė. 


4. Tendencijų hipotezė. 


„ Tūbingeno mokyklos evolucionizmas, kurio kūrėjas buvo: 
Kristionas Baur (1792—1860), sekdamas Hegelio filosofijos pagrindais, 
skelbė tendencijų sistemą. Baur manė, kad krikščionystė turinti 
būti dviejų priešingų tendencijų sintezė. Mat sulig Hegelio pagrindais, be-- 

'sikuriant krikščionystei, turėjo buti du viens antram priešingi gaivalai, t e- 
zėir antitezė, ir iš jų pagaliau turėjo susidaryti aukštesnioji sintezė. 

Pirmykščio priešingumo pėdsakus Baur rado Petro ir Povilo ginče 
Antiochijoj (Gal. 2, 14). Nežiūrint to, kad tasai ginčas lietė tik drausmės 
dalykus, vis dėlto Baur išveda, kad Povilo mokslas, kurs skelbęs krikščio- 
nystę visoms tautoms, arba universalinę krikščionystę, buvęs visai priešin- 
gas Petro mokslui, nes šis norėjęs platinti žydišką krikščionystę, vadinas, 
skirti krikščionims pareigą laikytis žydų Įstatymo ir tuo keliu reformuoti 
žydų tautą. Tad Baur atskiria tris krikščionystės kūrimosi fazes: pir mą, 
kurioj vyrauja Petrinizmas, skelbiąs Petro ir Jokūbo mokslą, arba 
sistema, kuri mažai kuo tesiskyrusi nuo judaizmo; antrą, kurioj Pau- 
linizmas gina nuo Petrinizmo naujosios religijos universališkumą; tr e- 
čią, kurioj Petro ir Povilo mokiniai, norėdami atremti bendrą priešą, bū- 
tent, gnosticizmą ir montanizmą, taikiai susijungia kartu ir stengiasi sude- 
rinti savo priešingus mokslus. Iš tų a priori nustatytų dėsnių reikia 
spręsti ir apie Evangelijų senumą. Pirmoji Evangelija buvusi parašyta Ma- 
to (apie 130 metus), — nes ji esanti palanki Petrinizmui; paskum atsira- 
dusi Luko Evangelija (apie 150 metus), — nes joje reiškiantisi Paulinizmo 
tendencija; pagaliau jau atsiradusi Morkaus ir Jono Evangelija (apie 170 
metus), — nes jos esančios bandymai suderinti du kraštutinumus, arba sin- 
tezė. Ta hipotezė iš karto turėjo pasisekimo; bet neilgai. Šiandien ji be- 
veik užmiršta. 

Ta hipotezė remiasi per daug silpnu pamatu, nes ginčas 
tarp Petro ir Povilo tebuvo apie šalutinį dalyką. Petrinizmo ir 
Paulinizmo tendencijas Baur įžiūrėjo ne Evangelijose, nes jos 
nesiskiria pagrindiniais dalykais ir jos visos yra universalistiškos, 
bet savo aprioristiškame galvojime. Pagaliau ta hipotezė prieši- 
nasi istoriškiems faktams, nes Evangelijos daug anksčiau para- 
šytos, negu ši sistema reikalauja. 


5. Kraštutinė arba skeptiška Evangelijų kritika. 


Su Evangelijų faktu lengviausiai apsidirbo Bruno Bauer 
(-- 1882), — nes jis patį Kristaus buvimą paneigė. 

Kristaus asmenybė, anot Bauero, tėra religinė poeziją, 
idealus paveikslas, susidaręs iš to, kad graikų ir romėnų dory- 
bės idealas susiliejo su žydų Mesijo idealu į vieną žmonijos 
idealą. Genialus poetas, kurs rašė pirmykštę Evangeliją, sumanė 
tą idealą, padarė įį asmeniu ir tuo būdu sukūrė liaudžiai idealų 
Išganytojo pavidalą. Iš tos Evangelijos skaitytojų susidarė pir- 
moji krikščionių bendrija. Krikščionystė yra aleksandriniškos 
religinės filosofijos ir romėnų populiarinės filosofijos padaras. 
Ne tik Evangelijos, bet ir Povilo laiškai nėra autentiški. Jėzus 
ir Povilas tėra poetiška fikcija. 

Tokią hipotezę padiktavo Bauerui jo neapykanta ir panieka. 
Mokslo atžvilgiu tas jo fantazijos padaras neturi jokios vertės. 

Vis tik ta jo hipoteze pasinaudojo Bremeno pastorius Albertas 
Kalthoit (1906), kurs, laikydamasis Markso istorijos supratimo, išvedė 
krikščionystės kilmę iš socialinio liaudies judėjimo. Jėzus esas senovės 
socializmo socialių vilčių ir reikalų personifikacija, kilusi iš žydiškai-grai- 
kiško proletariato masių idealo ir masių skurdo. Krikščionystė pradžioj 


buvusi proletariškai-komunistiškas judėjimas. ) 
Prieš tokias teorijas sukilo mokslininkų pasaulis. Vienas jų žymiau- 

sias sako: Tik „visai paviršutiniški, beminčiai sekėjai“ tegali laikyti isto- 
riškojo Kristaus neigimą moksliško tyrimo rezultatu. (Harnack, Aus Wi- 
ssenschaft und Leben, II, Giessen 1911, 167 p.). 


Šių dienų kritikos ir istoriškų tyrinėjimų akivaizdoje Kri- 
staus asmens istoriškumas tegali būti paneigtas atsižadėjus tik- 
rojo mokslo ir persiėmus asmenišku, aklu, subjektyviu linkimu.. 
Evangelijos savo pagrindiniuose bruožuose šiandien yra mok- 
sliškai užtikrintos. „Laikas, kada moksle buvo statyti klausimas, 
ar apskritai buvo „istoriškas“ Jėzaus, yra praėjęs“ !). 

Jau pačios krikščionystės faktas yra nepanei- 
giamas įrodymas, kad jos įsteigėjas turėjo būti tikras istoriškas 
asmuo. Kaip nėra upės be savo realiųjų šaltinių, taip nėra jokio: 
didesnio judėjimo be istoriško asmens, kurs tam judėjimui 
duotų pradžią )). 

Istorišką Kristaus buvimą užtikrina pats žydų elgesys. 
šiuo klausimu. Kova tarp žydų ir krikščionių yra taip sena, 
kaip krikščionystė; vis dėlto jie nedrįso neigti istorišką Jėzaus. 
buvimą. 

Seniausi krikščioniškos literatūros pamink- 
lai (iš 80—130 metų laikotarpio), nepaneigiami tikrūmo atžvilgiu, 
žinomi graikų— romėnų pasaulyį, nesugriaunamu būdu užtikrina 
istorišką Kristaus buvimą. (Harnack, c. v. 202 p.). 

Pats jau Apaštalas Povilas, „pirmykštėj krikščio- 
nystėj šviesiausias pavidalas“, yra klasiškas Kristaus istoriškojo 
buvimo įrodymas. (Harnack, c. v. 206—207; Jūlicher, Die Gleich- 
nisreden Jesu, 1, 16 p.). 

"Zinomi iš istorijos „Jėzaus broliai“, jų vaikai, anu- 
kai, seserėnas. Tos Kristaus giminės buvo žinomos dar antrame 
amžiuje; jie buvo krikščionys. (Euseb. H. E. 3, 19—20). 

Pagaliau nereikia pamiršti nė pačių pagonių raštų 
kurie užtenkamai liudija istorišką Kristaus buvimą. Tacitas 
(Annal. 15, 44), Plinius (Epist. 10, 96, Suetonius (Vita 
Claudii, 25; Nero, 16) ne tik apie krikščionis pasakoja, bet ir 
tai jie žino, kad krikščionių įsteigėjas yra Kristus, istoriškas 
asmuo, nužudytas viešpataujant ciesoriui Tiberijui. — Žydų isto- 
rikas Flavius Josephus (apie 37—100 m.) savo veikale 
„Antiguitates“ 20, 9, 1 (ta vieta yra autentiškumo atžvilgiu 
nepaneigiama) kalba apie „Jokūbą, Jėzaus vadinamojo Kristaus 
brolį“. Kitos vietos (Antigu. 18, 3, 3) autentiškumo klausimu 


) Jūlicher, Die Kultur und Gegenwart, I, Abt. IV, 1, Berlin, 1906, 46. 
*) Plg. Hettinger, Der Beweis des Christentums, 2 Abteil. XIV Vort- 
rag.  Harnack, Aus Wissenchaft und Leben, II, 170: „Jie nemato, kad toks 
judėjimas, kaip krikščioniškos religijos kilmė, be istoriškojo įsteigėjo as- 
mens yra tiesiog nepamanomas, ir jei tradicija jo neminėtų, reikėtų jį su- 
rasti. Tuo tarpu kai tikroji istorija mums sako, kad nebuvo jokio maho- 
metanizmo be Mahometo, jokio budizmo be Budos, jokio pranciškono be 
šv. Pranciškaus ir t. t., mūsų dienų istorijos tyrinėtojų tam tikra grupė yra 
linkusi pakeisti dalykus antraip“. 

kritika svyruoja. (Plg. Meffert, Die geschichtliche Existenz Christi, 
Gladbach, 1921). 

Tiesa, nedaug pagonių liudijimų tėra. Mat krikščionystė 
pradžioje buvo laikoma nekenčiamų žydų sekta; o sektų Romos 
valstybėje buvo tiek, kad jos nebekėlė pagonių susiįdomavimo; 
be to, krikščionių įsteigėjas gyveno pasaulinės valstybės kampelyj 
ir nesukėlė jokio politiško judėjimo. Pagaliau daug raštų iš 
ciesorių laikų žuvo; žuvusiųjų skaičiuje yra paties Tacito ir Su- 
etonijaus raštai. 


6. „Liberalų“ arba „istoriškai - kritiška“ mokykla. 


Evangelijos, šios mokyklos mokymu, nepasakoja istorišką 
Jėzaus gyvenimą, bet jos tik pasakoja, ką krikščionys ti- 
kėjo tuo metu, kada Evangelijos buvo surašytos. Tad rei- 
kia skirti „istoriškąjį“ Jėzų nuo „dogmatiškojo“ Kristaus. Istoriš- 
kasis Jėzus visai kitaip atrodė, negu Evangelijos Jį perstato, nes 
pirmųjų krikščionių tikėjimas padarė istoriškąjį Kristų stebuklų 
darytoju absoliučia prasme, ir toks perdirbtas, arba „nuidealizuo- 
tas“ Jėzus pateko į Evangelijas. 

Tad Evangelijos yra „tiesos ir prasimanymo (poezijos) 
mišinys“ (Harnack). Visi pasakojimai apie stebuklus yra „regimai 
padidinti“, arba tėra tik legendos, kuriomis tikėjo to laiko krikš- 
čionys. Visas Jėzaus išorės gyvenimas, išskyrus nedaug gerai 
užtikrintų istoriškų bruožų, yra supintas iš legendų. 


Pirmykščiai Evangelijų šaltiniai buvo sugadinti ir perdirbti tuo būdu, 
kad jų tekstas buvo daug kartų taisomas, papildomas, išbraukiamas; nors 
jau ir patys šaltiniai turėjo pasakiškų bruožų. Ypač ketvirtoji Evangelija 
neturi beveik nieko istoriško. 

Visą tą legendų procesą vedė krikščionių entuziazmas. Buvo 
juk krikščionių tarpe įkvėptų pranašų, kurie ne tik būsimuosius, bet ir pra- 
eituosius įvykius iš Kristaus gyvenimo sakėsi matę ir apie istoriškąjį Jėzų 
kūrė vis naujus, idealizuojančius Jėzų bruožus. 

Mat buvo ir reikiamų motyvų tai idealizacijai daryti. 

Dogmatiškas arba religinis sumetimas reikalavo, kad 
Jėzaus paveikslas nebūtų nė kiek menkesnis, negu buvo Senajame Testa- 
mente is žydų Mesijas, su kuriuo krikščionys norėjo Jėzų inden- 
tifikuoti. Be to, buvo juk norima mokyti, apginti, dorinti, patraukti; tad su- 
sidarė tam tikros dogmos, kurios Ra Kristų ir pagaliau jos pateko 
į Evangelijas. 

Pasakojant legendas apie Kristų buvo norima sekti Senuoju Testa- 
mentu. Tad Senojo Tastamento bruožai persikėlė į Evangelijas. Norint pa- 
traukti, reikėjo įdėti tam tikros estetikos, skonio, poetiško lakumo. Tam 
padėjo ir pati rytiečių laki dvasia. Tad visas Evangelijų turinys žymia da- 
limi tėra legenda, apologetiški išvedžiojimai, dogmatiški protavimai. 

Vykstant tam idealizavimo procesui, darė krikščionims įtakos visoki 
kitų religijų bruožai, rytiečių mitai, sinkretizmas, pagaliau ir Budos l1e- 
genda. 

Tad visados reikia atminti: reikia skirti istoriškąjį Kristų nuo dog- 
matiškojo, arba nuo tikėjimo Kristaus. Moksliškos kritikos uždavinys yra 
surasti istoriškąjį Kristų, „surasti Evangeliją Evangelijoj“. (Harnack). !) 


p Plg. Heigl, c. v. 42—47. 


== 


Tos makyklos kryptimi eina ir modernistai. Istoriška Evange- 
lijų vertė, anot jų, esanti mažiau ar daugau abejotina. Vietornis jos turin- 
ČiOS legendų, kurios nepaduoda istoriškus atsiminimus, bet mokinių ir ti- 
kinčiųjų daugiau nesąmoningai negu sąmoningai veikiančios reileksijos iš- 
davas; ypač ketvirtoji Evangelija paduodanti ne tikrą istoriją, bet teologiš- 
kus išvedžiojimus. 


Svarbiausias tos mokyklos (taip pat ir kitų krypčių) pagrin- 
das yra klaidingas; jis pastatytas a priori: jokio stebuklo, 
jokios pranašystės, įokio antprigimto apreiškimo negali būti. Vis 
dėlto juk jei yra Dievas, tai yra ir stebuklas galimas, ir prana- 
šystė galima, ir antprigimtas apreiškimas galimas. 


Legendų darymasis ir jų dėjimas į Evangelijas yra prieš- 
taravimas. Evangelijas parašė arba patys savo akimis matę 
liudininkai, arba jų mokiniai, kurie iš jų pačių savo žinias sėmė. 
Prileidus legendų darymąsi, išeina absurdas: patys matę liu- 
dininkai sutartinai ir geru manymu pasakoja 
iaktus, kurių jie tikrumoje nematė! Mokiniai, ku- 
rie gyveno kartu su Kristumi ir matė visą Jo žmogišką menkumą, 
nei iš šio nei iš to, „pagauti entuziazmo“ ir „geru manymu“, 
ėmė skelbti, kad Jis buvęs stebuklų darytojas ir dieviška būtybė; 
realybė pradingo iš jų akių ir jos vietoje jie pastatė dievišką 
būtybę, ir priešai nepasako nė žodžio, kad jie meluoja! — Vis 
tik Apaštalai tegalėjo būti arba didžiausi apgavikai ir melagiai, O 
Kristaus priešai akli, arba tenka priimti, kad ką jie pasakoja, yra 
ne jų prasimanymas, bet istoriška tiesa. 


Priimti hipotezę, kad Evangelijoms padarę įtakos visoki 
mitai ir legendos, babilionizmas, parsizmas, sinkretizmas, budiz- 
mas ir p., reiškia iš naujo priimti absurdą, nes, nesakant dau- 
giau, tai reiškia, kad nekreipiama dėmesio nei į anų laikų kultū- 
rines ir religines Palestinos sąlygas, nei nesuprantama svetimų 
religinių mitų prasmės ?). 


Sita mokykla padaro savo „istoriškąjį“ Kristų visai nebega- 
limą, psichiškai liguistą, patologiškai sergantį, — tokio Kristaus 
istoriški  daviniai nežino, — jis yra tos mokyklos patologiškas 
padaras, — jo visai nebuvo. Iš tikro, Jėzus jaučiasi ir skelbia 
save Mesiju ir Dievo Sūnumi; Jis nori, kad ir kiti Jį tokiu pri- 
pripažintų. — Tokia Jėzaus sąmonė reiškiasi per visas Evange- 
lijas. Norint tą pagrindinę Evangelijų mintį išmesti iš Evangelijų 
kaipo neistorišką, tenka visai paneigti Evangelijas. Mat jaučiąsis 
Mesiju ir Dievo Sūnumi Jėzus yra visai nesuderinamas su „istoriš- 
kuoju“ kritikų Jėzumi. Tad reikia priimti, kad arba visai ne- 
buvo įokio Jėzaus, arba buvo toks, kokį Jį perstato Evangelijų 
pasakojimas. O kad istorišką Jėzaus buvimą nėra galėjimo pa- 
neigti, tad tenka Jį priimti tokį, kokį Jį perstato Evangelijų 
Ši A o 


1) Plg. Mefiert, Die geschichtliche Existenz Christi, M. Gladbach, 1921. 

Evangelijų skirtumai. 


Pačios Evangelijos neturi nieko tokio, dėl ko reikėtų jų. 
istoriškumą įtarti. 

1. Be abejo, Evangelijos pasakoja stebuklingus faktus, 
paslaptis ir antgamtinius dalykus. Čia mums nėra reikalo daug 
kreipti dėmesio, kiek tie dalykai yra antgamtiški. Yra tikra, kad 
ir tie dalykai Evangelijose pasirodo turį naturalią pusę, kurią 
kiekvienas žmogus gali pastebėti ir tiksliai nupasakoti, sakysim, 
ligonio pagydymą. Be to, priėmus, kad Dievas yra, reikia pri- 
pažinti, kad ir antgamtiniai dalykai yra galimi. Taigi ta Evan- 
gelijų pusė neduoda teisės jų istoriškumui neigti !). 

2. Evangelijų pasakojimuose yra skirtumų. 

Priešų manymu, tie skirtumai esą ženklas, kad pirmykščiai Evange- 
lijų šaltiniai esą sugadinti ir perdirbti. Ne tik esama skirtumų, bet ir prieš- 
taravimų; O kur yra prieštaravimas, ten nebegali būti istoriško tikrumo. 
Ypač didelis, pagrindinis esąs skirtumas tarp sinoptikų ir ketvirtosios Evan- 
gelijos. Tuos skirtumus ir prieštaravimus įvedęs kuriąs legendas pirmykš- 
čių krikščionių tikėjimas. 

Evangelijų tikėtinumas nė kiek nepareina nuo vadinamojo 
„Sinoptiško klausimo“, nes šis yra grynai literatinis, O ne isto- 
riškumo klausimas. Sinoptiškas klausimas tada tik turėtų reikš- 
mės istoriškam Evangelijų tikėtinumui, jei jų autoriai patys ne- 
būtų betarpiški Kristaus gyvenimo liudininkai. Tuo tarpu evan- 
gelistai, bent du iš jų, ir kitų dviejų evangelistų tarpininkai, patys 
yra evangeliškos istorijos pirmykščiai liudininkai ir 
pirmykščiai šaltiniai?) 

Kokie yra tie skirtumai? Kad vienas evangelistas pasakoja 
tai, ko kitas nepasakoja, — vienas jų pasakoja įvykius, kurie 
parodo Jėzaus gyvenimą tokioj šviesoj, kitas kiek kitokioj, — 
vienas jų nekreipia dėmesio į kurią nors aplinkybę, į kurią kitas 
kreipia dėmesio. Regimai evangelistui kartais terūpėjo tik pačią 
įvykio esmę pasakoti, o ne įo smulkmenas. Tokie skirtumai nė 
kiek neliečia pačios evangeliškos istorijos esmės, nes jie teliečia 
tik jos paviršių ir pašalinių smulkmenų. Tad tie smulkūs skir- 
tumai nieko nepasako prieš Evangelijų istoriškumą. 

Tokie skirtumai išeina iš paties dalyko prigimties. Pati 
evangeliškoji tradicija, autorių individualumas ir išsilavinimas, 
pagaliau įvairūs Evangelijų tikslai ir jų paskyrimai turėjo įnešti 
į istorijos pasakojimą tam tikrą skirtumą. 

Iš tikro, juk reikia gerai atsiminti, kad Evangelijos nėra 
pilna Kristaus biografija ?). 

1) Stebuklų ir antprigimto apreiškimo galimumą mes suponuojame 
kur kitur įrodytą. 

Ž) Plg. Felder, Jesus Christus, I, 104. | 4 š 

3) „Jėzus yra didesnis, negu tradicija apie Jį. Tradicija tėra tik pa- 
skutinis Jo žodžių atgarsys, tėra Jo esmės atspindys. Daug tyrinėtojų tą 
savaime suprantamą dalyką pamiršo ir darė keistą pastangą iš liekanų tru- 
pinių iš naujo gauti visą marmurą, lipdant trupinius prie kits kito“. (Deiss- 
mann, Ev. und Urchristentum, Mūnchen 1905, 84). 

Evangelijų tikslas yra dogmatiškai — istoriškas. 
Evangelistų tikslas nuliamia, kokią medžiagą jie pasirinko ir iš 
kurio atžvilgio ją nupasakojo. Iš to turėjo atsirasti skirtumų. 
Bet taip kilę skirtumai neduoda teisės sakyti, kad pirmykštė 
evangeliška tradicija esanti perdirbta ir sugadinta. 

Priešingai. Ir sutapimas ir skirtumai kalba istoriškumo 
naudai. Ketveriopos tradicijos esminis sutapimas rodo, kad ta 
tradicija galima pasitikėti. Skirtumai leidžia pažinti Kristų iš kitų 
pusių. Be to, jie parodo, kad kiekvienas evangelistas turėjo 
savarankiškumo ir kritiško nusimanymo, nes jie regimai ne ne- 
galvodami ir mechaniškai naudojosi tradicija ir šaltiniais, bet 
sulig savo tikslu. Jei Evangelijas būtų rašę klastuotojai, tai jie, 
be abejo, būtų pasirūpinę, kad evangeliško pasakojimo sutapi- 
mas būtų kuo didžiausias. 

Tačiau skirtumai, priešų manymu, esą prieštaravimai. 
Tariamus prieštaravimus galima pripažinti, bet tikrų priešta- 
ravimų nėra. Prieštaraujančių Evangelijų nė pirmieji krikščionys 
nebūtų priėmę. Matyti, gyvu žodžiu paduodama tradicija galėjo 
jiems visus tariamus prieštaravimus išaiškinti. Bet ir šiandien 
mūsų egzegetai užtenkamai juos išaiškina. 

Evangelistai, išskyrus nebent Luką, rašo populiariu, paprastu būdu; 
todėl kai kada jie pasako dalykus ne griežtu, bet bendru arba generiškuų 
būdu, sakysim, pažymėdami laiką („anuo mėtu“... kitą dieną“...), vietą („Jam 
esant viename mieste“ — Luk. 5, 12), asmenis („vienas žmogus iš minios“ 
— Luk. 9, 38; — „vienas“ — Mat. 19, 16); arba kalbėdami generišku būdu, 
vietoj vienaskaitos pasako daugiskaitą, sakysim, galvažudžiai piktžo- 
džiavo Kristui (Mat. 27, 38—43; Mork. 15, 29, 32), o Lukas (23, 39) aiškiai 
pasako, kad tik vienas jų tepiktžodžiavo. Ne kartą skirtumus ar priešta- 
ravimus išaiškina pagrindinė mintis, arba tikslas, kurį evangelistas norėjo 
pabrėžti, sakysim, nors kitais žodžiais, bet tą patį Krikštytojo nusižemini- 
mo jausmą išreiškia ir vienas ir kitas evangelistas (Mat. 3, 11: „Jo kurpių 
aš nesu vertas nešti“; Mork. 1, 7: „aš nesu vertas parpuolęs atrišti Jo kur- 
pių dirželio“.) ir tt. Taip pat nė chronologiškos tvarkos ne visados evan- 
gelistai laikosi. 

Zymūs skirtumai tarp sinoptikų ir ketvirtosios Evangelijos 
galima užtenkamai išaiškinti. Apie esminį skirtumą nė kalbos 
čia negali būti. Visi evangelistai moko vieną ir tą pačią Christo- 
logiją. (Plg. aukščiau 131—145). 


Evangelijų tikėtinumas ir istoriškoji tradicija. 
(Išorės kriterijos.) 


1. Išorės tradicijos liudijimas, kuris įrodo Evangelijų au- 
tentiškumą, įrodo taip pat jų istoriškumą bei tikėtinumą. Tiesa, 
ne visados veikalo autentiškumas jungiasi su jo istoriškumu; vis 
tik jo autentiškumas kalba už jo istoriškumą. Autoriaus asmuo 
ir jo charakteris turi didelės reikšmės sprendžiant apie jo veikalo 
istoriškumą. O jei dar prie autentiškumo prisideda neabejotina 
tradicija, kuri užtikrina, kad veikalas yra tikėtinas ir istoriškas, 
tai veikalo istoriškumas išorės kriterijomis yra pilnai laiduotas. 

2. Mūsų Evangelijų istoriškumą visų pirma liudija istoriš- 
kos bažnytinės tradicijos seniausi reiškėjai, būtent, apaštališki 
Tėvai. 

Kad visos mūsų Evangelijos parašytos pirmojo amžiaus antrojoj pu- 
sėj, tai jų parašymas įvyksta tuo metu, kada gyveno apaštališki Tėvai, t. y. 
vyrai, kurie buvo arba pačių Apaštalų mokiniai, arba jų mokinių amžinin- 
kai ir klausytojai. 

Mūsų dalyke didžios reikšmės turi ypač tie apaštališki Tėvai, kurie 
paliko mums savo raštų, būtent, Klemensas Romietis, Ignacas 
Antiochietis ir Polikarpas Smirnietis. Tie seniausi istoriškos 
tradicijos liudininkai buvo gerai susipažinę su evangelišku padavimu, ir tuo 
atžvilgiu jie turėjo žinių iš pačių Apaštalų lūpų. Jau apie 100 metus tie isto- 
riškosios tradicijos reiškėjai, kaipo „senovės vyrai“, turėjo didelės įtakos. 
Anie laikai buvo kovos laikotarpis tarp Bažnyčios ir visokių erezijų, ku- 
rios buvo užsimezgusios jau pačių Apaštalų laikais. Tie vyrai minėtoj ko- 
voj, kaip rodo jų raštai, karštai užstojo senąjį Bažnyčios mokslą, tradiciją, 
kurią jie buvo paveldėję iš Apaštalų. Jie niekados nebūtų pripažinę evan- 
geliškų raštų, jei jų turinys nebūtų buvęs jiems pačių Apaštalų mokymo 
užtikrintas. 5 

3. Ir apskritai kalbant, senovės Bažnyčios vyres- 
nybė su ypatingai dideliu rūpestingumu saugojo Apaštalų raš- 
tus. Apaštalų raštų nuorašus turėdavo patvirtinti pirmųjų jų 
gavėjų liudijimas, arba lydimas raštas (Tert. Adv. Marcion. 4, 4). 
Pirmasis Jono Apaštalo laiškas yra ketvirtosios Evangelijos lydi- 
masis raštas. (Felder, c. v. 73). Net pačių apaštališkųjų Tėvų 
raštai turėdavo turėti tam tikrą autentiškumo liudijimą. (Polyc. 
ad. Phil. 3, 13). 

Evangelijos nebuvo vien tik privatūs raštai, bet kartu jos 
buvo viešai ir oficialiai skaitomos bažnyčiose Dievo tarnystės 
metu. Antrojo amžiaus pradžioje toks jau buvo nusistovėjęs 
paprotys (Justin. Apol. 1, 68). Toks paprotys suponuoja Evan- 
gelijų istoriškumą. Toliau, Evangelijų sveikumą rūpestingai kon- 
troliavo Bažnyčios vyresnybė ir patys tikintieji. Jokia klaida, 
joks klastavimas nėra galimas. (V. aukščiau, 32—40 p.). 

Toks rūpestingumas apsaugoti Evangelijas aiškiausiai rodo, 
kad bažnytinė tradicija laiko jas istoriškomis knygomis. 

4. Galima šiuo klausimu įsižiūrėti į atskirų bažnyčių tra- 
dicijos reiškėjų liudijimus (v. aukščiau, 17—32). Visi Bašnyčios 
Tėvai sutartinai skelbia arba suponuoja Evangelijų istoriškumą. 

Tad išorės istoriška tradicija puikiausiai laiduoja Evangelijų 
istoriškumą. Jokia senovės knyga tokios garancijos neturi. 


EVANGELISTAI 


Jei yra žinoma, kad kurio nors veikalo autorius norėjo ir 
galėjo tame savo veikale sakyti tiesą, tai to veikalo istoriškumas 
yra pilnai užtikrintas. Tą patį reikia pasakyti ir apie evange- 
listus: jie norėjo parašyti tikrą, objektyvią Jėzaus 
istoriją, 0 ne supintą iš legendų pasakojimą; jie galėjo 

parašyti tikrą Jėzaus istoriją, neiškreipdami jos jokiais pasakiš- 
kais priedais. 

1. Evangelistai norėjo parašyti tikrą, tikrumoje buvusią 
Jėzaus istoriją. 

Laikai, kada evangelistams buvo primetamas noras apgau- 
dinėti, jau praėjo. Siandien kritikai noromis pripažįsta, kad 
Evangelijų autoriai tikrai norėjo rašyti tiesą!) Ta jų tiesos 
meilė reiškiasi visais jų pasakojimo bruožais, turiniu ir forma. 
Jų asmeniškas dorovinis charakteris yra nepapeikiamas. Jie yra 
įsitikinę jų pačių pasakojamomis tiesomis ir už jas savo galvą 
guldo. Jie taip pat reikalauja, kad ir kiti tomis tiesomis tikėtų 
ir nuo to tikėjimo net žmogaus likimą padaro pareinamą (Jo. 
201 1 OIS 

Tą savo valią ir norą rašyti tiesą evangelistai ir savo Evan- 
gelijose pareiškia. Lukas, kuriam net priešai pripažįsta kritišką 
nusimanymą, aiškiai sako: „Kadangi jau daugelis mėgino tvar- 
kingai papasakoti apie įvykusius mūsų tarpe dalykus, taip kaip 
mums yra padavę tie, kurie nuo pat pradžios patys matė ir buvo 
žodžio tarnai, tai ir aš, rūpestingai ištyręs visa nuo pat pradžios, 
panorėjau iš eilės parašyti tau, geriausias Teotile, kad tu pažin- 
tumei tikrumą tų dalykų, kurių esi išmokytas“ (1, 1—4). Vargu 
ar begalima aiškiau išreikšti pasiryžimą rašyti istoriją, gryną, 
neiškreiptą istoriją. 

Taip pat ir Jonas, nors kritiškumo atžvilgiu priešai mažiau 
jį vertina, baigdamas savo Evangeliją sako: „Jėzus padarė savo 
mokinių akivaizdoje dar daug kitų stebuklų, kurie neparašyti 
šioje knygoje. Tai gi parašyta, kad tikėtumėte, jog Jėzus yra 
Kristus, Dievo Sūnus, ir kad tikėdami turėtumėte Jo vardu am- 
žinąjį gyvenimą... Yra tai tas mokinys (Jonas), kuris liudija apie 
šituos dalykus ir tai parašė; ir mes (Jonas ir kiti „paskirtieji 
liudytojai“ — Apd. 10, 41) žinome, kad jo liudijimas yra tikras“ 
(Jo. 20, 30—31; 21, 249). 

Taigi Jonas nori rašyti tai, ką jis, kaipo betarpiškas liudi- 
ninkas, pats savo akimis matė; savo pasakojamų žodžių ir iaktų 
tikrumą ir teisingumą jis laiduoja savo paties teisingumu ir ma- 
tymu. Be to, dar ne jis vienas liudija; jis pasiremia ir kitų be- 
tarpiškų liudininkų autoritetu: „mes žinome, kad jo liudijimas 
yra tikras“. Tai visa aiškiausiai užtikrina, kad Jonas laiko save 
tikros ir teisingos istorijos rašytoju, ir kad jo knygoje esamų 
pasakojimų tikrumu ir istoriškumu negalima abejoti. 

Tad evangelistai nori, nori geriausia savo sąmone ir są- 


1 „Jų bonaifides (geras manymas) yra neabejotinas“, — Jūlicher, 
Geschichte der christl. Religion, 45 

2) Dar labiau įteigtinai kalba Jonas savo pirmame laiške, kurs yra 
kaip ir lydimasis jo Evangelijos raštas: „Kas buvo nuo pat pradžios, ką 
girdėjome, ką savo akimis matėme, į ką įsižiūrėjome ir ką mūsų rankos 
e R „AP Žodį... ką regėjome ir gieSiOmE tai skelbiame 
jums 1 

žine, pasakoti istorišką tiesą apie Jėzų ir Jo gyvenimą, Jo dar- 
bus ir Jo mokslą. Jie nerašo nė vienos eilutės, kurios jie ne- 
laikytų teisingos. Jie nepasakoja iš Jėzaus gyvenimo nė vieno 
įvykio, kurio tikrumu ir objektingumu jie netikėtų. Jie neįdeda 
Išganytojui į lūpas nė vieno sakinio, nė vieno pamokymo, ku- 
riuo jie nebūtų tikri, kad tai Jo žodžiai ir Jo mokslas. 


2. Subjektyvus įgalinimas. 


Kitas klausimas yra, ar evangelistai galėjo parašyti 
Jėzaus istoriją?. Ar jie galėjo teisingai atpasakoti 0 b- 
įektyvią Jėzaus gyvenimo tiesą, ir ar jie turėjo subjekty- 
viai tam užtenkamo įgalinimo? 

Subjektyvaus įgalinimo teisingai pasakoti evangelistams 
netrūko, kaip ir geros valios jiems netrūko. Berods, jie netu- 
rėjo aukštesnio išsilavinimo ') ir moksliško kritiškumo. Bet to 
jiems ir nereikėjo. Jiems nereikėjo nei gilius klausimus spręsti, 
nei iš senovinių dokumentų tiesą įspėti ir ją kritiškai tirti. 
Evangelistų uždavinys buvo labai paprastas: surašyti pačius kon- 
krečius įvykius, kurie dažniausiai dėjosi visų akyse ir buvo visai 
paprasti. 

Nesudaro išimties nė antgamtiniai Viešpaties darbai ir mok- 
slas. Jų antgamtinis charakteris nepakeičia ir nesumažina jų 
naturališkosios pojučiais apčiuopiamosios pusės. Be to, evange- 
listų uždavinys nebuvo vertinti, kiek Kristaus stebukluose buvo 
antprigimtumo, nei spręsti, kiek Jo mokslas buvo antprigimtas. 
Jie tik pasakoja Jėzaus žodžius ir darbus. Jie tik konstatuoja, 
sakysim, kad Kristus padarė aklus reginčius, kad Jis iš karto 
nutildė audrą, kad Jis mirusiems grąžino gyvybę ir tt. Tam rei- 
kalui nereikėjo nei ypatingo kritiško išsimokslinimo, nei aukš- 
tesnės dvasios kultūros: užteko turėti sveikus pojučius, tikrai 
matančią akį, bešališką sprendimą, paprastą sveiką protą. (Fel- 
der, Jesus Christus, 1, 122.). 

Bet tokius savumus evangelistai turėjo geriausiame laipsnyje. 
Nieko nėra neteisingesnio, kaip tvirtinti, kad evangelistų dvasia 
buvusi perdaug įtempta, kad jie buvę lengvatikiai, stebuklų gau- 
dytojai. Jų raštuose nėra nė pėdsako, kad jie būtų svajotojai; 
visur ramus, blaivus, bešališkas dalyko supratimas ir jo persta- 
tymas. 

Kritiškas nusimanymas nėra tik mūsų laikų privilegija. 
Anais laikais ir kritiškumo užtenkamai buvo, — tai parodo grai- 
kiškai-romėniško pasaulio istoriški veikalai. Helenistiška-romė- 
niška dvasios kultūra buvo pasiekusi savo viršūnę. Ji darė 
įtakos visoms valstybės tautoms. Evangelistai rašė šiek tiek iš- 
lavintiems žydų ir pagonių pasaulio žmonėms, kurie ne tik skai- 
tyti mokėjo, bet ir sugebėjo atskirti tiesą nuo apysakos. 


£) Tik Lukas „buvo vidutiniškai išsilavinęs ir turėjo daugiau negu 
paprastą rašytojo gabumą“ — Harnack, Lukas der Arzt, 104. p. 

Kad evangelistai laikėsi sveiko kriticizmo, tai rodo kad ir 
Luko Evangelijos įžanga (1, 1—4). Niekur taip pat mepastebima, 
kad jie būtų bet ką be kritikos į savo Evangelijas įkrovę. Pats 
jų rašymo būdas parodo savarankiškumo ir kritiško nusimanymo 
naudojantis tradicijos šaltiniais. Pats Evangelijų tikslas tokio 
kritiškumo reikalavo. Be to, ir jų priešaj, kurie taip uoliai ieš- 
kojo priekabių, būtų galėję jų nekritiškumu pasinaudoti jų pačių 
ir krikščionystės pražučiai. 

Apaštalai perėjo griežtą religiškai-dorovinį auklėjimą Kri- 
staus mokykloje. Toks auklėjimas padėjo jiems teisingai ir 
blaiviai žiūrėti į įvykius ir į savo pačių pergyvenimus. Pagaliau, 
mokinių lūkesiams priešinga Jėzaus įkurtosios mesianiškos kara- 
lystės rūšis ir menkas pasisekimas, nežiūrint to, kad Kristus visu 
savo veikimu jo siekė, ir baisi kančios katastrofa ne mažai pa- 
lietė pačius mokinius; jei jie būtų turėję kurių nors nesveikų 
svajonių, jie turėjo prablaivėti ir žiūrėti į dalykus visame jų re- 
alume. Juk pagaliau nuo jų pasakojamų dalykų tikrumo ir jų 
pačių likimas pareina. 

Apaštalai nebuvo lengvatikiai. Ne kartą Kristus pri- 
kaišioja jiems, kad jie taip maža tikėjimo teturi (Mat. 8, 26; 16, 
8 ir k). Tik pamažu ir po daugelio įrodymų jie pagaliau įtiki. 
O kai jiems pranešta apie Kristaus atsikėlimą iš numirusių, „tos 
žinios pasirodė jiems lyg tuščios pasakos“ (= sicut deliramentum 
— lyg kledėjimas) „ir jie netikėjo“ (Luk. 24, 11). 

Evangelistai nebuvo stebuklų gaudytojai. Kristaus 
stebuklai neturi pobūdžio ir tendencijos stebinti; jie turi visai 
ypatingą charakterį ir tikslą: jie turėjo įrodyti Kristaus dievišką 
pasiuntinystę ir Jo dievystę. Todėl Jo stebuklai turėjo išlaikyti 
griežčiausią kritiką tiek iš mokinių, tiek iš minios pusės, 0 ypač 
iš žydų valdžios atstovų ir priešų pusės. Esant tokioms aplin- 
kybėms, tiesiog nepamanomas daiktas, kad Apaštalai būtų leng- 
vatikiai stebuklų gaudytojai. Jie tegalėjo juos pasakoti verčiami 
tikrai konstatuoto stebuklų tikrumo ir objektyvumo. 

Pagaliau išorės aplinkybės buvo labai palankios rei- 
kiamam kritiškumui išlaikyti. Evangeliška istorija nebuvo tik 
evangelistų nuosavybė, — ji plačiai buvo žinoma tikinčiųjų ir 
priešų tarpe. Betarpiškų liudininkų, kurie patys daug ką buvo 
matę ir girdėję, buvo daugybė. Dalykai tokie svarbūs. Kiek- 
vienas nukrypimas nuo tiesos būtų buvęs atitaisytas tiek kitų 
Apaštalų ir tikinčiųjų, tiek ypač nenuilstamų tiesos persekiotojų, 
arba priešų. 

Evangelistai praktiškai parodo, kad jie subjektyviai yra 
užtenkamai savo uždaviniui įgalinti. Jie rašo su klasišku pa- 
prastumu ir glaudumu. Jokių svajojimų ir entuziazmo, jokio 
fantastiško ir nenuosaikaus išsibujojimo, jokio antsimetančio 
subjektyvumo. Visur ramus, blaivus, nuosaikus ir bešališkas 
dalykų supratimas ir jų pasakojimas, į kurį nesimaišo asmeniš- 
kas jų temperamentas arba nuomonė. Jie pasakoja „sine ira et 

studio“ (be pykčio ir partyvumo). Atrodo, lyg kad jie įvykiais 
tiek tesidomėtų, kad tik juos papasakotų. Stebuklingiausi ir 
įspūdingiausi faktai pasakojami su didžiausiu paprastumu ir 
objektingumu. Patys pasakotojų asmenys pradingsta; prieš skai- 
tytojo akis statoma tik tai, kas buvo matyta ir girdėta. 

Patys autoriai visai pasitraukia už savo pasakojimo. Net ten, kur 
reikėtų laukti jų asmenišką temperamentą arba nuomonę pasireiškiant, jie 
laikosi nuogo faktų pasakojimo. Jie pasakoja stebuklingus pagydymus, pri- 
kėlimus iš numirusių, gamtos stebuklus, nepridėdami nė vieno sušukimo, 
neparodydami jokio nusistebėjimo. Jie pasakoja Apaštalų ydas, ir nė žodžio 
neprideda joms pateisinti. Jie pasakoja savo Viešpačio ir Mokytojo išnie- 
kinimus, piktžodžiavimus, pasmerkimą, didžiausias Jam daromas skriaudas, 
neprasitardami nė vienu žodžiu savo apmaudui arba nepritarimui pareikšti. 
Net savo mylimiausiojo Mokytojo mirtį ir atsikėlimą taip paprastai jie nu- 
pasakoje, lyg kad tiek juo tesidomėtų, kiek reikia objektyviai nupasakoti. 

ad nors evangelistai nebuvo moksliškos istorijos rašytojai, tačiau jie yra 
pasakojimo objektyvumo gražiausi pavyzdžiai. 


3. Objektyvus įgalinimas. 


Evangelistams užteko ir objektyvaus įgalinimo. Jie 
galėjo dalykus teisingai ir objektyviai pasakoti. Jie buvo už- 
tenkamai su jais susipažinę ir lengvai galėjo orientuotis. 

Tiesa, nevisados jie laikosi chronologiškos įvykių tvarkos ir 
pragmatiško įvykių sąryšio, nes jie nerašo istorišką veikalą griežta prasme. 
Taip pat ir Kristaus žodžius ne visados jie pasakoja, su absoliučiu griež- 
tumu, ir kartais pasitenkina paduoti jų prasmę. Pagaliau ir atskirų antra- 
eilių AB nkybių ir jų smulkmenų perstatymu vienas evangelistas ne 

1 to. Ta 


kartą skiriasi nuo ki čiau tuo nė kiek nėra paliestas Evangelijų tikė- 


tinumas, nes jų pasakojimas esminai atatinka tiesą. 

a) Evangelistai buvo arba betarpiški evangeliškų įvy- 
kių liudytojai, arba šių mokiniai. 

Ypač evangelistas Jonas aiškiai ir primygamai pabrėžia tą 
faktą, juo remiasi ir tvirtina, kad jis pats viską yra matęs ir gir- 
dėjęs (Jo. 1,14; 19,35; (21,24); plg. 1 Jo. 1,1,3). 

Taip pat ir pirmosios Evangelijos autorius žymesnę Vieš- 
paties gyvenimo įvykių dalį pats savo akimis matė ir juose da- 
lyvavo. Taigi svarbiausius Kristaus gyvenimo momentus mes tu- 
rime iš lūpų tų, kurie, priklausydami glaudesniam Kristaus mo- 
kinių rateliui, patys savo akimis Kristaus darbus matė ir Jo žo- 
džius girdėjo. 

Kiti du evangelistai, tiesa, nebuvo Viešpaties mokiniai, bet 
už tat jie ilgus metus, glaudžiai bendravo su Kristaus Apaštalais 
ir mokiniais. Be to, Morkus buvo labai artimas pirmykščiai Je- 
ruzalės bažnyčiai ir jos galvai Petrui; sulig šio katechezėmis jis 
ir savo Evangeliją rašė. Lukas gi, lydėdamas Apaštalą Povilą, 
girdėjo jo mokymą ir turėjo daugeriopos progos bendrauti su 
betarpiškais evangeliškos istorijos liudininkais; jis ir rašytais šal- 
tiniais apsčiau naudojosi. 

b) Evangelistai galėjo naudotis pirmosios kartos rašytais 

dokumentais. Yra tikra, kad Lukas naudojosi rašytais šalti- 
niais, nes jis pats tat nurodo savo Evangelijos įžangoje (I,-—-4). 
Kiek kiti evangelistai tokiais rašytais dokumentais naudojosi, 
mažiau tėra žinoma. (Plg. aukščiau 116—120). 

c) Svarbus ir pirmykštis Evangelijų šaltinis buvo pirmosios 
krikščionių bendrijos nerašytoji Evangelija. Ta nerašy- 
toji Evangelija reiškėsi Apaštalų katechezėse, kurią jie, kaipo pa- 
tys savo akimis matę ir savo ausimis girdėję liudytojai skelbė 
žmonėms (Apd. 10,34—43). Jos sveikumą saugojo Apaštalai ir 
kiti betarpiški Viešpaties gyvenimo liudininkai (Apd. I, 21 — 22). 
Ji buvo vieša, visiems žinoma, palaikoma betarpiskų liudininkų 
oficiali tradicija. Tai ne vienas liudininkas bet „visas debesys“ 
(Zyd. 12,1). Ta evangeliška tradicija remiasi ir patys Apaštalai 
(sakysim Apd. 20,34; 1 Jo. 2, 5, 7; 2 Petr. 2,2l; 3,2 ir k.), ir 
pirmieji Evangelijos skelbėjai. !). 

Ta apaštališkoji pirmykštė tradicija buvo tyra ir tikras šal- 
tinis, iš kurio evangelistai galėjo semti savo tikras žinias. 

Ta tradicija negalėjo nukrypti nuo istoriškųjų Kristaus gy- 
venimo ir mokslo faktų. I) Tarp Kristaus mirties ir pirmųjų 
Evangelijų surašymo laikas yra neilgas, — vos 25 — 30 
matų, tad legendoms ir pasakoms darytis nėra užtenkamo laiko. 
2) Tradicija laikėsi tamė pačiame krašte, kur Kristus gyveno; 
vietos, kur Kristus veikė, Jo mokslo ir darbų atsimininimai te- 
bebuvo visai nauji. 3) Palestinoj ir kitur dar tebegyveno daugy- 
bė betarpiškų liudininkų. Hegesipas savo „Atsiminimuose“ (apie 
180 m.) pasakoja. kad „Simeonas, Kleopo sūnus, kurs buvo iš 
Dovido giminės“, antrojo amžiaus pradžioje, eidamas 120 metus, 
buvo nukankintas už tikėjimą. Iki to laiko, priduria Hegesipas, 
Jeruzalės Bažnyčiai vadovavo vyrai, „kurie turėjo laimės savo 
ausimis girdėti dieviškąją tiesą“.  Apologetas Kvadratas (Euseb. 
H. E. 3,23) ir vyskupas Papijas (Euseb. H. E. 4,3) pasakoja, kad 
kai kurie Kristaus pagydytieji arba iš numirusių prikeltieji as- 
menys gyveno iki Hadriano (117—138) laikų. Kai Jono Evangeli- 
ja pasirodė, dar nebuvo išmirusi Kristaus amžininkų karta. Kai 
pirmosios Evangelijos buvo rašomos, tokių Kristaus bendralaikių 
buvo labai daug. Jaunesnieji Kristaus klausytojai dar tebebuvo 
pačioje savo amžiaus įėgoje (Plg. | Kor. 15,6). Ar jie būtų tikį 
ar netikį, jie būtų konstatavę tradicijos nuklydimą nuo istoriško- 
sios tiesos, kurios betarpiški liudininkai jie patys buvo. 

Toliau, 4) patys Apaštalai, kuriems taip rūpėjo tiesą išlai- 
kyti, budėjo, kad kas nors pasakiško ir neistoriško į tradiciją 
nesibrautų (2 Pet. 1,16). 5) Pirmieji krikščionys savo tikėjimo ne- 
rėmė pergyvenamais savo jaūsmais, jiems nė abtraktiška dogma- 
tika neteko užsiiminėti, — bet savo tikėjimą jie rėmė istoriškais 
faktais iš Kristaus gyvenimo („mes esame liudytojai“ — „mes 
negalime nekalbėti ką matėm'e ir girdėjome“ — Apd. 


“1 Pig. Zahn, Einl. II, 158—172. 

4,20). 6) Pagaliau iš „Apaštalų darbų“ ir iš jų laiškų mes ma- 
tome, kad Apaštalai visados skelbė tokią pat istorišką tiesą, ko- 
kia paskum buvo surašyta Evangelijose. Vos praslinko aštuo- 
nios dienos nuo Kristaus žengimo į dangų, Apaštalai ima skelbti 
visos Jeruzalės akivaizdoje tuos pačius pagrindinius faktus, kurie 
yra Evangelijose: ypač Kristaus kančią ir prisikėlimą (Apd. 2,22 
—36). 7) Priešai, kurie buvo matę evangeliškus įvykius, jei tra- 
dicija būtų nukrypusi nuo istoriškos tiesos, be abejo būtų tuo 
pasinaudoję krikščionystės pražučiai. 

Tad visos „kritiškosios mokyklos“ skirstymas tarp ,,isto- 
riškojo“ Kristaus ir ,dogmatiškojo“ Kristaus yra iš kritiško pir- 
što išlaužtas. Legendoms ir mitams kurtis nėra nei vietos, nei 
galėjimo. Tik asmeniški kritikų prietarai, jų pasauližvalga, ypač 
jų aprioristinis tvirtinimas, kad jokių stebūklų negali būti, tegali 
kišti savo legendas ir mitus stebuklams išaiškinti. 

Pagaliau evangelistai galėjo tiek Kristaus žodžius tiek ir 
Jo darbus arba stebuklus objektyviai atpasakoti: Apie tai kalba 
kitas skirelis. 


4, Krystaus žodžiai ir darbai. 
Žodžiai. 


Kristaus žodžiai Evangelijose yra istoriški, autentiški, ti- 
kri, — vadinas, evangelistai atpasakojo Viešpaties žodžius jei ne 
visados su griežtu tikslumu, arba su sienografišku ištikimumu, tai 
bent tuo būdu, kad jų pasakojimas esminai atatinka Kristaus 
žodžių prasmę. 

Visa istoriška Bažnyčios tradicija laiko Kristaus žo- 
džius tikrus ir istoriškus.  Papijas giria Morkaus ištikimumą (V. 
aukščiau, 73 p.), apaštališki Tėvai cituoja juos kaipo tikrus Vieš- 
paties žodžius; niekas nedrįsta pašalinti evangeliškų pasakojimų 
skirtumų, nes ir tie laikomi istoriški. Antrame amžiuje Viešpa- 
ties žodžiai Evangelijose turi lemiančio autoriteto prieš eretikus. 

Evangelistai norėjo surinkti ir surašyti tikrus Viešpaties žo- 
džius (Luk. 1, 1-4) ir turėjo galėjimo tai padaryti. Kaip jau buvo 
kalbėta, jie buvo betarpiški Kristaus žodžių klausytojai, galėjo 
naudotis rašytais Viešpaties žodžių šaltiniais, turėjo savo dispo- 
zicijai gyvą evangelišką tradiciją. 

Aplinkybės, kuriose Viešpaties žodžių padavimas buvo 
saugomas, buvo labai palankios, taip kad ne tik atskiri po- 
sakiai, bet ir ilgesnės Viešpaties prakalbos ištikimai ir ilgam lai- 
kui galėjo laikytis tradicijoje be jokio pakeitimo. 

1) Svarbu buvo tai, kad Palestinos krikščionių -bendrijoj, 
kur evangeliška tradicija buvo laikoma, daug buvo asmenų, ku- 
rie patys buvo girdėję Viešpaties pamokymus; jie galėjo kits kitą 
kontroliuoti, kai reikėdavo Viešpaties pamokymus atsiminti ir jų 
tikruosius žodžius surinkti. 

2; Kristaus klausytojai buvo pratę laikyti atmintyje moky- 
tojo žodžius. Anais laikais, kaip pasakoja žydų istorikas Flavius 
Josephus, Izraėlio mokytojai, Rašto žinovai ir rabinai dėstydavo 
Įstatymą gyvu žodžiu ir jų dėstymai laikėsi liaudyje ištikimai, be 
pakeitimo prasmės, net žodis į žodį. 

Tą faktą ir pats talmudas patvirtina. Jis atsirado tuo būdu, kad 
jame buvo surašyti labai ilgi atskirų mokslų padavimai. Gyvu žodžiu pa- 
duodamas talmudo mokslas laikėsi žmonių atmintyje per ilgus amžius, kol 
pagaliau buvo surašytas. Kristaus gi mokiniams tik trumpą laiką tereikėjo 
išlaikyti Viešpaties žodžių tradiciją, nes tie Jo žodžiai netrukus, 0 gal dar 
Kristui tebegyvenant, buvo surašyti. 

3) Patys Kristaus žodžiai buvo svarbūs ir įspūdingi. Jie 
tvarkė žmogaus gyvenimą ir sprendė jo likimą. Tokie žodžiai tu- 
rėjo daryti didžios įtakos ir laikytis atmintyje. 

4) Forma, kurioj Viešpaties žodžiai buvo paduodami, labai 
lengvina tuos žodžius atsiminti. Jie ne kartą yra prikergti prie 
Senojo Testamento, kurs buvo labai žinomas, dalimis net atmin- 
tinai recituojamas, (sakysim, Mat. 22, 23; Mork. 10, 1 ir k.), arba 
prie kurio nors žinomo palyginimo (Mat. 11, 16 — vaikai žai- 
džią prekyvietėj), arba prie žinomo patarlinio posakio (Mat. 24, 
28 — greitas erelių pasirodymas), arba prie kasdien vartojamo 
daikto (Mat. 5, 13 — druska, žiburys ir k.), arba tiesiog paduo- 
damas palyginimas istorijos formoj, kurią juk taip lengva atsiminti. 

5) Kristus savo pamokymuose naudojasi paralelizmais arba 
sugretinimais (Mat. 7, 1: Neteiskite, kad nebūtumėte teisiami), tą 
pačią mintį pakartoja kitu vaizdu (Mat. 9, 16, 17 — lopas ant 
seno drabužio, — jaunas vynas į senas statines; Mat. 7, 6 — 
šventenybės šunims, — -perlus kiaulėms), vartoja simetrišką prieš- 
pastatymą (Mat. 6, 2-4 — būdas duoti išmaldą trimituojant tri- 
mitu, ir niekam nesisakant; Mat. 7, 24 — kokios pasekmės, kai 
namai statomi ant uolos ir ant smilčių; Mat. 10, 32 — kas mane 
išpažins, tą aš išpažinsiu, — kas manęs gėdysis, to ir aš gėdy- 
siuos). Kristus „naudojasi paradokso forma, tikrindamas prie- 
šinga, negu laukiama (Mat. 20, 16: paskutinieji bus pirmi ir pir- 
mieji paskutiniai, nes daug pašauktų, maža gi išrinktų; plg. Mork. 
4, 25; Mat. 21, 31; Muitininkai ir paleistuvės eis pirm jūsų Dievo 
karalystėn).  Netrūksta nė rytiečių mėgstamų hiperbolių arba pa- 
didinimų (Mat. 7, 3: rąstas akyje; Mat. 19, 24: pigiau kupranu- 
gariui išlysti per adatos bulę, kaip turtingam įeiti į dangaus ka- 
ralystę; Luk. 15, 7; daugiau džiaugsmo danguje dėl vieno grįž- 
tančio nusidėjėlio, nekaip dėl 99 teisiųjų; Mat. 17, 19: tikėjimas 
kaip garstyčių grūdas kalnus perkelia; Mat. 9, 13: Kristus atėjęs 
ne dėl teisiųjų, bet dėl nusidėjėlių). Panašių hiperbolių prasmė 
Evangelijose yra aiškiai nustatyta kalbos aplinkybėmis, turiniu ir 
kontekstu ?). 

6) Kristaus mokymo sakiniai trumpi, galingi, įspūdingi, pa- 
traukią. Išlaikomas ne kartą hebraiškas paralelizmas ir ritmas, 


1) Durand, Etudes, 1912, tom. 132, 158 p. 

kuriais vienas posakis jungiasi su kitu. Abstraktiški daiktai Vieš- 
paties lūpose virsta konkrečiais, gyvais, vaizdingais (Mat. 6, 26: 
Pažvelgkite į dangaus sparnuočius... į lauko lelijas...). Toks kal- 
bos būdas padaro, kad žodžiai giliai įsminga klausytojams į atmintį. 

7) Apaštalai buvo Kristaus mokomi ir dar Viešpačiui gy- 
vam tebesant jie buvo siunčiami Evangelijos skelbti. Jiems duo- 
tas įsakymas mokyti kitus ne kas jiems patiems patiks, bet ką 
Kristus jiems įsakė (Mat. 28, 20). Jie buvo oficialūs Kristaus žo- 
džių sargai. Tai buvo uždavinys, susijęs su jų pačių likimo ir 
gyvybės klausimu.  Augančios Bažnyčios faktų šviesoje jie ėmė 
daugiau suprasti Viešpaties žodžius, kurie seniau jiems buvo ne- 
aiškūs, sakysim, apie Viešpaties atsikėlimą (Jo. 2, 22), apie lau- 
kiamus persekiojimus. Jie gyveno ilgą laiką (apie 12 metų) Pa- 
lestinoj, saugodami nesuklastotą evangelišką tradiciją; dauguma 
jų gyveno, kol pirmosios Evangelijos nebuvo surašytos. Pasku- 
tinis Apaštalas Jonas, kurs žino sinoptikų Evangelijas ir liudija 
jų istoriškumą, tada tik tebuvo pašauktas amžinybėn, kai jau vi- 
sos Evangelijos buvo plačiai paplitusios. 

8) Patys Evangelijose surašyti Kristaus žodžiai turi žymių, 
kurios rodo jų autentiškumą. Visų pirma jų kalba. Rūpestin- 
gas teksto tyrimas parodo, kad graikiška kalba Viešpaties prakal- 
bose yra artimas semitų kalbos sekimas, — tai yra „aramajų 
kalba graikiškame rūbe“. Net graikų vertime Jėzaus žodžiai ne- 
prarado savo pirmykštės aramaiškos spalvos. — Antra, Viešpa- 
ties žodžiai atatinka anų dienų vietas ir laiką. Jie yra tie- 
siog paimti iš Palestinos liaudies gyvenimo santykių ir pažiūrų. 
Daug Viešpaties žodžių tik tada teturi prasmės, kai jie imami 
kartu su Viešpaties laiku ir aplinka. Visi ginčai su žydų rabinija 
suprantami tik imant juos tuo laiku, kada Kristus gyveno Rašto 
žinovų ir farisiejų tarpe!). Kristus daro aliuzijas ne gimstančios 
Bažnyčios gyvenimui, bet savo laiko žydų papročiams ir įvykiams 
(Luk. 13, 1-4: Piloto žiaurumas, sugriuvęs bokštas, — Mork. 12, 
13: Erodas ir jo šalininkai, — ginčai su anų laikų farisiejais ir 
k.). Anų laikų įvykiai ir papročiai mums žinomi iš kitų šaltinių; 
Evangelijose pasakojami papročiai ir žydų gyvenimas pilnai su- 
tampa su žiniomis, kurias mes turime iš kitų šaltinių. 

9) Viešpaties žodžiai Evangelijose nė kiek neparodo krikš- 
čionių tikėjimo evoliucijos, bet dar jai prieštarauja. Čia teolo- 
gija yra konkreti, daugiau įvyniota arba paslėpta faktuose, 
negu išreikšta formulomis: Neaiškūs pavadinimai ir sąvokos 
(žmogaus Sūnus, dangaus karalystė ir k.) nepakeičiami aiškesniais. 
Kristaus dieviška sūnystė daug aiškesnė pas Povilą, nors jis anks- 
čiau rašė, negu pas sinoptikus (Mork. 12, 1-13, plg. Kolos. I, 
15-20). Sinoptiškųjų Evangelijų mokslas perkelia mus į laikus, 
kurie buvo dar pirm Povilo; jis yra daug archaiškesnis ir pir- 
mykštesnis negu Povilo laiškuose. 


1) Heigl, Die vier Ev. 77 p. 

10) Mokslo ir kalbos pobūdis paradoksalinis, priešingas ne 
tik žydų, bet ir pačių Apaštalų lūkesiams. Laukiama buvo trium- 
fuojančio ir garbingo Mesijo, o čia Jis pasirodo nusižeminęs, ken- 
čiąs; vietoj žemiškos karalystės patogumų ir garbės — persekio- 
jimai. Vietoj Mesijo žemiško ginklų triumio — kančia. Tie da- 
lykai priešingi Apaštalų lūkesiams; jei evangelistai, arba pirmykštė 
krikščionių tradicija būtų perdirbinėjusi Jėzaus žodžius ir Jo gy- 
venimo būdą, tuos dalykus ji būtų suderinusi su Apaštalų pažiū- 
romis ir lūkesiais. Tuo tarpu evangelistai viską pasakoja, net 
priešingus Apaštalų lūkesiams mokslus, pagaliau nė jų ydų bei 
trūkumų nenutyli 

11) Viešpaties mokymas vienintelis savo rūšyje. Tokio mo- 
kymo ir tokių prakalbų niekas neprasimanys. „Niekuomet žmo- 
gus nėra taip kalbėjęs, kaip tas žmogus“ (Jo. 7,46). Mokslas ki |- 
nus ir paprastas, senasir naujas. Kristus išlaiko Se- 
nojo Testamento pranašų dvasinio mokslo tąsą, tačiau Jis pila 
naują vyną į naujas statines (Mork. 2, 22). Sūnus — tikras Tėvo 
Sūnus, Tėvas — tikras Kristaus Tėvas; kitiems žmonėms Jis yra 
Tėvas kita prasme, Tėvas ne tik išrinktajai tautai, bet atskiram 


žmogui, ir net nusidėjėliui. — Toks mokslas nėra gimęs legendų 
keliu. 

12) Mokslas tinkąs kiekvienam, bet ir visiems, žy- 
diškas, — ir kartu žmogiškai universalus (Mat. 21, 28: dviejų 


sūnų palyginimas), kuklus ir pilnas autoriteto'). Kristus nuolan- 
kios širdies, 0 vis dėlto moko „kaip kurs turi valdžios“ (Mat. 
7, 29), mokslas pilnas paslapčių ir kartu šviesus ir aiškus. Lite- 
ratiniu atžvilgiu kalba gimininga su geriausiais žydų raštais, ta- 
čiau visai individuali.  Palyginimuose niekas nepasiekė tokio pa- 
prastumo, kaip Kristus Evangelijose?*). 

Taip dalykams stovint, tuščias yra darbas kalbėti, kad į pir- 
mykščius Kristaus žodžius įsibrovę pirmykščių krikščionių tikybi- 
nės pažiūros, svetima įtaka, ar net legendos. Kai kurie esami 
panašumai tarp pagoniškų religinių pažiūrų ir krikščionystės nė 
kiek nereiškia, kad ši būtų pareinanti nuo jų. Tie panašumai 
tėra bendrai žmogiško pobūdžio (nes juk visur žmo- 
nės yra žmonės, ir savo sielos gyvenimą panašiai pareiškia!), bet 
skirtumai turinio ir prasmės atžvilgiu yra pagrindiniai. 


Darbai. 


Netikėjimo šalininkai, suradę tam tikrą gamtos dėsnių skai- 
čių, su pasididžiavimu tvirtina, kad stebuklas esąs negalimas; tam 
tvirtinimui įrodyti jie pasikviečia pagalbon net klaidingą stebuklo 
definiciją, kad stebuklas esąs „gamtos dėsnių sugriovimas, panai- 
kinimas“. O kad stebuklas nesąs galimas, tai ir Evangelijų pa- 
sakojimai apie stebuklus esą tik legendų rinkinys. 


Ž 1) Plg. Plg. De Grandmaison, Etudes, 138 t. 
2) Plg. Huby, Christus, 702—712. 

Tačiau istorikas turi tirti faktą sulig istoriškų šaltinių davi- 

niais ir nustatyti to fakto tikrumą. Visų daugiau, ką istorikas 
gali pasakyti, štai ką: šis faktas yra istoriškas; bet jo aiškinimas 
man yra nežinomas: non liguet. — Istoriško fakto, kurs ro- 
dosi kaip ir stebuklingas, aiškinimą istorikas turi palikti filosofi- 
jos, gamtos ir kitiems mokslams. 
„Mes turime garsų šiuo atžvilgiu pavyzdį, būtent, meteorų kritimo 
istoriją. Amžiais buvo juokiamasi iš pasakojimų, kad iš dangaus krintą ak- 
menys. Maždaug prieš šimtą metų mokslų akademija Paryžiuje meteorų 
kritimą paskelbė pasaka, nors jai buvo rodomi meteorų akmenys. Siandien 
meteorai yra svarbus mokslo tyrimo dalykas, nes jie gali šį tą pasakyti 
apie pasaulio kūnų fiziškus ir chemiškus santykius. Bet anais laikais mok- 
slų akademija dėl savo filosofiškų nusistatymų neigė net tikrą faktą, kad 
meteorai krinta. O juk visur turėtų galioti posakis: prieš faktą nėra ar- 
gumento — contra experimentum mullum est argumentum. 

Berods, stebuklai priskiriami visiems religijų įsteigėjams, 
Mahometui, Budai, Zaratustrai, Konfucijui... Negrai, totoriai, es- 
kimosai, indionai mano, kad jų kunigai gali stebuklus daryti... 
Net kunigaikščiai ir karaliai, liaudies manymu, gali stebuklus da- 
ryti. Pirmame amžiuje pasakojama, kad ciesorius Vespasianas 
Aleksandrijoj pagydęs aklą ir raišą... Ką tai reiškia? Tai reiš- 
kia tik tiek, kad visais laikais žmonės žiūrėjo į stebuklus kaipo 
į dieviškos galybės legitimaciją arba įrodymą. Tai reiškia tik tiek, 
kad reikia tikrai tirti, ar pasakojami įvairūs stebuklai istorišku 
atžvilgiu taip pat yra tikri, kaip pasakojami Evangelijose Kristaus 
stebuklai. 

Tad klausime, ar Evangelijų stebuklai yra istoriški, negali 
vaidinti jokios rolės filosofiški prietarai, pasauližvalga, iš anksto 
turimi nusistatymai !). 

Mums svarbu konstatuoti Kristaus darbų vertę jų istorišku- 
mo atžvilgiu, būtent, ar pasakojami Evangelijose Kristaus darbai 
(= stebuklai) yra tikrai istoriški faktai. 4 

Tą dalyką mes įrodome panašiu būdu, kaip buvo įrodytas 
Kristaus žodžių istoriškumas. 

1) Visa istoriška Bažnyčios tradicija liudija Viešpaties dar- 
bų istoriškumą.  Kaipo istoriškus faktus cituoja juos apaštališki 
Tėvai, aiškina juos didieji Bažnyčios rašytojai, remiamasi jais, 
kada norima tikėjimo tiesas paremti, eretikai puola ne tiek jų 
istoriškumą kiek jų aiškinimą. 

2) Apaštalai norėjo Evangelijose ištikimai pasakoti Kris- 
taus darbus; tai mums pasako jų pasakojimo būdas, jų aukštas 
dorovinis gyvenimas ir jų mirtis, kuria jie tvirtina evangeliškos 
istorijos tikrumą. 

3) Apaštalai galėjo teisingai ir objektyviai nupasakoti 
Viešpaties darbus: a) jie buvo betarpiški įvykių liudytojai, viską 
patys savo akimis matę; b) be jų, buvo daug kitų betarpiškų liu- 

1) Aprioristinis stebuklų neigimas supliekiamas filosofijoj. Jei yra 


Dievas, kurs galėjo pasaulį sutverti, tai tas Dievas gali ir stebuklą padaryti, 
— kas gali daugiau, tas ir mažiau gali. 

dytojų, mačiusių įvykius (Apd. 1, 21; 1 Kor. 15, 6). Esant dau- 
geliui betarpiškų liudytojų, buvo galima kits kitą kontroliuoti, 
ypač vadovaujant Apaštalams, kurie buvo oficialūs evangeliško 
apreiškimo sargai. c) Evangeliški įvykiai buvo vieši (Jo. 18, 20) 
ir plačiai žinomi, net oficialiai konstatuoti (Jo. 9 sk; 11, 47 ir k.); 
Apaštalai ne kartą savo pamoksluose pasiremia tuo viešumu: „jūs 
patys žinote“ (Apd. 2, 22; plg. 26, 26). d) Įvykių tradicija ėjo 
lengvu katechezių keliu, kurį kontroliavo taip gausingi liudytojai. 
Gal greitu laiku jie jau buvo raštu surašyti (Luk. 1, 1—4). 

4) Jei Viešpaties žodžiai yra istoriški, tai taip pat ir faktai 
bei stebuklai turi būti tikri ir istoriški, nes vieni nuo kitų ne 
kartą nė atskirti negalima.  Evangeliškas pasakojimas sudaro vie- 
ną Kristaus veikimą, vykdomą darbais ir žodžiais. Todėl ir sa- 
koma: Jėzus „pradėjo daryti ir mokyti“ (Apd. 1, 1) ir buvo „ga- 
lingas darbais ir žodžiais“ (Luk. 24, 19). 

Atskyrus Viešpaties darbus nuo Jo žodžių, ne kartą žodžiai pasidaro 
nebesuprantami. Užtenka prisiminti stabo ištiktojo istoriją. Ten sakomi žo- 
džiai: „Kas pigiau sakyti: Tavo nuodėmės tau atleistos, ar sakyti: Kelkis ir 
vaikščiok? Bet kad žinotumėte žmogaus Sūnų turint ant žemės valdžios 
atleisti nuodėmes, (tuomet Jis tarė stabo ištiktajam): Kelkis, imk savo pa- 
talą ir eik į savo namus“ (Mat. 9, 5 ir p.). Jei stabo ištiktasis iš tikro ne- 
būtų buvęs pagydytas, tie Viešpaties žodžiai neturėtų prasmės. Arba prisi- 
minkime Viešpaties atsakymą į Krikštytojo mokinių klausimą: „Tu esi ta- 
sai, kurs turi ateiti, ar mes kito laukiame? Jėzus atsakydamas, jiems tarė: 
Eikite ir papasakokite Jonui, ką esate girdėję ir matę. Aklieji regi, raišieji 
vaikščioja, raupsuotieji pagydomi, kurtiniai girdi, mirusieji keliasi, beturčiams 
skelbiama Evangelija. Ir palaimintas, kurs manimi nepasipiktins“ (Mat. 11, 
3.s.). Arba prisiminkime priekaištus, daromus ' miestams, Korozainui, Bet- 
saidai, Kafarnaumui, kurie nors tiek daug stebuklų matė, o vis dėlto neti- 
kėjo (Mat. 11, 20), — arba Viešpaties su farisiejais ginčus, sukeltus dėl ste- 
buklų, kuriuos Jėzus buvo padaręs subatos dieną. Jei tokie stebuklai 
nebūtų istoriški, tai Viešpaties žodžiai nebeturi prasmės, o ir pats taip di- 
delis įspūdis, kurį Jėzus žmonėms darė, jei stebuklų nebūtų buvę, būtų ne- 
išaiškinamas. 

5) Apologetiškas ir katechetiškas Apaštalų tikslas reikalavo, 
kad jie sakytų ne legendas, ne mitus bei pasakas, bet tikrąją tie- 
są. Netikrų stebuklų pasakojimu jie nieko nebūtų įrodę. Įvy- 
kiai klausytojams buvo žinomi; jei jų pasakojami stebuklai ne- 
būtų buvę tikri, jie būtų galėję prikišti jiems melagystę. Kristaus 
priešai lengvai būtų galėję iškelti švieson klaidingus Apaštalų pa- 
rodymus ir visas jų darbas būtų buvęs sugriautas. Tikrumoj gi 
nė patys priešai nepajėgia paneigti Kristaus stebuklų tikrumo, ir 
stengiasi juos aiškinti piktųjų dvasių pajėga (Apd. 2, 22; Jo. 11, 
41; IEuks 11,15 ir Ik:). 

„ Prasilenkimas su tikrąja tiesa stebuklų dalyke, vietoj jų įve- 
dimas mitų ar legendų yra tiesiog negalimas dalykas. Apaštalų 
žodžiai turi būti tikri. Matas deda Viešpačiui į lūpas žodžius, 
kurie ištisų miestų, Korozaino, Betsaidos, Kaiarnaumo gyvento- 
jus būtų kuo skaudžiausiai užgavę, jei tuose miestuose padaryti 
stebuklai nebūtų buvę tikri. Apaštalai nebūtų galėję mesti visai 
žydų tautai baisų dievžudystės kaltinimą ir ją kuo skaudžiausiai 

žeisti, ir tą savo kaltinimą remti visai nebūtų stebuklų pasakojimu! 

6) Pasakojimo būdas rodo, kad pasakojami įvykiai, ku- 
riuos patys autoriai tikrai juos matė ir juos pergyveno. Nieka- 
dos pasaka ar mitas negali duoti tokių konkretiškumų, kaip pa- 
sakojami Evangelijų įvykiai. Daugybė pašalinių smulkmenų ir 
charakterizuojančių asmenis bruožų, nuolatinis susidurimas su 
geografiškomis krašto vietomis ir istoriškais asmenimis, su anų 
laikų papročiais ir pažiūromis, su partijomis, jų siekimais ir ko- 
vomis ir t. t. nė pamanyti neleidžia, kad tie įvykiai (stebuklai) 
nebūtų tikri faktai. (Pora pavyzdžių: Jo. 9 ir 11 sk.). Stebuk- 
luose visur nuosaikumas, kuklumas, geradaringumas; ne stebini- 
mui jie daromi. Visai priešingą stebuklų pobūdį mes matome 
apokrifiškose evangelijose; ten veikė vaizduotė ir pasaka; už tat 
ten pilna topogratiškų ir istoriškų klaidų, vaikiškumų, nejaukių, 
stebinančių nepaprastų įvykių. (V. aukščiau, 44—49). 

7) Iš evangeliško pasakojimo savaime susidaro be galo 
kilnus Kristaus paveikslas. Tas paveikslas daro galingos įtakos 
visam pasauliui iki mūsų laikų. Tad jis negali būti prasimany- 
mas, bet tikrovė. Prasimanymas niekados taip neveikia. 

Apaštalai nė to paveikslo prasimanyti negalėjo, nes jis prie- 
šingas jų įsitikinimams ir lūkesiams. Ne tokio Mesijo Apaštalai 
laukė. Kristus skelbia save Dievo Sūnumi. Zydui, kurs laikėsi 
monoteistiško tikėjimo į vieną Dievą, buvo visai priešinga ta 
mintis, kad Kristus būtų Dievo Sūnus. Tad šie Kristaus paveikslo 
bruožai tegalėjo būti paimti iš tikrosios realybės. Tie gi du bruo- 
žai remiasi Kristaus darbais (stebuklais); tad jie negali būti ne- 
tikri faktai. 

8) Apskritai, Kristaus asmenybė negali būti jokios vaisduo- 
tės, jokių galvojimų prasimanyta. Jo paveikslo bruožai yra žmo- 
giški ir antžmogiški. Žmogiškumas ir antžmogiškumas taip su- 
pintas, kad sudaro vieną gražiausią asmenybę. Kristus nuolan- 
kus ir kilnus, malonus ir duodąs įsakymus, individualus ir tinkąs 
visoms tautoms ir visiems laikams, kūdikiškai paprastas ir die- 
viškai majestotingas. Ir Jis visados toks pat, neprieštaraująs sa- 
vo bruožais pačiam sau. Paprasčiausia forma Jis reiškia di- 
džiausią išmintį. Jo šviesulingas paveikslas nebiaurinamas jokios 
sutepties. Toks paveikslas prašoka žmogaus minties ir vaizduo- 
tės pajėgas )). 

„Koks Jėzaus romumas! Koks skaistumos Jo papročiuose! Koks gro- 
žis Jo mokyme! Koks pagrindų kilnumas! Kokia gili išmintis Jo pasikalbė- 
jimuose! Kokia dvasios sąmonė! Kokia laisvė ir teisingumas atsakymuose!... 
Evangeliška istorija turėtų būti prasimanymas? Mano bičiuli! Taip neprasi- 
manoma, ir Sokrato darbai, kuriais niekas neabejoja, nėra tiek užtikrinti, 
kaip Jėzaus darbai. Pagaliau tai reiškia tik padidinti sunkumą; daug dau- 


giau yra nepamanoma, kad daug žmonių kartu tą knygą (prasimanydami) 
būtų parašę, negu kad tikrai yra Vienas, apie kurį ji pasakoja. Tiesos ant- 

1) Plg. Lagrange, Dictionaire de la Bible, 367; Sanday, 6, 17; Batiffol, 
L'ensignement de Jėsus, 240 s. 

spaudas, kurį Evangelija turi, yra taip didelis, taip stebinąs, taip nepaseka- 
mas, kad prasimanytojas būtų didesnis, kaip jo didvyris“, — taip kalbėjo 
laisvamanis Rousseau (Emile, 4). 


Tad Kristaus darbai (stebuklai) yra tikrai istoriški faktai. 
Jei jie kartais turi simbolizmo, tai tasai simbolizmas nėra dirbti- 
nai prasimanytas, bet savaime kyla iš pačių faktų (sakysim, — 
duonos padauginimas — Eucharistijos paveikslas). 


EVANGELIJOS 


Pasvarsčius Evangelijų tikėtinumą, kiek jį laiduoja betar- 
piškų liudytojų, Apaštalų ir pirmykštės Bažnyčios svetimų įtakų 
nepaliestas autoritetas, dar bent trumpai tenka pažvelgti į pačias 
Evangelijas, ką jos rodo apie savo istoriškumą. 

1) Jau buvo ne kartą minėtas paprastas, nuosaikus, kuklus 
evangeliško pasakojimo būdas, kurs daro objektyvumo įs- 
pūdžio. Autoriai regimai tėra tik tikrų įvykių pasakotojai-tarpi- 
ninkai, bet ne jų išradėjai. 

2) Evangelijų pasakojimas yra įdėtas į griežtai istoriš- 
kus rėmus. Jos puikiausiai sutampa su anų laikų istorija 
ir chronologija. 

Evangelijos žymi, kad Kristaus laikais Palestina yra Romos 
imperijos valdžioje. Kraštą valdo pareiną nuo Romos keli ka- 
raliai, kiekvienas krašto dalį, ir todėl tetrarchais vadinami. 

Romos vadas Pompiejus 63 m. prieš Kristų privertė žydų 
tautą pripažinti aukščiausią romėnų valdžią; tačiau jis paliko vie- 
tinius karalius viešpatauti. Išžudęs paskutinius Hasmoniejų di- 
nastijos įpėdinius, pateko į Judiejos sostą idumietis Erodas 
(31—4 prieš Kr.), vadinamas Didžiuoju. Po jo mirties kraštas 
lieka padalytas Erodo Didžiojo sūnums. Arkelajus gauna 
valdyti Judieją, Idumieją ir Samariją. Romoje skundžiamas dėl 
savo žiaurumo, jis buvo ištremtas (6 metais po Kr.) į Galiją; jo 
kraštas buvo priskirtas prie Sirijos provincijos, bet buvo valdo- 
mas atskiro romėnų prokuratoriaus. Prokuratoriai buvo Kopo- 
nijus (6—9), Markus Ambibulus (9—12), Annijus Rufus (12—15), 
Valerijus Gratus (15—26), Pontijus Pilatus (26—36), Mar- 
cellus 136—37), Marullus (37—41). 

Erodo Didžiojo sūnus Erodas Antipas gauna valdyti 
Galilieją ir Perieją. Jis susideda su savo pusbrolio Filypo (pri- 
vataus žmogaus) žmona Erodiada, kuri vaidina rolę Krikštytojo 
nužudyme. Kai ir šis Erodas 39 metais po Kr. buvo ištremtas į 
Galija, Galilieja ir Perieja buvo pavesta valdyti Erodui Agri- 
pai I, Erodo Didžiojo ainiui. 

Erodo Didžiojo sūnus Filypas po savo tėvo mirties gau- 
na valdyti Batanieją, Iturieją ir Trachonitį. Jam mirus (f 34), 
jo kraštai buvo priskirti kuriam laikui prie Sirijos provincijos, 
bet 37 m. po Kr. jie buvo pavesti Erodui Agripai I. 

Pagaliau Erodas Agripa I 41 m. po Kr. ciesoriaus Klaudi- 
įaus buvo patvirtintas visos Palestinos karaliumi. Jam 44 me- 
tais mirus, visas kraštas buvo valdomas Sirijos prokuratorių, tik 
kiek vėliau kai kurias žemes buvo gavęs Erodas Agripa II. Su 
šiuo ir Povilas susidūrė, būdamas Kesariejos kalėjime (Apd. 25, 13). 

Taip dažnai keičiantis valdovams, ypač dar kai valdovų var- 
dai, sakysim, Erodas Antipas ir Erodas Agripa, buvo panašūs ir 
kiekvienas Erodo Didžiojo sūnų turėjo Erodo patronimiką, leng- 
va buvo suklysti juos minint. Tačiau evangelistams tie dalykai, 
regimai, labai žinomi, — jie kalba apie tos dinastijos valdovus 
be jokio susipainiojimo. 

Strauss'as buvo ėmęs įrodinėti, kad tetrarchos Lizani- 
jaus (Luk. 3, 1) visai nebuvę; tačiau Abilės griuvėsiuose rasta 
antrašų, kurie patvirtina, kad ciesoriaus Tiberijaus laikais Lizani- 
jus tikrai buvo Abilenės tetrarcha; kai kurie įvykiai, žymimi ant- 
rašuose, tiesiog nurodo 29 metus. 

Tiesa, Dionizijus Exiguus (+ 556), skaičiuodamas. Kristaus 
gimimo metus, suklydo, taip kad dabartinė mūsų era prasideda 
maždaug 6--8 metais vėliau, negu Kristus gimė. Neminint kitų 
davinių, ta klaida matyti kad ir iš to, kad Erodas Didysis mirė 
749 (150) metais nuo Romos miesto įkūrimo, vadinas, ketveriais 
metais prieš mūsų erą. O iš Mato Evangelijos (2 sk.) mes ži- 
nome, kad Erodas Didysis persekiojo Kristų Kūdikelį, vadinas, 
Kristui gimus Erodas dar turėjo būti gyvas. Taip pat žinome, 
kad Kristus gimė žmonių surašinėjimo metu; tasai surašinėjimas, 
padarytas vadovaujant P. Sulpicijui Kvirinui sulig naujais tyri- 
mais !) tikriausiai pripuola į 6 metus prieš mūsų erą. Kvirinas 
tapo Sirijos prokuratorium 4 metais prieš mūsų erą; bet anks- 
čiau jis buvo valdžios paskirtas valdininku surašymui pravesti. 
Tertuliono žiniomis, tasai pirmasis surašymas pasibaigė, kai jau 
Kvirinas buvo paskirtas pirmuoju atveju Sirijos prokuratorium. 
Tad Lukas ir sako, kad pirmasis surašymas įvyko „vadovaujant 
Sirijos Kvirinui“. Pagaliau ir kitų Bažnyčios Tėvų duodami Kris- 
taus gimimo klausimu nurodymai dažniausiai veda į 6 metus 
prieš mūsų erą ?). 

Krikštytojo pasirodymas ir Viešpaties krikštas, arba Jo vie- 
šojo veikimo pradžia supinta su pasaulinės istorijos chronologija 
net keleriopu būdu. Lukas sumini Romos ciesoriaus Tiberijaus 
viešpatavimo 15 metus, bet regimai ne nuo Augusto mirties, tik 
nuo to laiko, kada Augustas paskyrė jį savo ciesoriškos valdžios 
kolega, vadinas nuo 11 metų po Kr. *). Tad Krikštytojo pasi- 
rodymas pripultų į 26—27 metus po Kr. Tai sutampa su Luko 
(3, 23) pasakymu, kad „Jėzui buvo apie tris dešimtis metų, 
kuomet Jis pradėjo“. 

1) Plg. Zahn, Lukasev. 1913, 121 s. 

2) Plg. Dausch, Biblische Zeitfr. 7, 354; Rosadini, Instit. introd. 287. 


3) Plg. Velleius Paterculus I, 2, 121; Mommsen, Staatsrecht, 2 
1159 n. 3. 

Mūsų laikų tyrimai, nagrinėdami klausimą, kiek metų vie- 
šasis Kristaus veikimas tęsėsi, nustatė, kad sinoptikai ir ketvirtoji 
Evangelija be jokio prieštaravimo leidžia manyti, jog viešasis 
Kristaus veikimas tęsėsi ne vienerius, bet daugiau metų 5. To- 
kiam manymui Jono Evangelija pozityviai pritaria. 

Daugelis Bažnyčios Tėvų, jų tarpe Tertulionas (Adv. Juda- 
e0s, 8), mini, kad Kristus miręs tais metais, kai Romos konsu- 
lais buvo du Geminai (L. Rubellus Geminus ir C. Rufius Gemi- 
nus). Tie gi Geminai buvo konsulais penkioliktais ciesoriaus 
Tiberijaus viešpatavimo metais, skaitant jo viešpatavimo metus 
nuo Augusto mirties. Tad sulig tuo Kristaus mirtis įpuola į 29 
mūsų eros metus. Tais metais ir 14 Nisano įpuolęs į penkta- 
dienį, būtent, kovo mėnesio 18 dieną *. Tad Kristus būtų gy- 
venęs žemėje 33 metus ir kelis mėnesius. 

3) Gausiai minimi Evangelijose anų laikų geogratijos 
ir topografijos dalykai, kraštai, miestai, sodžiai, kalnai, ke- 
liai, upės, ežeras ir jo krantai. Daug suminėtų miestelių pra- 
dingo karuose, ypač žydų karo metu, daug jų kitokius turi pa- 
vadinimus. Ne kartą buvo bandoma įrodyti, kad bent kai ku- 
rios geografiškos žinios esančios klaidingos. Tačiau, įvykus ge- 
resniam tyrimui, vis pasirodė, kad Evangelijų parodymai yra tikri. 

Tas pats reikia pasakyti apie visą anų laikų socialinį 
ir religinį gyvenimą, apie partijų siekimus ir kovas, apie 
politiškos administracijos įstaigas. Tie dalykai suminėti 
smulkmeningai, konkrečiai, gyvai, nes jie sudarė Kristaus veiki- 
mo aplinkybes. Tiesiog nepamanomas yra dalykas, kad kas 
nors pats evangeliškų įvykių nematęs sugebėtų juos taip įsprausti 
į konkretų žydų tautos gyvenimą. Skaitant Evangelijas, tarytum 
atgija mūsų akyse anų laikų gyvenimas visose jo smulkmenose. 
Tuos dalykus mes galime lyginti ir tikrinti kitais istoriškais šal- 
tiniais, kurie nieko bendro su Evangelijomis neturi. Evangelijų 
parodymus patvirtina žydų istorikas Flavius Josephus (An- 
tiguit. 17 ir 18 knyga; Bell. Jud. 2 knyga), romėnų istorikai (Ta- 
citus, Suetonius, Strabo), išlikę antrašai, iškasenos, radiniai. Tad 
ir sakoma, kad Evangelijos yra „iš naujo atstatyta anų laikų 
archeologija“ ). 

4) Su minėtais šaltiniais puikiausiai sutampa Evangelijų ti- 
pai, kurie yra taip gyvai iš gyvenimo paimti. Farisiejo, sadu- 
kiejo, Erodo šalininko, Rašto žinovo ir mokytojo, sinagogos vir- 
šininko, Romos valdininko ir kitų asmenų tipai — juk tai ne 
schematiškai vaizduotės sukurti, bet gyvi, pačiupti iš paties gy- 
venimo tipai. Jie yra istoriški tipai, kurių tikrumą tvirtina kiti 
šaltiniai. 

Apaštalų ir kitų asmenų charakteristika pas visus evange- 


1) Plg. Dausch, Bibl. Zeitfr. 7, 354; Rosadini, c. v. 291. 
*) Rosadini, Inst. introd. I, 289. 
3) Plg. Schurer, Geschichte des judischen Volkes II, 1907. 

listus vienoda, gyva, plastiška, pačiupta iš realaus gyvenimo. Ne 
kartą žymimi mokinių jausmai, sakysim, jų gyvas išgąstis (Mork. 
4, 38—40), jų nustebimas (Mork. 6, 51; Luk. 5, 9), jų neišma- 
ningumas (Mork. 7, 18; 8, 17), jų poaukščių geismas arba am- 
bicija (Mork. 9, 33), jų nustebimas ir baimė (Mork. 10, 32), jų 
pyktis (Mork. 10, 41) ir t. tt Taip pat žymimi kitų asmenų ir 
net paties Kristaus jausmai (Mork. 1, 41, 43; 3, 5, 34; 5, 32, 43; 
6, 6 ir k). Netenka nė priminti, kad jausmus stebėti tegali tik 
betarpiški liudininkai. 


5) Kiekviena Evangelija sudaro vieną vieningą pasako- 
jimą. Kiekviena jų siekia tam tikro tikslo, perstatyti Kristaus as- 
menį ir Jo atneštąjį išganymą iš tam tikros pusės, naudojantis 
Jo darbų ir žodžių atpasakojimu. Kiekvienos Evangelijos tikslui 
renkama evangeliška medžiaga. Kuri tos medžiagos dalis netar- 
nauja Evangelijos tikslui? Kuri yra neistoriška? Išmetus bent 
vieną Evangelijos dalį kaipo neistorišką, žūva Evangelijos vienin- 
gumas, belieka jos skeveldros, jos tikslas nebepasiekiamas. Kris- 
taus asmens paveikslas būna sudaužytas. Taigi pats Evangelijų 
vieningumas ir jų tikslas įrodo jų istoriškumą. 

Zodžiu, Evangelijas rašo betarpiški įvykių liudininkai, kurie 
net evangeliškų įvykių smulkmenas gerai atsimena ir nori įvy- 
kius ištikimai surašyti. Jų Jiudijimus kontroliuoja visa Viešpa- 
ties klausytojų minia, visa pirmykštės krikščionijos bendrija, visa 
Izraėlio tauta, visi Kristaus priešai, visi Kristaus laikų istorijos 
šaltiniai, visa galinga Kristaus įtaka visiems amžiams. Arba Kris- 
tus buvo toks, kokį Jį Evangelijos mums perstato, arba visai Jo 
nebuvo. O kad ir Kristaus nebuvimo hipotezė yra kiaurai prie- 
šinga visai praeities istorijai ir pasekmės liekasi be priežasties, 
tai tenka pripažinti tikrąją tiesą: Kristus buvo toks, kokį Jį pa- 
čios Evangelijos mums piešia. Evangelijos yra ne žmogaus pra- 
simanymo padaras, bet tikrų įvykių istorija. 


KETVIRTOJI EVANGELIJA 


Ketvirtosios Evangelijos istoriškumas turi daugiau keblumų, 
kaip sinoptikai. Keblumai keliami ne tik kritikos atžvilgiais, bet 
ir filosofiškais sumetimais. Ypač čia daro įtakos pasauli- 
žvalga. Racionalistai neigia ketvirtąją Evangeliją ne tik dėl to, 
kad, jų manymu, stebuklas esąs negalimas, bet ir dėl šios Evan- 
gelijos aiškiai dėstomo Kristaus dievystės mokslo. Filosofas, 
kurs nepripažįsta hipostatiško susivienijimo (įsikūnijimo) galimu- 
mo, nepripažins nė ketvirtosios Evangelijos. 

Kritiškais sumetimais Evangelijos istoriškumą neigia ra- 
cionalistai, liberalai protestantaiir modernistai 
ypač dėl to, kad ji esanti nesuderinama su sinoptikais. „Jei 
Jonas turi tikrąjį padavimą apie Jėzaus gyvenimą, tai nebegalima 

laikytis sinoptikų padavimo; O jei sinoptikai turi tiesą, tada ke- 
tvirtoji Evangelija nebegali būti istoriškas šaltinis“. Arba—arba!). 

Nesuderinami skirtumai esą šitie: 1) Ketvirtoji Evangelija tu- 
ri visai kitokią medžiagą kaip sinoptikai ir 2) kitokią veikimo 
sceną. 3) Viešpaties veikimo chronologija ir Jo mirties data 
prieštarauja sinoptikams. 4) Kristaus paveikslas Jono Evangeli- 
joj esąs visai kitoks, kaip pas sinoptikus, — nes čia žmogus, O 
ten Dievas. 5) Kristaus prakalbos esančios visai skirtingos kaip 
pas sinoptikus, 6) taip pat ir stebuklai nesuderinami su sinopti- 
kų stebuklais. 7) Religinės ir filosofiškos pažiūros (Logos) esan- 
čios kitokios. Tad: arba — arba. 

Visus tuos keliamus keblumus mes nagrinėjome aukščiau 
skyriuje „Ketvirtoji Evangelija ir sinoptikai“ (v. 131—146 p.). 
Skirtumai nėra pagrindiniai. Jie nesudaro jokios kliūties, kad 
ketvirtoji Evangelija nebūtų istoriška. 

ia mums tenka nagrinėti klausimą, ar ketvirtoji Evangelija 
yra tikra istorija, ar alegorija. Tą klausimą priešai spren- 
džia savaip. 


Priešų grupės: 


i) Redakcionizmas: Evangelijos autorius turėjo pa- 
grindinį raštą (Grundschrift), kurs buvo istoriškas; tik prie to is- 
toriško branduolio jis nuolat dėjo po truputį savo paties galvo- 
jimus. Dėl to Evangelijos pasakojimas išėjo be sąryšio, su stai- 
giais nutraukimais. Sakysim, 14 ir 15 skyrius vargiai tesijungia, 
nes po žodžių „kelkitės, eikime iš čia“, prakalba vis dar tęsiama 
toliau. Taip moko Wellhausen ?); jam pritaria Spitta 3) ir daug kitų. 

Tokias vietas, kur atrodo, kad pasakojimas būtų kaip ir nutrauktas, 
daugelis katalikų aiškina tuo, kad evangelistas ne viską tepasakoja; jis per- 
traukė Evangelijos rašymą, dalyką ilgiau pasvarstė ir, praleidęs kai kuriuos 
istoriškus dalykus, pradėjo rašyti toliau, nebesirūpindamas pereinamuoju 
sujungimu. 

2) Griežtas simbolizmas: Evangelija nė kiek nėra 
istorija, nes ji tėra mistiška kontemplacija. Evangelistas liudija to- 
kį Kristų, kokį jis tikėjo pirmojo amžiaus gale. Stebuklai yra 
ne istoriški, bet simboliški. Tad ta Evangelija nė apaštališka ne- 
gali būti. Tačiau ją rašė ne klastotojas ir melagis, bet ypatin- 
gas mistiškas protas, kurs savo gilias religines idėjas apvilko Jė- 
zaus gyvenimo forma. — Taip moko Loisy *) ir daug kitų. 

3) Sušvelnintas simbolizmas: Daugelyj vietų ke- 
tvirtoji Evangelija yra istoriška; tačiau autorius, norėdamas gy- 
viau išreikšti aukštas tiesas, nesidrovėjo prasimanyti alegoriškų 


! Otto Schmiedel, Die Hauptprobleme der Leber-Jesu-Forschung, 18. 
Žž) Das Evangelium Johannis, 1908. 
3) Das Johannesevangelium, 1910; plg. Recherches, I t. 102 p. 
) 0 Le guatriėme Evangile, Paris, 1903; Autour d'un petit livre, Pa- 
ris, ; 

darbų ir žodžių, kuriuos priskyrė Kristui. Toks alegoriškas dar- 
bas, sakysim, yra Lozoriaus prikėlimas; to stebuklo tikrumoje 
nebuvo; jis tik alegoriškai perstato dvasinę Kristaus galybę. 
Kristaus žodžius autorius ne tik savo aiškinimu pratęsė ta pačia 
kryptimi, kuria ėjo Viešpaties žodžiai ir mintis, bet tiesiog nu- 
kreipė juos į šalį, įpindamas į juos savo paties idėjas. Kad taip 
autorius elgėsi, tai galima matyti kad ir iš šių dalykų: Evangeli- 
joj pasireiškia ne pridengtas, bet atviras universalizmas; ginčuose 
su žydais Kristus formaliai pareiškia savo mesianizmą (pas si- 
noptikus — laipsniais); kitokia yra prakalba apie pasaulio galą 
ir teismą (Jo. 5, 22 s; 14, 3 ir k.). | 

Matyti, šita grupė nekreipia dėmesio į tai, kad ketvirtasis evangelistas 
galėjo pasirinkti pasakoti kitokią medžiagą, negu sinoptikai. 

4) Tradicinis klausimo išsprendimas. a) Ketvirtoji 
Evangelija yra vieno autoriaus veikalas. Tą pripažįsta ir žy- 
mi kritikų dauguma. b) Tas veikalas yra dvasiškas ir isto- 
riškas. Dvasiškas — reiškia tris dalykus: 1) jis yra dogma- 
tiškas veikalas, kurs dėsto įsikūnijusio Žodžio garbę, šviesą, 
dievystę; 2) jis yra dalimi alegoriškas veikalas, ieškąs iak- 
tais išreikšti dvasišką tiesą (sakysim, aklo gimusio pagydymu iš- 
reikšti, kad Kristus yra šviesa, kuri gydo mūsų dvasinį aklumą); 
3) jis yra mistiškas veikalas, kurs gaivina krikščioniškąjį gy- 
venimą ir jungimąsi su Kristumi. 

c) Tačiau ketvirtoji Evangelija kartu yra tikrai istoriš- 
kas veikalas. 1) Istoriški yra pasakojami Evangelijoj Kristaus ir 
kitų asmenų žodžiai, nors šiuos ne visados evangelistas pa- 
duoda su visu jų tikslumu, bet kai kada paduoda tik Viešpaties 
žodžių prasmę; tad Evangelijoj surašyti Kristaus žodžiai bent e s- 
minai atatinka tikrai sakytus Viešpaties žodžius. 2) Istoriški yra 
įvykiai ir Kristaus stebuklai. Kristus tuos stebuklus tikrai pa- 
darė. Tačiau kai kurie tų stebuklų yra ne tik istoriški faktai, bet 
kartu jie yra alegorijos arba simboliai, kurie išreiškia kurią nors 
dvasišką tiesą. 

Alegorija skiriasi nuo parabolės (= palyginimo). Alegorija yra 
tam tikras daikto arba sąvokos perstatymas, kuriuo sukeliama mintyje kita 
sąvoka; pirmoji perstatomoji sąvoka yra šios antrosios sąvokos ženklas. 
Kitaip sakant, alegorija yra pratęsta metafora (continuata metaphora, sa- 
kysim: aš esu vynmedis...). Parabolė yra prasimanytas pasakojimas, ku- 
ris savimi (per se) turi prasmę ir yra vartojamas dorovės mokslui dėstyti; 
ji yra pratęstas palyginimas (continuata comparatio); čia visuma lyginama 
su visuma; alegorijoj gi visi bruožai tarp pirmosios ir antrosios sąvokos 
atatinka (sakysim, Horaco oda apie laivą „O navis referent“... sukelia val- 
stybės sąvoką; laivo paskiros dalys atatinka reikiamus valstybės organus). 
— Tačiau praktikoj tų dviejų dalykų taip griežtai neskiriama: yra alegori- 
zuojančių parabolių, ir alegorijoj ne būtinai visos paskiros dalys atatinka 
iššaukiamosios sąvokos tikrenybę. Ypač Palestinoj parabolė linko į alego- 
riją arba priešingai. 

Sinoptikai labiau mėgsta rinkti alegorizuojančias paroboles arba pa- 
lyginimus, ketvirtoji Evangelija labiau mėgsta alegorijas. 


Alegorija gali būti a) visai prasimanytame arba fantastiškame 

pasakojime, arba b) tikrai istoriškuose įvykiuose bei fiaktuose. 
Kad ši antroji alegorijos rūšis ne kartą ketvirtojoj Evangelijoj yra 
pavartota, panašiai kaip ir sinoptikai vartoja palyginimus arba 
paraboles, tai mes noromis pripažįstame; bet mes visai neigiame, 
kad ketvirtosios Evangelijos pasakojimas susidėtų iš pirmosios 
rūšies alegorijų.  Pasakojamas alegorijas tikrai pavartojo pats 
Kristus, pasakojamus stebuklus tikrai pats Kristus padarė. 

Pačioj Evangelijoj mes randame nurodymų, koks yra evan- 
gelisto liudijimo pobūdis. 

Autorius yra betarpiškas liudininkas (Jo. 1, 14; 19, 35; 
20, 31; 21, 21-24; 1 Jo. 1, 1-3), kurs matė ne tik išorės įvykius, 
bet matė ir suprato Kristaus garbę. Jis yra dvasiškas, apšviestas 
liudininkas, kurį šv. Dvasia moko ir kuriam primena viską, ką 
tik Kristus buvo kalbėjęs (14, 25); jis nori duoti dogmatišką vei- 
kalą: „kad tikėtumėte, jog Jėzus yra Kristus, Dievo Sūnus, ir kad 
tikėdami turėtumėte Jo vardu amžinąjį gyvenimą“ (20, 31). Jis 
rašo pirmiausia ne pagonims, bet krikščionims, kurie jau ilgai 
gyveno krikščioniškuoju gyvenimu ir gerai žinojo Kristų: „aš ra- 
šau jums ne kaip nežinantiems tiesos, bet kaip žinantiems ją“ (1 
Os 2221): 

Tuo aiškinamas evangelisto rašymo būdas: jis ypač renka 
Viešpaties žodžius ir darbus, kurie rodė „gyvybės Zodį“ (1 Jo. 
1, 1-3), „gyvojo vandens“ šaltinį (4, 14; 7, 37 ir k.), gyvybės 
šaltinį (5, 21; 10, 28), „gyvybės duoną“ (6 sk.), „pasaulio šviesą“ 
(8, 12, 56; 9, 5 s.), „atsikėlimą ir gyvybę“ (11, 25), gyvybę ir 
šviesą (12, 25, 35, 41; 14, 6 ir k.). Kristus yra ir durys (10, 9) 
ir ganytojas (10, 11), ir vynmedis (15, 1), ir visokiais kitais vaiz- 
dais Jis apsireiškia. Palikę aiškinti teologams ir egzegetams tų 
vaizdų gilesnę prasmę, mes tvirtiname, kad jie buvo paties Kri- 
staus pavartoti, — tad jie nėra evangelisto prasimanyti. 

Iš septynių pasakojamų stebuklų keturiems nėra Evangeli- 
joj nurodyta jokia alegoriška reikšmė; kiti trys (duonos padau- 
ginimas, aklo gimusio pagydymas, Lozoriaus prikėlimas) kad ir 
k dvasišką prasmę, bet tos prasmės pamatas yra tikri istoriški 
stebuklai. 


Kristaus žodžiai yra istoriški, 


Ketvirtojoj Evangelijoj pasakojami Kristaus žodžiai bent tiek 
yra istoriški, kad jie esminai atatinka žodžius, kuriuos Kristus 
tikrai pasakė. 


Tad mums nesvarbu, jei evangelistas kai kur gal padarė Kristaus 
žodžių santrauka ir, versdamas juos į graikų kalbą, įliejo juos į savo pa- 
ties stilių; taip pat jis galėjo sujungti į vieną ilgesnę prakalbą žodžius, pa- 
sakytus įvairiais laikais ir įvairiomis progomis, kaip ir Matas daro (saky- 
sim, Jo. 12, 44—50); kai kur evangelistas galėjo pridėti Kristaus ar kitų 
asmenų žodžių savo paties paaiškinimą, — tačiau evangelisto aiškinimą ga- 
lima atskirti nuo Kristaus žodžių (sakysim, Jo. 2, 16—21). Toks evangeli- 
sto elgesys neliečia esminio Kristaus žodžių istoriškumo. 


— 180 —— 


1) Visa senovės tradicijane tik priskiria ketvirtąją Evan- 
geliją Apaštalui Jonui kaipo jos autoriui, bet laiko ją istorišką. 
Aleksandrijos mokykla vadina ją „dvasiška“, nes jos autorius ne 
tik faktus aprašo, bet ir dvasinė jų reikšmė nušviesta (Plg. Kle- 
mens. Aleks., — pas Euseb. H. E. 6, 14; Orig. — Migne PG. 
14 p. 39). Visų cituojami iš ketvirtosios Evangelijos Kristaus žo- 
džiai kaipo tikri Viešpaties žodžiai ir jais išsprendžiami gin- 
čai. Tacianas padaro ketvirtąją Evangeliją savo Diatessarono pa- 
grindu ir laikosi jos chronologijos. Ginčuose dėl Velykų laiko 
šventimo tarp rytų ir vakarų rytiečiai remiasi Jono Evangelija, 
vadinas, ją laikė istorišku veikalu. Net eretikai, kurie buvo įsi- 
galėję antrojo amžiaus pirmojoj pusėj, laiko ketvirtąją Evange- 
liją istorišku veikalu. Taip pat Mažosios Azijos presbiterai, Jono 
mokiniai, regimai laiko IV Evangeliją istorišku veikalu. Jie ne- 
būtų galėję taip daryti, jei nebūtų turėję užtenkamo pagrindo. 

2) Mes jau matėm (v. aukščiau 120-125 p.), kad ketvirto- 
sios Evangelijos autorius yra Apaštalas Jonas, vadinas, autorius 
yra betarpiškas liudininkas; tad jis pats Kristaus žodžius girdėjo. 

3) Pats Evangelijos autorius pakartotinai tvirtina, kad jis 
rašo tiesą, nes jis rašo tą, ką pats savo akimis matė ir savo au- 
simis girdėjo (1 Jo. 1, 1-3; Jo. 1, 14; 19, 35; 20, 30-31; 21, 21 
-24). Tad jis nenorėjo paduoti žodžių, kurie būtų esminai 
skirtingi nuo Kristaus sakytųjų žodžių. 

4) Autorius turėjo galėjimo surašyti tikrus Kristaus 
žodžius. 

a) Psichologiškai imant, gimstančios ir augančios Bažnyčios 
faktai, kuriuos Apaštalas nuolat matė, priminė jam Kristaus sa- 
kytuosius žodžius. 

Pats evangelistas tą atsiminimo būdą nurodo; sakysim, pa- 
rašęs Kristaus žodžius; „Sugriaukite šitą bažnyčią, ir aš per tris 
dienas ją pastatysiu“, toliau evangelistas prideda: „Jis kalbėjo 
apie savo kūno bažnyčią. Tik paskum, Jam atsikėlus iš numi- 
rusių, Jo mokiniai atsiminė, kad Jis tai buvo sakęs“ (Jo. 2, 19- 
22; plg. 12, 16; 16, 4; 14, 26))). 

Be to, autorius buvo „mylimasis“ Kristaus mokinys, kuriam 
Mokytojo žodžiai buvo brangūs ir turėjo sudaryti jo nuolatinio 
mąstymo turinį. To atveju lengva ilgai atsiminti, kas buvo girdėta. 

b) Evangelistas nebuvo vienas, bet turėjo aplink save kitų 
betarpiškų liudininkų. Jis globojo Kristaus Motiną Mariją, kol ši 
buvo gyva, ir susidūrė su bendra Bažnyčios tradicija, kuri taip 
rūpestingai buvo laikoma. Kitos trys Evangelijos jau buvo pa- 
rašytos. Tad autorius galėjo savo rašomuosius Kristaus žodžius 
sukontroliuoti ir sulyginti. 

c) Evangelistas surašė Evangeliją, kurią jis buvo skelbęs 
gyvu žodžiu. Tą gyvu žodžiu paduodamą evangelišką pasakojimą 
jis turėjo nuolat savo klausytojams kartoti daugybę kartų. Bet 


1) Plg. Lebreton, Trinit. 378—379. 

toks jo skelbimas negalėjo nukrypti nuo istoriškosios tiesos, nes 
jo klausytojai įau turėjo kitų Apaštalų (sakysim, Povilo! mokslą. 
Ir pats Jonas pasiremia kitų Apaštalų mokymu (1 Jo. 2, 7; 3, 
11). Jis turi aiškią, tikrą sąmonę (1 Jo. 1, 1-3), kad jis tą patį 
mokslą skelbia, kaip ir kiti Apaštalai. 

6) Kad evangelistas tikrai surašė istoriškus Kristaus žodžius, 
tai parodo ir pačios Evangelijos vidaus kriterijos. 

a) Pridėdamas prie Kristaus žodžių visokias pastabas, evan- 
gelistas aiškiausiai rodo, kad jis rašo tikrai istoriškus Kristaus 
žodžius. 

Sakysim, pasikalbėjime apie Lozorių, evangelistas taip paaiškina Kri- 
staus žodžius: „Jėzus kalbėjo apie jo mirtį, jie gi manė apie užmigimą pa- 
prastu miegu“ (11, 13; plg. 2, 21; 12, 16 ir k) J). 

b) Kristaus prakalbas dažnai pertraukia ir kliudo visoki pa- 
klausimai, atsakymai, prieštaravimai, murmėjimai, priekaištai; tuos 
pertraukimus daro Apaštalai, žmonės iš minios, kunigai, tarisie- 
jai. Tokie petraukimai psichologišku atžvilgiu dažnai yra labai 
motyvuoti, atatinką klausytojų pažiūras, lūkesius, įsitikinimus (Plg. 
3, 4, 6, 7, 8, 11, 13, 14 sk.). Tai rodo, kad tos prakalbos negali 
būti prasimanytos: taip tekalbama tikrai esamoj tikrovėj. O dar 
tuose pasikalbėjimuose yra skaudžių Kristui išsireiškimų, kurie 
žemina Jį: „argi Jis ne Juozapo sūnus... kaipgi Jis sako: aš iš 
dangaus nužengiau“ (6, 42); „argi ne teisingai mes sakome, kad 
Tu samaritonas ir velnio apsėstas?“ (8, 48); „iki kolei Tu laikysi 
mus netikrybėje?.. pasakyk mums atvirai“ (10, 24). Jei panašūs 
išsireiškimai nebūtų buvę tikrai istoriški, nei pats autorius ne- 
būtų drisęs juos įdėti į Evangeliją, nei krikščionys nebūtų juos 
pakentę ir būtų pasirūpinę, kad jie iš Evangelijos pradingtų. — 
Pagaliau kai kurie pertraukimai teturi prasmės tik tuo atveju, jei 
jie buvo tikrai daromi Kristui, kai Jis kalbėjosi su žydais (Plg. 
7, 15; 8, 22, 33; 10, 24, 33), vadinas, jie yra istoriški ir liu- 
dija prakalbų istoriškumą. 

c) Ketvirtoji Evangelija turi Kristaus žodžių, kuriuos ir pa- 
tys sinoptikai užrašė, sakysim, Jo. 2, 19 = Mat. 26, 61; Jo. 4, 
44 = Luk. 4, 24; Jo. 6, 20 = Mork. 6, 50; Jo. 12, 8 = Mork. 14, 
7; Jo. 12, 25 = Mork. 8, 35 ir k. — Tie žodžiai, be abejo, yra 
istoriški, nes jie ir pas sinoptikus yra. Tai rodo, kad ir kiti 
Kristaus žodžiai, kurių sinoptikai neturi surašę, buvo ištikimai 
Jono surašyti. 

d) Skaitant Evangeliją, jaučiamas tiesos antspaudas. Ypač 
dar kad Kristaus žodžiai glaudžiai susiję su konkrečiomis aplin- 
kybėmis. Asmenų, vietų, laiko aplinkybės ne kartą taip gyvai 
ir smulkmeningai yra pažymėtos, kad nė sinoptikai ne visados 
savo pasakojime tokio konkretiškumo turi. 

Kristaus prakalbose nuolat iškeliamas Jo mesianizmo klau- 
simas; tai, be abejo, buvo opiausias klausimas žydų tautai. 


Ė 1) Knabenbauer, Komment. in. Jo. 367. 

Mesianizmo klausimas, kurs juk yra tikrai istoriškas, taip yra 
Evangelijoj pravestas, kad jis daug kur lemia Jėzaus „gyvenimo 
įvykių eigą ir pagaliau patį Jo likimą sprendžia. Tas einąs per 
visą Evangeliją tautiškai-istoriškas motyvas, su kuriuo 
glaudžiai siejasi Jėzaus žodžiai, neabejojamai rodo ir patį tų žo- 
džių istoriškumą. 

Ne tik mesianiški žydų lūkesiai, bet ir jų papročiai, pažiū- 
ros, įsitikinimai, jų religinis, politinis ir socialis gyvenimas, ku- 
ris mums žinomas iš kitų šaltinių, yra smulkmeningai perstatytas 
ir konkrečiai nupieštas lyg netyčia metamais bruožais. Asmenų 
charakteristika ir anų laikų tipiški pavidalai yra kuo ištikimiausi 
ir atatinką istoriją (sakysim, Petro, Judo, farisiejų ir kitų asmenų 
charakteristika; įtempti žydų santykiai su samaritonais — Jo. 4, 
0: su romėnais — Jo. 11, 48 ir k). Cia juk nėra ir negali būti 
jokio simbolizmo, čia yra realus istoriškas gyvenimas. O tą rea- 
lųjį gyvenimą juk dažniausiai ir piešia paties Kristaus sakomi žo- 
džiai. Kaip tie žodžiai begalėtų būti, neistoriški ? 

Laiko pažymėjimai ir įvairūs skaitmenys (1, 28, 35; 1, 39: 
„buvo apie dešimtą valandą“; 2, 1; 4, 41, 52; 6, 17; 11, 6; 22, 
60 ir k.), kasdieninio gyvenimo reikmenos (2, 6; 4, 11, 35; 21, 
7, 11 ir k.), vietos (Betanija anapus Jordano, Sichar, Ennon ties 
Salim, Kana, Kaiarnaum ir k.), asmenų jausmai (11, 38-39 ir k.) 
ir panašūs dalykai negali turėti jokios simboliškos reikšmės, bet 
reiškia tikrą realųjį gyvenimą. Užtenka pasiskaityti Jo. 1, 35-52; 
2, 4, 5, 9, 11 skyrius, kur gyvumas ir konkretiškumas pasako- 
jime ne kartą prašoka net sinoptikus. Negali nė abejojimo kilti, 
kad čia tvaksi realus gyvenimas, ir Kristaus žodžiai, kurie yra 
neatskiriamai susiję su tuo realiu gyvenimu negali būti neistoriški. 

Paties Kristaus likimas perstatytas ne vien bendrais ir ne- 
nustatytais bruožais, kaip tai būna su prasimanytu alegorijos did- 
vyriu, bet jis yra plastiškas, gyvas, konkretus, tiesiog iš paties 
gyvenimo pačiuptas. Pirmą kartą evangelistas perstato Kristų, 
kai apie Jį liudija Krikštytojas: „Tai atsitiko Betanijoje anapus 
Jordano, kame Jonas krikštijo. Kitą dieną Jonas pamatė atei- 
nantį pas jį Jėzų ir tarė: Stai Dievo Avinėlis (1, 28). Kitą dieną 
vėl stovėjo Jonas ir du jo mokiniu. Pažvelgęs jis pamatė praei- 
nantį Jėzų (1, 35). Buvo apie dešimtą valandą (1,39). Sekančią 
dieną Jėzus norėjo eiti į Galilieją (1, 43). Trečią dieną buvo 
Galiliejos Kanoje vestuvės. Tenai buvo Jėzaus Motina. Buvo taip 
pat pakviestas į vestuves Jėzus su savo mokiniais (2, 1). Po to 
nuėjo Jėzus į Kafarnaumą“ (2, 12) ir ttt — Taip eina pasakoji- 
mas nuo vieno įvykio prie kito per visą Viešpaties veikimą iki 
Viešpaties kančios. Visur aiškūs bruožai, akymirkos fotogratijos, 
kalbanti, veikianti, gyva istorija.  Veltui ieškotum alegoriškos 
reikšmės. — Pagaliau Viešpaties kančios istorija yra uola, į ku- 
rią sudužta visi alegoristų mėginimai. Ji pasakojama, išskyrus 
menkus skirtumus, tokiu pat būdu, kaip ir sinoptikai ją pasakoja, 
— vadinas, ji yra tikra istorija. Tad ir supinti su ta Kristaus 

gyvenimo ir kančios eiga Viešpaties žodžiai yra tikrai istoriški, 
ir visos alegoristų pastangos yra tuščios. 

e) Evangelijos tikslas yra dogmatiškas ir apologetiškas (Jo. 
20, 31). Jei kurie nors Kristui priskiriami žodžiai nebūtų isto- 
riški, tas evangelisto tikslas būtų nepasiektas, nes juk prasima- 
nytomis alegorijomis tokio tikslo neparemsi. Anaiptol, dar būtų 
pakenkta krikščionystei, priešai būtų galėję švęsti triumfą, nes 
būtų aiškus melas: krikščionystė remia savo mokslą prasimany- 
tomis alegorijomis, kurias laiko Kristaus žodžiais. 

Tad ketvirtojoj Evangelijoj priskiriami Kristui žodžiai yra 
tikrai istoriški; jų istoriškumą laiduojama kriterijų, kurios paša- 
lina kiekvieną protingą abejojimą. 


Kristaus darbai yra istoriški. 


Evangelistas nepasakoja Kristaus stebuklų su manymu juos 
tik nupasakoti; jis juos pasakoja savo dogmatiškam tikslui pa- 
remti. Iš stebuklų daugybės jis pasirinko pasakoti ypač tuos, 
kurie yra ne tik faktai, bet dar ir dvasinę reikšmę turi. Jis ne- 
prasimano faktus, kad jais simbolizmą pasiektų, bet jis parenka 
realiai įvykusius faktus, kurie pagrindžia dogmatišką prasmę. 

Kristaus darbų istoriškumas įrodomas beveik tuo pačiu 
keliu, kaip ir Jo žodžių istoriškumas. 

1. Senovės Bažnytinė tradicija laikė ketvirtojoj Evan- 
gelijoj surašytus įvykius tikrai istoriškais faktais. Jie visur ci- 
tuojami tikėjimo tiesoms paremti. 

2. Evangelistas yra betarpiškas įvykių liudininkas, kurs 
pats savo akimis yra juos matęs. 

3. Pats evangelistas iškilmingai tvirtina, kad jis rašo tiesą, 
būtent, kad jis pasakoja įvykius, taip kaip juos buvo matęs, va- 
dinas, norėjo pasakoti tikrai istoriškus įvykius. 

4. Evangelistas turėjo galėjimo Kristaus gyvenimo 
įvykius ištikimai nupasakoti. a) Lengviau yra faktus atsiminti, 
. kaip žodžius. b) Savo žinias autorius galėjo papildyti kitais šal- 
tiniais, nes juk buvo dar daug gyvų betarpiškų Kristaus gyve- 
nimo ir Jo darbų liudininkų, ir tikinčiųjų istoriška tradicija rū- 
pestingai saugojo evangeliškojo turto grynumą. „c) Tie įvykiai, 
be abejo, priklausė prie evangelisto dažnai gyvu žodžiu skelbia- 
mos katechezės turinio; tad ir jis pats turėjo gerai juos atsiminti 
ir jų tikrumą jo klausytojai kontroliavo. 

5. Evangelistas tikrai surašė istoriškus faktus. 

a) Kai kuriuos įvykius Jonas turi bendrus su sinoptikais. 

Tokie, sakysim, bendri įvykiai yra: Krikštytojo liudijimas (Jo. 1, 30— 
34 — Mat. 3, 16), — veikimas Galiliejoj ir Kafarnaume do, ša 40, 0 Skai 
7, 1 = Mat. 4, 12 — 18 sk.); veikimas Periejoj (Jo. 10, 40 = Mat. 19, 20 
sk.); veikimas Samarijoj (Jo. 4, 5—42 = Luk. 9. 52; 17, 11); vakarienė ir 
patepimas Betanijoj (Jo. 12, 1—8 = Mat. 26, 6—13); iškilmingas įėjimas į 
Jeruzalę (Jo. 12, 12 — Mat. 21, 1—10); veikimas Jeruzalėj paskutinę sa- 
vaitę (Jo. 12, 1 = Mat. 21—25 sk.); paskutinė vakarienė (Jo. 13, 4 — Mat. 

26, 17—35). Judo išdavimas, Viešpaties suėmimas, Petro išsigynimas ir kan- 
čios istorija, išskyrus menkesnės reikšmės skirtumus, pasakojama visų ke- 
turių evangelistų; visi keturi pasakoja ir atsikėlimo Eiktą. Po atsikėlimo 
seka įvairūs pasirodymai moterims ir Apaštalams. 

Iš septynių Jono pasakojamų stebuklų du yra bendri su sinoptikais: 
duonos padauginimas (Jo. 6, 1—14 = Mat. 14, 13—21) ir vaikščiojimas jū- 
ros paviršium (Jo. 6, 17—21 — Mat. 14, 22—36). 

Tie ketvirtojoj Evangelijoj pasakojami įvykiai, be abejo, 
yra istoriški, nes ir sinoptikai juos pasakoja. Tai duoda tikrumo, 
kad ir kiti įvykiai, kurių sinoptikai nepasakoja, taip pat yra 
istoriški. 

b) Daug įvykių, ypač stebuklai yra glaudžiai supinti su 
Kristaus žodžiais, taip kad jei jie nebūtų istoriški, tai Kristaus 
žodžiai nebeturėtų prasmės. Tad, jei Kristaus žodžiai yra isto- | 
riški, istoriški taip pat yra ir su jais supinti Kristaus gyvenimo 
įvykiai bei stebuklai. 

Prikeldamas Lozorių, Kristus sako: „Lozoriau, išeik laukan!“ (Jo. 11, 
43). Jei numirėlis nebūtų tikrai atsikėlęs ir išėjęs, visi liečią Lozorių Kri- 
staus žodžiai praranda prasmę. 

c) Įvykiai, ypač kai kurie stebuklai pasakojami su dideliu 
gyvumu ir konkretiškumu (v. aukščiau, 184—185 p.), kuris su- 
daro jų realius rėmus. Kad tie įvykių rėmai yra istoriški, tai ir 
patys įvykiai, su kuriais tie rėmai yra neatskiriamai supinti, yra 
istoriški. 

Taikyti čia simbolizmą neturi jokios prasmės. Kokią sim- 
bolišką prasmę gali turėti, sakysim, kad Kanoj buvo šeši akme- 
niniai indai, kur tilpo po du ar tris kibirus, — arba kad Kristus 
su savo mokiniais nuėjo į Kafarnaumą ar į kitą vietą, — arba 
kad ligonis buvo sirgęs 38 metus, — arba kad Jėzus buvo susi- 
jaudinęs, verkiąs, pavargęs, — arba kad Petras nukirto Malkui 
ausį ir tt. Pagaliau visa Kristaus kančios eiga yra tikriausia 
istorija. 

Ne prie visų stebuklų yra pridėti Kristaus ar evangelisto 
žodžiai, kurie rodytų dvasinę arba simbolinę stebuklų reikšmę. 
Jokios dvasinės prasmės nėra nurodyta nei Kanos stebuklui, nei 
karaliaus valdininko sūnaus pagydymui, nei vaikščiojimui jūros pa- 
viršium nei stabo ištiktojo pagydymui. Sis pastarasis stebuklas davė 
progos daugeliui ginčų; jo istoriškumą įrodo pats faktas, kad 
Kristus juo rėmėsi (7, 23 ir k.) ir dėl jo žydai norėjo Kristų 
užmušti (5, 13; 7, 1). 

Iš kitų trijų stebuklų, kuriems Evangelijoj nurodyta ir dva- 
"sinė prasmė, vienas (duonos padauginimas) yra sinoptikų pasa- 
kojamas, tad jau tuo pačiu jo istoriškumas užtikrintas.  Aklo 
gimusio pagydimo stebuklas yra labai konkrečiai ir gyvai nupa- 
sakotas ir oficialaus tyrimo konstatuotas. Lozoriaus prikėlimo 
stebuklas ne tik gyvai ir konkrečiai nupasakotas ir oticialiai 
konstatuotas, bet dar jis yra priežastimi, dėl ko žydų valdžia 
greičiau ėmėsi žygių prieš Kristų (Jo. 11. 47, 53, 56; 12, 10). 
Tas stebuklas taip pat padidino Viešpaties triumią, įeinant į 

Jeruzalę (Jo. 12, 17—18); tad jo istoriškumas nepajudinamai 
užtikrintas. 

d) Kristaus stebuklai turėjo dogmatišką ir apologe- 
tišką tikslą (Jo. 20, 31). Pats Kristus tais stebuklais remiasi 
(v. aukščiau, 142 a.). Jei jie nebūtų tikri įvykiai, tai nei evan- 
gelistas nebūtų savo tikslo įrodęs, nei pats Kristus nebūtų galė- 
jęs jais remtis, Tuo tarpu evangelistas kartu su Kristumi vadina 
netikinčius žydus velnio vaikais ir skaudžiausius daro jiems 
priekaištus, kad jie nežiūrint taip didelių stebuklų, netikėjo (Jo. 
12, 37), — kaip gi tie stebuklai galėtų nebūti tikri faktai? Juk 
priešai nebūtų apsileidę įrodyti melą ir visą argumentavimą 
sugriauti. 

Žodžiu, visa ketvirtoji Evangelija, tiek Kristaus žodžiai tiek 
ir Jo darbai yra tikrai istoriški. 


APAŠTALŲ DARBAI IR EVANGELIJOS 


1. Apie „Apaštalų darbų“ autentiškumą ir istoriškumą 
mes jau kalbėjome anksčiau (v. 94 — 06 p.). Čia dar pastebė- 
sime, kad jų istoriškumą patvirtina ir įrodo autentiški Povilo 
laiškai. Išskaičiuojama net 40 svarbesnių faktų, kurie minimi 
„Ap. darbuose“ ir kuriuos taip pat mini Povilo laiškai ir jų 
tikrumą patvirtina. 

2. „Ap. darbai“ patvirtina Evangelijų istoriškumą. Nes iš. 
jų galima surankioti beveik visus svarbesnius Kristaus gyvenimo 
įvykius. 


Pavyzdžio dėliai, suminėsime bent kelis Kristaus gyvenimo ir veiki- 
mo bruožus. — „Ap. darbai“ liudija žmogišką Kristaus kilmę (2, 22); 
Jis žadėtas Izraėlio tautai (3, 22); Jis, iš tikro, buvo kilęs iš Nazarėto 
(10, 38; 2, 22; 3, 6; 4, 10), iš Dovido namų (2, 30); Jo Motina buvo 
Marija (I, 14). Bet Jis turėjo ir dievišką kilmę (2, 30 s), mesia- 
nišk 4 orumą (2, 36; 3, 14) ir net Jis buvo kaž kas daugiau iegu Mesi- 
jas (3, 13, 26), nes „gyvybės davėjas“ (3, 15), „vadas ir gelbėtojas“ (5, 31), 
„Viešpats“ (2, 36), „visų Viešpats“ (10, 36). Jis pradėjo skelbti savo mokslą 
po Jono krikšto, pradėdamas nuo Galiliejos (1, 22; 10, 37—38) ir visoj Ju- 
diejoj (10, 37). Jis turėjo dvylika Apaštalų, kurių vienas, Judas, buvo išda- 
vikas (I, 13—20). Jis skelbė mesianišką „ramybę“ (10, 36), pagal padarytą 
Izraėliui pažadėjimą pirma kreipdamasis į pažadėjimo vaikus“ (2, 22, 39; 
3, 26; 5, 32; 10, 36). Jis darė daug stebuklų (10, 38; 2, 22), Jis buvo Judo 
išduotas (1, 16), su galvažudžiu lygintas (3, 14), Erodas ir Pilotas susiėjo 
krūvon prieš Jį (4, 27), nuteistas Piloto (3, 13), buvo prikaltas ant kryžiaus 
(4, 10' 2, 23) ir tuo būdu nužudytas (3, 15 ir k.). Tačiau Jis kėlėsi iš nu- 
mirusių (2, 36; 10, 49; 3, 15; 4, 2 ir k.) ir tas faktas skelbiamas kaipo Jo 
dieviškos pasiuntinystės įrodymas visoms tautoms (10, 34—35; 1, 8); tad 
Kristus nėra prasimanytas, bet tikrai gyvenęs asmuo (4, 10—12), ir Jis yra 
viso išganimo viltis (10, 12). Apaštalams, kurie gavo šventąją Dvasią, sulig 
Kristaus pažadėjimu (1, 5; 2, 4 pavesta būti liudininkais viso to, ką jie 
buvo matę ir girdėję (5, 32; 1, 17—24). — Pagaliau, kartojami taip pat pa- 
ties Kristaus žodžiai ir pamokymai (2, 38; 3, 19; 11, 9; 15, 10 ir k.), kuriuos 
visi turi laikyti (3, 22—23 ir k.) ir tt. 


* * 

3. Evangelijų istoriškumą patvirtina taip pat ir Apaštalo 
Petro laiškai. Mes čia suminėsime tik vieną pirmajį Petro laišką. 


To laiško autentiškumo negalima paneigti; jį pilnai laiduoja istoriška 
Bažnyčios tradicija (Polikarpas, Papijas, Ireniejus, Tertulionas, Klemensas 
Aleksandrietis, Eusebijus ir k.), ir priešų kritika, bendrai imant, jo neneigia. 
b Tuo laiško liudijimu, Kristus kentėjo už mus kūne, vadinas, pabrė- 
žiama Jo žmogiškoji pusė (4, 1); Jis kentėjo nekaltas (2, 21—25), numirė 
už mūsų nuodėmes (3, 18), atpirko žmoniją savo krauju (1, 19) ir kėlėsi iš 
numirusių (3, 21). Petras yra Kristaus kančios liudininkas (5, 1). Kristus 
yra kampinis akmuo ir išganymo viltis (2, 21—23), — Petras vartoja daug 
Viešpaties posakių, kuriuos Įis perdirbo sulig savo stiliumi. (Plg. Jacguier, 
Hist. du N. Test. 3, 259—260). 


EVANGELIJOS IR POVILAS 


1. Povilas paliko 14 laiškų. Krikščionijos priešai darė 
didžiausių bandymų tų laiškų autentiškumui paneigti. Bet ir 
didžiausiems drąsuoliams atšypo dantys. Šiandien nė vienas 
tikras specialistas mokslininkas nepripažįsta tiems puolimams nė 
mažiausios vertės. 

Paneigti laiškų autentiškumą nėra jokio galėjimo. 

a) Laiškai priklauso vienam asmeniui, vadinas, jų auto- 
rius yra ne keli įvairūs žmonės, bet vienas ir tas pats autorius 
juos visus parašė. Tai mums laiduoja laiškų kalbos vieningu- 
mas. Kiekvienas laiškų žodis, kiekviena sakinio konstrukcija 
rodo visai ypatingą jų autoriaus asmenybę. Ta laiškų kalba, ta 
iš pat gelmių užsidegusios Kristumi sielos išraiška, tas taip kil- 
niai įtemptos dvasinės nuotaikos išsiliejimas visai nesiduoda pa- 
sekti, — joks pamėgdžiojimas neprilygs tiems laiškams. | jų 
kalbą sulietas yra visas Povilas ir tik vienas Povilas!). Tie laiš- 
kai „ne rašalu, bet širdies krauju rašyti“?). Tik tas tegali kelti 
abejojimų, ar laiškų autorius yra vienas ir tas pats asmuo, kurs 
niekados į Povilo laiškų kalbą nebuvo įsiskaitęs. 

b) Tas vienas žmogus, Povilo laiškų autorius, yra pats 
Povilas Apaštalas. 

Visa krikščionystės tradicija tvirtina, kad jų autorius yra 
žmogus, kurio pasaulinių misijų darbą pasakoja „Apaštalų dar- 
bai“. Jų autentiškumą patvirtina pačių laiškų tarpusavio santy- 
kiai, jų sutapimas su anų laikų pasauline istorija, taip pat ir 
pirmykštės krikščioniškos literatūros liekanos ?). 

2. Ką Povilas liudija apie Evangelijas? Savo laiškuose 
jis tvirtina tuos pačius pagrindinius Kristaus gyvenimo faktus ir 
mokslus, kuriuos keturios Evangelijos pasakoja. Vadinas, Povilo 
laiškai patvirtina Evangelijų istoriškumą. 


1 Plg. tilologą Willamowitz-Mėllendori, „Kultur und Gegenwart“ 
18: „Die griechische und lateinische Literatur und Sprache“, Berlin, 
1905, 15 p. 

2) Mefiert, Die geschichtliche Existenz Christi, 124 p. 

3) Plačiau tą dalyką galima rasti pas Maier, Die Briefe Pauli. Bi- 
blische Zeitfragen, 2 Folge, 209—288. 

Povilas nebuvo skyręs savo uždaviniu atpasakoti Kristaus 
gyvenimo ir mokslo istoriją. Jis ją suponuoja savo skaitytojams 
jau žinomą. Tiksliau apsvarstęs ir geriau įsigilinęs, jis dėsto 
krikščioniškąjį mokslą ir ta proga, kiek jam reikia jo mokslui 
išdėstyti, jis mini kai kuriuos -istoriškus bruožus iš Kristaus že- 
miškojo gyvenimo. 

Povilo liudijimu, a) Kristus gimęs iš moteriškės (Gal, 4, 4), kilęs iš 
Judo kilties (Zyd. 7, 14), iš Dovido giminės (Rom. 1, 3), „kūnu“ turėjo gi- 
miningų „brolių“, kurių vienas vadinosi Jokūbas (Gal. 1, 19; 1 Kor. 9, 5); 
Jis laikė Izraėlio įstatymą (Gal. 4, 4), buvo tikras žmogus, pasidavęs žmo- 
Saus silpnumams (Filyp. 2, 7; Zyd. 2, 17; 4, 15); tačiau „dvasia“ Jis yra 

iešpats, Dievo Sūnus, Viešpats ir Dievas, — esme būdamas Dievas, pri- 
ėmė tarno pavidalą (Filyp. 2, 6—8; Rom. 1, 1—6 ir k.). 

b) Jėzus buvo Izraėlio tautai žadėtasis Mesijas (= Kristus), kurs, lai- 
kydamas Dievo duotus išrinktajai tautai pažadėjimus, buvo pirma „apipiau- 
stymo (išrinktosios tautos) tarnas“ (Rom. 15, 8); „tačiau Jis Dievo siųstas 
atpirkti pasaulį ir „atnaujinti viską, kas yra danguje ir žemėje“ (Efez. 1, 3 
—14; Kol. 1, 20—29), nes visa nupuolusi žmonija Jo aukojimusi turėjo būti 
atpirkta (Rom. 3, 23—26). 

Savo mokslui skelbti Kristus turėjo 12 Apaštalų, kurių žymiausias 
Kefas (Petras), o paskum Jonas ir Jokūbas (1 Kor. 15, 5; 9, 5; Gal. 1, 
18—19; 2, 7—9); tie Apaštalai tebėra Kristaus žodžių ir darbų liudininkai, 
ir jie skelbia tą patį mokslą, kaip ir Povilas (1 Kor. 15, 11; Gal. 2, 1 
—2, 9; 1, 8—9; 2 Kor. 11, 4—5; Efez. 4, 4—6). 

c) Apie Kristaus stebuklus (išskyrus atsikėlimą) Povilas stačiai nepa- 
sakoja, bet jis žino, kad Apaštalas Jėzaus vardu gali daryti stebuklus (2 
Kor. 12, 12; Gal. 3, 5; Rom. 18—19). 

d) Povilas daug pasakoja apie tai, kaip Jėzus, gyvendamas žemėje, 
buvo visokių dorybių kilniausias pavyzdys: Jis buvo „romus ir malonin- 
gas“ (2, Kor. 10, 1), gyveno be nuodėmės (2 Kor. 5, 21), mylėjo neturtą, 
buvo paklusnus ir nuolankus (2 Kor. 8, 9; Filyp. 2, 8; Zyd. 12, 2), pasiau- 
kojąs be savimeilės (Rom. 15, 3; Gal. 2, 20), gailestingas ir prielankus (Žyd. 
2,17-4,.157 Tt, 13,4): 

e) Daug Kristaus posakių ir pamokymų Povilas kartoja, 
ie Ja jų prasmę, kai kada pasiremdamas Viešpaties autoritetu (1 

or. 7, 10—11 = Mork. 10, 11—12; 1 Kor. 9, 14 = Luk. 10, 7; Mat. 10, 
10—11; 1 Tim. 5, 18 = Luk. 10, 7 ir k.). Kai kada daug Kristaus posakių 
jis sutraukia krūvon (Rom. 12, 14—14 sk. plg. kalno pamokslą; 1 Tes. 4, 
16—18; 5, 1—7 ir 2 Tes. 2, 3—12 plg. Viešpaties prakalbą apie pasaulio 
galą ir k,). Kai kada jis pasako Viešpaties žodžius visai griežtai (1 Kor. 11, 
24—25 = Luk. 22, 19—20 —-apie Eucharistijos įsteigimą). Kai kada pa- 
slėptą Kristaus mokslą tam tikrais išsireiškimais arba palyginimais (apie Jo 
paties asmenį arba apie Jo karalystę) Povilas išveda švieson ir plačiau iš- 
dėsto. Žodžiu, Povilo mokslas pagrindinai yra toks pat, kaip ir Kristaus 
mokslas, surašytas Evangelijose )). 2 

i) Ypač dažnai Povilas pasakoja Kristaus kančiąir Jo atsikėli- 
mą iš numirusių, — nes tuos faktus jis dėjo savo evangeliško mokslo pa- 
gausi Jis primena korintiečiams, kad Kristus buvo išduotas (1 Kor. 11, 
3), kitur mini, kad Jis laisva valia pasirinko kryžių (Zyd. 12, 2), buvo pri- 
kaltas prie kryžiaus (Gal. 3, 1), numirė už mūsų nuodėmes ir buvo palai- 
dotas (Rom. 5, 6; 1 Kor. 15, 3—5), trečią dieną kėlėsi iš numirusių (1 Kor. 
15, 4; Rom. 1, 4; 8, 11 ir k.), daug kartų pasirodė (1 Kor. 15, 5—9), įžengė 
į dangų (Rom. 8, 34) ir sėdi Tėvo dešinėje (Efez. 1, 20); paskučiausią dieną 
Jis ateis teisti gyvų ir mirusių (1 Tes. 4, 16; 2 Tes. 1, 7—10). 

Aišku, kad iš Povilo laiškų galima surinkti daug daugiau žinių apie 
Kristaus žemiškąjį asmenį. Mūsų tikslui užtenka ir tų čia suminėtų įvykių. 


1) V. Dausch, Jesus und Paulus, Bibl. Zeitir. 3 Folge, 1—48; Prat. 
La thėologie de St. Paul; Lebreton, Trinitė, 389 s. 

3. Tas Povilo liudijimas yra neabejojamai teisingas. 

A) Povilas turėjo tų liudijamų dalykų tikrumą gerai ištirti 
ir juos tiksliai žinoti. Pati jo atvirtimo istorija ir aplinkybės, 
kuriose jis tą savo liudijimą reiškia, reikalavo sąžiningiausio 
faktų tyrimo. 

a) Imant psichologiškai, pats jo atvirtimas reikalavo, kad 
jis dalykus kaip reikiant ištirtų ir kritiškai pažiūrėtų faktams, 
priekaištams, abejojimams į akis. 

Dar nepraėjo treji metai nuo Kristaus mirties, 0 jau įvyk- 
sta Sauliaus gyvenime visiškas persilaužimas. Saulius, farisie- 
jus, gyvenąs giliausiais farisaizmo įsitikinimais, krikščionių per- 
sekiotojas, keliauja į Damaską ir grįžta iš ten Apaštalu Povilu, 
kad nuo dabar, varydamas visame pasaulyj per trisdešimts metų 
galingą misijų darbą, skelbtų pasauliui vardą To, kurį jis lig šiol 
persekiojo. 

Taip persilaužti reiškė sutraukyti visus ryšius su praeitimi, 
visas vertybes pakeisti priešingomis vertybėmis. O tai yra ne- 
lengvas daiktas, tai yra retenybė,,kurios pasaulio istorija daugiau 
nebematė. Toks persilaužimas neįvyksta be to, kad siela ne- 
būtų sujudinta lig pat savo giliausių gelmių ir kad jai nekiltų 
tūkstančiai priekaištų ir abejojimų, kurie turėjo būti išspręsti. 
Kad Povilas tikrai kritiškai pažvelgė tiems abejojimams į akis, 
tai mums pasako kad ir jo žodžiai: „Jei Kristus neatsikėlė, tai 
mūsų „0 yra tuščias, tuščias ir jūsų tikėjimas“ (1 Kor. 
15, 14). 

b) Tuo labiau Povilo atvirtimo faktas rodo jį turėjus Kri- 
staus gyvenimo įvykius labai kritiškai ištirti, kad jis, atsižadėjęs 
farisaizmo, turėjo pripažinti nepakenčiamą jam Nukryžiuotąjį. 

Jis, būdamas farisiejus, piktinosi, kad vyras iš Nazarėto, 
nukryžiuotas, yra Apaštalų skelbiamas pranašų nupranašautu 
Mesiju. Jei Apaštalai būtų kalbėję vien tik apie Mesiją, kurs 
yra laukiamas ir kurs netrukus turi ateiti, nebūtų buvę tarp 
Povilo ir Apaštalų pažiūrų skirtumo. — Bet — Nukryžiuota- 
sis! Juk tai didžiausias papiktinimas! Zinomas yra jo posa- 
kis apie kryžių, kad žydams jis yra papiktinimas (1 Kor. 1, 23); 
o kur kitur jis primena žodžius, kad yra parašyta: „Prakeiktas 
kiekvienas, kurs kabo ant medžio“ (Gal. 3, 13); taip jis kalbėjo 
"iš savo paties seniau patyrusio jautimo. Todėl visomis pajėgo- 
mis stoti prieš Apaštalų skelbimą ir jį kliudyti, o Nukryžiuotojo 
išpažinėjus persekioti! — Bet dabar jis sakosi nieko kito nebe- 
žinąs, „kaip tik Jėzų Kristų ir tą prikaltą ant kryžiaus“ (1 Kor. 
2, 2). Ar tokia permaina galėjo įvykti neištyrus kuo rūpestin- 
giausiai Kristaus fakto tikrumo ? 

c) Apskritai, jei Kristaus istorijos faktai nebūtų buvę tikri, 
Povilo atvirtimas nebūtų galėjęs įvykti. 

Kol Povilas persekiojo krikščionis, matyti, jis tebuvo pavir- 
šutinai susipažinęs su Kristaus istorija; čia jam kliudė jo farisa- 
iškas nusistatymas ir jis dar tebebuvo priešingų Kristui oficialių 

sluoksnių įtakoj. Ir jei ta oficiali žydų ierarchija ir farisiejai tik- 
rai būtų pajėgę atremti tikrais argumentais ir paneigti tą, ką 
Apaštalai skelbė apie Kristų, apie Jo gyvenimą, apie Jo mirtį ir 
Jo atsikėlimą, tai Povilas, be abejo, būtų pasilikęs ir toliau išti- 
kimas tai oficiališkai ierarchijai ir savo farisaizmui; jo atvirtimas 
tiesiog būtų buvęs nepamanomas. 

Tuo tarpu tasai farisiejus virsta „gaisru, kuris dega Kristumi 
ir kuris jo širdyj degančią ugnį neša į visą pasaulį. Kristus 
virto jo gyvenimo turiniu: „gyvas nebe aš, bet yra gyvas manyje 
Kristus“ (Gal. 2, 20). Ir akivaizdoj tokio liudininko, kurio kiek- 
vienas raumenų siūlas nurodo Kristų, kurio visas gyvenimas be 
Kristaus būtų neišaiškinama mįslė, kas dar galėtų abejoti, kad 
jis žino istoriškus Kristaus gyvenimo faktus ir kad tie faktai yra 
tikri. Tai būtų taip, lyg kad kas nors pripažintų planetų buvimą, 
bet jėgą, kuri jas valdo ir rikiuoja, sistemos centrą, saulę pa- 
neigtų. Kas nustumia nuo dangaus saulę, tas juk nė planetų 
ten nebeišlaikys. Tad ir visas Povilo faktas be tikrai istoriškų 
Kristaus gyvenimo faktų yra nepamanomas '). 

B) Povilas reiškia savo liudijimą tokiose aplinkybėse, 
kurios pilnai laiduoja įo liudijamų faktų tikrumą. 

a) Povilas nuolat susiduria su daugybe liudininkų, kurie 
patys savo akimis Kristaus gyvenimo faktus buvo matę ir savo 
ausimis juos girdėję. 

Povilui buvo labai sunku pripažinti Nukryžiuotąjį Mesiju. 
Tą keblumą tačiau jis taip nugalėjo, kad Jėzaus mirtis ant kry- 
žiaus virto jam žemiškojo Jėzaus gyvenimo santrauka. Nors jis, 
be abejo, žinojo ir kitus Kristaus gyvenimo iaktus, bet į juos 
jis mažiau tekreipia dėmesio. Kristaus mirtis ant kryžiaus ir Jo 
atsikėlimas — tai jam svarbiausi faktai, kuriuos jis deda savo 
Evangelijos pagrindan. 

Apie Kristaus nukryžiavimą Povilas visų pirma turėjo 
žinoti iš pačių olicialių žydų sluoksnių. Imdamasis Kristų per- 
sekioti, jis turėjo susipažinti su asmeniu, kurį jis persekiojo. Jis 
pats pasakojasi, kad tada jis manęs, jog jis turįs „daug prie- 
šingo daryti Jėzaus Nazarėno vardui“, kad jis „pritaręs savo 
balsu“ krikščionių nuteisimui ir žudymui, kad jis juos sinago- 
gose baudęs ir vertęs piktžodžiauti (Apd. 26, 8—11). Taip arti 
susidurdamas su persekiojančia Kristų oficialia žydų ierarchija ir 
pats imdamasis persekioti, jis turėjo iš pačių oficialių organų 
žinoti Kristaus nukryžiavimo faktą. 

O atsikėlimas? Povilas pasakoja ištisą eilę asmenų, ku- 
riems atsikėlęs Kristus pasirodė; jų tarpe jis mini „daugiau kaip 
500 brolių vienu kartu, kurių daugelis dar tebėra gyvi iki dabar, 
kai kurie gi užmigo“ (1 Kor. 15, 4—8); mini taip pat, kad ir jam 
pačiam Kristus pasirodęs. 

Tie 500 brolių, kurie Povilui žinomi, be abejo, turėjo ma- 


1) Plg. Meifert, Die geschichtliche Existenz Christi, 1921, 121. 

tyti Kristų ir tas matymas davė jiems įsitikinimo, kad Jėzus tik- 
rai atsikėlė. — Nes be tokio įsitikinimo psichologiškai negalimas 
yra taip galingas krikščionystės suklestėjimas, vykstąs tuoj po 
Kristaus mirties, kuri juk Kristaus šalininkams buvo baisiausia 
katastrofa ir visų jų lūkesių sudužimas. Tuo tarpu kai kitiems 
„netikriems mesijams“ mirus, visas jų sukeltas judėjimas žūva. 
Kristui mirus judėjimas darosi tikrai galingas, kurs „kaip spi- 
ruoklė, kuri suspausta tiesiasi“ (Wellhausen) niekados nebesidavė 


nuslopinti. 
b) Povilas veikia ir moko sutartinai su senesniai- 
siais Apaštalais, — vadinas, jo žinios apie istoriškąjį Kristų ir 


jo mokslas apie Jį yra tokios pat, kaip ir senesniųjų Apaštalų. 

Povilas bendradarbiauja su senesniųjų Apaštalų mokiniais, 
ypač su Morkumi ir Luku, kurie yra jo pagelbininkai. Pats Po- 
vilas po pirmosios savo apaštališkos kelionės buvo kartu su ki- 
tais paties Apaštalų susirinkimo įgaliotas sutvarkyti Antiochijos 
bažnyčios reikalus ir nuraminti ginčus, kilusius dėl Mozės įsta- 
tymo laikymo (Apd. 15,22). Vadinas, jis turi pilną Apaštalų su- 
sirinkimo pasitikėjimą ir pritarimą. 

Povilas liudija ir skelbia, kad Kristus buvo ne vien tik isto- 
riškas asmuo, bet jis dar liudija ir dėsto, koks tas asmuo buvo: 
Jis buvo tikras žmogus ir tikras Dievo Sūnus, pasaulio Atpirkė- 
jas ir Dievas. 

Ar senesnieji Apaštalai tuo piktinasi? juk jie geriausiai Ži- 
nojo, kas tikrumoje Jėzus buvo. Jie gerai pažino Jį, daug metų 
su Juo nuolat bendraudami. 

Jei Povilas būtų ėmęs skelbti ką nors naujo, ko jie apie 
Kristų lig šiol nebuvo žinioję, be abejo, būtų kilęs jų tarpe pa- 
sipriešinimas Povilui. Tuo tarpu vietoj pasipriešinimo mes ran- 
dame pilną jų pritarimą Povilui. 

Tiesiog tame dalyke, kur mūsų dienų priešai kaltina Po- 
vilą, kad jis prie tikrosios Kristaus istorijos pridėjęs savo pa- 
ties pažiūras, būtent, kad Dievo Sūnaus Jėzaus Kristaus mirtis 
ant kryžiaus yra permaldavimo auka už žmonių nuodėmes, 
taigi jo moksle apie atpirkimą, senesnieji Apaštalai jam pritaria: 
tiek Jėzaus mirtis ir Jo atsikėlimas, tiek ir Jo mirties atpirkimo 
reikšmė nė kiek nėra jiems naujas dalykas. Povilas aiškiais 
žodžiais konstatuoja, kad jis tų dalykų atžvilgiu pilnai sutampa 
su senesniųjų Apaštalų skelbimu: „Aš jums padaviau visų pirma, 
ką ir buvau ėmęs (= sužinojęs iš betarpiškų istoriškų įvykių liu- 
dininkų), kad Kristus mirė už mūsų nuodėmes“ (1 Kor. 15,3). 
O laiške galatiečiams (2,2), norėdamas pašalinti visą abejojimą, 
jis aiškiai liudija, kad jis savo Evangeliją, kurią jis skelbia pa- 
gonims, padavė perkontroliuoti krikščionystės vadams Jeruzalėj, 
kad kartais jo bėgimas (darbas) nebūtų tuščias. 

Pagaliau ir pats Petras savo antrame laiške pripažįsta Po- 
vilo laiškuose esamą mokslą, nors tuos laiškus kai kurie piktam 
naudoja (2 Petr. 3,15—16). 5 

c) Povilo liudijimai sutampa su pačios pirmykštės Bažny- 
čios tradicija, — vadinas, toji tradicija skelbia tuos pačius isto- 
riškus faktus apie Kristų ir laikosi tokio pat mokslo, kaip ir 
Povilas. 


Povilas moko, kad Jėzus Kristus yra vyriausias kampinis 
Bažnyčios akmuo, Apaštalai jos pamatas, tikintieji yra statyti ant 
Apaštalų pamato (Eiez. 2,20). Kuriuo būdu Apaštalai yra Baž- 
nyčios pamatas? Savo paduodamu mokslu, kurį paveldėjo iš 
Kristaus ir kurį nesuklastotą palieka Bažnyčios tikinčiųjų sekan- 
čioms kartoms. Povilas visur karštai ragina tikinčiuosius, ypač 
Bažnyčios vadus, saugoti nesuklastotą iš Apaštalų paveldėtąjį 
turtą (Apd. 20,28—32; 1 Tim. 6,20; 2 Tim. 1,14; Rom. 16,25— 
26 ir k.). Iš to aišku, kad ir pats Povilas mano, jog jo skel- 
biamoji Evangelija pilnai sutampa su bendra visų Apaštalų tra- 
dicija arba jų skelbiamuoju mokslu. 


Savo laiškus Povilas rašo ne tik savo paties įkurtoms bažnyčioms, 
bet ir tokioms, kurias kiti Apaštalai buvo įkūrę (Romėnams, Žydams). Nie- 
kas iš ten nepakelia jokio protesto, kad Povilas ką nors ne taip skelbiąs, 
kaip kiti Apaštalai; anaiptol, jis randa pilną tų bažnyčių pritarimą (Rom. 
15, 24; 16 sk; Zyd. 13, 18—19). 


Povilas liudija, kad Kristaus dievinimas ir garbinimas jau 
buvo nuo pat pradžios pačioj seniausioj Palestinos krikščionių 
bendrijoj. Tai mes matome kad ir iš jo vartojamo pavadinimo 
„mūsų Viešpats Jėzus Kristus“ ir iš formulos „Maran atha“ 
(= Ateik, Viešpatie, — 1 Kor. 16,22). Pavadinimas „Viešpats“ 
(kyrios), taikomas Kristui ta pačia prasme, kaip seniau jis buvo 
taikomas Jahvei (plg. Rom. 10,39 — Prat, Thėol. d. St. Paul, 2, 
257). Zodžiai „Maran atha“ yra klasiška formula įrodanti Jėzaus 
garbinimą: tuo meldžiančiu atsiduksėjimu prašoma, kad Kristus 
ateitų ir galutinai amžinoje garbėje ištobulintų savo tikinčiųjų 
bendriją, kuri Jame viltį padeda. Labai reikšmingas yra dalykas, 
kad Povilas tą formulą cituoja aramaiškai ir aramaiškai ją pa- 
duoda net graikiškai kalbantiems korintiečiams. Tai reiškia, kad 
ta formula buvo nuolat vartojama aramaiškai kalbančių Palesti- 
nos tikinčiųjų pirmykštėj bendrijoj, — vadinas, ta bendrija nuo 
pat pradžios garbina Kristų kaipo Dievą. Tad Povilas nėra Jė- 
zaus dievinimo ir garbinimo kūrėjas, — tą garbinimą jis jau randa 
A aramiškoj krikščionių bendrijoj. (Plg. Meffert, c. v. 
133 p.). 


EVANGELIJOS IR PIRMYKSTĖ BAŽNYČIA 


Pirmykštė Bažnyčia savo gyvenimu ir mokymu tarp 30—100 
metų patyirtina mūsų Evangelijų istoriškumą. 
1. Bažnyčios mokymas pasireiškia ypač apaštališko- 

mis katechezėmis arba Apaštalų mokslu. Apie tą pradinį 
mokslą galima pasakvti keletą tikrų dalykų :!) 

a) Gimstančioj Bažnyčioj tuoj nuo pradžios (Apd. 2,42; 
1,21—22; 4,13; 5,21,25 ir k.), pagal Viešpaties paliepimą (Mat. 
28,19; Apd. 1,8), tarp naujos draugijos ypatingų papročių ir ją 
jungiančių ryšių (Apd. 2,46: 1 Kor. 15,1—21) yra „mokslas“ 
arba mokymo darbas; pareigą jį skelbti turi pirmiausia Apašta- 
lai, kaipo oficialūs arba paskirti liudininkai (Apd. 10,41; 26,16), 
bet tam reikalui buvo deleguojami ir kiti asmenys, sakysim, Ste- 
ponas, Morkus, Lukas, Timotiejus, Filypas „evangelistas“ (Apd. 
8,5; Kol. 4,11; Rom. 16,21 ir k). Mokslas buvo skelbiamas vie- 
šai (žydams ir pagonims) arba ir privačiai po namus. To mo- 
kymo medžiaga jei ne išimtinai, tai bent didesne dalimi buvo 
tie dalykai, kuriuos Apaštalai buvo „matę ir girdėję“ (Apd. 4,20) 
ir jis sudarė taisyklę, kaip reikia tikėti, elgtis ir garbinti. 

Tasai mokslas buvo visų pirma istoriški dalykai, nes 
buvo dėstoma Kristaus gyvenimo istorija (Apd. 28, 31; 2 Petr. 
1, 16—21 ir k.); toliau, buvo dėstomi dogmatiški dalykai, 
nes buvo dėstomos tikėjimo tiesos, semiamos iš Kristaus gyve- 
nimo ir mokymo, būtent, apie „Dievo karalystę ir apie Jėzų Me- 
siją, Atpirkėją, Viešpatį“ (Apd. 8, 12, 37; 11, 26; 18, 5, 25 ir k.); 
ypač buvo mokoma apie nuodėmių atleidimą, apie gyvenimą ir 
išganymą per vieną Jėzų, apie Kristaus mirtį, Jo atsikėlimą ir Jo 
būsima atėjimą, apie šv. Dvasią, apie kūnų atsikėlimą ir teismą 
(Apd. 5, 31—32; 10, 39—43; 19, 3; 1 Kor. 15, 1—11 ir k.). To- 
liau buvo dėstomi dogmatiškai — liturgiški dalykai: buvo 
aiškinami Sakramentai, Krikštas, Eucharistija, Sutvirtinimas. Prie 
tos katechezės buvo pridedama ir Viešpaties malda „Tėve mūsų“ 
(Didache, 8, 2). Pagaliau, buvo dėstomas dorovės mokslas; 
tai mes galime matyti Justino raštuose (Apol. 1, 61), Plinijaus 
laiške rašytame ciesoriui Trajanui, Didachės (7, 1) ir Apaštalų 
darbų knygose (2, 38 ir k.); o Povilas savo laiškuose paduoda 
svarbesnių nuodėmių katalogus (1 Kor. 6, 9; Efez. 5, 5). 


Ta mokymo medžiaga arba katechezės turinys rodos netru- 
kus įgavo vienodą tipą. Jis buvo vadinamas „kelias“ (Apd. 18, 
25; O, 2; 19, 23; 22, 4; 1 Kor. 4, 17 ir k.), „tradicija“ reiškiama 
“žodžiais „imti ir paduoti“ (Gal. 6, 6; Rom. 6, 17; 1 Kor. 11, 2, 
23; 15, 1—11; Luk. 1, 2 ir k.), „tikėjimo depozitas“ (1 Tim. 6, 
2072 lime 114): 

2. Antra vertus, mokinamoji Bažnyčia reiškė tą 
mokslą savo tikinčiųjų gyvenimu. Tikintieji darė pastangas „ap- 
sivilkti Kristumi“ (Gal. 3, 27; 4, 19; 1 Kor. 10, 31—33; Filyp. 
3, 8—10 ir k.), „vaikščioti kaip pats Kristus žemėje vaikščiojo, 
iki Kristus gaus juose paveikslą“. Toliau, tikintieji reiškia tą 


1) Plg. Seeberg, Katechismus des Urchristentums. 

mokslą savo tikėjimo išpažinimu arba simboliu, kurs pačioj pra- 
džioj, rodos, buvo Evangelijos santrauka !); tas mokslas reiškėsi 
ypač tikinčiųjų maldomis, himnais, doksologija (Apd. 
1, 24—25; 4, 24—31; T, 55—60; 1 Tim.3, 16) *). Pagaliau, ta- 
sai tikėjimas nuo pat pirmų dienų pasirodo esąs tikriausias, 
pilniausias, kilniausias, vaisingas gyvenimo elgesiu ir 
dorybėmis, vykdąs visišką atsidavimą Kristui, kuriąs Bažnyčią, 
kuri augs ir gyvuos per ilgus šimtus metų. 

3. Tasai tuo būdu skelbiamas ir laikomas mokslas istoriš- 
kumo atžvilgiu yra neabejojamai tikras. 

Tą mokslą skelbia ne vienas, bet daug skelbėjų, kurie arba 
patys buvo viską matę ir girdėję, arba iš betarpiškų liudininkų 
savo žinias turėjo; ne kartą tasai mokslas buvo skelbiamas k la u- 
sytojams, kurie arba patys buvo betarpiški įvykių liudininkai, 
arba buvo klausę ne vieno bet daug skelbėjų bei Apaštalų; tad 
ir iš klausytojų pusės buvo skelbėjų kontrolė. Mokslas yra skel- 
biamas visų vienodas. Tasai vienodumas tėra išaiškinamas tuo, 
kad jis turėjo remtis tikrais istoriškais faktais, — nes kitaip nė 
vienodumo nebūtų galėję būti, vadinas, Evangelijų turinys turėjo 
būti tikrai istoriškas. 

Pagaliau ir tikinčiųjų tikėjimas nei būtų galėjęs atsirasti taip 
trumpame laike, nei tokius vaisius nešti, jei jis nesiremtų tikrais 
faktais, kurie pasakojami Evangelijose. 


* * 
* 


Evangelijų autentiškumas ir jų istoriškumas žmogiškai yra 
pilnai garantuotas. Jokio protingo abejojimo negali būti. 
Jomis, kaipo tikrai istoriškais šaltiniais, drąsiai galima remtis, 
tirti jų turinį ir tyrimo išvadas pripažinti. Betirdami Evangelijų 
turinį, mes rasime ir tai, kad Kristus įsteigė Bažnyčią, kuri turi 
dieviškus įgaliojimus „saugoti tikėjimo depozitą“ (Tim. 6, 20) ir 
teikti jį sveiką ir nesuteptą visiems laikams ir visoms tautoms. 
Tam tikslui Bažnyčia turi Kristaus suteiktą neklaidingumo privi- 
legiją, nes ji yra „tiesos šulas ir tvirtumas“ (1 Tim. 3, 15). Ne- 
klystanti Bažnyčia, remdamasi Evangelijų daviniais, moko, kad 
Evangelijos yra šventosios Dvasios įkvėptos; tuo būdu Baž- 
nyčia dievišku autoritetu garantuoja mums pilniausią Evangelijų 
tikėtinumą. Tad Evangelijų istoriškumo dalyke tikintieji turi ne 
tik žmogišką tikrumą, bet dar, kiek jas laiduoja šv. Dvasios įkvė- 
pimas, prie žmogiškojo tikrumo prisideda absoliučias, nes die- 
viško autoriteto tikrumas. Ir Bažnyčia Kristaus auto- 
ritetu kviečia: ateikite tautos, ir semkite sau iš Evangelijų gyvybę. 


A. M. D. G. 


1 S Seeberg, Cc. v. 141 p. 
*) Plg. Lebreton, Trinitė, 2656. 

